
HRVATSKI PRIPOVJEDAČI. 

I. 

Dok je za Ilirskoga preporoda bilo napretek sva¬ 
kakvih stihotvoraca, i dobrih i loših, prozaički pisci a 
navlastito pripovjedači mogli bi se na prste izbrojiti. Ali 
ne treba se tome čuditi! Većina naših ilirskih pisaca bili 
su rođeni kajkavci, koji nijesu s majčinim mlijekom usi- 
sali štokavski dijalekt, nego su ga morali tek učiti i to iz 
knjiga. Književni jezik učili su oni iz starih dubrovačkih 
i dalmatinskih pisaca, iz Kačićeve »pismarice« i narodnih 
pjesama, pa poslije i iz Babukićeve gramatike. I stihovi 
su im teško izlazili iz pera, a kako je tek moralo biti s 
prozom! Znamo, da su se njome veoma malo bavili stari 
Dalmatinci i Dubrovčani, pa i ono malo, veoma malo, 
što su napisali u nevezanom govoru, išlo je kao preko 
trnja i gloginja. A tek naši »Ilirci«! Obrazovani u latin¬ 
skom, talijanskom i njemačkom jeziku naučili su se i mi¬ 
sliti u tim jezicima, pa čudne li muke, kad su najednom 
morali svoje misli izricati na jeziku hrvatskom i još k to¬ 
mu u dijalektu, kojemu nijesu bili navikli. Pa zar je onda 
čudo, da su mnogi pjesnici »Ilirci« ispjevali ižnajprije 
pjesmu na njemačkom jeziku, pa je onda preveli na hr¬ 
vatski. Istu pojavu nalazimo i kod nekih srpskih knji¬ 
ževnika, na pr. kod Branka Radičevića, koji je prvu pje¬ 
smu svoju također spjevao na njemačkom jeziku. 

Kao prvi pripovjedač iz kola ilirskoga javlja nam se 

Ivan Knkuljević - Sakcinski (1816. — 1889.). Ali prvu je 

svoju pripovijetku napisao on god. 1835. na njemačkom 
jeziku. Natpis joj je: »Jelena oder das Bednja-Thal«, no 
već potonje godine prevodi je na hrvatski i daje joj 
ime: »Jele 03 ili Dolica pri Bednji.« Iza ove napisao je još 
pripovijetke: »Bugarin« (1837), »Marta Posadnica« (po 
ruskom piscu Karamzinu). Ali znade on zahvatiti i u 
suvremeni hrvatski život, pa u pripovijesti- »Dva Sla¬ 
vena« crta burne prizore kortešacije prije god. 1848; 
obadvije stranke, ilirska i madžaronska, griješe pijan¬ 
kama, a uz takve prilike nije čudo, da je domovina po¬ 
stala nesrećna. Nekako u isto vrijeme s Kukuljevićem 
javlja se kao pripovjedač Ljudevit Farkaš-Vukotinović 
(1813.—1893.). U prvom svesku njegove knjige »Pjesme 
i pripovijetke« (1838) štampana je i prva pripovijest nje¬ 
gova »Srdar-paša«. Predmet joj je uzeo iz hrvatske pro¬ 
šlosti te opisuje u njoj oslobođenje Petrinje, koju je pod- 
sjedao čuveni turski vojvoda Srdar. Iz hrvatske su pro¬ 
šlosti i Vukotinovićeve pripovijesti: »Bela IV. u Iliriji«, 
»Franjo Talovac«, »Štitonoša«, »Novi vojvoda«. Vuko- 
tinović poetizira dakle hrvatsku pripovijest, i hrvatski su 
nu junaci dašto gotovo uvijek pobjednici! Kao treći pri¬ 
povjedač iz »Ilirskoga preporoda« evo »Ilirkinje iz 
Carlovca« Dragojle Jarnevićeve (1812.—1875.). Ona se 
>driče građenja stihova i daje se svom dušom na nove- 
istiku, gdje je imala više uspjeha. God. 1843. izdaje ona 
svoje »Domorodne povijesti« u 600 eksemplara, koje je 
i kratko vrijeme rasprodala. No premda je obećala još 
edan svezak takovih pripovijedaka pisanih sasvim ro- 
nantičkom manirom, nije ipak svoje obećanje izvršila. 
Ui zato marljivo radi u svjema tadašnjim beletrističkim 
asopisima i almanacima pa piše novele i pripovijetke: 
Prevareni zaručnici« (1853), »Sudbina prijateljice« (1854), 
Ljepota djevojka« (1850), »Plemić i seljak« (1860). »Dva 
1 ira << (1864), »Ljubav i prijateljstvo« (1865), »Ružin pu- 
olj« (1867), »Strašna ženidba«, »Tamburaš« (1870). U 

njima više nijesu onako romantični sujeti kao u »Domo¬ 
vinskim povijestima«, jer ona znade sada zagrabiti i u 
realan život. Što više u »Ljepoti djevojki« izbija oštro 
tendencija, jer ustaje protiv tadašnje hrvatske inteligen¬ 
cije, koja svoje kćeri šalje na odgoju u tuđinu, gdje 
izgube smisao i volju za pravi porodični život. Njezina 
»Dva pira« već prelaze okvir novele i postaju roman. 
Roman piše (»Udes ljudski«) i vrsni putopisac ilirski 
pjesnik Antun Nemčić (1813. — 1849.), ali ga ne svršava, 
nego ostaje torzo. 

Poslije zanosnoga ilirskoga perioda naoblačilo se nebo 
na političkom obzorju i nastaje kruti apsolutizam (1850. 
do 1860.), koji su Habzburgovci nametnuli Hrvatima 
za nagradu, što su im pomogli spasti krunu i prijesto. 
Ali Mirko Bogović -(1816. — 1893.) ne baca koplja u trnje, 
nego i u tamnici radi. Ali o njemu ćemo poslije više. U isto 
vrijeme piše novele i povijesne pripovijetke i Janko Tom- 
bor (1825. — 1911.). Prva mu je izišla god. 1852. a natpis 
joj je »Božjak Morovićki«. Iz moslimskoga su svijeta: 
»Hajdukova zaručnica«, »Ljubav na istoku« i »Kula na 
Dunavu.« Romantičan je sujet u pripovijetki »Noćna luč,« 
a »Odmetniku« je radnja uzeta iz rata Hrvata s Madža¬ 
rima. Pa i »jezikoslovac« i prvak »zagrebačke škole« 
Adolfo Veber-Tkalčević (1825. — 1888.) piše novele. Prvoj 
mu je noveli natpis: »Zagrepkinja«, a druga »Ljubavne 
zgode i nezgode Avelina Bakranina« iz bakarskoga je 
života. Kasnije su u »Vijencu« izišle još tri njegove iz¬ 
vorne pripovijesti: »Nadala Bakarka« (1870), »Paskva« 
(1874) i »Dobrotvor đački.« (1879). Pripovijetke piše i 
pjesnik »Krijesnica« Ivan Trnski (1819. — 1910.), a naj¬ 
bolje mu je uspjela pripovijest za puk »Učitelj Dobrašin.« 

Uto je i krutomu apsolutizmu došao kraj i na sve 
strane se počinje raditi i nastojati, da se više ne povrate 
oni crni dani. To nastojanje izbija i u lijepoj književnosti; 


— 13 — 






pisci kao da se odriču pređašnjih iluzija i počinju otvo¬ 
reno gledati r e a 1 n o s t i u oči. Oni paze sada i na to, da 
im i jezik bude što čistiji i ljepši — Jnnogo ima zasluga 
za to i Fran Kurelac — u čemu prednjači Dubrovčanin 
Mate Vodopić (1816.—1893.), koji upravo krasnim jezi¬ 
kom crta život svojega Dubrovnika (»Marija povijest 
konavoska«, »Tužna Jele« »Na Doborskijem razvali¬ 
nama«) i njegove slikovite okoline. Iz Požega šalje u na¬ 
rod Miroslav Kraljević svojega »Požeškoga đaka« 
(1863), no mnogo znatniji je novelistički rad Mirka Bo- 
govića, Ivana Perkovca, Janka Jurkovića i Vilima Ko-, 
rajca. Jurković i Perković su, kako ćemo poslije vidjeti, 
već dobrano realisti, a Jurković i Korajac su uzato i naši 
prvi humoristi. 

MIRKO BOGOVIĆ. 

(1816.—1893.) 

Rodio se u Varaždinu 2. 
februara god. 1816. Otac mu 
je Pavao bio vlastelinski prc- 
vidnik, a majka, druga očeva 
žena, bila je rodom Madža- 
rica. Osnovnu je školu svršio 
u Križevcima, a gimnaziju je 
polazio u Varaždinu. Da bi se 
naučio madžarski, pošalje ga 
otac u Subotište (Szombately) 
u Ugarskoj u licej, gdje se spri¬ 
jateljio s barunom Dragutinom 
Kušlanom. Filozofiju nastavi u 
Zagrebu, a god. 1833. stupi u vojsku. No već god. 1840. 
otpaše sablju, jer ga je privlačio narodni pokret. Osta¬ 
vivši vojništvo najprije se dade na praktično mjerništvo, 
a po savjetu Nemčićevu ode u Križevce, da privatno na¬ 
stavi nauke, i to pravoslovne. Preselivši se god. 1841. u 
Zagreb i svršivši ispite pristade odmah u kolo Iliraca. Za 
županijske je restauracije god. 1842. bio među prvima, 
koji su trgli sablje, oprli se protivnicima, što više golim 
ili sabljama gonili iz dvorišta saborskoga. Kad je god. 
1843. otvoren sabor u Požunu, povede barun Kulmer sa 
sobo i!! i Bogovića, da se izvježba u saborskim poslovima. 
Tu se upoznao s odličnim* Slovacima Šturom i Hurba- 
honi, te je jamačno iz razgovora s njima crpao jake po- 

bude, da ustraje na putu slavenske uzajamnosti, kojoj su 
prvaci češki bili glavni propovjednici. Svršivši u Pešti 
advokatske pravničke ispite vrati se u domovinu kao 
odvjetnik god. 1844., a domala ga križevačka županija 
imenuje predsjednikom sudbenoga stola. God. 1845. od- 
reče se Bogović službe. Kobnoga dana 29. jula dobi 
sabljom udarac po vratu, a tane ga pogodi u desnu 
ruku. Sedam je dana trebalo, dok je rane prebolio. U 
bolesti ga je vjerno polazio i njegovao pobratim mu 
Nemčić. Neko je vrijeme služio u Ugarskoj u Aradu, a 
god. 1848. postane aktuar u kralj, ugarskom inspekto¬ 
ratu na Rijeci. Ovdje je boravio od god. 1847.—1848., 
ali kad je zavladala Košutova vlada, odreče se on službe. 

Vrativši se u Zagreb približi se banu Jelačiću, i kad je 
ban krenuo u boj protiv Madžara, imenuje Bogovića 
banskim i državnim povjerenikom u Varaždinu. God. 
1854. bude suđen radi jedne pjesme Filipovićeve. koju 
je kao urednik uvrstao u »Neven«, na dvije godine ta¬ 
mnice, iz koje ga izbavi samo jedan srećan događaj u 
kraljevskoj porodici. Kad je god. 1860. Hrvatskoj povra- 
ćen ustav, zavede i Bogovića nova struja u vrtlog ja¬ 
vnoga života, pa kad se poslije gluhih 13 godina 15. 
aprila 1861. opet sastao hrvatski sabor, nalazimo u nje¬ 
mu Bogovića kao zastupnika glavnoga grada Zagreba. 
On pristade uza stranku, koja je bila voljna ugovarati s 
Ugarskom, što mu je teško zamjerila narodna stranka, 
s kojom je on prije pristajao, a Preradović ^ u sonetu 
svome Nemčiću nazivlje upravo izdajicom. God. 18b/. 
postane Bogović velikim županom zagrebačkim, a god. 
1871. savjetnikom hrvatskoga ministarstva u Budim¬ 
pešti, gdje je ostao sve do god. 1873., kadno stupi u mir 
i povrati se u Zagreb, gdje je i umro 4. maja 1893. . ?„■ 
hranjen je u »ilirskoj« arkadi. , ' , . 

Kao i mnogi drugi Ilirci zapjevao je i Bogović najprije 
na njemačkom jeziku, a prevodio je i slovenske narodne 


pjesme iz zbirke Vrazove na njemački jezik. Istom god. 
1841. propjevao je Bogović na hrvatskom jeziku, a god. 
1847. izdao je prvu zbirku svojih hrvatskih pjesama pod 
imenom »Smilje i kovilje«. Na Rijeci je god. 1848. obje¬ 
lodanio zbirku »Domovinski glasi«, god. 1861. prvi sve¬ 
zak anakreontskih pjesama »Vinjage«, kojih je u svemu 
izišlo četiri sveska, god. 1878. izdao je »Slike i prilike« 
i aforizme »Strelice«. Imamo od njega i tri drame: 
»Frankopan« (1856.), »Stjepan, kralj bosanski« (1858.) i 
»Matija Gubec, kralj seljački« (1859.). U tim dramama 
poetizira on našu narodnu prošlost, te u drami kao i u no¬ 
veli hoće da poda narodu zrcalo njegove prošlosti i 
utjehu u tadašnjim teškim prilikama. 

Ali znatan je i Bogovićev novelistički rad. On je 
zapravo za apsolutističkoga doba prvak naše novele. 
Svoje novele objelodanjivao je Bogović u časopisu »Ne¬ 
venu«, kojemu je on bio glavni urednik god. 1852.—1858. 
Već prve godine iziđoše tri njegove novele: »Hajduk 
Gojko«, »Crnogorska osveta« i »Grad Gotalovac«. Po¬ 
slije njih iziđoše još: »Vidov-dan na Lobor-gradu«, 
»Krvavi most u Zagrebu«, »Ubojstvo na Greben-gradu« i 
»Slava i ljubav«. Jedna je pripovijest »Šilo za ognjilo« 
zapravo humoreska iz suvremenoga provincijalnoga ži¬ 
vota, u kojoj se vidi trag Zshokeovoj maniri. Njegov 
»Hajduk Gojko«, »Ubojstvo na Greben-gradu« i »Krvavi 
most« iznose slike iz viteškoga doba hrvatskoga, »Crno¬ 
gorska osveta« daje romantičku sliku iz narodnoga ži¬ 
vota, no najpopularnija mu je pripovijest bila »Slava i 
ljubav«. U njoj nam prikazuje doživljaje hrvatskoga voj¬ 
nika za Napoleonova rata protiv Rusije i dodir njegov 
sa srodnim ruskim narodom. Dok ostale pripovijetke 
njegove ostaju na domaćem tlu, ova se odmiče u zemlju 
srodnoga plemena slavenskoga, te iz nje na romantički 

način Waltera Scotta 1 , koji je bio u ono doba junak i lju¬ 
bimac evropskih čitalačkih krugova, prosijeva pjesni¬ 
kova ljubav k slavenskoj uzajamnosti. Pripovijest »Slava 
i ljubav« odlikuje se i svojim vrelim patriotizmom, u 
njoj se ističu i slave narodne vrline, a kude zli poroci 
njegovi. 

Znamenit je i njegov publicistički rad. Na obranu svo¬ 
jega naroda ustaje on u domaćim i stranim novinama, 
a god. 1861. izdao je vrlo zanimljivu brošuru u njema¬ 
čkom jeziku »Politische Ruckblicke in Bezug auf Kro- 
atien«, koja se u malo dana sva rasprodala i odmah do¬ 
živjela drugo izdanje. 

Poslije god. 1878. ne javlja se više Bogović u hrvat¬ 
skoj knjizi. U ostavini njegovoj našla su se tri prizora 
drame »Stari i mladi«, oveća zbirka narodnih poslovica i 
zagonetaka, bilješke za jednu njemačku brošuru i raz- 
ličnih književnih osnova, natpisa itd. Zabavljao se i 
»Grabancijašem đakom«, no od te filozofično-satirične 
pjesme sačuvali su nam se samo ulomci. 

Bogovićeva »Pjesnička djela« izdala je »Matica Hr¬ 
vatska« u tri knjige (I. 1893., II. 1894., III. 1895). U prvoj 
je knjizi štampana drama »Matija Gubec«, u drugoj pri¬ 
povijesti, a u trećoj drama Frankopan i izabrape pjesme. 


1 W a 11 e r Scot (1771.— 1832.), znameniti engleski 
(škotski) romanopisac. 


IVAN PERKOVAC. 

(1826.—1871.) 

Ivan Perkovac rodio se 
23. maja 1826. u selu Har¬ 
mici u zagrebačkom kotaru. 
Otac mu je bio ugarski 
Hrvat rodom iz Šopronja 
u željezničkoj županiji. Svr¬ 
šivši pučku školu pošalju 
ga roditelji u ugarsku Ka- 
nižu, gdje su tada poučavali 
pijaristi, i tu je imao prilike 
da dobro nauči madžarski. 
Svršivši u Kaniži šest gim¬ 
nazijskih razreda stupi u za¬ 
grebačko biskupsko sjemenište, gdje je dvije godine 
učio filozofiju, a poslije toga se upiše u bogosloviju. 
Kad je god. 1848. buknuo rat između Hrvata i 
Madžara, ostavi on, budući da je sjemenište bilo 
raspušteno, kao bogoslovac treće godine bogosloviju i 
postane pisar u bojnom odsjeku tadašnjega banskoga vi¬ 
jeća, a kad je ovo raspušteno, nastavi Perkovac nauke 
u pravoslovnoj akademiji, a kasnije se upiše u sveuči¬ 
lište u Grazu. No stalnoga zanimanja nije on nikada 
imao niti je za tim išao, nego je do konca života živio 
od svojega pera. On je bio novinar, urednik političkih 
(»Pozora«, »Novoga Pozora«) i beletristističkih listova 
UNevena«, »Vijenca«), a god. 1866. i 1867. bio je za¬ 
stupnik u hrvatskom saboru, u kojem se veoma isticao 

radom svojim i govorima. Već u mladim je godinama! 
zahvatio klicu sušice, pa je god. 185Š. morao na liječenje! 
u Gleichenberg. Tu se prilično oporavio, no god. 1871. : 
pođe njegova bolest na gore te se skloni u Samobor, 
gdje je umro 16. aprila iste godine. 

Kada su hrvatski rodoljubi god. 1869. pokrenuli »Vi- ] 
jenac«, postao mu je on od prvoga dana najmarljivijim 
suradnikom, a kasnije urednikom. Videći da će njegov i 
narod samo onda moći napredovati, ako bude prosvije¬ 
ćen. a to će biti, ako se valjano uzgoji, počeo je pisati 
uzgojne članke, koje je naročito namijenio ženskinju. Nje- : 
govi uzgojni članci (»Estetska obrazovanost«, »Usput ob i 
uzgoju«, »Nagoviještanja ob uzgoju«, »0 zvanju i rodo-' 
Ijublju žena«, »Zabavište«, »Tegobe i zahtjevi pučkoga 
učiteljstva«) izlazili već u prvom tečaju »Vijenca«. A 
uvjeren, da kazalište nije samo za zabavu, nego da imaj 
i odgojnu i prosvjetnu svrhu, napisao je u »Vijencu« i 
više članaka o kazalištu. No već za mladih dana počecM 
je Perkovac pisati pripovijesti: »Siromah čovjek«jj 
»Na Badnjak«, »Tužna ovršba«, »Zapisci odvjetnika«,! 
»Pogibeljna igra« i roman »Fantasta«. Sve mu njegove 
pripovijesti imaju izrazitu tendenciju. U pripovijetki »Šlji-i 
vari« (»Vijenac« 1870.) obara se na neznanje i nevrije-j 
dnost, koja hoće da dođe do dobroga položaja im osnovi 
plemenita roda i plemićskoga grba, a sva joj je za-j 
sluga, što prianja uza sustav. Ne ruga se tu pisac onima, 
koji su malo imućni — ta nisam nije imao ništa! — nego 
se obara na duševne slaboće, koje hoće da sjaje u ljud¬ 
skom društvu. Najljepša i najsavršenija Perkovićeva pri-j 
povijest »Stankovačka učiteljica« (»Vijenac« 1871.), koja] 
je zacijelo poslije potakla Šenou da napiše svoju novelu 
»Branka« (1880) i Đalskome dala pobudu za njegovu. 
»Đurđicu Agićevu« (1889.). U njoj je kao i u pripovijetka 
»Župnikova sestra« (»Vijenac« 1869.) Perkovac po-jj 
kazao, kako štuje učitelje kao širitelje prosvjete. U svo-ij 

jim je pripovijestima Perkovac skroz naskroz realist. 
Premda se ugledao u Turgenjeva, ipak nema u Perkovca 
onako bujne mašte kao u ruskoga pisca, ali mu je zato 
crtanje živo i oštro. Njegova su 'lica živi ljudi, a i prilike, 
koje prikazuje, gledamo neprestano u životu. I premda te 
prilike i pojave baš nijesu lijepe, pisac ih ipak prikazuje, 
ali ne iz zloradoga veselja, nego iz želje da se poprave. 

Protiv onih, koji su se izrugavali našemu narodnom 
pokretu god. 1848., napisao je u »Vijencu« god. 1869. 
»Crtice iz bojnoga odsjeka«. U njima nam pisac crta 
oduševljenje narodno u borbi protiv tuđinstva, prikazuje 
narodnu požrtvovnost u završetku Ilirskoga pokreta za 
obranu domovine. 

Perkovac je bio uzor - poštenjak i čelik- značaj, pa ie 
i potpuno zaslužio onaj spomenik, koji mu je Preradov.ić 
postavio u svojem pjesničkom panteonu »Milim pokoj¬ 
nikom«. Njegove »Pripovijesti« i »Crtice iz Bojnoga od*- 
sjeka« sa životopisom njegovim izdala je »Matica Hrvat¬ 
ska« 1905. 

D r. Ivan Z a h a r. Ivan Perkovac. Životopisne crtice 
I. Perkovac: Pripovijesti. Iz bojnoga odsjeka. Izdala »Matica 
Hrvatska«. Zagreb 1905. 

JANKO JURKOVIĆ. 

(1827.—1889.) 

Rodio se u Požegi 21. no¬ 
vembra 1827. Pučku je školu 
i gimnaziju svršio u svom 
rodnom mjestu. God 1842. 
pođe u filozofiju zagrebačku 
(danas 7. i 8. razred gimna¬ 
zije), pa svršivši je uđe u za¬ 
grebačku bogosloviju. Svr¬ 
šivši bogoslovske nauke mo¬ 
rao je još čitavu godinu če¬ 
kati na ređenje. No najednom 
napusti svečenički stalež i 
počne učiti pravo u zagre¬ 
bačkoj pravoslovnoj akademiji. Na početku aprila na¬ 
mjesti ga ban Jelačić za pero vodnoga pomoćnika u žu¬ 
paniji vukovarskoj. Da bi se mogao što više predati 
književnom radu, rado primi poziv ravnatelja Premrua, 
da primi potkraj decembra 1852. službu namjesnoga uči¬ 
telja u zagrebačkoj gimnaziji. God 1853. ode Jurković 
u Beč, da se na tamošnjem sveučilištu pripravlja za ispit 
iz klasične filozofije. Dovršivši svoju naučnu pripravu 
bi god. 1855. imenovan za namjesnoga učitelja u osje¬ 
čkoj gimnaziji. Ovdje je službovao neprekidno pet go¬ 
dina radeći marljivo i na književnoj njivi, u čemu ga je 
izdašno podupirao narodni mecena biskup Strossmajer. 
Kad su god. 1860. naše političke prilike krenule na bolje, 

bude Jurković premješten u zagrebačku gimnaziju. God. 
1862. imenuje dvorski kancelar u Beču Ivan Mažuranić 
Jurkovića dvorskim perovođom, a god. 1865. bude ime¬ 
novan drugim školskim nadzornikom za Hrvatsku i Sla¬ 
voniju i savjetnikom kod namjesničkoga vijeća u Za¬ 
grebu. God. 1869. stavi ga ban Rauch u disponibilitet, 
dok mu god. 1874. nije ban Mažuranić vratio njegovo 
mjesto, a kad se smrću Živka Vukosavića bilo ispraznilo 
mjesto srednjoškolskoga nadzornika za Vojnu krajinu, 
vojno zapovjedništvo u Zagrebu povjeri Jurkoviću peda- 
goško-didaktički nadzor srednjih škola u Krajini. Jurko¬ 
vić je umro kao savjetnik hrvatske zemaljske vlade 20. 
marta 1889. 

Već bogoslovcem bavio se Jurković književnim radom. 
Budući da je bio, kako smo otolič čuli, premlad za re¬ 
đenje, kad je god. 1848. svršio bogosloviju, te morao 
na nj čekati još čitavu godinu dana, upotrijebio je to vri¬ 
jeme za književni rad i nauku. Još god. 1848. iziđe nje¬ 
gova pripovijetka »Janješce« po Kristofu Schmidtu, ali 
sasvim pokraćena i prerađena. U »Danici« je (1853.) 
izišla njegova poveća originalna pripovijest: »Nesuđeno 
— neoteto«, u »Nevenu« 1854. »Da s’ ostala, što si«, a 
1855. njegova čuvena humoristična pripovijest: »Ulomci 
iz kršovita života starovjerskoga pučkoga učitelja« 
po kasnijim izdanjima poznata pod imenom »Pavao Čutu- 
rić«. U »Katoličkom listu« god. 1854. izišla je crtica 
»Seoski župnik«, u kojoj opisuje prilike našega župnika 
na selu, koji se bori s nevoljom i oskudicom. Za »Neven« 
je god. 1855. napisao humorističnu pripovijest iz slaven¬ 
skoga građanskog života »Ima i tomu lijeka«. God 1858. 
izdao je svoje izvorne pripovijetke za puk pod natpisom 
»Tri lipe«, koje su stekle veliku pohvalu novina. Na po¬ 
četku god. 1860. izađoše u »Narodnim novinama« njegove 
čuvene crtice napisate feuilletonskim načinom »Tusku- 
lundijade«. Neka su lica u njima ponešto karikirano prika- 

zana. U jednoj se crtici dosta jetko obara na nekoga »jezi¬ 
koslovca« Pacel-Kurelčeve škole. U prvim trima broje¬ 
vima beletrističkoga časopisa »Naše gore lista« objelo¬ 
danjena je Jurkovićeva humoreska »Petakinja vina«, u 
kojoj se dobroćudnim humorom pripovijedaju zgode i 
nezgode starca župnika, koji se dao na putovanje, da na¬ 
bavi vina za Svijećnicu, i pripovijetka »Silom hajduk«, 
koju je priopćio po usmenom kazivanju, a koja se odli¬ 
kuje svojim pučkim jezikom i lijepim stilom. God. 1863. 
izišla je Jurkovićeva knjižica »Darinka i Milenko«, dvije 
poučne pripovijesti za mladež, od kojih je jedna izvorna, 
a druga prevedena s francuskoga. Cim je god. 1869. po¬ 
čeo izlaziti »Vijenac«, postao mu je Jurković marljivim 
suradnikom. U »Vijencu« je izišla iste godine njegova hu¬ 
moreska »Sudbina jarac ili Profesorova vlasulja«, koja 
kao da je remiscencija na Sterneova 1 »Tristrama Shan- 
dyja«, niz poučno-humorističkih crtica »Iz Addisona«, pa 
izvorna humoreska »Memoari stare grešlje«. Ideja za ovu 
drugu pripovijetku zarodila se Jurkoviću pri lektiri Addi- 
sonova članka »Adventures of a Shilling«. U nedobro- 
voljnoj dokolici, kad ga je ban Rauch stavio u disponibi- 
litet, izdao je za »Vijenac« god. 1870. jednu od najboljih 
svojih pripovijedaka »Ratni memento starca Ivana«, a 
god. 1872. izišle su u »Vijencu« dvije pripovijetke nje¬ 
gove: »Razoreni ideal«, koja nas na nekim mjestima 
sjeća Shakespeareva »Hamleta«, i »Timotija Patkov«, 
koji je očito nastao pod dojmom Turgenjevljevih »Lov- 
čevih zapisaka«. U drugom su svesku Jurkovićevih »Sa¬ 
branih pripovijesti« (1881.) štampane dvije nove pripo¬ 
vijetke njegove: »Slučaj provodadžija«, koja nas svojim 
romantičnim motivom podsjeća na Hauffovu novelu »Die 
Bettlerin von Pont des Artes« i »Liječnik u stupici«. U 

1 Laviens Sterne (1713.—1768.), znamenit engleski 
književnik. Najviše je izišao na glas svojom pripoviješću 
»Tristram Shandy«, koja se osobito odlikuje svojim humorom. 

prvom svesku njegovih pripovijesti«, što ga je izdala 
»Matica Hrvatska«, štampana je i nova podulja, ali 
ugodna i prijatna pripovijest njegova: »Seoski mecenati«. 

Kao pripovjedač Jurković je slabe invencije, motivi 
su mu rijetkokad originalni domišljaji, nego od veće česti 
reminiscencije iz vlastite obilne lektire, prema potrebi i 
prema ćudi autorovoj prekrojene i prerađene. Jurković 
je veoma mnogo čitao; djela, koja su ga osobito zani¬ 
mala, ostavljala su duboke tragove u njegovu pamćenju. 
Kako se u mlađim godinama zanimao 'ponajviše kla¬ 
sičnom (latinskom i grčkom), njemačkom, francuskom 
i engleskom knjigom, prirodno je, da su utjecaji staro- 
klasični i zapadno evropski u njegovu pripovjedačkom 
radu najjači; istom se u kasnije vrijeme opaža utjecaj 
ruske književnosti, koja je tek sebi stala utirati put u hr¬ 
vatske čitalačke krugove. Ali ako u izboru motiva nije 
Jurković originalan, posve originalna mu je obično ka- 
rakterizacija njegovih lica, osobito ako su mu simpa¬ 
tična. No ipak nije htio praviti puke fotografije, nego je 
građu pribranu iz života udešavao prema nekoj užoj 
ideji, za neku poučnu, plemenitu svrhu. 

Jurković je i prvi naš humorist, i njegov »Pavao Ču- 
turić« prvenac je humorističkih pripovijesti u našoj knji¬ 
ževnosti. S tom je slikom starovjerskoga pučkoga uči¬ 
telja počeo Jurković niz humoristički obrađenih tipova 
iz našega domaćega života; u tom nizu se ističe seoski 
učitelj, malogradski trgovac, umirovljeni krajiški stra- 
žmeštar, starac ekonom itd. Ali od svih je tih Jurkoviće¬ 
vih pripovijedaka svakako najpopularnija, pa se još i 
danas najradije čita — »Pavao Cuturić«. Ako i jest taj 
humoristički prvenac Jurkovićev nastao pod dojmom 
lektire Jean Paulovih 2 pripovijedaka, te su možda nje- 

2 Jean Paul (Jean Paul Friedrich Richter, 1763.—1825.), 
znameniti njemački pisac humorističkih pripovijesti. 

govi »Ouintus Fixlein« i »Maria Wjuz« uzori prema ko¬ 
jima su ocrtani i prikazani Pavao Cuturić i Damjan Va¬ 
rićak u »Seoskim mecenatima«, ipak nam je u njima pri¬ 
kazao Jurković tip nekadašnjih učitelja hrvatskih. Cu- 
turić je prošao »svu školu«, iz koje su izlazili nekadašnji 
»školnici«. Učio je nešto škole, postao šegrt, a onda 
kalfa, pa kao takav upoznao se »sretnim slučajem« s 
jednim župnikom, koji ga učini svojim meštrom. Na isto 
je brdo tkan kao Jurkovićev Pavao Cuturić i učitelj u 
jednoj pošurici J. E. Tomića, kojoj je natpis »Na pro¬ 
dužnom tečaju«. I tu je jasenjski učitelj Lacko školnik 
»stare vere«. Već trideset godina sjedi on na svom pe¬ 
dagoškom mjestu, i sve to vrijeme na zadovoljstvo svo¬ 
jih župljana. No najednom nađe jedan moderni inspektor, 
da Lackov rad u školi ne odgovara više duhu vremena, 
i on bude u Zagreb pozvan na »produžni tečaj«, da se u 
svojoj struci »usavrši«. Došavši u Zagreb zapleće se 
Lacko u čitav niz komičkih situacija. Ali premda je Cu- 
turić tragikomični tip, ipak ga je Jurković s ljubavlju 
ocrtao kao drukčije dobroga čovjeka i patnika. Ljubav 
za toga patnika mnogo više izbija u njegovu junaku Do- 
briniću. Ovaj je patnik sušičav, i on to dobro znade, a 
znade i to, da mu je konac blizu. On to i ne taji, nego 
tješi svoje mile — ženu i jedinca sina — da tako mora 
biti. Cijelo mu biće odiše dobrotom i ljubavlju za sve, što 
je Bog stvorio; u cvrkutu ptičica sluša slavospjev Go¬ 
spodu, u tetošenju stare rode nad svojim mladima gleda 
sebe kao oca i učitelja: »Ta je uranila — veli sjedeći 
jednoga jutra — u svome vrtiću — da sebi razblaži 
bolne grudi udisanjem čistoga zraka — uranila i djecu si 
valjda već nahranila, a sada ih nešto uči: jeda li slova 
poznavati ili već-sricati? No kako li kljuca kljunom u 
glavu, ne će djeca da slušaju kao ni moja ... « 

Jurković se ogledao i na dramatskom polju. God. 
1862. izišla je njegova prva drama »Zatečenici«, igrokaz 

u 4 čina, god. 1878. žalosna igra »Smiljana« u 4 čina s 
predigrom i vesela igra »Čarobna bilježnica« u 4 čina, 
god. 1879. historijski igrokaz u 5 čina »Posljednja noć« i 
vesela igra u 3 čina »Kumovanje«. U rukopisnoj ostav¬ 
štini našle su se dvije njegove starije komedije: »Ime¬ 
njaci« i »Izorani šaran« ili kako je poslije nazvana »Što 
žena može«. 

Imamo od Jurkovića i nekoliko putopisa. U »Danici« 
je izišao njegov poveći »Ulomak putopisa iz Vukovara 
u Biograd«, gdje opširno opisuje Novi Sad i Beograd. 
U »Nevenu« je god. 1854. izišla putopisna crtica »Po¬ 
klade u Slovačkoj 1854.«, u kojoj se opisuje jedan pi¬ 
ščev izlet iz Beča u Slovačku. U drugom godištu »Naše 
gore lista« izišla je Jurkovićeva »Stogodišnjica Tekeli- 
jeva«, ulomak iz lijepih putopisnih crtica, koje su 
potpuno izišle u Pozorovu listku iste godine pod natpi¬ 
som »Mikroskopične crtice putopisa od Zagreba do No¬ 
voga Sada«. 

U stihovima je Jurković malo toga napisao. Iz toga 
rada pominjemo njegovu didaktičnu pjesmu iz god. 1863. 
»Jeka od Medvedgrada«, u kojoj prikazuje vrijednost 
škole rodoljublja i čestitosti, i »komičnu epopeju« u na¬ 
rodnim desetercima »Kako su se zavadili psi, mačke i 
miševi«. No obilat je i Jurkovićev prevodilački rad, a 
prevodio je s francuskoga, engleskoga i poljskoga jezika. 

Po različnim časopisima razasuti su mnogobrojni 
članci njegovi, u kojima raspravlja različna pitanja iz 
područja religioznoga, moralnog, pedagogijskog i estet¬ 
skog. Kad je osnovana god. 1867. »Jugoslavenska Aka¬ 
demija«, postane i on odmah njezinim članom. U »Radu« 
Akademijinu izišle su sve njegove radnje iz područja 
estetskoga: »0 narodnom komusu« (5), »Ob estetskih 
pojmovih uzvišena« (12), »0 ženskih karakterih u na¬ 
ših narodnih pjesmah«. (30), »0 metafori našega jezika:<. 


— 27 - 


Dok Jurković kao književnik ide u red hrvatskih pi- 
ica, koji su se razvili pod utjecajem zapadne, u prvom 
idu njemačke književnosti, ali u stilu je on i načinu 
ipovijedanja pošao svojim putem. U svojim radnjama 
užio se on umjetničkim i ukusno izdjelanim čistim na- 
)dnim jezikom, stilom i frazeologijom. I tu je teoriju 
)ajao s praksom, kakav ima biti književni jezik i stil, 
i posve sačuva izvorne osobine krasnoga pučkoga je¬ 
ka. On je primjerom svojega uzornoga, jasnoga i 
astičnoga stila pokazivao, a ujedno je u tom i teorijsku 
3 utu poda raspravom svojom o metafori našega je¬ 
ka (Rad 31). Kao temeljit poznavalac grčkih i rimskih 
asika, pa francuskih uzornih stilista, koje je on uvelike 
jenio, Jurković nije smatrao, da za književni jezik vri- 
di sve ono i samo ono, što je puk stvorio, tako da bi 
ijiževni jezik bio puka ropska kopija pučkoga jezika, 
3go je mislio, da književni jezik ima biti prema višim 
jševnim potrebama usavršen i razvijen pučki jezik, 
lično je njegovo mišljenje o načinu, kako treba da budu 
esničke umotvorine osnovom umjetničkom pjesništvu. 

tom govore njegove tri malo prije pomenute znan- 
vene rasprave: o narodnom komusu, o uzvišenim i o 
mskim karakterima u narodnim pjesmama. Na naro- 
loj književnosti »na tih izvorih krepka života« neka gle- 
iju književnici »najprije uhvatiti zdravu žicu mišljenja 
tvorila radu svomu, pa da tako formalno poučeni ono 
arodnje blago pretražuju, divne one sirovine da poput 
ragulja umom svojim izbrusuju, bujne one zametke da 
ihom svojim oplođuju; stvarajućoin snagom da iz njih 
vode organizme različite vrste i različita razmjera 
Dčevši od majušnoga epigrama do veličanstvene tra- 
sdije ... Čega narodna pjesma nije rekla, to je ostavila 
jesniku umjetniku udariv mu u žicu, s koje da sklada, 
ostavio inače slobodu skladnje«. S takvim Jurkoviće- 
im mišljenjem o pravoj snazi umjetnoga pjesništva 

s pučkim i književnoga jezika s pučkim podudara se nje¬ 
gov realizam. On je prema prirodi svoga duha, a i 
prema estetskim načelima svojim, uzimao svoje umje¬ 
tničke prikaze iz života, slikao ih po naravi, ali on nije 
ropski prepisivao životnu zbilju, nego je s umjetničkim 
ukusom izbirao i sastavljao najznačajnije crte njezine, 
da njima očituje neku višu ideju, neku plemenitu svrhu. 
A svemu je njegovu radu bila jedna ista svrha, da bude 
na korist domovini. 

Rekli smo već, da je Jurković pomoću biskupa Stross- 
mayera počeo izdavati svoja »Izabrana djela«. No izi¬ 
šao je od njih samo prvi svezak. Poslije je izdala nje¬ 
gova izabrana djela »Matica Hrvatska«. U zabavnoj je 
knjižici Matičinoj za god. 1878. izišao prvi svezak nje¬ 
govih »Dramatskih djela«, a god. 1879. iziđe u istoj 
zbirci drugi svezak. Od »Sabranih pripovijesti« nje¬ 
govih izdala je Matica dva sveska, prvi god. 1880. a 
drugi 1881. 

Franjo Marković: Janko Jurković. Matica Hrvatska 
od godine 1842. do godine 1892. Spomen-knjiga. Napisali Tade 
Smičiklas i Franjo Marković. Zagreb 1892. str. 227. — 242. — 
Vladoje Dukat: 0 našim humoristima: Antunu Nem- 
čiću, Janku Jurkoviću i Vilimu Korajcu. Rad »Jugoslavenske 
akademije« knj. 197. str. 187 — 232. 

VILIM KORAJAC. 

(1839.—1899.) 

Rodio se Korajac u Kap¬ 
tolu kraj Požege 27. maja 
1839. Otac mu je bio vla¬ 
stelinski činovnik. Početne 
je škole svršio u Kaptolu, 
Oriovcu i Novoj Gradiški, 
a nižu gimnaziju u Požegi, 
gdje je kod fratara svršio 
šest gimnazijskih razreda. 
Odlučivši se za svećenički 
stalež dođe god. 1856. u 
đakovačko sjemenište. Za¬ 
ređen god 1862. za sveće¬ 
nika od biskupa Strossmayera postane uskoro profesor 
u biskupskom sjemeništu, gdje je služio 15 godina, a po¬ 
red toga je bio ravnatelj i vjeroučitelj u đakovačkoj 
preparandiji. God. 1878. postane župnik u Zemunu, gdje 
je i umro 19. septembra 1899. 

Književni rad Korajčev nije baš obilat. Pojavio se na 
književnom polju god. 1862. Prvencu je njegovu knji¬ 
ževnomu natpis: »Dvije čudne promenade ili Iriput teže 
od najtežega« s dodatkom »Homeopatički ulomci iz 
petnaest dana i jedne noći prošlih mojih praznika« (»Naše 
gore list«, 1862). Teško je reći, u koju kategoriju zapravo 
nripada taj prvenac Korajčev, jer niti je pripovijetka 
niti pravi putopis, a podsjeća na jedno i na drugo. Prema 

karakteru i tendenciji ide ta radnja Korajčeva među po¬ 
litičke satire. Našemu pokoljenju je ona već prilično ne¬ 
razumljiva zbog svojih aluzija na tadašnje političke pri¬ 
like, koje su iznesene nejasno i mutno. Premda je ta 
radnja dosta slaba — sam ju je pisac nazvao »lošom 
radnjom«, no već u njoj nahodimo šareni bujni i maniri- 
rani stil njemačkih humorista, subjektivno prikazivanje, 
koje se to više ističe, što sam pisac tobože pripovijeda 
svoje doživljaje i sudjeluje kao aktivno lice u pripovi- 
jesnim zgodama, najzad čas prijatni, čas reski humor 
piščev. Drugo je djelo Korajčevo »Lov na sjedećke« 
(»Dragoljub«, 1867.). Natpis ima još dodatak: »Iz đačkog 
života«. Pripovijetka ova, ako se zbrka ta koječega i 
svačega može nazvati pripovijetkom, crta humoristi- 
čkim tonom život nadripjesnika Stjepana Tikvanovića, 
a uperena je protiv tadašnjega vlastelinskoga šumara 
Vatroslava Račkoga (kojega zove Tikvanovićem), mla¬ 
đega brata slavnoga Franje Račkoga, koji se u prvo 
doba stao razmahivati po našim časopisima. Da ga je 
Korajac dobro ocrtao, potvrdilo je kasnije političko dr¬ 
žanje Vatroslava Račkoga protiv Strossmayera. Ta je 
pripovijetka uokvirena opisom pripovjedača — a 
to je sam pisac — prijatelja Vuka Strijelčevića, koji, 
jer je hrom na obje noge, lovi — sjedećke, ali ne lovi ži¬ 
votinje, već lovi — ljude, i u pripovijedanju razlaže pi¬ 
sac, da »lov loviti« znači »opisivati život«. Kad oba pri¬ 
jatelja jednoga dana posjedaju da »love lov«, Strijelčević 
vadi zamotuljak hartije i otpočinje čitati biografiju Stje¬ 
pana Tikvanovića »neznanoga na polju hrvatsko-srpske 
književnosti mobara-težaka i divnoga dobrovoljca- 
pjesnika ... «. Korajčev »Lov« mnogo podsjeća na crticu 
njemačkoga pisca E. T. A. Hoffmanna »Des Vetters Eck- 
fenster«, a sam Hoffmannov »Vetter« kao da je bio mo¬ 
del po kojemu je slavonski pisac zamislio svojega šaljiv- 
činu Vida. 

Prvo je sasvim beletrističko djelo Korajcevo »Šijaci«. ;| 
(»Dragoljub« 1868.). Ovo djelo nema nikakve druge 
svrhe, već da zabavlja čitaoca. Premda sam autor »Si- | 
jake« zove »šaljivom pripovijetkom«, ipak je to samo niz 
sličica i epizoda, koje treba da osvjetljuju karakter »ši-1 
jački«. Kao tipovi »šijački« prikazani su dobroćudni »djed« 
Miso Kuburđić i »komšija« (susjed) mu Jozo Bogovićlij 
Miso ima kćer Jelicu, Jozo sina Milka, oboje se vole, i 
roditelji su uglavili, daće se uzeti; no kako Miso i Jozo i 
zajedno trguju, a pritom se vazda zavađuju, to se i ono - 
uglavljenje svaki čas prekida: čas se mladi smiju voljeti JI 
čas ne smiju — dok najposlije Milko ipak dobije Jelicu. | 
Ton je pripovijetke sasvijem šaljiv, rijetko sarkastičan* 
a ozbiljan istom u dva tri navrata. Način je pripovijeda¬ 
nja subjektivan, premda je to jedina od Korajčevih priffi 
povijedaka, u koju ne ulazi sam autor. 

Posljednja je za života piščeva štampana pripovijetka I 
»Auvergnanski senatori« (»Vijenac«, 1877). Uz glavn||j 
natpis ima pripovijetka dodatak: »Topo-etno (i foto-grafi| 
ska slika iz domaće povijesti«. No i ova je pripovijetka, 1 
kao donekle i pređašnja, zapravo samo zbornik ane- | 
gdota, pričica i crtica, kojima se u jednu ruku crta filistar¬ 
ski život male varoši (Požege), a u drugu humoristički|| 
osvjetljava djelovanje »senatora« (gradskih zastupnika) ■!.: 
u tom malom gradu naše domovine. »Auvergnanski se- | 
natori« podijeljeni su na trinaest glava, od kojih svaka i 
ima drugi humoristički natpis: »Iz koje čitatelj još uvijek 
ne doznaje ništa ni o Auvergnanih ni o auvergnanskih i 
senatorih, nego se upoznaje s obitelju Strijelovića, pa 
ujedno doznaje, da je i sam pisac Auvergnanskih sena¬ 
tora darlas već pravi i živi Auvergnan«, a pripovijeda 
je glavom faktični junak njen mladi Strijelović, koji se ; 
poslije svršenih studija kao liječnik smjestio u autorovoj i 
Auvergni. Strijelović je dašto sam autor, a time, što sam 
pripovijeda svoje zgode, opravdan je naskroz subjekti- 1 

van ton pripovijetke. Požežane je tako uvrijedila ta pri¬ 
povijest, da su listom stali vraćati »Vijenac« i prestali 
biti njegovi pretplatnici. Svojom tendencijom, a donekle 
i obradbom Korajčevi »Auvergnanski senatori« opominju 
na Wielandovu »Povijest Abderana« (»Geschichte der 
Abderiten«), te nema sumnje, da je taj najbolji roman 
njemačkoga humorista našemu piscu bio na pameti, kad 
je uzeo da piše svoje »Auvergnanske senatore«. 

Jedna kraća humoreska s natpisom »Posljednji Va- 
raždinac«, koja je ostala u rukopisu, štampana je u 
»Savremeniku« god. 1912. 

Korajac je pisao i feuilletone, koji su izlazili u zagre¬ 
bačkom »Pozoru«, i to redovno pod natpisom »Razgo¬ 
vori među četiri zida«. Autor se potpisivao svojim obi¬ 
čajnim pseudonimom — »iljuška«. Ističemo njegov feiiil- 
leton pod natpisom »Čestitka birokraciji k novoj godini 
1866. od Paje brijača i Grge sapunara«. To je valjada 
prva parodija Mažuranićeva epa »Smrt Smail-age Čen- 
gica«, ali Korajac ne parodira čitavo djelo, već samo 
12—15 prvih stihova svakoga pjevanja; samo posljednje 
je pjevanje (»Kob«) potpuno parodirano. Svi su Koraj¬ 
čevi. feuilletoni građeni na jedan kalup: forma je dija¬ 
loška, sadržaj politički, ponajviše polemičkoga kara¬ 
ktera. Ton je i način polemike njegove oštar i rezak; pri¬ 
jatnoga humora ima malo. Stalno je lice u tim dijalozima 
»brijač Pajo«, nosilac autorovih misli, ostala se lica mi¬ 
jenjaju. 

I prevodiocem je bio Korajac. Preveo je Molierova 
»L’avare« pod natpisom »Tvrdica«. Rukopis (prijevod 
nije štampan) čuva se u arkivu Jugoslavenske Akade¬ 
mije. 

U svojim je radnjama Korajac vazda široke volje, 
uvijek na šalu spreman, dosjetljiv i objektivan. Po pri¬ 
rodi svojoj i ćudi on je pravi »causeur«: on pripovijeda, 

Hrv. pripovjedači 

kako bi pripovijedao u veselu društvu uz čašu vina, da 
se njegovi slušaoci zabave i nasmiju. Njegove su pripo¬ 
vijetke upravo skupina zabavnih epizoda, jedva za- ; 
visnih jedna od druge. Njegov vlastiti »ja« vazda je sre¬ 
dište svega njegova pripovijedanja. On je mnogo čitao, 
osobito njemačke humoreske Wielanda, Heinea i Sa- 
phira, koji su mu bili glavni miljenici, pa je dobro proučio 
njihovu maniru. On piše čistim narodnim jezikom, koji je 
pored sviju tuđinskih natruna sačuvao narodni kolorit. 
Radnje njegove nijesu ni danas, izgubile književnu vri¬ 
jednost. Biografija Tikvanovićeva u »Lovu na sjedečke«, 
prožeta obilnim humorom, još i danas se ugodno čita, a : 
ugodni humor »Šijaka« podoban je još i danas privlačiti 
čitaoca. Korajčeve »Šijake« preveo je na njemački Fri- 
drik Krauss (Požežanin) pod natpisom: »Die Pfahlbau- 
ten«, Allgemeine National-Bibliothek, Nr. 192—193, C. 
Daberkow’ s Verlag, Wien 1898. 

»Društvo hrvatskih književnika« izdalo je izabrana 
djela Korajčeva pod natpisom: »Vilim Korajac, Humo- | 
ristička djela« »Savremeni hrvatski pisci« knjiga 48. Za¬ 
greb 1918.). ’ 

Vlado je Dukat: 0 našijem humoristima: Antunu Nem- 
čiću, Janku Jurkoviću i Vilimu Korajcu. Rad »Jugoslavenske 
akademije« kni. 197. str. 139 — 260. — Vilim Korajac. Savre- J 
meni hrvatski pisci, kni. 48. str. 189 — 196. Od uredništva. J 
Str. 197. 


MIRKO BOGOV1Ć: 


SLAVA I LJUBAV 






I. 


Početkom burnoga našega stoljeća živjela je neka 
udovica sa sinom svojim Ivanom, mladićem od seda¬ 
mnaest godina, u malenom i prijatnom, nu ponešto zaklo¬ 
njenom seocu onkraj Kupe, nekoliko sati iza Severina 
ispod Julskih planina. Mala kula, gdje stanovahu, pa spo¬ 
menuto seoce, to bi sve što preostade udovici po smrti 
miloga supruga, koji prije godine dana umrije tješeći ju, 
a sina svoga blagosivljajući i zaklinjući mlijekom mate¬ 
rinjim: da uza sve protivštine svoga života uvijek na¬ 
stoji biti poštenim čovjekom. Pokojnik — recimo da se 
zvao prezimenom Kuljanić — bijaše prije više godina 
sudac varmeđijski 1 , te radi pravdoljublja, poštenja, a 
osobito radi čovečjega i uljudnoga postupanja sa prostim 
narodom od njega opće štovan. No baš ova rijetka su¬ 
dačka prednost bila je uzrok, da se Kuljanić zamjerio 
mogućnijem plemstvu svoga kotara, koje imađaše pravo 
izabirati časnike varmeđijske, te stoga nekoliko godina 
prije smrti svoje izostade prilikom izbora časnika. To se 
doduše kosnu srca njegovoga, nu bistar um i čista sa¬ 
vjest utješe ga skoro radi male te nesreo^, ivoja se po 
ustavnom običaju mogla dogoditi svakomu, a kadšto 
baš najpoštenijem čovjeku. Od to doba povukao se Ku¬ 
ljanić na svoje malo dobro, i tu je živio u krugu mile 
obitelji svoje baveći se gospodarstvom, a što opet ođgo- 
jivanjem jedinca svoga, štono ga je — budući sam dosta 
izobražen — poučavao u praktičnih znanostih, što ih sada 

1 varmeđijski, županijski. 




vijek naš s punim pravom zahtijeva od svakoga mladoga 
čovjeka, koji hoće da štogod postigne na svijetu. Kulja- 
nić je među ostalim brižljivo nastojao oko toga, da se 
nikakove predsude ne ukorijene u mlađahnom srcu sina 
njegovoga, pa zato ga je odgojivao kod kuće i po svojoj 
glavi ne slijedeći primjer ostalih svojih zemljaka, već 
udarivši u tom obziru neobičnom, pa i boljom strampu- 
ticom. Tako je mladi Ivan na radost roditelja svojih na¬ 
predovao, te dan na dan sve to više razvijao se duševno 
i tjelesno. 

Jedva pol sata od dobarca Kuljanićeva stanovao je na 
svom velikom dobarcu, te u lijepom dvorcu sa suprugom 
i malom svojom kćerkom Janicom bogati vlastelin Bla- 
gajić. On bijaše iskren i vjeran prijatelj Kuljanićev još od 
mladih ljeta, gdje oba kao saučenici na zagrebačkoj aka¬ 
demiji i kao drugovi jedne takozvane kamerade 2 u ta¬ 
mošnjem konviktu sklopiše nerazdruživi savez prijatelj¬ 
stva, štono ga ne prekinu vrijeme kao obično, već ga 
učvrsti sve to većma. Blagajić bijaše također vrlo vri¬ 
jedan čovjek, samo što se odviše ponosio bogatstvom 
svojim, i što je stoga scijenio, da u tom ponajviše sastoji 
sreća čovječja. Izvantoga bijaše Blagajić žestoke na¬ 
ravi, te bi znao planuti kao živa vatra, kad mu štogod ne 
bi posve po ćudi. Supruga njegova i Kuljanićeva bi¬ 
jahu također prijateljice. Obadvije bijahu dobre i krotke 
duše, kojima bijaše suprug, djeca, kuća i kućište, pa s 
tim skopčano gospodarstvo cijeli krug života. Uz to je 
obje resila prava ćudorednost, te nisu marile, a stranom 
nisu ni znale za tuđe običaje, za novoukusne i skupe 
mode, za putovanja, izvanjske toplice, za plesove izvan 
kuće svoje, za koncerte, opere, ašikovanja 3 , migraine 4 , 
pa bogzna za što sve ne — što dandanas žalibože ženski 


2 kamerada, skup od više učenika u jednoj sobi. 3 ašikovanje, 

ljubakanje. 4 m i g r a j n e , vrsta glavobolje. 

naš spol toliko zanima. Jezik hrvatski, kano materinji, 
bio im je u kući i izvan kuće miliji nego njemački ili fran¬ 
cuski; riječju: bijahu prave Hrvatice po starom kalupu, 
što ih sada na uštrb narodnoga našega razvitka sve to 
više nestaje u domovini našoj. 

Ove obitelji sastajahu se gotovo svaki drugi treći dan 
ili kod Blagaića ili pak kod Kuljanića. Muževi su tad 
obično pušeći duge svoje lule šetali gore dolje po sobi 
razgovarajući se o svom gospodarstvu. Nu kadikad se 
prepirali o znamenitim tadašnjim događajima političkim, 
prazneći uz to po koju čašu rujnoga vina. Gospođe se 
izatoga zabavljahu u svojoj sobi o predmetima, koji se 
tiču njih ponajbliže, naime o miloj svojoj dječici ili o kuć¬ 
nom gospodarstvu. 

Kazasmo, da se Blagaić i Kuljanić o tadašnjih doga- 
đajih političkih kadšto prepirahu, nu to će svatko doku¬ 
čiti lako, kad primijetimo, da je Blagajić, kao čovjek že¬ 
stoke i ponešto slavohlepne ćudi, u Napoleona smatrao 
neki uzor, dok je umjereniji i učeniji Kuljanić, inače usta¬ 
van muž od pete do glave, silovite težnje Napoleonove 
naprečac osuđivao. Nu ove prepirke nisu ni najmanji 
uštrb nanosile staromu prijateljstvu i slozi obaju prija¬ 
telja, dapače bile su tako rekav duševna začina njiho¬ 
vih seoskih zabava. 

Dok su roditelji tako složno živjeli, naravno je, da im 
se i djeca združiše, dapače činilo se, da jedno bez dru¬ 
goga ne može živjeti, tako se zaljubiše međusobno. Ivan 
bijaše za tri godine stariji od Janice, on je dakle kod 
raznih dječinskih igara bio učitelj i predvoditelj nje¬ 
zin. On se s njom natjeravao po vrtu, po prostranim li¬ 
vadama i obližnjim šumama. Kad bi Janica kadšto zaže- 
ljela osobito štogod, kao na pr. rijedak kakav cvijet, ja¬ 
godu ispod gusta šikarja ili lijepo kakvo voće sa viso¬ 
koga drveta, to joj sve Ivan pribavi makar više puta baš 
krvavim i ozlijeđenim rukama. I to bijahu prvi pojavi 

međusobnoga i nevinoga dječinskoga nagnuća, koje 
to većma ojača, pošto djeca ponarastoše. Roditelj; se 
radovahu toj ljubavi djece svoje videći, da nevino to 
nagnuće ćud djece u nekom obziru oplemenjuje, pošto 
ju odvraća od mnogih drugih dječinskih mana, kojima se 
rado povedu djeca živući ili posve nasamu ili pak u 
povećem društvu djece. Tako prođoše ljeta, te mladi 
Ivan navrši 16, a Janica 13 godina, kad al eto iznenada 
nemila smrt ugrabi oca Ivanova. Svaki čovjek, koji 
znade, što će reći sretni život obiteljski, taj će lasno do¬ 
kučiti, kako je nesretni i nenadani taj slučaj strašno uz¬ 
drmao udovicu i sina joj. 

Ivan, budući žestoke ćutljive naravi, a uz to ponešto i 
zanesene mašte, htio je isprva da zdvoji od teške žalosti 
za neizmjerno ljubljenim ocem svojim. Rascviljena mati 
Ivanova, kojoj je^samoj trebalo utjehe, tješila je ipak na 
svaki mogući način miloga jedinca svoga. 

Vrijeme izliječi sve rane, osobito u doba mladosti, te 
tako malo pomalo i Ivanu minu žestoka duševna bol, 
nu osobit slučaj poda naskoro novi odlični pravac čuv¬ 
stvu njegovu. Bilo je od prilike dva mjeseca po smrti Ku- 
ljanićevoj, kad je Ivan došavši opet Blagaiću u pohode, 
šetao s Janicom po vrtu te s njom cvijeće brao i u kite 
savijao. Ugodna ta zabava odvraćala ga barem ponešto 
od tužnih misli, dočim ga malo rastrese. Janica, pošto 
vidi da se Ivan prilikom nevine ove zabave ponešto raz¬ 
vedrio, radovala se tomu, pa zato da ga zabavi na drugi 
opet način došavši s njim do velikoga i dubokoga ri¬ 
bnjaka, stade ga nagovarati, da se malko povezu u čamcu. 
Ivan ju posluša, odveže čamac o stup privezan, te oboje 
sjednu u nj. Ivan je vješto veslao, dok se Janica s drugim 
veslom tek poigravala. Tako prispiju do sredine ri¬ 
bnjaka, gdjeno se Janici iznenada veslo izmakne iz ruku. 
Ona se hitro sagne preko čamca, da opet ugrabi 
veslo, ali se nato uzljuljani čamac prevagne, i Janica s 

vriskom pade u vođu. Ivan u isti mah baci veslo svoje, 
skoči za njom u vodu, i prije negoli Janica sasvim utone, 
uhvati ju, te kao vješt plivač s njom sretno pripliva k 
kraju, gdjeno ju za nekoliko časova uza se na travu po¬ 
loži. Janica se onesvijesti sasvim. Snježno blijedim bla¬ 
gim licem svojim, sklopljenim očima, raspuštenom mo¬ 
krom kosom, bijelom odjećom, što joj se umokla sasvim 
priklopi k tijelu, bijaše Janica sasvim nalik spavaćoj 
kakvoj povodnoj vili, o kojima naš narod pripovijeda, 
da ih ima u rijekama i jezerima našim. Ivana nešto silno 
uzdrma, pošto pogleda pokraj sebe milo to djevojče, nu 
razabrav se skoči na noge, zatim digne, te u naručaju 
svom odnese milu svoju drugaricu u grad, gdje se s toga 
događaja odmah sve uzbunilo. 

Kad pomislimo na to, da je Janica bila dijete bogatih 
roditelja, što ju neizmjerno ljubljahu, možemo si lako 
predstaviti, kako ih je dirnuo taj slučaj, koji bi mogao 
imati strašnih posljedica, da nije bilo Ivana i muževne 
njegove odvažnosti. Pošto Ivan pripovjedi, kako se sve 
dogodilo, stadoše ga plačući od milinja redom grliti i 
blagosiljati nesamo roditelji Janičini, već i majka nje¬ 
gova, štono se tom prilikom također desila u gradu. Ja- 
nicu međutim smjestiše u krevet, gdje je odmah spopade 
ljuta groznica. Kočijaš morade brže bolje upregnuti 
konje te se u Karlovac odvesti po liječnika, koji, pošto 
prispije i vidje što je, odmah odredi, što bi potrebito, te 
ujedno ispovjedi, da će gospodičnu po svoj prilici još 
nekoliko puta spopasti groznica, ali i to da će proći, te će 
se za osam dana, ako ne prije, zastalno moći pridići. Pa 
zbilja, kao što liječnik reče, tako je bilo. 

Dok je Janica bolovala, morade Ivan po naročitoj 
želji njezinoj ostati u gradu te uvijek uza nju biti, pače 
većom stranom morade ju on i dvoriti, što dakako Ivan 
veoma rado učini. Nu i roditelji Janičini rado pristanu 
na želju kćerke svoje znajući kako se njih dvoje miluje 

i kako baš Ivanu imadu zahvaliti na tom, što im jedinicu 
spasi od očevidne smrti. — U ovo nekoliko dana dogodi 
se često, da Ivan nasamu ostade sa Jelicom, pa kad bi 
se znala probuditi iz teška sna te pogledati, vazda se 
obradova, čim opazi Ivana, kako brižljivo bdi sjedeć joj 
kraj uzglavlja. Tom prilikom Janica, svladana nekim 
osobitim čuvstvom, uze često ruku Ivanovu te ju stisne 
muče, našto Ivan vazda ručicu k sebi pritegne, te na nju 
pritisne plamena svoja usta, dok Janica porumeni i 
obori oči. 

Krepka narav i brižljiva dvorba učine, da se Janica 
na opću radost zbilja za osam dana, kao što liječnik reče, 
zdrava pridigla. Ivan se opet vratio kući. Činilo se, kao 
da ga iznova obrvala neka žalost, baš kao iza smrti oca 
njegova, samo što ova potonja žalost bijaše skromna i 
tiha. Još se moglo i to opaziti, da Ivan tu svoju žalost 
i zatajuje, budući da je svakom prilikom nastojao, da se 
na silu ukaže onako veselim i bezbrižnim, kao što je 
znao biti prije. Da ga kako mine ta žalost, nastavljao 
je marljivo nauke svoje, a uz to je također revno podu¬ 
pirao majku u gospodarstvu, kadšto bi opet pošao sa 
starim španom 5 Markom Čorđdćem uzev sa sobom dva 
svoja dobra kopova sokola i vidru u obližnju goru, da 
tamo lovi lov. Ali badava! — ni to nije bilo kadro da ga 
rastrese. — Kad bi god nasamu bio, dogodi mu se često, 
da se nešto duboko zamislio i teško uzdisao. — Vedro 
mu lice mnogokrat zastre tajna tuga neka, našto se opet 
razvedri u jedan par i stane kao oduševljen nešto ispred 
sebe zboriti ili šaptati. Nu to bi uvijek trajalo samo 
kratko vrijeme, i pošto bi se razabrao, vratio bi se opet 
bilo k svojim knjigama, nadgledanju gospodarstva ili u 
šumu za tragom zvijeri. Još i to valja napomenuti, da je 
Ivan od neko doba sve to rjeđe polazio obitelj Blaga- 


5 š p a n, manji činovnik kod vlastelinstva. 

jića, pa kad bi se god to dogodilo, bilo mu je vazda ne¬ 
kako teško na srcu, osobito ako se tom prilikom dogodi, 
da se šetao u vrtu sa Janicom, o kojoj se može reći, da 
se isto tako i ona od neko doba znatno promijenila. Za¬ 
čudo zbilja! — Oboje se ne šališe i ne natjeravaše po 
vrtu kao prije, već ponajviše muče usporedo hodahu ne 
znajući pravo, o čemu da govore i čim da se zabave. 
Oboje se čuđahu toj promjeni. Janica je doduše nastojala 
da bude onako vesela, kao što bijaše prije, pa stoga 
više puta započe pjevati koju lijepu narodnu pjesmu, 
ali joj ujedamput glas zape, a Ivan isto tako nije mogao 
da govori ili da se šali onako bezazleno sa Janicom, kao 
što se je prije šalio mnogokrat. Kad im se slučajno suko¬ 
bili pogledi, porumenješe oboje, a kada bijahu nasamu, 
tad opet stanu čeznuti jedno za drugim. Ivanu se uz 
knjige i nauke više puta predstavi mila slika Janičina, 
te ga nije nikako htjela da mine, a Janica isto tako uz 
šivanje ili prelo — što u ono doba još ne bi sramotan 
posao za gospođe — često pomisli na Ivana, te joj se 
zaplete ili zakine konac, našto vazda potiho uzdahnu. — 
Ali što ću ovdje duljiti ono, što se prilikom ukratko po¬ 
reći može? Jesi li, mili čitatelju, opazio kadgod, kako 
se u proljeće pupoljak ruže, obasut ranom rosom baš 
kao čistim biserom, stane razvijati, čim ga obasja prvi 
žarki trag sunašca ishodnoga? — Ako si vidio, a to ne 
treba da ti kažem drugo do jedino to, da se isto tako u 
nevinim i mlađahnim grudima Ivanu i Jelici prijašnje 
dječinsko nagnuće pretvori u ono gorko-slatko čuvstvo, 
što ga ljudi zovu prvim pojavom ljubavi, što u mla¬ 
đahnom srcu u zgodan čas niče i procvati. — Obje majke 
nisu slutile ništa o tom, što se zbilo u srcu njihove djece, 
pa sve ako i opaziše neku promjenu u njih, a to ju 
smatrahu kao naravnu posljedicu dobi njihove, budući 
da je Ivan nedavno jur prevalio sedamnaestu, a Janica 

četrnaestu godinu, kadno obično u mladih ljudi prestaju 
dječinske igre i misli. Što se pak Blagaića tiče, on nije 
imao kada baviti se dušoslovnim kakovim razmatranjem, 
jer njega nedavno kao opće poznatoga štovatelja Napo- 
leonova u onomu okružju imenovaše mairom (sucem), 
te je mnogo vremena izbivao od kuće svoje zabavljen 
poslovima novoga zvanja svoga. 

Sve to, što pripovjedismo dosad, dogodi se do onoga 
časa, gdjeno se počinje naša pripovijest, bijaše pak u 
jesensko doba g. 1809. 

Važna bi to godina! ... Tko da se je ne sjeća? ... 
Upravo tada odredi silni Napoleon carskim svojim de¬ 
kretom od 14. listopada, da se unaprijed okružje Vi- 
lajsko, čitava Kranjska, Koruška, Istra, Rijeka, Trst, Pri¬ 
morje hrvatsko, Dalmacija s,a svojimi otoci, zatim sva ci¬ 
vilna i vojna Hrvatska sve do Save — te pokrajine da 
se imadu nazvati »ilirskim! državami«. — Ovim svojim 
dekretom očitova Napoleon volju svoju, da se naime na 
temelju stare povijesti spomenutih pokrajina osnuje nova 
i vele važna njihova budućnost. 


II. 

Jesen spomenute godine bijaše jur na izmaku, kad 
jednom Blagaić došavši s puta naglo u sobu stupi. To je 
bilo uveče, kad je udova Kuljanićeva sa sinom svojim 
Ivanom upravo u dvoru na pohodu bila. 

»Dobar večer! ... Nosim vam dobre glase«, reče 
Blagaić pokazujuć nekakovo raspečaćeno pismo. 

»Što je? ... Što je?« stanu u jedan par svi pitati. 

»Kazat ću vam odmah«, reče Blagaić, sjedne na sto¬ 
licu te pogledav Ivana prijazno i potreptav ga po ra¬ 

menu nastavi: »Tiče se, da znaš upravo tebe, moj 
Ivane.« 

»Mene?« upita ponešto uzdrman mladić. 

»Ivana se tiče?« upita naglo i Janica, a radost joj 
sijevnu iz očiju. »A nuder mi kaži, mili tata, što je.« 

»Ti znaš, Ivane«, prihvati Blagaić svečano pogladiv 
si polusijede brkove. »Ti znaš, da sam ocu tvome — Bog 
mu dao duši lako! — obećao na smrtnoj njegovoj poste¬ 
lji, da ću kao vjerni prijatelj njegov za te očinski skrbiti 
te oko toga nastojati, da se — kad bude doba tomu — 
posvetiš čestitomu kakovu zvanju, gdje ćeš moći vlasti¬ 
tom snagom, kao pošten čovjek, danas sutra dotjerati 
do toga, da te bude cijenio i štovao svatko.« 

»Znam ja 4o,« reče proplanulim očima Ivan, što ga 
duboko dirnu uspomena miloga oca, »pa zato, ne zate- 
žite, molim, već mi kažite, što mi donosite.« 

»Prije negoli što ću ti priopćiti vijest, koju ti dono¬ 
sim, treba da mi očito kažeš, što ću te pitati ... Kaži mi, 
Ivane, bi li imao volje stupiti u vojsku velikoga cara?« 

»Ha!« usklikne Ivan skočiv radosno na noge. »Vi na 
pol puta susretate moje želje, što ih tajno gojim u gru¬ 
di jur od neko doba.« 

Mati Ivanova i Janica na ove riječi problijede, a i go¬ 
spođa se Blagaićeva uznemiri. 

»Dobro, kad je tako«, prihvati opet Blagaić veselo. 
»Ja sam se tomu nadao unaprijed .., Slušajte me 
dakle ... Upravo sad dolazim iz Karlovca, gdje sam 
prekjučer glavom bio sa slavnim francuskim genera¬ 
lom Marmontom, te njemu preporučio našega Ivana kao 
mladića vrlo sposobnoga i vrlo izobraženoga, koji želi 
stupiti u vojsku carevu. Viteški general obeća mi, da će 
mi za koji dan moći kazati, što je odlučio u toj stvari. 
Nu na odgovor mu, hvala Bogu, nisam dugo čekao, bu¬ 
dući da mi već jučer po svom pobočniku posla to pismo, 

u kojem određuje, da se Ivan ima primiti u slavno po¬ 
znati zavod La Fleciie 6 zvani. Tu će se Ivan još neko 
vrijeme učiti vojničke znanosti, zatim pak, čim dobro 
svrši ispite, bit će uvršten kao oficir u francusku voj¬ 
sku.« 

Ne mogavši Ivan dulje odoljeti ćudi svojoj priskoči 
Blagaiću te ga stane strastveno grliti. 

»Stani, Ivane, ta nemoj me tako silno grliti ... Boga 
mi, udavit ćeš me!... Nu gle, baš mi je milo, što ti po- 
godih žicu ... Da, da: mislio sam več od neko doba na 
to, i eto sad mi za rukom pođe sretno ... Ti si vatren i 
odvažan mladić, a k tomu vedra glava, tebe dakle bez 
dvojbe sjajna budućnost čeka pod stjeg«vima slavodo¬ 
bitnoga orla francuskoga ... A sad mi kažite, žene, što 
ste tako onijemile te pređa se gledate, kao da nam je 
Ivan osuđen na smrt?« 

»A zar je to što bolje?« reče suznim okom majka Iva¬ 
nova. »Ah jao, jedini sine moj, zar si ti kadar ostaviti 
majku svoju sada, gdje znaš, da nikoga na svijetu nema 
do tebe jedinoga, i gdje vidiš, da joj se sve to bliže po¬ 
miče starost, gotova nemoć!« 

»Da, da«, prihvati drhtavim glasom Janica, »ne bi bilo 
lijepo, da to učiniš, Ivane ... Vjeruj mi, nama bi se 
svima nažao dalo.« 

»Promisli se, sinko,« primijeti ganuto i gospođa Bla- 
gaićeva. »A ti, moj stari,« reče prema svomu suprugu, 
»nisi trebao da onako jurišem navališ na njega ... Pro¬ 
misli se dakle, Ivane, što radiš, da znaš, da je bolje pro¬ 
mišljena nego učinjena.« 

»Promišljeno je jur, pa i odlučeno,« odgovori odu¬ 
ševljeno i odvažno Ivan. »Tebe, mila moja majko, čuvat 
će Bog, koji vazda bdi nad pravednim i dobrim, pa uzato 

* La Fleche, gradić u departm. Sarthe na Loiri. U 
njemu je znamenita vojnička škola (»Prytanee«), koja je osno¬ 
vana god. 1764., a može u njoj stati 400 pitomaca. 

će ti, ako bi potrebe bilo, jamačno u pomoć biti ovi ple¬ 
meniti i vjerni prijatelji naše kuće.« 

»Tako, tako, Ivane, to će i biti, tako mi duše!« poviče 
ganuto Blagaić. 

»Što se pak mene tiče,« nastavi Ivan, »kažite sami, zar 
ne bi sramotno bilo sada, gdje se cijeli svijet miče i kreće 
oko jedne sjajne svijezde, oko Napoleona Velikoga, da 
ja, kao mlad čovjek, čučim u zapećku besposlen? ... Ne, 
ne, to ne može biti! — pa zato nemojte toga ni zahtije¬ 
vati od mene. Sad je vijek radnje, vijek slave na oružju. 
... Odvažna samo nebo štiti, štitit će dakle i mene, vje¬ 
rujte! ... Moj otac doduše ne bijaše osobit štovatelj Na- 
poleonov te je osuđivao sva njegova djela osim jedino 
code civile 7 , nu ja, akoprem oca svoga neizmjerno Iju- 
bljah, u tom obziru ipak nikad se ne slagah s njime ... 
0 kolikokrat slušah vas, gospodine Blagaiću, sav ushi¬ 
ćen sa strane, kad pripovijedaste o junačkim djelima 
velikoga toga muža ... A sada da mislim drugačije? ... 
Podnipošto! Iskra, što je tad tinjala u grudima dječaku, 
buknu eto sada silnim plamenom. Nemoj dakle tugovati, 
mila majko, već se zastalno nadaj, da će ti se za koje 
vrijeme tvoj sin Ivan ovjenčan slavom opet vratiti.« 

»Da vratit će se — može biti,« primijeti Ivanova majka 
žalosno, »da se zatim opet nanovo dijeli od mene.« 

»Draga gospođo,« reče Blagaić, »nemojte tako!... Ni¬ 
šta ne traje vijekom ... A zar nije cijeli naš život nalik 
velikoj gostoljubivoj kući, gdje se vraćaju jedni, dočim se 
drugi iz nje dijele. — Sastanak rastanak, to je opća 
sudbina ljudska.« 

»A ja velim,« primijeti strasno Ivan pogledav vatreno 
sa strane Janicu, »da potražim drugdje u prostranom svi¬ 
jetu sreću, koja mi ovdje u dio pasti ne može.« 

7 Code de Francais ili »Code Napoleon«, francuski 
zakon, koji je objelodanjen nastojanjem cara Napoleona I. 
god. 1804.—1810. 

»Jao, mili moj sine, evo vidim, da me ne ljubiš,« reče 
majka Ivanova krivo tumačeći riječi svoga sina, dočim 
proplače nadvladana čuvstvom tuge. 

Ivan priskoči te stane grliti i tješiti majku, što je ostale 
nazočne dirnulo duboko. Sam Blagaić otre si dlanom 
oči, našto Ivan iza poduljega- ćutanja duboko ganut pro¬ 
govorim »Umiri se, moja majko, jer nije hasne , a sto biti 
mora, neka bude!... Što sam evo odlučio, od toga više 
ne odustajem, tako mi svete spomene miloga oca! ... 
Nemirnu ćud moju, zatim razne moje želje i težnje na- 
digrat će i umirit ponajprije bojni zvuci slave, što im se 
srce moje već unaprijed odzivlje radosno ... Veliki car 
prijatelj je naroda našega, štono dokazuju sve njegove 
dosadašnje naredbe. Gn cijeni i uvažava narod naš, oso¬ 
bito rad poznatog mu junaštva. I ja sam Hrvat, proslavit 
ću se dakle i ja, ako Bog da, pa će i mene zapasti od ca¬ 
reve strane zaslužena čast i slava ... Živio Napoleon!« 

»Živio!« poviče ushićeno Blagaić. »Tako valja, sinko, 
tako! ..*. Nemoj slušati žene, već unutrašnji glas, što ti 
veli. Žene, istinabog dobro kadikad misle, ali im se go¬ 
tovo sve misli stječu u njihovu čuvstvu, a muž treba da 
vazda sluša, što mu pamet kaže. Krug djelovanja žen¬ 
skoga kuća je i kućište, muškoga pak — ako je tomu 
sposoban i ako hoće — čitav svijet ... Tako mi duše, 
Ivane, baš si me divno razigrao, bolje nego ikoji govor¬ 
nik u prijašnjih naših varmedijskih spravištih®... JI'i si 
pravi sin prijatelja moga Kuljanića, pa zato čuj, što ti 
evo kažem«. To pošto reče, radosno se u krugu 
ogleda te nastavi: »Ja sam doduše kojekakove osnove 
gojio o mojoj Janici, koja će danas sutra naslijediti cijeli 
moj, hvala Bogu, dosta veliki imetak. Moja namjera bi¬ 
jaše, da ju dam za kojega boljega vlastelina hrvatskoga, 
jer neka govore ljudi što mu drago, — bogatstvo je ipak, 

8 h a s n a, korist. 8 9 spravište, skupština. 

ako baš ne jedina, a to jamačno velika poluga sreće u 
tom svijetu. A mogu uzgredno i to reći, da već sada neki 
ljudi propitkuju za moju kćerku, akoprem je još pre¬ 
mlada za udaju ... Nu ostavimo to, već ukratko hoću 
samo da to kažem, što se navlastito tebe, Ivane, tiče ... 
Ti si s Janicom tako rekav odrastao, ti si joj nedavno 
spasio život, jur kao djeca gledaste se rado pa valjda 
ni sada jedno na drugo mrzite. Dakle čuj, šta odlučih 
u taj svečani čas: ako mi se za četiri godine dana kao 
kapetan s krstom počasne legije 10 vratiš, dat ću ti Ja- 
nicu, neka pođe za te ...« 

Svi se na ove riječi radosno prenu. Janica, porume- 
njevši kao rumena ružica, obori glavu, a Ivan pomaman 
od radosti skoči k Blagaiću te poljubiv ga u ruku reče 
strasno: »Gospodine!... Oče! evo vam tvrde vjere, da 
ću se ili za četiri godine vratiti kao kapetan s krstom 
počasnim, ili — da će me kriti hladna zemljica, gdjeno 
će drugi krst naznačivati da sam, istina, pao, ali ipak do 
smrti svoje vjeran ostao ljubavi i slavi.« Pošto izusti ove 
riječi, otrči iz pretijesne sobe napolje, da mu odlane na 
friškom zraku i pod vedrim nebom. 

III. 

Nedjelja dana jedva minu, otkako bi u dvoru Blagai- 
ćevu odlučeno, da se Ivan posveti novomu zvanju 
svomu, i eto — ta se je odluka na njemu već utoliko 
zbila, da se već na put dao u Francusku. Ne treba nam 
ovdje podugo pripovijedati, kako se Ivan, prije negoli se 
na put dade, opraštao s milom majkom i cijelom obitelju 
Blagaićevom, štono ga ukupno proprati do Rijeke, otkud 
je imao poći s nekim brodom put Francuske. Ne treba 

10 krst počasne legije, (legion d’ honneur), najviši 
i jedini red u Francuskoj, koji je osnovao konzul Napoleon 
Bonaparte 19. maja 1802. 

vam kazivati, kako ga je plačući grlila, blagosiljala, a k 
tomu i zaklinjala majka, da joj često piše, kako mu je 
majku tješila gospođa Blagaićeva, kako mu je Janica 
suznim okom i blijedim licem za znak uspomene potajno 
podala zlatan prsten stisnuvši mu uzato muče, nu strasno 
ruku, zatim kako je napokon Blagaić Ivana i ostale hra¬ 
brio, akoprem je i sam bio ganut. Sve to potanko opi¬ 
sivati suvišno bi bilo, budući da se takova šta obično 
događa svagdje, gdjeno se rastaju ljudi, što ih skapča 
ljubav ili prijateljstvo. 

Ivan je skoro i sretno prispio na određeno mjesto, u 
carski naime zavod La Fleche. Tu je odmah sa svom 
mogućom marljivošću nastojao oko toga, da se izobrazi 
prama novomu svom zvanju, što mu je zbilja u kratko 
vrijeme tako dobro za rukom pošlo, da se za prvenstvo 
natjecao sa najboljima pitomcima toga zavoda, te ga 
zbog toga jednoglasno stadoše hvaliti svi učitelji i po¬ 
glavari njegovi. Svatko se čudio mladomu tomu Hrvatu, 
koji u kratko vrijeme preteče u znanju mnoge svoje 
drugove, koji mu to nipošto ne upisaše u grijeh, dapače 
ga štovahu svikolici. Nitko međutim nije slutio, da Ivana 
što drugo do pohlepe za vojničkom slavom potiče na to¬ 
liku izvanrednu marljivost. Nikomu ni na kraj pameti ne 
bijaše, da ga ponajviše na to potiče ljubav. Da, ljubav, 
divna ta čaralica, koja umije čudotvornom svojom si¬ 
lom — ako je samo prava i čista — svagdje slična, da¬ 
pače još veča čudesa stvarati. * 

Tako prođe god. 1810. Ivan je spomenute godine često 
kući pisao, a majka njegova i Blagaić odgovarali mu 
svaki put, pače na njegov godovni dan priklopila je i Ja¬ 
nica listu majke njegove listić ovoga sadržaja: 

»Mili moj Ivane! S najvećom radošću čujem sveje¬ 
dnako samo dobrih glasova od tebe, što.mi najbolje doka¬ 
zuje, da me nisi zaboravio i da ti je .uistinu stalo do 

toga, da se ispuni tvoja, a — zašto da tajimo — i moja 
jedina želja. Bog uvijek sve štiti, koji napreduju uzdajući 
se u njega, te ih dovodi k cilju. Uzdaj se dakle i nadalje 
u pomoć njegovu i svoje sile, pa napreduj što više bude 
moguće, da dokučiš cilj, za kojim si pošao. To iz svega 
srca želi 

tvoja Janica.« 

Nije moguće opisati radost, što ju poćuti Ivan dobiv 
prvi taj listić od mile svoje Janice, koja ga je i onako 
kao uzorita kakova slika okružavala te poticala na sve 
to veću marljivost. Taj listić smatrao je Ivan kao veliku 
svetinju, te bi ga uvijek uz onaj mali prsten, što ga dobi 
od Janice, nosio na grudima svojim, kao neki što nose 
čudotvoran kakav amanet, da ih od zla brani. A uistinu 
imađaše, ne toliko taj listić i prsten, koliko sama ljubav 
Ivanova prema Janici, čudotvorne moći za njega, bu¬ 
dući da ga je nesamo bodrila, da postojano ustraje i sve 
to bolje da napreduje na odabranoj stazi zvanja svoga, 
već mu je ta ljubav srce štitila od svake nečiste misli 
ili strasti. Zaista je divna moć prve i čiste ljubavi u mla¬ 
đahnim grudima, jer ona nesamo što je najbolji štit proti 
navalama nečiste raskoši i pogibeljnoga lastovanja, koji¬ 
ma mladi ljudi mnokrat žrtvuju sreću i zdravlje svoje, 
već ona priliči anđelu čuvaru, koji vodi vjerne svoje 
kadšto istina strmom, uskom i trnjem posutom stazom, 
nu vodi ih ipak slavodobitno, jer ako i hoće da posrnu, a 
to im ona pruža čistu ruku svoju, te ih kao zlato ognjem 
očišćeno iz vira napasti slavno izvodi, a napokon daruje 
rajskim svojim darovima. 

Početkom g. 1811. stigao je Ivanu od majke žalostan 
glas, da je naime umrla gospođa Blagaićeva iza kratke 
bolesti, te da Blagaić sa Janicom gorko oplakuje smrt 
plemenite gospođe, za kojom je dakako i majka Ivanova 
tugovala, budući da joj pokojna bijaše najbolja prijate- 

ljica od mladosti pa sve do smrti svoje. I ovo je jur 
druga gorka rana bila, što ju je oćutio Ivan iza smrti 
oca svoga, pa zato, da tim prije nekako pregori tu bol, 
podvostruči marljivost svoju u naucima, te se time du¬ 
hom primakne sjajnim onim dvjema zvjezdama, štono 
obasjavahu vidik budućnosti njegove, a te zvijezde bijahu 
slava i ljubav. — Ah, blažen ti je sanak mladosti, gdje 
nam se često čini, kao da će slava i ljubav nalik blizan¬ 
cima na noćnom svodu nebeskom vazda usporedo u ži¬ 
votu našem ostati, uvijek vedro sjati, a nikad ne pota- 
vnjeti! — Ali drugo je ozbiljni život svakidašnji, drugo 
opet bujni onaj sanak, što ga često sniva neiskusna mla¬ 
dež, jer slava i ljubav rijetko kad do kraja usporedo 
ustraju, kadšto jedna ili druga između tih zvijezda izne¬ 
nada potavni, a često baš i obadvije, te gusti mrak za- 
stre samotnu stazu života našega, a rascviljeno srce 
naše tad plače nad razvalinama lijepih nekoć nada svo¬ 
jih. Jeda li se pak Ivanu ispunilo, čemu se nadao, to ćemo 
tek kasnije vidjeti. 

Kad je čovjek zabavljen budi naukom, budi drugim ka¬ 
kvim poslom, vrlo hitro mu prolazi vrijeme; to je isku¬ 
sio i naš Ivan. 

I tako nastane god. 1812. — Silni Napoleon spremao 
se mjeseca travnja iste godine proti Ruskoj. Poglavar¬ 
stvo zavoda La Fleche dobi nalog od cara, da pitomci 
odmah podnesu vanredni ispit, pa da se najsposobniji 
između njih odmah uvrste kao časnici u vojsku. Kao što 
car zapovjedi, tako je i bilo. Ispiti svi biše u nazočnosti 
carevoj, te odličniji pitomci budu odmah imenovani ča¬ 
snicima. Ivan Kuljanić sa još četiri druga svoja odli¬ 
kovao se osobito za toga ispita, te zato bude napose po¬ 
hvaljen; dapače car sam, komu se dopao lijep i odvažan 
mladić, a k tomu znanstveno izobražen Ivan, pristupiv 
naglo k njemu, potrepta ga po ramenu, te pogledav ga 
vatrenim svojim očima upita ga ukratko, da li može 

bit želi stupiti u topništvo »artillerie volante« zvano, 
što ga je ustrojio sam car, i što bi radi svoje vještine do¬ 
voljno na glasu. Ivan, uzdrman i ushićen od te carske 
milosti, radosno privoli, te odmah drugi dan krasile su 
ga jur zlatne naramice topničkoga lajtnanđa. Da je tijem 
na osobit način odlikovan Ivan, to je nesamo on sam 
uviđao, već to uviđahu i njegovi dosadašnji poglavari i 
drugovi, koji se srdačno tomu radovahu. 

Ivan je zatim — koncem travnja — molio, da smije s 
dopustom na tri nedjelje dana poći kući, da posjeti majku, 
što mu poglavarstvo dozvoli, s tom ipak primjedbom, da 
se odmah, pošto rok dopusta isteče, bilo gdje bilo, pri¬ 
druži arriere-gardi 11 velike francuske armade, koja je već 
za koji dan imala krenuti put Njemačke. Ivan je putovao 
kopnom do Marsilje, a odanle morem do grada Rijeke. 
Nu akoprem je brzo putovao, a to mu se ipak činilo, kao 
da putuje lagano kao puž. Pa sve da je u ono doba bilo 
željeznica i parobroda, sigurno bi mu se i to putovanje 
činilo odviše sporo, budući da hitrina ni ovih iznašašća 
novijega vremena ne bi bila kadra letjeti poput krilatih 
njegovih želja i misli. Nu to čeznuće Ivanovo bijaše sa¬ 
svim naravno, jer dvije i po godine dana prođoše, otkako 
nije vidio majku svoju, Janicu, Blagaića, grob svoga oca, 
prijatno seoce i svu ostalu okolicu miloga zavičaja svoga 
tamo iza Julskih planina. On si je cijelim gotovo putem 
predstavljao, kako će se tamo svi uzradovati videći ga 
iznenada u svom krugu, pa još kao lajtnanđa glasovitoga 
topništva, i to po naročitoj volji carevoj. — Pošto je 
Ivan morem prispio do Rijeke, najmi tamo odmah kola, 
pa hajd naprijed prekrasnim Lujzinim drumom put 
doma svoga! 

Ivan je na kolima zamišljen sjedio i sveđ samo preda 
se gledao, te tako nije ni svrnuo okom na pusto i kame- 

11 arričre-garde, zadnja straža, pozadnica. 

nom obasuto Grobničko polje, štono se blizu Rijeke na¬ 
lijevo uz spomenuti drum nalazi. On se nije m obazro 
kod Jelenja, da vidi odanle još jednom modro zeleno 
more u žlijebu Kvarnerskom. Isto tako nije opazio divlju 
romantičnost naravi kod visoke planine Osoj zvane, 
štono sa 3000 stopa nadvisuje površje morsko. Sve to, 
za svakoga drugoga putnika toliko zanimivo, nije tada 
ni najmanje dirnulo Ivana, jer njegove misli težile su ^ 
sveđ naprijed prevaljujući gore i doline. Kočijaš, potpo¬ 
mognut vinom iz čuturice Ivanove, pogodio mu je misli, 
te je stoga tjerao čile konje svoje, čim opazi, da mu je 
jur iza leđa Osoj planina, otkale se glavni^ drum ponaj¬ 
više nizbrdice vije. Tako još za dana dođoše putnici sve 
bliže onamo, gdje bi rodno mjesto Ivanovo. 

Upravo je sunce zadnjima svojim tracima pozlaćivalo 
toranj crkve, što se pomaljao iz gustoga gaja na pod¬ 
nožju gore. Pošto Ivan opazi taj toranj, obuzeše ga razna 
čuvstva ... A kako ne bi? — Ta to je toranj one crkve, 
gdje bi nekoć kršten on i Janica. Tik uz crkvu ovu na¬ 
lazi se groblje, gdje počiva njemu otac, a Janici majka. 
Pa zato Ivan ovdje, gdje put vodi s glavnoga druma u 
seoce, ne mogavši više odoljeti navali različitih čuvstava 
skoči s kola te pješke podje hitro naprijed, docim su 
ga kola slijedila. 

Uopće se opaziti moglo, da je narav opet progledala 
iza teška sna zimskog. Zrak bijaše napojen mirisom ra¬ 
znoga cvijeća. Putem, kojim je Ivan žurno naprijed stu¬ 
pao, cvale su mirisne ljubice a nuz mali potočić,, štono 
se tamo pod brijegom romoneć vije kroz grmlje i mah- - 
nom obraslo kamenje, ponikoše hiljadama modre poto- 
čnice. Stari hrasti otajstveno šuštiše mladim lišćem svo¬ 
jim. Žutokljuni kos cvrkutajuć iz grma prhne te preko 
puta u gustu Šumu poleti, dok pitomija zeba na hrasto¬ 
voj grani iznad Ivana ostane sjedeći i pojući bezbrižno 

pjesmu svoju. U obližnjoj šumi zaguče grlica dozivljući 
druga si u gnijezdo jur priugotovljeno, a ponešto dalje 
prama selu čulo se, kako prijatno klopoće mlin. Sve to 
neobično dirnu Ivana, jer sve bijaše kakogod i prije. 
Ništa se nije promijenilo, a uz to bijaše sve nekako sve¬ 
čano, baš kao da je miloga svog znanca čekalo ljupkim 
proljetnim pozdravom. Došavši pobliže dvoru, popašti 
se Ivan te pođe naglo iz obora prema dvoru, gdjeno ga 
prvi sretoše vjerni njegovi kopovi sokol i vidra, koji 
opazivši Ivana odmah k njemu priskaču, te radosno la¬ 
jući i repom mašući stadoše skakati oko njega i ruke mu 
lizati. Čuvši lavež pasa dotura se, noseći iz kokoši- 
njaka jaja u košari, stara i jednooka majerica Dora 12 , da 
vidi, što je. 

»Isuse i Marijo!« poviče starica upoznavši Ivana te 
hoteći sklopiti ruke zaboravi na košaru, koja joj u onaj 
par izmakne i — hrsk! — zajedno s jajima padne na ze¬ 
mlju. Sokol i vidra stadoše odmah — valjda iz samoga 
veselja — bjeljanke i žutanjke istrtih jaja polizavati. 

»A što je do vraga, zar je Dora poludjela?« poviče, 
bahnuv pomamno na vrata iz dvora stari špan Marko 
Čordić, nu pošto i on opazi i spozna Ivana veselo pri¬ 
skoči. »Ha, mladi naš gospodin!« poviče starac hoteći 
Ivanu srdačno kao nekoć podati ruku, nu vidjevši na 
njemu oficirsku uniformu ukoči se po soldački, uzme 
desnom rukom lulu iz usta, a lijevom dotaknuv se svoje 
crven-kape, kao da salutira, ozbiljno reče: »Oprostite, 
gospodine lajtmane!« — 

»Daj mi ruku, Marko!« reče ganut Ivan gledajuć do¬ 
sad muče, što se susljedice u kratki čas oko njega zbilo: 
»Daj mi ruku, dobri starče!« opetova pruživ Marku 
desnicu. 


12 majerica, žena u nekoj službi na većem plemićskom 
dobru. 









»Molim, gospodine lajtmane ... 1 ja sam bio vojnik. 

... Pa još k tomu kaplar ... Ja znam, što će reći subor¬ 
dinacija.« 13 Odgovori Marko svejednako još nepomično 
pred Ivanom stojeći. 

»Pusti sad to na stranu, pa mi ruku daj«, reče Ivan. 
»Zar ne čuješ, što ti velim?« Nato Marko videći, da i 
tu subordinacija treba, poda radosno žilavu svoju 
ruku Ivanu, koju on srdačno stisne te zatim odmah sko- 
čiv u dvor upita: »A gdje je mila moja majka?« 

»Nema je kod kuće, gospodine lajt — « 

»Pusti, molim te, lajtmana«, primijeti Ivan prijatno, 
»pa me zovi, kao što si me zvao prije ... A gdje je moja 
majka?« 

»Milostiva gospoja nalazi se danas od jutra tamo u 
dvoru gospodina Blagaića.« 

»Ha, kod Blagaića?« poviče radosno Ivan. 

»Da tamo je, gospodine — Ivane, te će se valjda skoro 
vratiti kući, budući da je već zašlo sunce.« 

»Ja ću sam ići po nju,« prihvati Ivan živahno. 

»Ala će se tamo veseliti svi, navlastito milostiva naša 
gospođa i — « no tu nekako zape riječ Marku; valjda se 
u isti par opet sjeti subordinacije. 

»Idem dakle«, reče smiješeći se Ivan, »a tebi, Marko, 
preporučam kočijaša svoga, što eno upravo otvara ljesu. 
Dobro me je vozio, pa bih rado, da bude dobro podvoren 
on i njegovi konji.« 

»U našem dvoru bijaše dosada dobro primljen svatko, 
tko bi goder došao, ne će dakle ni po njega krivo biti,« 
reče Marko s nekim ponosom, dočim se Ivan jur na put 
dao prema obližnjemu dvoru Blagaićevu. 

»Vi me, Marko, uvijek korite stoga, što sam ćorava,« 
reče, pošto Ivan ode, pristupivši opet majerica Dora, 
»a ja ipak prva ugledah mladog našeg gospodina.« 


13 subordinacija, poslušnost. 

»Ta da, i slijepa se kokoš namjeri na zrno,« odgovori 
porugljivo Marko te time presiječe dalji razgovor s go- 
vorljivom babom, a zatim ode u kuhinju po ugljen, da si 
opet zapali lulu. 

Ivan je međutim žurno naprijed stupao prema dvoru 
Blagaićevu, te došav skoro onamo prikuči se brzo i 
tiho te uniđe u dvor, da ga nije opazio nitko. Skoro za¬ 
tim preskoči kamene stube te dođe do vrata palače 14 , 
gdje je znao, da se u to doba obično sakuplja cijela obi¬ 
telj. Tu malko stane te prisluškujuć začuje, kako u sobi 
Blagaić naglas čita novine. — Srce Ivanu silno zakuca 
u grudih, tako silno, da je mislio, pući će mu od radosti 
i milinja. Pošto se malko razabrao, zakuca na vratima. 

»Unutra!« poviče Blagaić ponešto zle volje stoga, što 
ga je to kucanje smetalo u čitanju milih mu novina, no 
izatoga Ivan jur otvori vrata te stupi u sobu. 

»Ivane!... Sinko!... Hej, Ivane!...« vrisnu i viknu 
radosno u jedan glas Janica, Ivanova majka i Blagaić 
baciv novine i naočale svoje na stol. 

Svi priskočiše milomu prihodniku. Majka ga stane pla¬ 
čući od milinja grliti. Blagaić mu srdačno poda i stisne 
ruku, samo Janica — nalik slici sramežljive gorske vile 
— ostade stojeći za ocem u nježnoj djevičanskoj zabuni. 
Jedan samo zamjeniti žarki pogled u Ivana i Janice bi¬ 
jaše tom prilikom jedini tih, nu njima tim razumljiviji po¬ 
zdrav duša njihovih. 

»A gle, što to vidim!« poviče Blagaić, koji se u toj ra¬ 
dosnoj zabuni prvi razabrao. »Gle ti njega ... Oficir, 
pa još kod topništva, i sve to prije reda ... Hej, momče, 
kako to?« 

»A zašto mi nisi javio, sinko, da ćeš doći?« upita ga 
u isti čas majka. 

14 Palača, najveća soba u starim plemićskim kućama, gdje 
se gosti dočekuju. 

»Sve ću vam redom kazati, dok se, majko, razabe- 
rem,« odgovori Ivan drhtavim glasom. 

»Sjedni amo do mene,« reče mu majka namjestivši ga 
odmah uza se držeći mu ruku objema rukama i gleda¬ 
jući ga suznim i blagim okom materinim. 

»Nuder, Janice — a što si se tako zagledala u Ivana, 
kao da ga dosad ni vidjela nisi? — nuder zovni slugu, 
da nam donese večeru malo prije nego obično, jer putnik 
treba da se okrijepi.« Janica na riječi svoga oca poru-" 
meni, zatim hitro izađe iz sobe. 

Uz večeru, koja bude skoro zatim donesena, stane 
Ivan pripovijedati, šta i kako je bilo u La Flechu, što me¬ 
đutim ovdje, budući nam jur poznato, ne ćemo opeto¬ 
vati. Ne treba dapače ni to spomenuti, kako je Blagaića, 
poznatoga obožavatelja Napoleona, ushitilo, kad je Ivan 
stao pripovijedati, kako ga je car pohvalio i kao časnika 
uvrstio u topništvo. Svaki čas bi Blagaić uletio u riječ 
Ivanu, pitajući ga budi ovo budi ono o caru, svom 
uzoru. 

»Gle, Ivane,« reče sav ushićen Blagaić, pošto Ivan 
prestade pripovijedati, »ti si odmah s početka natkrilio 
nadu našu, budući da si se znatno primakao k cilju ... 
Tako valja, Ivane, to mi je drago!... A ja, da znaš, što 
sam god rekao prije dvije godine dana, toga ni danas ne 
poričem ... Razumiješ li me?« 

»Razumijem,« odgovori radosno Ivan pogledav Janicu 
i poljubiv Blagaića u ruku. 

Poslije večere oprostio se Ivan i majka mu od Bla¬ 
gaića i Janice obećavši im da će sutra zastalno opet 
doći. 

Jasna mjesečina proljetne noći sprovađala je Ivana i 
majku njegovu kući, gdje se opet oba nasamu razgova¬ 
rahu do kasno doba noći. Među ostalim pripovijedala je 
tom prilikom majka Ivanu, da je Blagaić, otkako mu 


umrije mila supruga, više puta tužan i zamišljen i da ga 
takovom prigodom jedino može razveseliti glas kakav o 
caru Napoleonu, kao što to bijaše i prošle večeri, gdje ga 
izvantoga i dolazak Ivanov razveseli. 

Sutradan, kako bi dogovoreno, ode opet Ivan s majkom 
k milim svojim susjedima. 

Blagaić, da proslavi kako valja dolazak Ivanov, budu¬ 
ćega zeta svoga, pozva nekoliko prijatelja iz susjedstva 
na ručak, gdjeno se dakako po staroj hrvatskoj navadi 
dobro jelo, pilo, nazdravljalo, a uzato i pjevalo gotovo 
do večera. 

Svi pozvani gosti bijahu dobre volje, samo u jednoga 
moglo se opaziti, da mu prijateljska gozba nije sasvim 
po ćudi, a to bijaše Luka Rrivudić, bogat vlastelin iz 
obližnje okolice, koji je od neko doba često polazio Bla¬ 
gaića. 

Krivudić bijaše poznat u cijeloj okolici kao strastan, 
naprasit i osvetoljubiv čovjek. Uzato bijaše ponosit te 
bi prezirao svakoga, koji ne bijaše bogat ili ugledan, 
Prosti narod mrzio je na njega stoga, što je prije* negoli 
Napoleon osvoji ovu stranu naše domovine, do zla boga 
gulio i tlačio ubogi narod; plemstvo pak mrzilo je na 
njega radi nesnosne oholosti i naprasitosti njegove, te 
mu se zato svatko rado uklanjao s puta. Svi su znali, da 
je Krivudić naletnica, te se bojahu svađe s njime za¬ 
metnuti, i to valjda zbog toga, što se potajno o Krivu- 
diću govorilo, da je čovjek dvoličan i tajni agent, no čiji? 
— Da li austrijanski ili francuski, to se nije moglo saznati. 
S toga uzroka čuvao ga se svatko, bio privržen Fran¬ 
cuzima ili Austrijancima. — U ostalom bijaše Krivudić 
čovjek srednje dobi, te akoprem se o njem nije moglo 
reći, da je ružan, to bijaše ipak u toga čovjeka takovo 
lice, da je moralo svakoga, koji ga vidi, neugodno dir¬ 
nuti. Blagaiću istinabog, s početka ne bijaše baš sasvim 

povoljno, što je k njemu dolazio taj čovjek, nu malo po¬ 
malo privikne se tomu, budući da se Krivudić kod njega 
vazda uljudno i čedno ponašao, a izvantoga bijaše bogat 
vlastelin, što je, kako znamo, već samo po sebi mnogo 
važilo u Blagaića. Nije dakle čudo, što je Krivudića po¬ 
šteni starac pozvao i na to veselje misleći, da će mu 
time ugoditi. Nu, kao što rekosmo, Krivudić se nešto na¬ 
mrgodio, — nu zašto? — to nije znao nitko, pa baš se 
nije nitko ni brinuo za to, već je svak nastojao, da bude 
tim veseliji u društvu ostalih dobrih prijatelja. 

Poslije ručka razgovarahu se još neko vrijeme go¬ 
spoda pijući kafu i pušeći lulu duvana, zatim pak opro¬ 
stivši se redom od vrijednoga domaćina i sadašnje 
mlade domaćice, lijepe Janice, posjedoše u svoja kola, 
te svak ode svojoj kući. Jedan između prvih, što odoše, 
bijaše Krivudić. Za oproštaja nije Ivana ni pogledao, a od 
Janice oprostio se posve hladno. 

Pošto svi gosti odoše, ostade Blagaić sam sa majkom 
Ivanovom u dvorani, jer Ivan i Janica već prije prilikom 
bučnoga odlaska gostiju upotrijebiše zgodnu priliku te 
odoše zajedno u vrt. — Podugo mučeći jedno uz drugo 
šetahu, kad ali najednom oboje stanu pod starom sjena- 
tom lipom. 

»Sjećaš li se, Janice?« progovori najprije Ivan, »kako 
smo tu još kao djeca vijence pleli našim roditeljima.« 

»Kako da se ne sjećam,« odgovori ljupkim glasom Ja¬ 
nica, »ta ovdje baš na toj klupi — sjedila sam jednoć, 
kad si mi sav okrvavljen donio u gnijezdu dvije mlade 
grlice, štono sam ih već otprije zaželjela; a ti si mi ih 
tada pribavio, akoprem s očevidnom pogibelju života 
svoga, jer tad si — sjećaš li se još? — pokliznuo tamo 
s one pećine, gdje bijaše u grmu gnijezdo, pa si ozlije¬ 
dio glavu i ruku.« 

»Kako da se ne sjećam!« odgovori Ivan. »0 živo se 
sjećam blaženoga tog časa, upravo kao da se sve prije 


nekoliko trenutaka zbilo ... Ta ti si mi tad u onom-po¬ 
točiću, što nuz vrt taj teče, glavu i ruku studenom vo¬ 
dom oprala te maramom svojom ovila ... Da zbilja, 
kaži mi Janice, živu li još one dvije grlice?« 

»Živu dakako, te se ljube,« odgovori djevojka potiho 
te obori glavu. 

» A ljubiš li ti mene, dušo moja?« upita Ivan Ja- 
nicu, dočim ju ogrli i na svoje grudi pritegne. 

»Što me pitaš, Ivane, kad znaš,« reče šapćući Janica, 
ali joj daljna riječ zape u grlu, jer magnetičkom nekom 
silom pritegnuta primakoše se jur usta Ivanova k njezi¬ 
nim koraljnim usnam ... Prvi blaženi i čisti cjelov združi- 
duše zaljubljenika — zauvijek ... Trak sunašca zapa¬ 
dnoga obasja u onaj čas žarom svojim lijepi taj par, kao 
da ga hoće posvetiti i zasvjedočiti mu savez mlađahne 
ljubavi. 

»Djeco, ta gdje ste zaboga?... Svuda vas tražim,« 
poviče Blagaić blizu zagrljenih. Ivan i Janica skočiše na 
noge te u isti par jur pred njih stupi Blagaić noseći u 
ruci novine. 

»Evo nas,« reče ohrabriv se najprije Ivan, »mi odavle 
gledamo sunce, kako lijepo zahodi.« 

»Da, da, znam ja to,« prihvati smiješeći i grozeći se 
prstom Blagaić, »nu meni se sve čini, da je vama istom 
sada zahodilo sunce ... Nu neka, pustimo to sada!« Za¬ 
tim starac nastavi ozbiljnije. »Ali sad čujte, što novine 
pišu. Tiče se to i tebe, moj Ivane.« 

»Mene?« upita Ivan. »A kako to?« 

»Slušaj, pa ćeš odmah znati kako,« reče Blagaić, na¬ 
takne svoje naočale i stane svečano čitati: »Nj. Veličan¬ 
stvo car Napoleon uputit će se jur početkom mjeseca 
svibnja t. g. u Dražđane, gdjeno će ga lijepo dočekati 
. s vi vladari, što spadaju k savezu renskome, da se po¬ 
klone velikomu caru« ... A sad slušaj, što među ostalim 

dolje niže veli: »Svi časnici i prostaci francuske vojske, 
što se sad s dopustom nalaze kod kuće, imadu se, ne gle- 
deći na podijeljeni im rok dopusta, najdulje do 12. svibnja 
kod svojih zborova sakupiti ... Jesi li čuo, Ivane?« »Je¬ 
sam potpunoma«, odgovori ponešto tronut Ivan, ali ra- 
zabrav se hitro nastavi: »Sad nije drugačije, te ću i ja 
morati prije otići, nego li što sam mislio«. To čim reče, 
pogleda Janicu, koja malko problijedi. 

»Tako jeste,« reče Blagaić, »još tri dana po prilici 
moći ćeš boraviti u našem krugu, nu dulje ne, ako želiš 
za vremena doći k svomu zboru.« 

»Što mora biti, neka bude!« prihvati Ivan, dočim mu 
vatra sijevnu iz očiju. »Slava me zove, a kad zadovoljim 
njezin poziv, vratiti ću se opet, ako Bog da, u vaš mili 
krug, da kiti lovora, što ju steći moram, pridružim 
nježni vijenac ružmarina ... Možebiti da ću se vratiti 
skoro, jer s Rusijom bit ćemo, kako mislim, gotovi u 
kratko vrijeme.« 

»Da Bog da!« upane Blagaić, »nu ja cijenim, da će biti 
ponešto mučan posao s Rusijom, premda nimalo ne dvo¬ 
jim o tom, da će i nju slavni Napoleon pobijediti. Ta o 
tom sumnjati bila bi grehota; ali mučno će biti svako¬ 
jako, jerbo je Rusija nepristupna zemlja svakomu tu¬ 
đinu ... Nu najposlije će i ona«, nastavi oduševljeno, »sa 
svojim neizmjernim poljanama, obasutim snijegom, sa 
svojom starom svetom Moskvom i s novim sjajnim Pe- 
trogradom morati Napoleonu se pokloniti, kao što mu 
se jur pokloniše prastari spomenici možnih Faraona, 
visoke naime piramide sred vrućih i pjeskovitih ravnina 
Nila, kao što mu se nadalje pokloniše vrletne talijanske 
planine, što ih do jedinoga Hanibala nitko nije prelazio. 
Napokon ništa nije nemoguće! — Pa zato se stalno na¬ 
dam, da će on i silnu Rusiju pokoriti slavodobitnim svo¬ 
jim oružjem.« 

Još bi bio nadalje Blagaić u zvijezde kovao Napoleona, 
da ne pristupi majka Kuljanićeva, s kojom zatim svi odu 
natrag u dvore, gdje se do večeri prijateljski razgova¬ 
rahu o svačemu. — U takovih prijateljskih razgovorih 
vlada nepokvareni slavensko-patrijahalni duh. Svak, ko¬ 
mu je god naš seoski život poznat, znat će, da slični 
razgovori u prijateljskom krugu čine veoma ugodnim se¬ 
oski naš život. Bog bi dao, da nam se tečajem vremena 
i taj narodni običaj ne izgubi, kao što se izgubilo jur 
mnogo toga, što sad jedva po imenu znamo. 

Nesretnu ili tužnu čovjeku polagano prolazi vrijeme, 
te se čas za časom vuče kao crne magle vjetrom tjerane, 
ali najposlije ipak prolaze. Ali što da rečemo o sretnom 
čovjeku?... Njemu vrijeme nema mjerila, jer dan za 
danom tako hitro prolazi, kao da ga nose suncem oba¬ 
sjana krila tihe lastavice. Upravo tako hitro prođoše i 
ona tri dana, što je Ivan još imao probaviti u krugu naj¬ 
milijih mu ljudi na svijetu. Pošto pak ova tri dana pro¬ 
đoše, dijelio se Ivan od svojih. Bijaše tu opet plača i uz¬ 
disaja dosta, jerbo je sad uz Ivanovu majku i Janica očito 
suze ronila. No Ivan se najposlije ipak razabrao i trgnuv 
se iz milih naručaja na kola skočio i povikao: »Kočijašu, 
tjeraj!« — To pošto izusti, već konji s kolima poletješe 
drumom. »Zbogom, Ivane!... Zbogom!« čuo je još uz 
štropot kola za sobom, dok se za koji čas i ti mili gla¬ 
sovi ne utišaše. Siromah Ivan ne htjede ni obazreti se, 
da si time ne oteža rastanak. Srce mu je kucalo silno, 
te mu se činilo, kao da je rascijepljeno na dvoje: jedna 
pola vukla ga je silno natrag tamo, gdje mu se odazivala 
ljubav, a druga pola tjerala ga je sveudilj naprijed onamo, 
gdje ga očekivala slava. 

Putujuć neprestano prispio je Ivan u određeno vrijeme 
k zboru maršala Neya, s kojim je skoro zatim krenuo 
put sjevera. 

IV. 

Dok se opet sastanemo s Ivanom na polju bojnom u 
sjeveru evropejskom, treba da ukratko napomenemo hi¬ 
storijske događaje godine. 1812., koji nesamo što su u 
savezu s našom pripovijetkom, već su i znameniti za 
svakoga Slavena. Napomenut ćemo ih tako, kao što su 
poznati i kao što ih napominju i opisuju suvremeni ljeto¬ 
pisi. 

Pošto je Napoleon došao u Dražđane i tamo u društvu 
mnogih vlasti svojoj podčinjenih vladara probavio deset 
dana pođe s ogromnom svojom vojskom put sjevera. 
Vojska careva sastojala se iz smjese raznih naroda. Bilo 
je tu preko pol miliona vojnika, do hiljadu topova i preko 
dvadeset hiljada ratnih kola sa džebanom 15 i ostalim 
vojničkim spravama. Lijevo krilo silne te vojske pod 
zapovjedništvom maršala Macdonalda protezalo se do 
Istočnoga mora (Ostsee), a desno pod zapovjedništvom 
Reynerovim utaborilo se ispred rijeke Bug zvane, i to 
upravo naproti južnome krilu ruske vojske. Glavni odjel 
vojske predvodio je glavom car Napoleon, pa pošto je 
s njime mjeseca lipnja prebrodio rijeku Njemen, dođe s 
vojskom u nekadašnji glavni grad litavski Vilna zvani. 

Dolazak Francuza probudi opet u Poljaka nadu, da će 
s francuskom pomoći iz razvalina svojih opet uskrsnuti 
stara Poljska. U toj nadi Poljake još većma ohrabri po¬ 
znati proglas Napoleonov, gdje se taj rat proti Rusima 
nazivlje »drugim ratom poljskim.« Pa zato odmah onaj 
dan, kad je Napoleon došao u Vilnu, sakupljeni u Varšavi 
sabor poljski proglasi uskrsnuće Poljske, te među osta¬ 
lim zaključi da se ima ustrojiti glavni savez ili tako zvana 
general-konfederacija. Nema pera, koje bi kadro bilo 


15 d ž e b a n a, ono što treba u boju i ratu, kao prah, olovo 
taneta pa i hrana. 

opisati silno oduševljenje i veselje živahnih i domoljubnih 
Poljaka, koji su smatrali Napoleona za novoga Mesiju 
naroda poljskoga. Pa zbilja, da je Napoleonu u ono vri¬ 
jeme bilo do toga stalo, da se cijeli narod poljski digne na 
oružje proti Rusima, to bi se zaista dogodilo, nu Napo¬ 
leon ne bijaše nikad prijatelj općega ustanka ili naro¬ 
dnoga pokreta, pa zato poljskim poklisarima reče: da on 
namjere njihove ne može iz obzira prema Austriji odobriti 
i podupirati. Poljaci Napoleonu ne bijahu ništa drugo do 
oruđe dobro došlo, što ga on lukavo upotrijebi u svoje 
sebične svrhe. Stoga i nije čudo, što su zaslijepljeni Po¬ 
ljaci nesamo pod Ponjatovskim 16 hrabro vojevali proti 
Rusima, već što je i cijeli narod poljski svakom prilikom 
znatno podupirao Francuze proti Rusima, te tako u svem 
i svigdje na ruku bio svomu tobožnjem spasitelju. 

Oko sredine mjeseca srpnja krenula je svakolika fran¬ 
cuska vojska uz strašnu kišu i oluju iz Vilne prama Vi- 
tebsku 17 . 

Napoleonova namjera bijaše, da osvoji Moskvu, »to 
srce ruskoga carstva,« kao što bi običavao reći; nu on 
nije ni izdaleka pomislio na to, da će Rusi uz narodni po¬ 
ložaj i podneblje svoje dobiti silnoga saveznika, kojemu 
on ne će odoljeti; ali tako je i bilo. Drumovi bijahu svuda 
u najgorem stanju, što je dakako znatno otegoćivalo sa¬ 
vez vojske. Izvantoga bijaše mučno u pustoj neprijatelj¬ 
skoj zemlji pribaviti potrebitu hranu za toliku vojsku. 
Mnoge vojnike francuske stoga spopadne bolest, te su 
morali zaostati u bolnicama. Tadašnji zapovjednici 
ruske vojske Barclay de Tolly i Bagration — inače tu- 
đinci — ustručavahu se zametnuti boj s Napoleonom 


le Ponjatovski (knez Josip Anton P. 1762.—1812.), 
znamenit vojskovođa poljski, iznajprije u službi austrijskoj, 
poslije pod Napoleonom Velikim u francuskoj službi. 

17 V.itebsk. (Witebsk), glavni grad istoimene gubernije 
u zapadnoj Rusiji. 

već ga vabljahu sve to dalje u pustu zemlju. Kod Smo- 
lenska sraziše se prvi put neprijateljske vojske, i to bi 
dne 17. kolovoza 1812. Nu pošto obje vojske čitav gotovo 
dan biše krvav boj, nije se pravo znalo, koja je stranka 
nadjačala. Smolensk je tom prilikom gotovo sav izgorio, 
a ruska vojska povukla se prema Moskvi. Poslije prvog 
tog sraženja sa Rusima sazva Napoleon bojno vijeće. 
Većina iskusnih francuskih generala svjetova tom pri¬ 
likom cara, da se okani daljnjega rata, nu Napoleon —- 
vazda svoje glave — odluči baš protivno, te ostade pri 
svojem: da će naime osvojiti Moskvu, gdjeno će zimo¬ 
vati, te ujedno cara ruskoga Aleksandra prisiliti na to, 
da ga moli za mir uz uvjete, koje će mu naime diktirati 
Napoleon. Prema tomu zaključku prevali francuska voj¬ 
ska Dnjepar. — U ruskoj vojsci i u narodu stao se tom 
prilikom pojavljivati opće nezadovoljstvo poradi oklije¬ 
vanja gore spomenutih tuđih vojvoda. Da se tomu do¬ 
skoči i da se ohrabri cijeli narod, naimenova car Aleksan¬ 
dar u dobar čas po se i po kraljevinu svoju slavno po¬ 
znatoga Kutuzova vrhovnim zapovjednikom cijele ruske 
vojske. Kutuzov bijaše čovjek razborit, dobar vojnik, 
opće štovan, te pravi pravcati Rus dušom i tijelom. Po¬ 
što on primi vrhovno vodstvo, pretvori se odmah dosa¬ 
dašnji rat ruske vojske u rat općenarodni. Svuda, kud bi 
goder prolazila.francuska vojska, uzmicaše pred njim 
stanovništvo pojedinih mjesta, sela i gradova, upaliv i 
uništiv prije odlaska svoga sve, što bi goder neprijatelju 
od kakve koristi moglo biti. 

Kutuzovu bijaše stalo ponajviše do toga, da stare 
svete Moskve ne zauzmu Francuzi, pa zato stane s voj- 
skom kod Borodina te odluči ovdje ponajprije da pokusa 
bojnu sreću. — I boj se tamo zametnu dne 7. rujna; boj 
zaista krvav i strašan, kojemu u novijoj povijesti ravna 
nema. Strašno gruvanje topova, praskanje pušaka, a 
uzato ’hrabreći glasovi zairovjednika jedne i druge stoan- 

ke; »Vpered za mnoj!« (Naprijed za mnom!) i »Eli 
avant!« (Naprijed!) pa zatim juriš i udar budi pješaka budi 
konjanika, sve to razlijegalo se strahovitim urnebesom 
nadaleko, dok kroz gustu maglu od praha puščanoga, 
koji prikri svu bojnu poljanu, ruski i francuski barjaci 
provirivahu kao jedra raskrštenih brodova, što ih rade 
progutati bijesni i silni valovi uzburkana mora. Stari još 
i sada gdjegdje živi vojnici pripovijedahu, da se kod Bo- 
rodina zemlja pod njima tresla od strašnoga boja, a 
sunce da se sakrilo za oblake, otkale bi se kadšto uka¬ 
zalo nalik krvavoj kruglji. Takav bijaše boj kod Boro¬ 
dina! — Nu kocka najposlije i tu pade, te Francuzi mej- 
dan održaše, akoprenr ih je ta slava skupo stajala, bu¬ 
dući da ih je sila božja tom prilikom zaglavila. 

U boju kod Borodina osvjetlao si je junaštvom svojim 
najvećma lice francuski maršal Ney, koji od cara svoga 
zato i dobi naslov kneza od Moskve. Izim Neya odliko¬ 
vaše se također i mnogi drugi, kojih imena, mislim, da 
ne će toliko zanimati čitatelja, koliko će mu valjda drago 
biti, kad mu kažemo, da na taj dan i našega Ivana Kulja- 
nića zapade lijep, nu krvavo zasluženi dio slave. — Ivan 
je naime na lijevom krilu vojske odmah, kako se započeo 
boj, preuzeo zapovjedništvo nad baterijom, budući da mu 
je kapetan odmah pao. Tom je dakle baterijom Ivan u 
odlučan čas s najvećom hladnokrvnošću obližnju jednu 
bateriju rusku demontirao. Nu to još ne bijaše dosta, već 
je skoro zatim jedan odvažan odjel ruskoga konjaništva 
jurišem navalio na tri posljednje ponešto od drugih uda¬ 
ljene baterije francuske, medu kojima bijaše i Ivanova, 
tad jedino primjer junačke njegove odvažnosti spasi ove 
baterije. Sa sabljom u ruci dočeka Ivan neprijatelja .. . 
Konj pod njim mrtav pade, nu on ne hajući za to na noge 
skoči, spopade u isti mah — akoprem i sam jur ranjen — . 
uzde konja nekoga ruskoga oficira, koji je upravo pao, 
te uzjahav na nj prosrne nanovo na dušmanina hrabreć 

svoje tobdžije, našto dušmani popustiše uzde i trkimice 
dadoše leđa. Maršal Ney bijaše nedaleko glavom svjedok 
toga junaštva, te zato pošto boj minu, u svom izvješću 
među najboljim junacima, što se odlikovahu pod njego¬ 
vom zapovijeđu, dično napomenu lajtmana Ivana 
Kuljanića. 

U Napoleona bijaše hvalevrijedna navada, da je svaki 
zločin odmah kaznio, nu isto tako znao bi zasluge, oso¬ 
bito bojne, smjesta sjajno nagraditi. — Odmah drugi dan 
poslije boja izdade car zapovijed vojsci, gdje joj najprije 
zahvali za stečenu slavu u ime naroda francuskoga, za¬ 
tim pak, nabrajajuć poimence* najhrabrije među hrabri¬ 
ma, odlikova ih carski. Među ostalima bude u toj zapo¬ 
vijedi također napomenut Ivan Kuljanić, te nesamo uzvi¬ 
šen na čast kapetana, već i imenovan vitezom reda po¬ 
časne legije. 

Silno zakuca srce Ivanu, a oči mu se divno zakrije- 
siše, kad mu je patent 18 kapetanstva i zasluženi dar do¬ 
nio ordonanc-oficir 19 maršala Neya pod šator, gdjeno je 
među ostalima bolan ležao s rane, koje dopade od ruske 
sablje na glavi. Rana ne bijaše doduše pogibeljna, nu 
Ivana zato ipak spopade obična vrućica, te mu se tom 
prilikom pričinjalo, kao da uz njega stoji mila Janica za¬ 
vijajući mu ranu, dok je majka nad njim suze ronila, a 
Blagaić radosno prevraćao krstić počasne legije. 

Zdrava narav Ivanova učini, da se skoro utoliko opo¬ 
ravi, da je mogao slijediti francusku vojsku put Moskve, 
gdjeno bez svakoga otpora dne 14. rujna uniđoše Fran¬ 
cuzi, opojeni tobož svojim slavodobićem. Ali se u zao 
čas veseliše, jer se brzo njihova radost pretvori u žalost, 
bijedu i užas, pošto naime po naredbi carskoga namje¬ 
snika Rostopčina stara sveta Moskva sa svih strana 


18 patent, dekret, odluka. 18 ordonanc-oficir, časnik 
koji donosi naredbe. 

stade gorjeti. Strašni požar, potpirivan slučajno još i 
vjetrom, pretvori u kratko vrijeme cijeli gotovo grad u 
prah i pepeo. Sam stan ruskih careva — stari Kremlj — 
gdjeno je Napoleon mislio zimovati, postade tom prili¬ 
kom žrtvom nepobjedivoga plama. Vrijedno je da nave¬ 
demo ovdje divne riječi neumrloga ruskoga pjesnika 
Puškina, koji o tom požaru među ostalim poje ovako: 

»Napramo ždal« Napoleon, 

Poslednim sčastjem upojonnyj 
Moskvy koleno preklonjonnoj 
S^ključami staraga Kremlja. 

Net, ne pošla Moskva moja 
K nemu s povinnoj golovoju. 

Ne prazdnik, ne prijomnyj dar. 

Ona gotovila požar 
Neterpelivomu geroju! 

Otsele, v domu pogružon, 

Gljadel, na groznyj plamenj on«. 20 

Istinske zaista i važne riječi! — riječi, koje nuzgredno 
gdjekojemu čitatelju našem mogu i to,posvjedočiti, što 
ruski spisitelj K. Polevoj veli: da je naime »ruski jezik 
sposoban za izraz tankih misli«. 

Prilikom požara gradca Moskve pogibe sila božja fran¬ 
cuskih vojnika, ne slušajući bo časnike svoje množina 
— navaljivali su u goruće kuće, da tamo pljačkaju, za- 
teče ih smrt u plamenu i dimu, ili u potaji od ruske 
ruke. 

Iz svega toga vidjelo se, da je namjera Rusa uništiti 
Francuze na svaki mogući način. To bi bio mogao uvi- 


k- V za * uc * 3e čekao Napoleon, opojen posljednjom srećom (t. i. 
Pobjedom kod Borodina), Moskvu, da ponizno dođe s ključima 
staroga Kremlja. Ne, nije pošla Moskva moja k njemu s po¬ 
kornom glavom. Na svečanost ne u ime dočeka dar. već je ona 
Popravljala požar nestrpljivome junaku! Odsele u misli za- 
uuben gledao je na grozni plamen. 

djeti i Napoleon, nu on toga ne uvidje, već se uzdade i 
nadalje u bojnu sreću te ostade iza strasnoga tog po¬ 
žara još potpuno trideset i četiri dana u Moskvi nada¬ 
jući se svejednako, da će ga ipak car ruski moliti za mir. 
To oklijevanje Napoleonovo bijaše međutim sasvim po 
ćudi zapovjedniku ruske vojske Kutuzovu, koji je baš 
želio da Francuzi dotle ostanu u Rusiji, dok nastupi 
stroga zima. Pa tako je i bilo, jer tek koncem listopada 
krenu francuska vojska opet natrag. 

Neprijateljske vojske sraziše se opet kod sela Malo- 
Jaroslavec zvana, i tu se opet zametnula strašna bitka, 
gdje ostade puno više Francuza negoli Rusa. Poslije te 
bitke krenuše Francuzi put Smolenska. Mjeseca stude¬ 
noga nastade grozna zima. Zaludu bi bilo, da tko pokuša 
opisati sve nevolje i bijede, što ih dosele morade pre¬ 
trpjeti prije tako zvana velika armada francuska, od koje 
tad jedva sedmi dio preostade. Štogod zima, glad, slaboća 
i bolest ne uništi, to pokosi mač i olovo rusko, osobito 
pak strahovita koplja Kozaka, koji su Francuze na 
uzmaku uzastopce slijedili te ih uvijek uznemirivali. 
Strašno bijaše pogledati smrznute ili ubijene francuske 
vojnike, što ležahu na hiljade uz drumove i kojekuda po 
stepama ruskim. Kud je goder prolazila francuska 
vojska, bilo je gotovo sve pokrito mrtvim tjelesima ljudi, 
zatim porazbacanim oružjem i ostalom bojnom spravom. 

Kutuzov, da još većma razdraži i navrka narod proti 
Francuzima, okrivi ih u svom proglasu, što ga u ono 
vrijeme izdade na ruski narod, da su oni upalili Moskvu. 
Stoga stade i prosti narod ruski Francuze na svaki mo¬ 
gući način progoniti, dok ih je Kutuzov s vojskom nepre¬ 
stano slijedio te olovom i željezom sveđ nove krvave 
žrtve doprinosio na žrtvenik domovine svoje. Slavodo¬ 
bitni prije Francuzi sad ne bijahu drugo no jadni bje¬ 
gunci u neznanoj tuđoj zemlji, gdje proti njima ustade 

nesarno razdražen narod, već i narav sama silom svojih 
živalja. 

Kud bi goder prolazili Francuzi, rugao bi im se narod 
ruski dižući im naočigled slavoluke u slavu i čast svoga 
cara i Kutuzova. Svuda se slavila služba Božja, gdje se 
kao kobni glas usuda orila pjesan: »Blagosloven Go¬ 
spod, što pohodi i pribavi izbavljenje ljudima svojim ... 
Kako je slavan naš Gospod u Sionu!« 

Oko 15. studenoga dodje, gonjena neprestano strašnom 
vijavicom i neprijateljem, tužna francuska vojska u Smo- 
lensk, pa pošto tu ne nađe očekivana oružja, odjeće i 
hrane, nastavi put svoj dalje. Neobična junačka djela 
maršala Davouta, Murata, Oudinota, Vietora i najhrabri¬ 
jega među hrabrimi naime Neya ne imađahu drugoga 
uspjeha do jedino taj, da se još za neko doba odgodila 
očevidna propast Francuza. Vojska francuska, akoprem 
oslabljena, utaborila se ipak još jedamput blizu Krasnoga 
sela, gdje se s Rusima hrabro potukla prokrčivši si time 
put do rijeke Berezine. 

Mi ovdje ne ćemo da opisujemo užasni te čitatelju po 
svoj prilici poznati prijelaz preko Berezine. Groza čo¬ 
vjeka nehotice hvata, kad čita ili kad čuje o toj prigodi 
zadnjih ostanaka jadne francuske vojske. Pustimo dakle 
na stranu strašnu sliku bojne nevolje, kojano će se si¬ 
gurno spominjati i bez nas, dok bude svijeta i vijeka, te 
se vratimo k Ivanu Kuljaniću, štono ga izgubismo s vida, 
da pripovjedimo o povećih događajih. 

Ivan je, kako znamo, pošto ozdravi, pošao prama 
Moskvi. Poslije požara toga grada vraćao se i on pod 
zapovjedništvom hrabrog Neya sa arriere-gardom 
francuskom, koja se ponajviše bavila odbijanjem nepri¬ 
jatelja, koji su slijedom slijedili i vazda navaljivali. Ivan 
je tom prilikom prisustvovao svakoj gore spomenutoj bici, 
pače i glasovitom onom prijelazu preko smrtonosnoga 
Dnjepra, što ga je maršal Ney sa svojim zborom preva- 

lio suzbiv junačke Ruse, koji su stražili spomenutu ri¬ 
jeku. Tu je svigdje Ivan bio glavom, te pretrpjev sve 
tegobe bojne nekako sretno prošao, nu u spomenutoj 
bitci kod Krasnoga sela pogodi ga nesrećom zrno iz 
puške, našto. se s konja sruši upravo kraj druma, gdje i 
osta ležeć onesviješten među ostalima, što su pali ovdje 
mrtvi, a što ranjeni do smrti, ili pak oboreni i umoreni 
od gladi, bolesti i teške nevolje. 

U općem metežu bojnom, u silnoj toj bijedi ne bijaše 
vremena, pa valjda ni volje, da se tko brine za koga, bio 
on časnik ili prostak. Sveza vojnička tako zvanoga es- 
prit de corpsa 21 bijaše gotovo sasvim razuzlana. Jedan 
mrtvac ili ranjenik više ili manje, na,to se nije pazilo 
tamo, gdje jednih i drugih bijaše na hiljade. U takovoj 
prilici svatko gleda, da kakogod spasi samoga sebe. 

Više sati prođe, otkako Ivan pade. Bojne vike, a s njo¬ 
me prijatelja isto tako kao i neprijatelja nestade. Pusta 
tišina prikri široko polje, gdjeno jatomice vrane i ga¬ 
vrani graktajući oblijetahu pale junake. Graktavim vra¬ 
nama odazivahu se zavijajući gladni vuci njušeći zdaleka 
krvavu gozbu. 

Danak bijaše već na izmaku, te se jur sumrak poče 
hvatati. Sve bijaše tiho i pusto kao na veliku kakovu 
groblju. Sitan snijeg poče padati. Ujedamput začuo se 
neki tutanj najprije izdaleka, zatim pak sve to bliže, te 
se najposlije mogla razabrati neka skladna lupa: tup tup, 
tup tup, tup tup ... To bijaše kas konja upregnutih u lake 
saonice, u kojima je sjedio neki ruski boljar, ogrnut 
vučjim ćurkom. Kočijaš njegov tjerao je konje sve 
većma, samo da još za sumraka prispiju u boljarevo 
selo, štono bijaše još dva sata daleko. Goso i kočijaš ne 
govorahu ni riječi videći putem lijevo i desno mrtva tje- 
lesa ponešto jur posuta tankom i bijelom koprenom sni- 

21 esprit de corps, duh vojske (Korpsgeist). 

jega, koji je padao. Groza poče hvatati obojicu, pa do- 
čim se kočijaš svaki čas krstio, da ga ponešto prođe 
strah, ogrnuo je i boljar ćurak svoj čvršće te namakao 
kunu — kapu na oči, da ne vidi užasnoga toga prizora. 

Slučajno baš u onaj čas popusti nekakav remen na 
desnom konju. Kočijaš pritegne uzde, sustavi konje, te — 
akoprem nerado — ipak siđe sa saona, da remen opet 
zakvači. Nu jedva što svrši taj posao, kadli on i goso 
njegov začuju, kako blizu njih netko zavapi: »Bože, 
smiluj mi se!« U isti par opaze, kako neki ranjeni fran¬ 
cuski časnik nastoji da se pridigne iz jame pokraj dru¬ 
ma. Kočijaš se sav zgrozi od straha, te se opet stane 
krstiti, dok boljar, ne razmišljajuć dugo, sa saona skoči 
te milosrđem nadvladan priskoči k ranjeniku. 

Boljar nije onda mislio na to, da mu je ranjenik nepri¬ 
jatelj domovine, već videć pred sobom jedino nesretna 
čovjeka, komu pomoći treba, digne ga te namjesti uza se 
na saonama, gdje iznemogla nanovo časnika ogrne širo¬ 
kim svojim ćurkom. Nemojmo ovdje potanko istraživati, 
da li možebit boljara na samaritanski taj čin ljubavi ne 
potaknuše srodni zvuci, što ih izusti nesretni časnik, 
dosta je to, što bijednika spasi od očevidne smrti te ti¬ 
me u bitnosti stvari učini dužnosti čovječjoj. Tko bi stao 
sve na svijetu potanko rasuđivati te prorešetati sveko¬ 
like uzroke ljudskih tako zvanih velikih ili plemenitih 
čina, taj bi se najposlije uvjerio, da mu posve malo čista 
zrnja iza takovog rešetanja preostaje, dapače dotjerao bi 
u svojoj kritici do toga, da bi morao osuditi mnogo, što 
je ipak u velikoj cijeni. U nas ljudi nema potpunoga sa¬ 
vršenstva, niti će ga ikada biti, pa baš zato ne¬ 
mojmo ga ni zahtijevati, već treba da se zadovoljimo 
time, kad vidimo, da se tko malo pomalo primiče ogra¬ 
ničenomu onomu savršenstvu, što ga svaki čovjek može 
postići, komu je stalo do toga, da razvije prirođena do¬ 
bra svojstva. Dok sastojimo od mesa i od kosti, zaista 

anđeli ne možemo biti, već samo dobri i plemeniti, a 
kadšto — akoprem rijetko — i mudri ljudi. Tko tvrdi, da 
možemo biti što više, taj je luđak ili licumjerm farizej, 
no bio jedno ili drugo, svakako mu se uklanjaj ... Daleko 
mu kuća. 

Nakon dva sata prispije sa ranjenikom pred svoj dvor 
boljar, komu bijaše ime i prezime Feodor Petrović Kur- 
ganov. Obližnje selo i dvor boljarev bijaše jur obastro 
gusti mrak i šutnja, kad psi — čuvši saone — zalaju, na- 
što odmah hitre sluge sa lučju pohitiše gospodaru svom ' 
ususret, a lijepa mlada supruga njegova išeta pred 
njega. 

»Zdravstvuj Mar ja!... Kakovo poživaješ?« upita 
boljar suprugu još sa saonah. 

»Po dobru, po zdorovu«, odgovori upitana umiljatim 
glasom pristupivši k saonama, ali se ponešto uplaši, po¬ 
što opazi, kako joj suprug iz ćurka svoga polagano raz¬ 
vija ranjenoga časnika francuskoga. Na znak gospodara ; 
svoga odnesoše poslušne sluge onesviještena sveđ još 
časnika u gornji kat dvora, gdje bi odmah sve priređeno 
za bolesnika. Kurganov međutim kočijašu svom zapo¬ 
vjedi, da odmah krene na put obližnjeg Krasnog sela pol 
liječnika Hlestakova, slugam pak pod prijetnjom naj-f 
strože kaštige 22 zabrani, da komu štogod kažu o nenada¬ 
nom tom gostu. Sluge iz dva razloga poslušaše, prvo:j 
što se zbilja bojahu kaštige, a drugo: što gospodara 
svoga radi dobrote i pravednosti njegove visoko cije- 
njahu te kao oca štovahu. 

Znam, da gdjekoji čitatelj nagađa, dočim je drugi 
valjda jur pogodio, da ranjeni taj časnik ne bijaše nitkoj 
drugi već Ivan Kuljanić ... Da, on je to bio, te sav uko¬ 
čen tad u krevetu ležao i teško disao. 


kaštiga, kazan. 

»Kak že eto slučilos?« upita tiho Marja supruga svoga 
stojeći zajedno s njime uz krevet, gdje je Ivan ležao! 
Drhtavi glas i suzne oči mlade ove gospoje bijahu svje¬ 
doci, da ona to ne pita iz nezrele kakve znaličnosti, već 
iz iskrena sažaljenja, jerbo sa lijepim njezinim tijelom bi¬ 
jaše spojena dobra, čista i krotka duša. — Kurganov 
ukratko pripovjedi miloj svojoj ženki, kako se slučajno 
namjerio na ranjenika, nu pripovijedao je i on tiho, da ne 
probudi bolesnika, koji je — obasjan ponešto svijećom 
— plemenitim mu blijedim licem sve to većma poticao 
na iskreno sažaljenje Kurganova i milu mu suprugu. 

Nakon poldrugoga sata prispije liječnik Hlestakov, 
inače prijatelj Kurganova, pa pošto je razvidio, oprao 
i zavio ranu ispod desnoga ramena Ivanova, izjavi, da tu 
nema nikakve pogibli, samo ako se s bolesnikom bude 
postupalo onako, kao što bude on to određivao, što da¬ 
kako svečano i radosno obećaše Kurganov i Marja. 

Tek drugi dan iza teška i nesnosna sna od potpunih 
dvanaest sati osvijestio se Ivan ponešto. — On nije 
znao, gdje se nalazi i što se s njim od jučerašnjega dana 
dogodilo, dok mu pristupivši Kurganov ukratko ne ispo¬ 
vjedi sve, što se s njim zbilo. Ivan mu nato muče stisne 
ruku za znak zahvalnosti; zatim pak, jedva okusiv malo 
jela i pila, opet iznemogne, te ga spopađe ljuta groznica. 
Rana, koje dopade kod Borodina, i što ju još sasvim ne 
prebolje, zatim bojne tegobe, što ih je prepatio od ono 
doba, sve je to mnogo doprinijelo k tomu, da se Ivan, 
akoprem inače mlad i zdrav čovjek, ipak malo pomalo 
oporavljao. 

Kurganov i Marja dvorahu ga međutim neprestano kao 
rođenoga brata. 

Za tri nedjelje dana oporavi se Ivan jedva toliko, da se 
mogao pridići u krevetu i pisati miloj svojoj majci, pa i 
Janici, te javiti im, gdje i kako se nalazi. Željno je Ivan 
izgledao odgovara, ali mjesec dana prođe, a odgovor ne 

prispije ni ođ majke, ni od Janice. Zatim je opet pisao, i 
to nesamo majci i Janici, već i Blagaiću, ali badava, jer 
i drugi mjesec prođe te odgovora opet ne bi ni od jedne 
strane. 

Jur nastade treći ipjesec. Ivan je već sasvim ozdravio 
te odlučio da pođe kući. Neka tajna slutnja nukala ga ne¬ 
prestano, da se što prije vrati u svoj zavičaj. Bilo mu je 
upravo tako, kao da cijela sreća života njegova zavisi 
o tom. Ali opet Ivanu bijaše teško, kad je pomislio na 
to, da će skoro ostaviti krug novih svojih prijatelja, koji 
su mu jako omiljeli. Bilo mu je kod njih kao da je među 
svojima više stotina vrsta udaljenim rođacima i zemlja¬ 
cima, a to ponajviše stoga, što kod tih njegovih novih 
prijatelja vladao onaj isti prostodušni, srdačni i patrija- 
halni duh kao i u domovini njegovoj. Izvantoga nalazio 
je tamo istu gostoljubivost, iste gotovo običaje, a još 
k tomu srodni ruski jezik, što ga u kratko vrijeme jur 
sasvim dobro naučio, ne mogav se ujedno dosta načuditi 
krepkoći ujedno i blagozvučnosti toga jezika, što ga od¬ 
sele do materinjeg svoga najvećma zaljubi. Sve to ote- 
goćivalo je Ivanu odlazak, nu što je hasne 23 , mora se ipak 
najposlije dijeliti ovdje, da onamo pođe, gdje ga skapčahu 
svetije i starije sveze. 

Dan odlaska Ivanova prispije. Bijaše to 28. mjeseca 
veljače godine 1813. Kurganov dozove jednoga između 
svojih podanika, inače vjerna, pouzdana a uz to i veoma, 
lukava mužika (seljaka), koji je imao odvesti Ivana do> 
preko granice rusko-poljske. Mužik dođe, i Kurganov 
mu potiho povjeri, što je i kako s Ivanom, te mužiku 
svečano naloži, da mu prijatelja sretno dovede do odre¬ 
đenoga mjesta. Mužik na sve odgovori kimanjem glave, 
što je značilo, da je razumio gospodara svoga i da će 
biti tako, kao Što on želi. Mužik zatim ode, ali se skoro 


h a s n a, korist. 

vrati sa svojima saonami i sa hitra čila dva konja dono¬ 
seći još ktomu čitavu odjeću ruskoga mužika za Ivana, 
da naime odjeven njome svuda tim sigurnije može proći. 
Sam Kurganov ne dosjeti se tomu, te zato pohvaliv do¬ 
sjetljivoga mužika reče smiješeći se prema Ivanu: »Ne 
darom est progovorka: cygana naduet žid, žida obmanet 
ruski mužik, a už ruskago to mužika sam čert ne prove- 
det. 24 — Sreća i Bog, što je mužiku na um palo pretvoriti 
Ivana u svog druga, jer da se Ivan u ono doba na put dao 
u odjeći francuskoga časnika, jamačno bi ga bio gdjegod 
ubio prosti i sveđ još proti Francuzima razjaren narod 
ruski. 

Kao da se rođena braća jedno od drugoga dijele, tako 
se opraštahu Kurganov, Marja i Hlestakov s Ivanom. 

»Zdravstvuj! ... Zdravstvuj!« bijahu posljednje riječi 
koje si mašući rukama još izdaleka dovikivahu prijatelji, 
dok najposlije Ivana — pretvorena u ruskoga mužika — 
nestane iza bližnjega luga. 

V. 

A što je bivalo iza toga daleko od Rusije, tamo na jugu 
slavenskom? — Što je bivalo s majkom Ivanovom, sa 
Blagaićem i njegovom ljubeznom kćerkom, otkako se 
posljednji put s njima rastadosmo? 

Evo, što se dogodilo. Otkako se Ivan udaljio od njih, 
opet se ponovi u dvoru Blagaićevu, a i u dvoru majke 
njegove obični seoski život, samo što od ono doba za¬ 
vlada neka tišina u tom prije živahnom seoskom životu. 
Blagaić i Janica sastajahu se s majkom Ivanovom češće 
nego prije, pa tom prilikom vazda spominjahu udaljenoga 
Ivana. I družina njegova razgovarala bi se mnogokrat o 

24 Ne veli se zabadava: Ciganina će prevariti žid, žida će 
nasamariti ruski seljak, a ruskoga seljaka ne će ni sam đavo 
Prevariti. 

Ivanu, koga je svatko ljubio i štovao. Starom Marku na- 
oblačilo bi se gotovo svaki put čelo, kad bi goder o Ivanu 
govor, te je tavno ispred sebe gledao, pa i mrmljao nešto 
ili pak posve ćutio. Činilo se, kao da mu ti govori dosa¬ 
đuju, akoprem je svatko znao, da Marko pazi Ivana kao 
oči u glavi. No uzrok tomu ne bijaše drugi van taj, što ga 
Ivan nije poveo na vojsku, kako je to starac želio. Pa je 
to Marka peklo, jer otkada vidi Ivana kao oficira, malo 
da ne poludi od radosti, a kad je Ivan posljednji put oti¬ 
šao, htio je Marko na svaki način da prati mladoga svoga 
gospodina, da s njime pod stare svoje dane nanovo dijeli 
pogibli bojne, starcu još i sada mile. — E šta ćemo kud 
će suza nego na oko! 

Tako jednom poslije ručka u družinskoj sobi Marko 
opet stade psovati majericu Doru veleći joj, da je ćorava 
žena, a krnj lonac gotova šteta. To zapeče Doru, te se 
ojunači i ona, pa prkosno pred ostalom družinom Marku 
odgovori: »A što me opet psujete?... Zar sam ja kriva, 
što vas nije poveo sa sobom mladi gospodin?... Ta 
hvalite Bogu, što on toga ne učini, jer vi i onako više ni¬ 
ste ni za kakav boj.« 

»Šuti, bako,« reče ljutit Marko, »prigledaj, što tr rade 
pilići i tuke, a za mene se ti ne brini. U mene još sve¬ 
jednako kuca junačko srce. Bio sam soldat, a ktomu još 
kapral, to treba da znaš, pa zato se ne plašim boja.« 

»Da, da«, primijeti opet Dora ohrabrena podsmijeva- 
njem ostale družine, »hoće puške, ali nije kremena«. 

Na ove riječi stane se sva družina rezgotom smijati, 
a Marko plane kao živa vatra. »Šuti«, ciknu starac, pa 
se čuvaj puške čađavice 28 ... Vrazi te odnijeli!... Ici 
na svoj posao!« 


55 r e z g o t a, smijeh u sav glas. - e puška čađavica 
čađava puška. 

»Ala ste dosjetljivi kao šipak — « reče opet Dora, nu 
riječ joj zape, te hitro izmakne na vrata, jer opazi, kako 
se Mairko jur latio drvene kihače 27 sa stola. 

»Dokle trajalo, dotle lajalo, a kad nestalo, onda pre¬ 
stalo«, prihvati Marko, zatim ustane te ode u kuhinju, pa 
pošto si zapali lulu, otide prigledati gospodarstvu. 

Slični polusmiješni prizori ponavljahu se često u đvo- 
rovih Kuljanićevih, dok u ostalom ovdje i kod Blagaića, 
kao što jur rekosmo, zavladala neka tišina, što ju u ljetno 
doba oživljavahu pjesme Iađarice 28 i žetilice, zatim rog 
ili žveglica pastira' 9 , koji se vraća sa stadom, u zimno 
pak doba pjesme prelja u družinskoj sobi. 

Za neko vrijeme, pošto Ivan ode u boj, počeo je opet 
Krivudić dolaziti u dvore Blagaićeve. S početka istina¬ 
bog dolazio je rjeđe, nu malo pomalo sve to češće, a za 
mjesec dana od prilike dolazio bi gotovo svaki dan. Kad 
bi goder došao, znao bi kojekakove novosti pripovijedati 
Blagaiću, a izvantoga donosio bi Janici svaki put kakav 
mali dar, bud rijedak cvijet ili kakovo osobito lijepo 
voće, budi pitomu vjevericu, par kanarskih ptica ili što 
slično, samo da joj se time kakogod omili. Janica je do¬ 
duše iz uljudnosti primala -svekolike te darove, ali ih je 
uvijek primala s tajnom nekom mržnjom, te bi sigurno 
svaki put najradije bila darovatelju smjesta vratila dar, 
da se nije bojala, da će ga time uvrijediti, a ujedno ra¬ 
žaliti oca svoga, koji se sve to većma sklonim pokazivao 
Krivudiću, što ga osim Janice ni Ivanova majka ne mo¬ 
gaše trpjeti. 

Blagaić u početku zime poče nešto bolovati, a ktomu 
dopirahu putem novina i do njega sve to gori glasovi iz 

ja k i h a č a, kijača, batina u koje je na gornjem kraju čvor. 

1 a d a r i c a, djevojka koja lađa. Djevojke (u Hrvatskoj 
°ko Karlovca) kršćanske idu po selima uoči Đurđeva dne, a u 
va 2 ™šj na Đurđevđan ujutro od kuće do kuće i pjevaju, 
žveglica, neka vrsta svirale. 


» 

Rusije, što je također mnogo doprinijelo k tomu, da je 
starac — i onako boležljiv — dan na dan bivao sve to j 
zlovoljniji. Skoro je došlo do toga, da starcu gotovo nitko ; 
nije ugodio do jedinoga Krivudića, koji proračunanim 
nastojanjem starca sasvim zaokupi te predobi na svoju s 
ruku. Janica je opazila, da joj otac od neko doba ne će j 
da spominje Ivana, o kojem se prije tolikokrat rado s 
njom razgovarao. To isto opazi i majka Ivanova, te joj j 
se izvantoga činilo, kao da je Blagaić prema njoj nešto J 
ohladnio, pa stoga bi bila rjeđe polazila dvorove Blaga- 
ića, da joj nije do Janice, koja ju stade živim Bogom za- J 
klinjati, da je ne ostavi same uz boležljivoga oca i nesno-1 
snoga Krivudića, koji jedino na čitavom svijetu omrznu ;j 
toj djevojci krotke i golubinje ćudi. ✓ 

Poslije požara grada Moskve raznijeli su se svuda ža-a 
losni glasovi o vojsci francuskoj. Na Blagaića djelovahu, ;j 
kako jur rekosmo, ove vijesti baš zlo i naopako, jer zla , 
volja i bolest pogoršavahu se u njega znatno od to doba. 
Janica i mati Ivanova plakahu mnogokrat zajedno poradi ] 
toga tješeći se međusobno, akoprem ih kadšto spopanuše | 
strahovite misli. A kako ne bi, kad o Ivanu ne čuše ni 
riječi! — Od nikuda ne bi glasa, da li je živ ili mrtav. U 
tom očajavanju bili bi ih sigurno utješili listovi, što ih, 
kako znamo, Ivan pisao iz Rusije, ali otim listovima ža¬ 
libože ne bijaše nigdje traga. Krivudić je tom prilikom 
također gospođe tješio na svaki mogući način i to tako ' 
srdačno i umiljato, da nitko na to ni zdaleka ne pomisli, 
da bi to moglo biti pretvaranje. 

Jednom u podne — bijaše upravo koncem mjeseca si- ; 
ječnja god. 1813. — dođe Krivudić iz Karlovca te donese 
odanle nekakav list, koji je došao poštom do Karlovca 
a glasio na Blagaića. Janica i majka Iyanova bijahu tom 
prilikom upravo kod bolesnika. Starac, kako je ležao u 
krevetu, primi od Krivudića list, ali mu ga domala vrati. 
»Molim vas, moj Krivudiću,« reče bolesnik, »oči su mi 


oslabile, čitajte vi!« Krivudić uze i raspečati list, pa po¬ 
što u nj poviri, strese se, kao da se prepao, zatim muče 
opet preda list Blagaiću naznačiv mu prstom dva tri 
retka u listu. Blagaić natakne naočale te stane čitati 
potiho, ali jedva što pročita naznačene retke, pade mu 
pismo iz ruku. Starac se strese, zatim suznim okom po¬ 
gleda majku Ivanovu i Janicu, te ne rekav ni riječi teško 
uzdahne. 

Krivudić je stajao sa strane, kao da se tobože nešto 
zamislio, ali ispod gustih obrva vrebao je regbi mačjim 
očima na ostale. 

»Za Boga, što je?... Što je, kažite nam!« upitaše u 
jedan glas Krivudića gospođa Kuljanićka i Janica, što ih 
spopade slutnja strahovita. 

»Ah nemojte me pitati,« odgovori Krivudić izvadiv iz 
džepa maramu te obori glavu. 

»Kažite, ako Boga znate,« uze opet Krivudića pitati 
majka Ivanova, »kažite, nije li možebit o mojem sinu 
štogod? ... Zašto šutite svejednako? ... Je li barem 
živ?« 

»On je,« reče muklo Krivudić taruć si maramom suzne 
tobože oči »on je, da znate ... kad već znati svakako 
želite — da, on je u bitci kod Krasnoga-sela slavno kao 
junak borivši se smrtno ranjen pao i skoro za tim pre¬ 
minuo.« 

Janica i majka Ivanova zavrisnu. — Janica uzdrhta 
kao šiba na vodi, zatim se onesviještena majka Ivanova 
na obližnju stolicu spusti. Blagaić si rukama zastre bli¬ 
jedo suho lice. Krivudić međutim još jedamput sve re¬ 
dom pogleda, zatim zažmiri lukavo i stisnuv usnice ode 
tiho iz sobe. 

Duga i strašna stanka nastala u sobi. Janica se osvi¬ 
jesti najprije te uzevši zatim onesviještenu majku Iva¬ 
novu za ruku ode s njom u svoju sobu, gdje oboje stanu 

spominjao Ivana, hvalio ga te žalio većput suznim oči¬ 
ma. Tim načinom namjeravao je steći najprije povjere¬ 
nje, zatim pako sve malo pomalo i prijateljstvo Janičino, 
što mu uistinu i za rukom pođe, jer je bezazlena dje¬ 
vojka mislila, da je Krivudić zbilja prijatelj njezin i Iva¬ 
nov. Stoga znala je višeput koriti sama sebe, što je 
krivo sudila o tom čovjeku. Ali čudnovato! akoprem do¬ 
bro plemenito srce Janičino Krivudića nije više osuđi¬ 
valo, to ga je neka tajna slutnja njezina ipak svejednako 
korila s licumjerstva i zloće. — Dok je Janica jade svoje 
priopćivala majci Ivanovoj te s njom plakala, činilo se, 
kao da je Krivudić s Blagaićem nešto priredio i dogovo¬ 
rio, što je jednomu i drugomu po volji biti moralo, bu¬ 
dući da se to slutiti moglo iz njihovoga međusobnoga 
prijateljevanja. 

Bilo je upravo na rođen dan Blagaićev. Ćerka njegova 
dođe te mu po s tarom običaju čestita. Tom prilikom 
očitova joj starac jedinu želju svoju bez okolišanja. Že¬ 
lja ta bijaše, da Janica pođe za Krivudića, koji ju je u 
njega jur zaprosio, Janica na očitovanje oca svoga u 
prvi mah onijemi, jer ju uzdrmaše razna čuvstva, nu 
pošto ju stari i bolesni otac drhtavim glasom stade mo¬ 
liti, da mu prije smrti ispuni jedinu tu želju, odluči Ja¬ 
nica, svladana čuvstvom djetinje ljubavi, žrtvovati se 
želji oca svoga. I tako bi ustanovljen rok vjenčanja na 
Josipovo, to jest na 19. ožujka, na godovni naime dan 
Blagaićev. 

Krivudić je poskočio od radosti čuvši od Blagaića, da 
je privoljela Janica, a Biagaiću bijaše to također milo, i 
to ponajviše stoga, što se — kako reče — dovoljno 
uvjerio o čestitomu značaju budućega zeta svoga. 

Pošten nu kratkovid i boležljiv starac nije o tom ni 
najmanje dvojio, da će Janica sretna biti s tim mužem, 
koji ju tako vjerno ljubi, pa koji je uzato također bogat. 
0 ljubavi pak kćeri svoje prama Ivanu mislio je starac, 

da će se s vremenom utaložiti, a to stim više, što Ivana, 
kako je mislio, više na tom svijetu nema, pa stoga se 
zacijelo nadao, da će Janica s vremenom zaljubiti muža, 
komu je sada kao zaručniku svome jur nagnuta prijatelj¬ 
ski. Tomu se i Krivudić nadao, samo što ga često u toj 
nadi spopade strah, čim se sjeti, da bi se ipak prije reda 
opet mogao vratiti Ivan. I to bijaše ponajviše uzrok, što 
je nastojao tako silno oko Blagaića, da se pospješi vjen¬ 
čanje. »Pa ako i dođe« — šanu jednom muklo ispred 
sebe Krivudić — »bit će mu prekasno, jer će Janica dotle 
biti jur moja supruga, a ja ću tad već znati krepko na put 
stati svakomu slučaju, koji bi mogao kakogod smetati 
moj kućni mir.« 

Udova Kuljanićeva živjela je poslije žalosne vijesti o 
smrti ljubljenoga svoga jedinca na svom malenom 
dvoru kao u kakvom samostanu. Ona nije nikud išla, a 
nju također nije nitko polazio osim jedine Janice. Mila ta 
djevojka bijaše žalosnoj gospođi jedini tješitelj anđeo u 
samoći njezinoj, jer svaki gotovo dan znala bi doći k 
majci dragoga svoga Ivana tješeći sebe i nju time, što bi 
znala pripovijedati nesamo o nekadašnjih djetinjih igrah 
svojih s Ivanom, već i o razvitku ljubavi svoje prama 
njemu, koju će ljubav — kao što vazda primijeti do 
smrti svoje njegovati u srcu svome kao sveti plam. 

Međutim približavao se dan vjenčanja. Janica bivala 
je sveđ nemirnija i žalosnija. Bijaše joj, kao da će se 
vjenčanjem tim dijeliti zauvijek od sreće života svoga. 
Pa umjesto da nastoji kakogod zaboraviti Ivana, mislila 
je gotovo neprestano na njega, te plačući čeznula^ uvi¬ 
đala, da joj sve njezine želje i suze ništa ne hasne 30 . Ona 
se Krivudiću nanovo poče uklanjati, budući da ga je ne¬ 
hotice smatrala za razoritelja mlade sreće svoje. 


30 h a s n i t i, koristiti. 

Vrijeme brzo prolazi, kad se čovjek boji zla kakova, 
te tako nabrzo prođe i ono malo vremena, što je imalo 
proći do ustanovljenoga dana vjenčanja. 

Uoči kobnoga toga dana prene se Janica od teškoga 
sna ... Na istoku jedva poče rudjeti zora, nad kojom se 
blistala Danica u potpunoj svojoj svjetlosti. Pijetli u 
dvoru i u selu ispod dvora pozdravljahu kukurikanjem 
svanuće novoga dana proljetnoga, doičim je u ostalom još 
svuda vladao blagi onaj pokoj jutarnji, što ga ne može 
pero da opiše, Janica se brže bolje obuče te ode sama 
uskom i poznatom stazicom prama groblju, da posjeti 
grob mile majke svoje, pa da se tamo zadnji put kao dje¬ 
vojka isplače, te majci u grobu da se potuži na svoju tugu 
i žalost ... Polagano je stupala naprijed. Teške misli za- 
okupiše joj dušu. Lice njezino, prije rumeno kao pro¬ 
ljetna ružica, bijaše sada blijedo kao Jijer, a oči, prije 
jasne dvije zvijezde, bijahu sada potamnjele s mnogoga 
bdjenja i plača ... Mili Bože, kakova je to sada razlika 
između sad i nekad!... To ne bijaše vesela Janica, što 
je^znala skačući i pjesme pojući putem proći, već to bi¬ 
jaše živa slika žalosti, što su je sad pratile suze i uzdasi. 

Pošto Janica prispije k groblju, nađe tamo širom otvo¬ 
rena vrata. Unišavši zatim u groblje opazi nedaleko od 
groba majke svoje nekog čovjeka, ovita dugačkom voj¬ 
ničkom kabanicom, kako je klečeći pokraj jednoga groba 
glavu naslonio na jedan križ. činilo se Janici, da ga čuje, 
kako teško uzdiše. Ona se u prvi mah malko uplaši te 
plaho pristupi bliže misleći, da to ne može biti opak čo- 
y ipk» koji mrtve štuje i ljubi. Pošto se. dakle malko pri¬ 
bližila, nađe se u čudu opazivši, da je to grob pokojnoga 
Kuljanića, gdje nepoznati taj čovjek sveđ još nepomično 
kleči moleći se po svoj prilici Bogu ... Nešto joj poče 
jJlno stezati grudi ... Ona stupi žurno naprijed ... 

prava joj zašušti, a nepoznati čovjek čuvši nekoga za 
sobom obazre se iznenada. 





»Janice!...« »Ivane!..« zakliknuše u jedan par dva 
glasa, našto se Janica onesvijesti te kao mrtva na tle 
sruši ... Ivan priskoči, digne i obuhvati dragu svoju te 
ju opet, kao prije nekoliko godina, stane pritiskati na 

silno uzdrmane grudi svoje. 

Za nekoliko časova osvijesti se Janica te pogledavši 
nađe se u naručaju Ivana svoga. 

»Zar si ti to zbilja, moj Ivane, a ne duh tvoj?« upita ga 
umiljatim slabim glasom Janica, dok joj Ivan stane lju¬ 
biti mile oči i ohladnjela usta. 

»Evo, ja sam, dušom i tijelom tvoj Ivan!« 

»A kako je to moguće?« upita ga opet Janica primivši 
ga za obje ruke. »Ta nama je pisano, da si ti mrtav pao 
kod Krasnoga-sela u Ruskoj!« 

»Da, tamo sam pao, ali ne mrtav, već samo ranjen, te 
sam zatim opet s pomoću Božjom i jednoga prijatelja 
uskrsnuo.« 

Na opetovano pitanje Janičino kako se to dogodilo, 
stane joj Ivan ukratko pripovijedati sve, što je čitatelju 
poznato, kako se s njime dogodi, pa konačno primijeti, 
kako ga je mužik plemenitoga Kurganova sretno doveo 
do granice Poljske, gdje je Ivan svukao ruho muzika 
ruskoga te se opet preobukao u prijašnje svoje haljine, 
pa zatim prošao Poljsku i Njemačku te bez ikakvih za¬ 
preka sretno došao u Hrvatsku. »Jučer uvečer«, nastavi 
Ivan, »dođoh u Karlovac, te ne mogav se ustrpjeti kre¬ 
nuh noću poštom odanle ... Baš sam malo prije ovamo 
prispio, i budući da u majčinu dvoru još svi spavaju, zato 
sam, ne hoteći nikoga buditi, krenuo .ovamo, da grob 
miloga oca svoga posjetim, dok se probude. 

»A zašto nam nisi ništa pisao?« upita Ivana Janica 
suznim očima. 

»Pa pisao sam dva puta ... Zar niste primili moje li¬ 
stove?« 

»Nismo ni jednoga do onoga, što ga onomadne piša 
neki Kurganov mom ocu, gdje mu javlja smrt tvoju.« 

»Šta! ... Kurganov? ... Pa on je, veliš, pisao tvomu 
ocu?« upita Ivan našav se u najvećem čudu. »A tko je 
donio taj list?« 

»Krivudić.« 

»Ha Krivudić!« ciknu Ivan. »Ta to je očevidna đavol¬ 
ska varka!... Krivudić dakle?... A kaži mi, zašto on 
to učini?« 

Na ove riječi Janica uzdrhta. Mrena joj pade s očiju, 
i ona se svemu dosjeti. »Hvala Bogu« reče zatim, pošto 
se.poumiri, »što si sad došao — jer sutra bi jur bilo pre¬ 
kasno.« Sad i Janica stade ukratko pripovijedati Ivanu, 
kako ju je Krivudić isprosio u oca i kako je već sutra 
imala poći za njega. 

Ivan se sprva sav ukoči čuvši što je i kako je, zatim 
pak plane i gnjevno poviče: »To će mi taj čovjek krvavo 
platiti!« 

»Nemoj tako, moj Ivane!« upade glasom punim bla¬ 
gosti Janica. »Nemoj na tom mirnom i svetom mjestu 
misliti na osvetu, već ostavi to višnjemu sucu iznad 
oblaka, koji zna najbolje, kako da ovjenča pravdu, kako 
li da kazni nepravdu ... Ti si sad opet ovdje ... Sve će 
dobro biti! ... Eto, jur ishodi sunce«, nastavi umiljato 
»hajdemo sad najprije zajedno k tvojoj miloj majci, a za¬ 
tim k dobrom ocu mome ... Mili Bože, ala će se oboje 
radovati ... Hajdemo, hajdemo!« 

Ivan zatim Janicu uze za ruku te s ryom ode, kako bi 
rečeno, najprije k majci svojoj, a poslije s njom zajedno 
k staromu Blagaiću. 

Kako se Ivanova majka i stari Blagaić uzradovaše vi- 
deći opet Ivana, to moramo samo ukratko da napome- 
nemo, jer takov prizor, gdjeno čuvstva više djeluju ne¬ 
goli riječi, nije moći opisati dosta živo. Dosta će biti, ako 
mažemo, kako je Ivanova majka u jedan par plakala i 

smijala se od milinja, dočim je ujedno blagoslivljala, 
grlila i cjelivala jedinca svoga, pa kako ga je Blagaić, 
tronut od veselja tako srdačno primio, kao da imu je ro¬ 
đeni sin. Vrijedni starac digao se u krevetu te Ivana pri 
vukao k sebi i ogrlio sa suznim okom. Zatim mora Ivan 
do njega sjesti i opširno pripovijedati sve svoje zgo 
nezgode. Janica ie .stajala s ntajkom Ivanovom sa stane 
držeći ruku staričinu u svojim rukama. Radost ome™ 
otasia svim nazočnim lica, i svi duboko ganut, pod.gos'e 
oči gore, kad Ivan ispripoviedi, kako bi čudnovato izba 
vljen od očevidne smrti. 

Pošto je zatim Blagaić razumio zbbnu osnovu Kri- 
vudićevu, zovne slugu te mu zapovjedi, da Knvudicu, 
ako dođe, bez okolišanja kaže, neka se nosi otale >> 
si,« nastavi starac prema Ivanu, »zadaću * 1 

slavno budući da si se vratio — kao sto bi ugovoreno 
među nami - kao kapetan i vitez počasne leg«e. J 
dakle ne poričem, što sam rekao i obrekao ... Evo ti _ 
reče napokon, dočim mu njem zapmjahu od ganuća^ 
»Evo ti, Ivane, najmilije i najveće blago moje « Točim 
reče uze ruku Ivanovu i Janičinu te ih sklopi. »Tako, 
djeco,« nastavi, »a sutra, ako Bog da, bit ce svadba 

svakojako.« 

Jedva starac te riječi izusti, kadli zamnije stropot ne- 
koea iesca 31 , koji žurno dojaha u dvorište. Jezdac taj 
bijaše Krivudić, koji je u onaj mah već sjahao s konja te 
iu, naumio, da ide gore u grad, kadli sto PredL ni«« 

izišavši javi mu nalog gospodara svoga. nasto Knvudic 
za čas protrne i problijedi, nu razabrav se hitro uz stra 
šnu kletvu i grožnju opet uzjaše vranca svoga te krene 
kući, kao da ga bura goni. Seljaci, što su tom prilikom 
susretali Krivudića, zgroziše se nad strahovitim licem 


31 jezdac, jahač. 

njegovim, pa im se činilo, kao da nečastivi kakav duh po v 
bijelom danu na crnom zmaju jaše đavolu u svatove. 

Mati Ivanova vratila se skoro kući, da izvrši neke po¬ 
slove, Ivan pak ostade cijeli dan kod Blagaića i kod 
mile svoje Janice, i tek kasno uvečer vrati se sam kući. 

Drugi dan dakle — upravo na Josipovo — vjenčan bi 
Ivan s Janicom. Ivan bijaše po naročitoj želji Blagaiće- 
voj vjenčan u sjajnoj svojoj uniformi, naravno sa krstom 
počasne legije na hrabrih i poštenih grudih. Poradi 
bolesti Blagaićeve ne bi svadba po starohrvatskom obi¬ 
čaju slavljena s običnom bukom i vikom, već natiho; nu 
zato bijaše ta svečanost tim srdačnija, jer ono malo go¬ 
stiju, što se tom zgodom sakupilo, bijahu sami izabrani 
prijatelji kuće Blagaićeve i Kuljanićeve. 

Stari Blagaić, akoprem bolestan i slab, prisustvovao 
je ipak svečanosti, pa poslije i gozbi. On bijaše neobično 
blijed, te se često nešto zamislio. Upitan od Ivana, da li 
mu je možebit mučno, odgovori: »Nije, sinko, već me 
jedna misao uznemiruje. Ja se nehotice sjećam Krivu¬ 
dića, o kojem sada zacijelo znam, da je zloban i opak 
čovjek, pa se zato bojim, da će nam se strašno osvetiti.« 

»Taj ne će nikomu više nauditi moći!« reče stupiv u 
sobu Marko čuvši posljednje riječi Blagaićeve. »Pogle¬ 
dajte samo, milostiva gospodo, na prozor onamo prama 
drumu, pa ćete vidjeti nešto osobito.« 

Na ove riječi svi izim Blagaića skoče sa svojih stolica 
te potrče k prozorima, gdje imađahu zbilja, Šta vidjeti! 

) e J^ m °Suće?« poviče ponajprije Ivan. »Ta ono je 
■vrivudić, štono ga sa još jednim čovjekom straža prati 
urumom put Karlovca.« 

A za ' s * a - • • • J es * Boga mi, ono je Krivudić!... 

U™, to? • • • Što se s njim zbilo? ... Što je, kazuj nam, 
mKohc uzese u jedan glas više glasova pitati. — Marko 
’tajuci važnost svoju ukoči se po vojnički, kao da će 

rannrtirati 8 ' 2 te stane pripovijedati: kako se jučer po¬ 
slijepodne u šumi onkraj puta za grmom namještao, da 

d^rečem^'vUeškoga gospodi *“^5^ 

se bude uvečer vraćao kuci, pred samotni 
onim dubom na kraju općinske sume dočeka i ubij 

Svi se izim Ivana na ovu vijest zgroze, a Blagaić jos 
većma problijediv potiho reče: »Evo slutnje moje.« 
»Kazuj dalje, Marko!« reče posve hladnokrvno Ivan. 

»Hoću, gospodine kapetane, nastavi sveđ još soldački 
ukočen starac: »Vidio sam zatim, kako je Knvudic onoga 
lopova sa nekoliko zlatnih dukata zakapario, a jos deset 
puta toliko mu obećao, ako izvrši posao, kako valja. Za¬ 
tim se ta dvojica rastadoše, a ja na vrat na nos bjez do 
obližnje straže sigurnosti, gdje gospodinu komandantu 
otkrih to kovarstvo. Jučer odmah poslije sunčanoga za¬ 
pada odveo sam potiho stražu na određeno mjesto, kame 

za pol sata onaj dezertirao zbilja i dođe — i to čvrsto pi 
jan. Straža ga uhvati, a on odmah sve ispnpovjedn te 
tako danas njega s Krivudićem prate pred sud u Karlo 
vac gdje će siguno oba zlo proći.« Jedva Marko izust 
posljednje riječi, već Ivan k njemu pristupi te srdačno 
ogrhstarca, koga taj javni dokaz srdačno«: nagnuća va- 
nnva neobično gane i smuti, pa zato stade plesu i tom 
se protiviti. »Molim, gospodine kapetane,« reče zapi- 
niuć riječima, »subordinacija ... Ta to bijaše moja pro¬ 
kleta dužnost ... Molim, ta ja sam bio samo kaplar.« 


raportirati, reći prijavu, poruku, izvještaj. 33 de¬ 
zertirao. vojnički bjegunac. 

»Ali si čovjek,« reče Ivan zakrčiv starcu riječ, »koga 
ispod proste haljine resi vjerno, pošteno i odvažno srce 
hrvatsko, a to, Boga mi, upravo toliko vrijedi, ako ne 
više, koliko svaka čast i odlikovanje.« 

Svi gosti bijahu ganuti, a staromu Marku polete niz 
obraz dvije goleme suze, te se u sijedih i dugačkih njego- 
vih brčinah izgube. 

I tako se ipak sretno svrši svadba Ivana Kuljanića sa 
dražesnom Janicom. Nov život, pun neizrečene slasti i 
blaženstva, nastade za novovjenčane. Nu kao što to 
obično biva u životu čovječjem, da naime udes u pun 
kalež sreće čovječje rado miješa po koju gorku kaplju, 
tako je i tu bilo, jer za mjesec dana poslije svadbe 
umrije Blagaić u naručaju mile djece svoje. 

Ivan je skoro zatim zbog zadobivenih rana svojih mo¬ 
lio za dopust, što mu ga s najvećom pohvalom podade 
vojno poglavarstvo. Od to doba bavio se gospodar¬ 
stvom na združenih svojih imanjih. 

Majka Ivanova doživjela je dvoje unučadi, jedno mu¬ 
ško, a drugo žensko. Muškom bijaše ime Fedor, a žen- 
skome Marja, budući da se tako zvahu kumovi djece: 
Kurganov naime i supruga mu, s kojima Ivan sveđ 
ostade u prijateljskom pismenom savezu. 

A što bi sa starim Markom? — Nije šala, on je avan- 
cirao t e od špana postao dvorski 34 . Taj vrijedni starac 
veselio se je unaprijed, kako će za koju godinu s malim 
redorom u lov ići, akoprem mu se uvijek — kad bi god 
f° vo . ri ,° 2. tom — stara Dora rugala proričući mu, da će 
i °... F ec lor poraste, umjesto puške dva štapa trebati 
1 na njih se vući. 


34 j 

a v o r s k i, vlastelinski činovnik. 

Akoprem je Ivan bio ponešto udaljen od doticaja sa 
silno uskolebanim tada svijetom, to su ga ipak svi doga¬ 
đaji tadašnji veoma zanimali, pa stoga nije nikakovo 
čudo, što ga je, kao bivšega francuskoga oficira, strašno 
dirnulo, kad je god. 1815. u novinah čitao tužnu vijest o 
Napoleonu, što ga kao sužnja dne 18. listopada odvedoše 
na samotni i kršni otok svete Jelene, da ondje sred pu¬ 
čine morske ukrote onoga, koji prije gospodova cijelim 
svijetom. Ivana spomenuta vijest silno uzdrma i ražalo¬ 
sti, te zato podere novine i baci u kut. »Dakle to je najpo- 
slije dočekao slavni Napoleon!« reče tad poluglasno i 
gnjevno razgovarajući sam sa sobom. »To je dakle do¬ 
čekao taj veliki muž, komu bijaše pretijesan cijeli svi¬ 
jet?... 0 slavo! sad tek vidim da si tašta i ništetna, kad 
se iznevjeri tomu izvanrednomu čovjeku na tako stra¬ 
šan način.« 

»Tako je, mili Ivane, primijeti Janica, koja izatoga sa 
čedom u naručaju straga potiho pristupi i miloga svog 
muža poljubi u potavnjelo čelo. — »Slava, osobito takva, 
tašta je, jer priliči žarkoj munji, koja, čim sine, jur tri- 
jeskom udari, te žarom svojim sve upropasti što joj god 
na put stane. Ja sam slaba žena, te ne razumijem viso¬ 
kih odviše mudrih stvari, ali zato ipak cijenim, da je o 
Napoleonu, kojega si ti i otac moj uvijek hvalio i u zvi¬ 
jezde kovao, ipak ono potpuna istina, što je više puta 
znao reći tvoj pokojni i pametni otac, kad bi se s mojim 
prepirao o Napoleonu.« 

»Da, da, sjećam se!« upadne Ivan. »Mili moj otac znao 
bi reći: da bi bio Napoleon mogao postati u pravom smi¬ 
slu riječi velikim čovjekom, dapače novim reformatorom 
svijeta, kad bi drukčije shvatio zadaću svoju. Ali ovako 
postade samo velikim silnikom gradeći na ropstvu osta¬ 
lih ljudi veličinu taštu svoju slavu, koja će ga upro¬ 
pastiti prije ili poslije.« 


r\o 


»Pa zar nije pravo kazao tvoj pokojni otac?... Zar 
nije tako?... Vjeruj mi, mili Ivane,« nastavi ganuta Ja¬ 
nica, »da nije bilo naše ljubavi, združene sa vjernošću 
ne znam, bismo li nas dvoje mogli uz drugu kakvu slavu’ 
biti tako sretni, kao što smo sada.« U 


»Pravo imaš, srce moje,« primijeti Ivan, »slava kako 
evo vidimo, presta, ali nam zato preosta ljubav!« Na ove 
riječi opet se razvedri Ivan te poljubi krasnu svoju ženku 
i malu Marju u naručaju njezinu. 





IVAN PERKOVAC: 

STANKOVAČKA UČITELJICA. 

U životu se dogodi često štogod, što nikad nitko ljepše 
izmisliti ne će; a koji pripovijetke smišljavaju i muče se 
dosta, da stvore sliku i priliku životu. Evo dakle ovih 
pisama, kakova jesu; tko zna, nisu li istinita? 


__ U Stankovcu, 27. rujna 18**. 

Draga moja Klarice! ^ 

Sva sreća, Što nisi s nama pošla! Je li ti Regica što¬ 
god pripovijedala o našem putovanju? Nisam ni sama 
mislila, da ćemo onako teško proći! Ti znaš, da umijem 
srce ukrotiti, — kada treba. Smijala sam se do poslje¬ 
dnjega časa, gdjeno mi je ono valjalo poći od kuće, al 
kad me je moja draga majčica k srcu pritisnula, pa me 
na rastanku još izljubila: puklo je i u meni srce. Da mi 
je onaj čas rekla: »ne idi mi, kćeri, nikuda; ta kamo 
ćeš?« — ja bih smjesta bila kod kuće ostala. Al ti znaš 
najbolje, koliko se je ona sirota mučila, koliko je noći 
probdjela, koliko li je od svojih usta trgala, samo da se 
ja mogu učiti, da nađem svoj kruh i da mi ne dijele tuđe 
milosne ruke, — kad nje ne bude! Ti si ju vidjela, kako 
se je sva sjala od radosti, kad sam ono dobila dekret, da 
sam učiteljica stankovačka; kako je zatim polijetala oko 
susjeda i prijateljica, da im se pohvali. Ja prva od svih 
svojih družica, koja sam se uhljebila, kolika to gizda 
za nju, kako joj je srce raslo! A sada sve to da pro¬ 
padne! To joj nije bilo ni nakraj pameti. Puklo ono 

jadno srce, ne puklo: ići se mora. Prekrstila me je dakle 
tri puta i pustila u ime Božje. 

Kako smo u našoj »ekvipaži« Zagrebom prošle, mo-| 
žefsM sama Pomisliti. Klotilda je prevukla preko hcaj 
debelu koP^nu, da je svijet ne pozna. Vidjela sam , 
onako tužna, gdje je prokšenid Regjci titraj jmmeh n| 
ustima s taštine naše kicemce. Klotilda i Slavica sje 3 
su uz mene, a Regica nasuprot, da ju vidimo sve tri, 
bi li nas laglje na smijeh natjerala. 

Bio je prekrasan jesenski, ili, da pravo reknem ljetnij 
dan svud sve samo veselje: i narav se smije i ljudi se 
raduju; zašto da mi plačemo! Sjedeći Regica licem pra- 
ma Zagrebu nabrajala nam je, što se jos od njega vi I 
kanonik, kola li P»ve6a ku6a. Morala sa. se 
• rinmišliatosti te svoje mićenice, kad bi, na primj n 
rekla °onako iznebuha 1 : »Gle, Klotildice, kako se lijep« 
vide Jelačićeve kuće na Zdvercib; ondje, u trećoj kl* 
iza niih sjedi sada neki kapetan pred zrcalom pa si^suce 
lijepe brčiće.« Mada bi Klotilda i prigrizla usne v *^ e , 
Kosti negoli od pritajene radosti, Regica je odma 
produljila Uzdahnuvši duboko reče tobože zalobn ^ 
glasom- »Slavice, oh, Bože moj, danas je ondje gore dr 
lavnUspit; borme će se netko gore okliznuli; nije ništi 
S otkad si ti na praznike došla.« A onda zavrfa mJ 
lom prodikom o vrlo običnom predmetu: »Šta bi bilo, (9 

nas tko čuje!« J 

Šaleći se ovako, jedva što nam se Zagreb iz vidikl 
izgubio, a mi već čavrljamo jače nego vrapci u grmb 
uz nut i tako sve uz put sve do večera. Tko bi ti sve « 
“pišao’! A nije ni vrijedno, kad se ti Mj rada ne sn,«| 
Tedna dosjetka Regičina bila bi ipak i tebi izmam 1 
bar posmiješak. Klotilda se stala ozbiljno mrgoditi ni 


iznebuha, iznenada. 

silnu prašinu, koja nas je sve već zasula i za oči grizla, 
a Regica će joj? »Jelde, dušo, da je »poudre de rize« — 
ti se ne bi toliko srdila?« 

Oko sedme ure podvečer prispjesmo Stankovcu na¬ 
domak. Na kraju mjesta uočismo razapete ciganske ša¬ 
tore; Klotilda uz vinu gizdavi svoj nosić nad tim »trgo¬ 
vištem«, u kojem cigani stanuju. A kad ciganska čeljad 
pred nas izletjela, nabacit će mi Regica: »Eno, eno, 
draga, prvih učenica za te.« — »Neka, neka,« odgovo¬ 
rim joj, da ju poklopim, »civilizirat ćemo i njih, kad smo 
tebe.« Srećom se to Regici nije nažao dalo, a kad mi 
malo dalje odmakli, eno pred nama stazom čovjeka, 
odmiče, jedva ga naši umorni konji sustižu. — »Ta tko! — 
Bog zna?« — zapitat će opet prva Regica. »Ta tko!« — 
prihvati Klotilda. — »Bit će zanatlija iz trgovišta.« Uve- 
zemo se uz brdeljak, a onaj čovjek stupa čvrsto i mirno, 
ni brige ga nije, tko se uza nj vozi. Regica nam prišapnu: 
»Mislite li, da će nas pozdraviti? Vid’ ti njega, ne će!« 
Ona mu kimne glavom, pretvarajući se siroticom, koja 
pozdravlja svakoga odličnoga čovjeka. Ali naš se nesu- 
đenik nasmjehne prezirno i odmakne. Nagađale smo i 
ovamo i onamo, tko bi to mogao biti; Regica primijetila, 
da ona ruka, koja mu je bila zataknuta u džep od kaputa, 
nije prava, već samo rukav. Sudeć ga po tom i po čvrstu 
hodu nagađamo, da će biti penzionirani kakav časnik. 

Utom nas eto i u mjestu, ne usuđujem ti se pravo reći, 
kako bih morala, — u selu. Naš kočfiaš, kao da hoće da 
nas pokaže svijetu, pusti konje korakom. 

I bilo nas je što vidjeti! Puna kola ženske čeljadi, 
Prtljage u izobilju; dabogme moja mi je majka svašta 
spremila kao za udaju: i rubenine, i jastuke, i blazina i 
Pokrivala, a sve je to bilo straga na kolima povezano i 
sijenom zatj-pano; a odozgo još utvrđena i krljetka s ka- 
anncem, što mi ga je Slavica poklonila. Pomisli si k 

tomu nekoliko škatulja, nekoliko svežanja i suncobiana, 
pa se ne ćeš čuditi, što je prvi dječarac, kojega sreto- 
smo, doviknuo si majci: — Eno, eno komedijašica. —- 
smijuć se uz to i žmigajuć lukavo očima, kao da će reci: 

_ Vidjet ću ja komediju, ako Bog da! — Kako smo se 

vozile dugom i širokom ulicom, otvarao se prozor za 
prozorom, a gotovo na svakom po jedna ženska, ovdje 
baka treskoleći glavom, ondje djevojka ili snaša kažući 
prstom na nas. Koji su putem išli, popostajavili bi, da 
nas motre. Činilo nam se, da je sve selo neobično živo. 
Na pijaci pred gostionicom razgovaralo se po klupama 
nekoliko vojničkih časnika, raspasanih, raspučanih, što 
gologlavih, što kapa u zatiljak turenih. Opaziv nas i našu 
prtljagu stadoše se hihotati i u rebra gurati. Malo dalje 
eno i našega neznanika: ukočiv se povratio ruke, upr’o 
se natraške o štap, a dao Van po vojničku prsa i uzvinuo, 
glavu. Pogleda nas i pođe dalje. 1 

Kad mi dospjele do crkve, ustane kočijaš, pa nas za-; 
pita: »A kamo ćemo sad?« — »Ravno pred učionicu.« j 
»Kad bih ja samo znao, gdje je ta vaša učionica!« otpara; 
on nekako zlovoljno, kao da se u Stankovcu može za- 
bluditi. — »Ta naći će se,« — prihvatimo mi u jedan glasa 
_ »Ne će bez pitanja.« I ne mareć za našu očevidnu 
nestrpljivost, gdje stojimo na pijaci, sade s kola, da proj 
pita za tobožnju učionicu. Morale smo slusati ovaj) 
kratki razgovor: »Kume, gdje je ta vaša škola?« - »A 
šta bi vi ondje?« — »Dovezao sam evo skolmkovice, pal 
ne znam, kamo s njima.« — Uz to bi pokazao na naša 
kola Klotildi se je do zla boga krivo činilo, sto ta] čo¬ 
vjek samo onako leđa k nama okrenutih kaže na nas palj 
cem preko ramena. Ni Regici nije u ovaj čas bilo smij 
jeha; umorila se je valjda vazdanjim čavrljanjem. I 
Napokon pođemo dalje i dođemo do lijepe veliki 
zgrade, kojoj je na čelu napisano: »Stankovačka učiona.<| 

I 

Uniđemo. U taj par prijeđe preko dvorišta ženska, ni 
stara ni mlada, a za njom dvoje djece: djevojčica od ka¬ 
kovih 8—9 godina i dječarac, mlađi za dvije tri godine: 
oboje zamusano. Ne mareći za nas ona ženska nimalo 
zazivala je kokoši na sijed; istom kad je i naš kočijaš 
unišao, da si kolijna otvori ulična vrata, izdere se na nj: 
»A šta ćete vi tu?« — »Koga ću bijesa! Zar ne vidite, da 
sam dovezao školnikovicu?« — Ovaj ne sasvim uljudni 
odgovor poprati ona porugljivim usklicima: »Da, školni¬ 
kovicu! Ta sam zasada ja. Moj muž nema valjda dvije 
žene!« Nije bilo druge, već da brže bolje kraj učinim ne¬ 
miloj prepirci, zato se predstavim gospođi supruzi go¬ 
spodina učitelja. Ti me znaš! Kako nisam odviše velika, 
ovakovom se prilikom ispravim i ponarastem za po' 
glave. Reknem joj dakle dosta ponosito: »Oprostite, što 
vam smetamo u vašem poslu. Ja sam stankovačka učite¬ 
ljica djevojaka. Došla sam pozdraviti vašega gospodina 
supruga. Mislila sam, da će mi on biti na ruku glede moga 
stana.« — »Moga muža nema kod kuće,« — prihvati ona 
pređašnjim glasom, a onda nastavi nekako znalično: 
»Jesu li ovo sve same učiteljice?« — »Nisu još, al će 
biti,« — odrežem joj ukratko. »Bile ne bile, kod mene ne 
imate gdje prenoćiti.« — Uz ovu posljednju ljubežljivost 
nije bilo druge, van da se kupimo. Slavica je bila sjela 
na kućni prag, dok smo mi vodile ovaj razgovor, a Klo- 
tilda se uz nju prislonila podavši se svojim mislima. Re- 
gica ih uzdrma i pokupi: »Hajde, djeco, tu nam nema 
stana. 

Domislimo se brzo da pođemo k župniku. Klotilda i 
Glavica ne bi bila išla s nama ni za što na svijetu; a Re- 
gica im rekne: »I pravo je; ostanite vi pred kućom; ako 
nas dvije nastane, pozvat ćemo i vas«. Uniđemo od- 

cno ’ hodniku nas htjela ustaviti vremešna ženska, 

sni !!' 1 t C i ne smesti pa kucale na vratima. U prvoj 
s o prostrt za dvije osobe; družica mi prišapne: 

»Čuješ, kod toga stola za nas nema mjesta.« Uniđemo u 
drugu sobu. Oh, draga moja Klarice! Da znaš, kako nn je 
ovdje dušu pritisnulo! Ili što sam već bila zastrašena, tu 
što sam hodala po poslu, kojemu još ne bijah sviknula: u 
toj me sobi spopala čudna tjeskoba; bila je sumracna i 
kao da je utonula u neveselu tišinu, zaduha u njoj, ne 
možeš reći da je neugodna, niti znaš, po čem zaudara, 
al je nekako nemila, neobična. 1 sad još, gdje ti ovo pi¬ 
šem, poškropila bih si rubac »eau de Cologne-onr«, da 
sam ikada trebala te inače suvišne stvari. Na kraju di- 
vana sjedio je star gospodin, ruku na trbuhu sklopljenih, 
nismo ga u prvi mah ni opazile; izvadio burmuticu, da ce 
cmrknuti, a mi sasvim krotko: »Hvaljen Isus!« Kad nam 
je dozvao suhoparno: »Tko ste vi?« — mašim se u džep, 
da izvadim svoj dekret. Vidjela sam, kako je međutim 
Regica sobu pregledavala, da nam kašnje zna kazati, 
kako ovdje izgleda. Ponudim pismo velečasnomu gospo¬ 
dinu i stanem mu kazivati, da se zovem Marta Božićeja 
i da sam imenovana učiteljicom stankovačkom, kao sto 
je on o tom bez sumnje obaviješten. On metne pismo 
preda se na stol. — »Da, draga moja«, reče mi, pre- 
mišljavajuć časak — »danas je već kasno (bilo je malo 
preko sedme ure), sad se ne vidi više čitati, a ja idem na¬ 
skoro k večeri. Dođite sutra; ii ne treba, ja ću već kazati 
mjesnomu sucu, neka oglasi ljudima, da će sa novom 
školskom godinom započeti i djevojačka učiona; reci 
ću to i kapelanu, da zabilježi, pa u nedjelju obznani u 
crkvi. Ima za to još vremena. Zbogom!« 

Naklonimo se i otiđemo. Ona ženska, koju sretosmo 
unišavši k župniku, poprati nas mrkim pogledom, a kad 
smo izašle, čule smo razgovijetno, gdje je viknula sluzi, 
da zatvori vrata, jer da se podvečer zna doklatiti kakva- 
god čeljad. Naše družice čekale nas pred kućom nesti- 

2 eau de Cologne, mirisava kolonjska voda. 

p]jivo. Brzo im kazasmo, što je i kako, i brzo odlučismo, 
da idemo tražiti stan u gostionu, — bilo, što bilo. »Jedna 
će nam soba biti svima dosta,« — uzme razlagati Re¬ 
gica — »Pa ako ne bude u njoj postelje, mi ćemo si po 
podu razastrijeti posteljinu; ima je, hvala Bogu, na ko¬ 
lima dosta. To će i biti veselo.« Brzo joj presjela radost: 
dođosmo u gostionu, a iznutra provali rogoboran smijeh, 
vika i cika — raskalašenost. Klotilda i Slavica htjele su 
odmah pobjeći, srećom naiđosmo na gospodaricu. Kaza¬ 
smo joj, tko smo, i zaiskasmo sobu, gdje bi mogle pre- 
spati. Nije se imala ničemu domišljati, već nam odmah 
reče, da od toga ne može biti ništa, jer da je sva kuća 
puna vojničkih časnika i njihovih poslužnika, koji obilaze 
zemljom po nekakvoj mjeračini. Uputi nas međutim, da 
idemo k mjesnomu sucu g. Šavoriću, da je i ondje krčma, 
pa da će nas primiti na stan; ponudi nam još svoju 
kćerku, da nam pokaže kuću sučevu. I sama Klotilda mo¬ 
rala se je smijati, kako je Regica putem zaokupila našu 
malu provađacicu tapkajući, dragajući i hvaleći ju na 
svaku ruku, da nam bude zagovornicom. 

Obično do tri puta Bog pomaže, al ovdje nam je istom 
na četvrtom mjestu sreća poslužila. Prvoga nađemo 
suca. Nosio je iz pivnice dvije boce vina. Reknem mu, 
da sam nova učiteljica u Stankovcu, a on odmah turi 
bocu u ruke svomu sinu, koji se je tu našao, da vidi, tko 
je došao. Pitao me je svašta: kako će biti s učionom, da 
moram sve s njim urediti, jer da je na njem sva briga za 
učione; ta tko bi se i brinuo, da njega nije! Međutim je 
Regica bila sa svojom mićenicom u kuhinji kod gospoda¬ 
rice. Izađu odanle sasvim vesele. Regica rekne »gospođi 
sutkinji,« da sam ja ta nova učiteljica, koja će poučavati 
njezinu kćerku. Bilo je to zdravo, jedro dijete, ponešto 
plaho, privila se materi uz krilo, kad je čula, da se o njoj 
go yori : Onu provođačicu iz gostione otpravi Regica po- 
r učujuć pozdrave njezinoj majci. Nastanili su nas u sobi, 

gdje je na veliku radost Klotildinu i Slavičinu bio i divan 
te su mogle otpočinuti, a kad su otpočinule, zaiskale su 
i vode i štogod treba za toaletu. Uzalud im se rugasmo, 
što se kite sad u noć, pa za koga! »Ne možemo ovakove 
k večeri; dosta se danas naužismo sramote; da se bar 
malko odužimo sad, gdje možemo.« Ovakvim odgovori¬ 
ma odbijale su one svaki naš prigovor. Uto nas je Regica 
izvijestila, što se u kuhinji radi: da se vari, peče i kuha 
uveliko; doćuknula je i to, kako je gospodarica sluškinji 
prišapnula: »Daj, daj! Bit će gladne; možebiti nisu sirote 
vazdan ništa jele.« Obilazila je ona i ostalu svu kuću, 
pregledavala sve kutove, popitkivala na sve strane, ka¬ 
kovi su ovdje ljudi i kako se med njima živi; kakova su 
gospoda i koji poglavari? Moram ti ju pohvaliti! Nije 
ona to radila iz puste znaličnosti; budući mi vjerna prija¬ 
teljica htjela je proniknuti sve okolnosti, u kojima ću ži¬ 
vjeti, da se znam unaprijed ravnati. Suvišna gotovo bri- 
žljivost, jer se napokon ipak najvolim onako vladati, 
kako se meni čini, da valja. One su dvije naše družice 
više mislile na se i kako će iz ovoga gnijezda — njihove 
su riječi — otprhnuti što prije u Zagreb. Samo se je 
moja Regica zanosila pameću u budućnost stankova- 
čkoga života. Ne treba ti se, draga Klarice, odviše bojati, 
ne će biti tako zlo! 

Poiskala sam i ja svoga suca, sjela do njega na klupu 
u velikoj sobi, gdje su za jednim stolom sjedila dva tri 
li gosta — domaći ljudi, a na drugom se je ovećem stolu 
prostiralo očevidno za nas. Sučevi su gosti gledali s po¬ 
četka po meni, a onda si ozbiljnim licem prišapnuh. »l o 
je nova učiteljica; kazao mi je Šavorić.« Kad je unišao sin 
gospodarev, pokazao mi ga je otac rekav natihanu: »To 
mi je sin; moj jedinac. Htio sam ga školati za advokata, 
al mi treba i kod kuće; imam dobrano gospodarstva: 
oranica, livada, a ponajviše vinograda.; ne mogu sam 
svuda dospjeti, neka radi valjalko, ima komu. Nema mu 

nego dvanaest godina; ponarastao je dečko. Ne zamje¬ 
rite mi, — a koliko je vama? ... « — Obavijestim ga, 
prije negoli je dopitao: »Devetnaest ih.« »Gle, ne bih re¬ 
kao« — prihvati opet on kao na očinsku, a onda ipak ni¬ 
sam znala: da li me je držao za mlađu ili za stariju. Uz 
brata si dolazila je u sobu po nekoliko puta i ona kćerka 
sučeva, koju smo već vidjele; prvi i drugi put stupila bi 
samo preko praga, a onda opet izmaknula; istom po 
treći i četvrti put usudila bi se i u sobu unići. Kad ju je 
otac dozvao k sebi, mogla sam ju i ja prigrliti; nije mi 
se baš otimala. »Nu, Barčice, veseliš li se školi?« Ona 
kininu glavom — dakako sramežljivo. »Da«, — nastavi 
joj otac — »sprema se djevojka uveliko, kako će biti 
prva među svojim družicama: premata vazdan knjige, 
ne znaš se kud od nje djeti.« Onda se okrene k meni, pa 
završi onim ljubežljivim i ozbiljnim glasom, kojim obi- 
čajemo pomilovati nevježu: »Ta ne razumije ona ništa 
o tom; a što će vam, molim vas, dijete od sedam go¬ 
dina!« — »Pa gdje su joj te knjige?« — zapitat ću ja na- 
polak znalično. — Sudac zapovjedi sinu, da ih donese 
iz komore. — »Nisu to knjige za Barčicu; ta iz njih sam 
učio ja čak u latinskim školama,« — ispričao se Janko. 
»Ništa zato, knjige su još cijele, valja ih štediti.« Raza- 
brav brzo na čem sam, reknem gospodinu sucu: »Ne 
trudite se; za Barčicu bit će u prvi mah dovoljna i ta¬ 
blica; kašnje ćemo lako udesiti ono ostalo.« ' 

Dok mi ovako razgovarali o »važnom« predmetu, 
dođe u sobu domaćica, crvena u licu i znojna, uvrnula 
rukave, a ruke si otirala o pregaču; za njom sluškinja s 
prevelikom zdjelom, a iz te zdjele dizala se tolika para, 
da je sirota djevojka morala uzvijati glavu, da je ne po¬ 
pari. Na Regicu nije trebalo da čekamo; ona je dapače 
brže bolje pošla i po »gospodične«, — ako su gotove. 
Zamalo eto nas oko stola. Janko je samo još čaše imao 
Pometati na stol, a tu nas je dvorio upravo biranim na- 

činom: hvatajuć čašu među palac i kažiprst spustio bi 
ju pred svaku nas, da se ništa ni čulo nije. Kad je svr¬ 
šio, sio je uz oca nakraj stola. 

Za večerom bilo obilno razgovora i još više nutkanja. 
Domaćica bi pratila svaku zdjelu, da nas ponudi, dok 
se ne doreda i posljednja. Čuli smo čak u sobu, kako ono 
maslo u ponjvi cvrči i prašti; Regica je znala, što se to 
prži. A napokon je sjela i dobra domaćica uz nas, pa sad 
istom da nudi i nutka. Nismo se nimalo nećkali, a pro- 
kšenka Regica namignula mi je nekolikoput, kako se do¬ 
maćica posmješkuje na nas, čita joj se na licu: Da vam 
Bog blagoslovi! Natrpali nas i preko potrebe. Kad je 
potkraj večere sudac dremuckao, otprati nas doma¬ 
ćica u našu sobu, gdje nađosmo sve lijepo namješteno. 
Nazove nam ona laku noć i ponudi, da spavamo, dok 
nas bude volja. 

Sad smo istom bile pravo vesele. Znaš nas! Klotildu i 
Slavicu mazile i dragale smo ja i Regica, da im kao na¬ 
knadimo, što su od nas i radi nas pretrpjele. Minula je 
davno ponoć, a mi još ne spavasmo. 

Kad smo drugoga dana ustajale i redile se, čulo se je, 
gdje nam kočijaš koda pred vratima propitkujuć nestr¬ 
pljivo za nas. Sudac ga mirio: »Pustite ih, neka spavaju, 
ta kakva je sila!« A kad se on stao tužiti, da putem ne 
će imati čim konje hraniti, jer da je sve sijeno pohranio, 
tješio ga je i hrabrio: »Nismo valjda toliki siromasi, da 
vam ne bismo mogli na put dati šačicu krme. Sjednite vi 
ovamo; dat ću vam vina, a majka donijet će vam odmah 
i ručak.« 

Napokon izađemo, a domaćica nas odmah ponudi vre¬ 
lom bijelom kavom — nikad je bolje ne pismo. Kočijaš ne. 
htjede već nikako dulje čekati, zato se moje družice 
spreme na put. Oproste se lijepo i s domaćicom i 
s kćerkom joj, a Regica popita i za Janka, da se i 

s njim oprosti. »Otišao on zorom u vinograd,« — obavi¬ 
jesti nas njegov otac. 

Da nam bude laglji rastanak, pođem, da si prijateljice 
ispratim do na kraj sela uzevši sa sobom Barčicu, da me 
na povratku razgovara. Ni od matere se nisam teže dije¬ 
lila! Pale mi sve tri oko vrata; Klotildica i Slavica na- 
tiho plakale, al Regica, kako je prije sve u šalu izvra- 
ćala, sada nije mogla odoljeti srcu: stenjala je časak, a 
onda jecala poput djeteta. Izljubimo se još jednom i ra¬ 
stanemo. 

Na povratku bilo mi je milo voditi Barčicu za ruku, 
bar sam ćutila, da nisam sama. Dok sam kući došla, bila 
je ona naša spavaća soba pospremljena. Tu me doma¬ 
ćica poište, ponudi Ijubezno, da ostanem ovdje, dok si 
drugi stan ne nađem. 

Još prije objeda zametnula sam s domaćicom razgovor 
o mojoj učioni. Saznala sam, da nije ništa uređeno. On 
mi predloži, da najprije držimo popis školske djece, da će 
zato odmah sutra dan pozvati preda se sve roditelje, 
župnik da će poslati kapelana s krsnom knjigom, a ja da 
ću pisati. Nije mi do toga stalo bilo, dok nisam znala, 
kamo ću s tom djecom. U dječačku učionu da nije dao 
učitelj, premda bi ondje bilo prostora. »Tko će se radi 
toga svađati«? — reče mi sudac. — »Ima u moga kuma 
tik uz pijacu velika soba u dvorištu; nije Bog zna ka¬ 
kova, dosada su u nju krumpir spremali, al može se oči¬ 
stiti i prirediti. Razvidjet ću to poslijepodne.« — Ovo baš 
nisu bili veseli glasovi, kad sam tu, sad nije druge, veo 
da gledam, kako će se škola sastaviti. 

Zasada mi je ipak najpreča briga bila, da sebe nasta¬ 
nim. Potrajalo nekoliko dana, pa se je i to uredilo. 0 mo¬ 
jem novom stanu pisat ću ti drugi put; i onako se ovo 
Pismo odviše otegnulo. Znam, da sam ti svašta načr- 
ekala, što te možda i ne zanima; ti bi valjda htjela, da ti 

pišem, kako mi je na srcu, kako li pri duši. Ta koliko je 
vremena, što sam se od tebe rastala! Tu još ne može 
biti velike promjene. Ono nešto neprilika na mom do¬ 
lasku lako sam pregorjela. Da mi je moja premila majčica 
uza me, nikad ljepše. Pisala sam joj; znam, da će se od¬ 
mila rasplakati. Otiđi k njoj, pa mi ju ogrli i izljubi; reci 
joj, da sam to ja, a tvoji cjelovi da su moji. Pričini joj se 
bar za časak kćerkom! Moli ju, da mi piše što prije, a 
ni tebe da nisam više opominjala. Pozdravi još onu i 
prokšenu i razmaženu i kićenu i svakakvu čeljad, moje 
drage družice. Zbogom. Dovijeka tvoja Marta. 

U Stankovcu, 15. studenoga 18**. 

Draga moja Klarice! 

Pošto sam evo napisala dan i mjesec svomu pismu, 
vidim tek, koliko je vremena prošlo od posljednjega mi 
lista. Tvoj sam listić davno primila. Ono je uistinu listić, 
sitan i nježan, kakva je sva moja Klarica. Srčem iz njega 
slasti samo kradomice; čitala sam ga dakako po više 
puta, al nisam ga uživala, nisam mu se mogla podati 
svom dušom, da se uza nj na krilima mašte k vama pre¬ 
nesem i da po nekoliko ura bar u duhu s vama probavim. 
Ovo mjesec dana bila sam sva samo učiteljica i ništa 
drugo. Majci sam pisala i po drugi put — onako trki- 
mice, da bar zna za me, a da se ne stara Regica i sva 
naša družba, neka čita, što tebi pišem; svim je vama na¬ 
mijenjeno. 

Tebi je ono moje prvo pismo bilo milo i drago, kako 
se ni nadala nisam. Dušice, sve, al baš sve da ti pišem? 
Usitno i tanko, sve, što zamislim, sve, što poćutim, svaki 
korak i svaki čin? Gleđ ti nje! Tako se nismo pogodile. 
A moje tajne? ... Ne boj se, nemam ih; a da ih imam, 
* pred tobom bi ih drage volje razastrla; dala bih ti, da 

pogledaš u svaki kutić moga srca ... Jest, da se to 
može, kad smo ovako rastavljene! Dakle, piši. Drage 
volje, al gdje bih ja dospjela toliko pisati; pa umijem li, 
da se stvori na hartiji živa slika, kojoj bi ti mogla u oči 
zaviriti, da joj pronikneš svu dušu? Kad smo zajedno, 
pa se pogledamo, znamo sve, što smo onaj čas pomislile; 
kad ono Regica samo malko usta nakrivi, kao da je na¬ 
pisala potpunu kritiku. Pismom se to ne može. A onda mi 
ne piše ni ruka dosta brzo; pero zapinje o hartiju, a kad 
bi se riječi imale s njega samo onako sipati, teći, bujati, 
da ih misao ne preteče, posuši se u njem crnilo. Odu mi¬ 
sli, a navrzu se druge, dok i one ne otprhnu u svemir, 
iz kojega valjda i potječu. Kamo sreće, da znamo bar 
natuknuti, što mislimo i što ćutimo, a da nas razumiju 
oni, kojima govorimo! Uz jednu ovakvu riječ nanižu se 
često cijeli doživljaji; jednim jeditim znakom izrekne se 
kadšto sud, kojemu bi trebalo velikih rasprava, da ga 
hoćeš razložiti i utvrditi. 

Čitajući tvoje pismo domislila sam se šali, da ću ti na¬ 
slikati svoju sliku, kako hodam po Stankovcu s knjigom 
u ruci bilježeći i crtajući sve, što gdje zagledam i zami¬ 
slim. Ti bi se jamačno nasmijala. Al da to uistinu učinim 
— dakako, samo za šalu — što bi mi Stankovčani rekli? 
Poludjela je! I onako još nisam ovdje nikomu u volju 
ušla. Jedina rpi je zasada prijateljica Šavorićka, ona su- 
dinja, kod koje smo prospale prve noći. Dobra je duša; 
smatra me .sirotom, koju treba pomilovati, a kadšto i 
nahraniti. Bit će ponešto i radi toga, što joj je dijete sa¬ 
svim uza me prionulo. Kako sam u njih našla prvo uto¬ 
čište, kod njih i nekoliko dana stanovala: drži dijete, da 
sam njezina, a druga djeca da me ne smiju »svojom« na¬ 
zivati. Koliko ljubavi, toliko i sebičnosti! 

Da ti pravo reknem, nisam se ovdje nikomu još ni ka¬ 
zala; nemam kad. A hoćeš li pogoditi, kako ovdašnji 
svijet ipak sudi o meni! Kao da je zrakom prozujalo: 




nova je učiteljica ćanuta 3 . Vi ćete se tomu grohotom na¬ 
smijati, a i ja se smijem. U Stankovcu nije bilo učite¬ 
ljice, otkad svijet stoji; Bog zna dakle, kakav sud su si 
ljudi o njoj stvorili! A gdje sada nije onakova, mora da 
je tomu nešto krivo. Tko da bude, van učiteljica! A na¬ 
pokon bi i moglo biti. Stanujem dosta daleko od svoje 
učione, pa se kadšto žurim onamo, da me djeca ne če¬ 
kaju. Vide to ljudi; opazila sam, gdje popostaju, kad me 
ovako žurnu sretnu; al ja slabo marim. A onda znate i vi 
u Zagrebu davno moj grijeh, da mi kosa nije Bog zna 
kako uglađena. Ne bojte se, bit će i to, tek da se tkogod 
nađe, pa to zaželi, zaište. Morao bi dakako vrijedan biti, 
da mu učinim po volji ... Kad to Klotilda uščita, reći će 
bez sumnje: »Znala sam ja,« pomislit će na udaju i ona 
mudrijašica. — Bez zamjere, gospodično Klotildice, za¬ 
sada još nije pomislila! Poznavala sam čovjeka zana¬ 
tliju, ženio se, pa je sasvim ozbiljno tražio od zaručnice 
si, da se vjenčaju prije zime, jer da mu je zimi ora 4 ra¬ 
diti, pa da se nema kad ženiti; a poslije, tko zna, što se 
može dogoditi! — Nemam ni ja kad na udaju pomišljati, 
a natucnula sam o njoj, da vas podražim. 

Da znaš, u kakvu su me učionu poslali! Pisala sam 
ti u pređašnjem pismu, da je sudac Šavorić istom onda 
najmio sobu za učionu, kad sam ja ovamo došla. Al kakva 
je to soba bila! I sama sam pomagala nekoliko dana, dok 
smo ju očistili i uredili. Ono je bila pametna misao, gdje 
mi je moj kum Dragurić, kad sam svršila ispite, dao na 
dar i za nagradu lijep eksemplar slika za zornu obuku 
sad mi istom pristaju u moju učionu. U prvi mah nismo 
imali ni klupa, ni stolova — nismo imali baš ničega. Da 
ne bude dobričine Šavorića, odoh ja kući. Valja mu samo 
reći, da o njem visi sav posao, pa da njega nema, da se 
ne bi imao tko brinuti za općinu itd. — učinit će ti sve. 




3 ć a n u t, ćaknut, suludast. 4 o r a, vrijeme. 

Ima ovdje i županijski sudac; njegovo je načelo: tko 
treba učionu, nek se brine za nju, meni je ne treba. Za 
kotarskoga pristava čula sam gdje veli, da se samo sud¬ 
stvom bavi, jer da sudac ne zna ni zapeti u zakone, nije 
ga dakle ni brige za školske trice. Kakav mi je poglavar 
»velečasni gospodin župnik,« — to i onako znaš. Učini 
dakle sve sama, i učinila sam, al dosta mučno, nije pro¬ 
šlo bez zazora i zamjere. Odličnjaka ima svagdje, pa i 
na selu. Poslale mi nekoje gospođe (trgovčeva, ljekar- 
nikova, komisareva) maljušnu djecu od tri četiri li go¬ 
dine. Dovele ih sluškinje, a kad sam pitala, što ću s nji¬ 
ma, reknu mi, da su milostiva gospođa poslali Miciku, 
Silvinu, Herminu, da se uče sjediti u školi. K tomu bi 
djevojke od svoga dodavale: »Istina je, otkad se je pro¬ 
čulo za novu učionu, nema mira od te djece: hoće svom 
silom da idu u školu, hvala Bogu!« — Zablenule se, kad 
sam im rekla, da počekaju malko, a onda za svaku napi¬ 
sala učtiv listić, neka milostiva gospođa oprosti, što se 
njezinoj želji ne može zadovoljiti, jer da je protivna i za¬ 
konom zemaljskim i načelom uzgojnim. Sluškinje me sa¬ 
svim zabezeknuto gledale, kad sam im listove predala, 
a uz njih i djecu, da ju vode kući. Korila me moja Šavo- 
rićka, što se ovako bez potrebe zamjeravam svijetu; da 
bi mi dobro došlo, kad bi mi n. pr. trgovac poslao kave 
na dar, a liječnik besplatno davao lijekove; da toga ne će 
biti, kad te djevojčice ponarastu, jer da će ih onda po¬ 
slati u grad itd. — Tko bi se na to obazirao! Još sam 
se jače zamjerila, kad sam djecu u učioni poredala bez- 
obzira na lijepe odjeće, kako je gdje kojemu mjesta bilo. 
Al tu mi pomogoše i sama djeca, jer su se za malo vre¬ 
mena sviknula jedno drugomu, da nije bilo nigdje ni 
traga budi kakvoj razlici izmedju kićene djevojčice i 
kakve siromašne. Nekoliko sam ih sirotica i sama pri- 
brala, a u učioni bilo je stoga vazda veliko veselje. 

Sjećaš li se, kakve smo misli preplitale o učiteljstvu za J 
naših nauka; kakve smo si lijepe slike stvarale o općini, J 
o krasnoj zgradi usred perivoja, o visokih zračnih i svije- 1 
tlih joj sobah, o zgodno udešenom pokućstvu školskom! 

Ti si se još i prepirala sa Slavicom, kakve boje da budu ;; 
klupe; dokazivala si, kako je potrebno, da su jasne, n. pr. | 
žućkaste ili sivkaste radi ćudi djetinje, koja ne podnosi 
tamno i škuro 5 . A Klotilda se je vazda Bogu molila, da 
joj škola bude puna same lijepe i spretne djece. Da je 
vas koja došla mjesto mene u Stankovac, smijala bi se 
toj tankoćudnosti. Primaknut ćemo se s vremenom i ide¬ 
alima; zasada se moramo zadovoljiti, ako nam sreća 
posluži, te se namjerimo na djecu dobroćudnu, uvelike 
nepokvarenu. U našoj su vlasti njihove duše, gdje nam 
obrazovanju ne smetaju roditelji i drugi ljudi. 

Ne čudi se, zlato moje, što ti evo s nekakve visine go¬ 
vorim; ta viša sam od svih vas upravo za onoliko, za 
koliko se za šest nedjelja ponarasti može, jer toliko sam I 
vremena u praksi. Ali od svega iskustva ipak više vrj- 
jedi ljubav, koju ćutiš prama svojim učenicama;-a da 
tu potakneš i uspiriš, ne treba ti nego pomisliti, koliko ti 
je blago povjereno, da ga čuvaš njeguješ i dograđuješ. | 
Takovo su blago i siromašna djeca i djeca nelijepa. Evo j 
sjedi pred tobom djevojčica blijeda, čedna i skučena, kći 
siromašnih roditelja, a sestra petero braće, ne ima na 
njoj ništa lijepa, al te ipak milo gleda, pazi na svaku ti 
riječ i na svaki mig: kako ćeš joj uskratiti, što drugima 
dijeliš obilnom rukom! 

Bojim se napokon, da ću ti se ipak odviše pohvaliti 
svojim kratkim iskustvom; bilo što mu drago: to mi vje¬ 
ruj na svaki način, da te ne mogu ne ljubiti djeca, koja 
se uvjere ili poćute, da ti njih ozbiljno ljubiš. Malo što se 
nisam radi toga posvadila s našim gospodinom kapela- 

nom. Htjelo mu se, da ga sva djeca u ruku poljube, kad 
dođe u školu. Molila sam ga, da toga ne ište, jer da je 
to vrlo nezgodan običaj, a da nije potrebit; rekoh, da ga 
djeca mogu i drukčije lijepo pozdraviti. Dopustio je na¬ 
pokon, da ne mora nitko ljubiti, tko ne će; al koja su 
djeca izašla preda nj, tima je uskratio ruku, a koja nisu 
došla, tu je bud kako pokarao. Naravna je stvar, da se je 
stoga u djeci porodilo bojažljivo i nemilo prama njemu 
čuvstvo. Mjesto da potraži tomu pojavu pravi uzrok, stao 
je mene kriviti i nabacivati mi nešto o nekakvoj novoj 
metodi. Dakako da sam ja toga mladoga gospodina po¬ 
nešto operušala, al se od onoga vremena mrči na me, 
te smo se i ovih dana zakvačili radi biblijskoga nauka. 

Otegnut će se i ovo pismo, kao ono prvo, ako ti bu¬ 
dem pripovijedala o svim svojim i tuđim pedagogijskim 
mukama. Dođi ti rade sama u Stankovac, pa da gledaš 
na svoje'oči. Što mi to stresaš glavom, mazo materina? 
Jelte, da je ludo iskati od gradske djevojke, neka ide 
zimi na selo, kad ondje nema zabava? Pogodit ćemo se 
mi za proljeće, ako Bog da. Ona »moja trojica« doći će 
s tobom, o tom sam uvjerena. Pozdravi ih srdačno, da¬ 
pače reci im, neka si pozdrave čitaju same. Još jednu 
malu novicu! Bila sam ove jeseni u berbi kod Švariće- 
vih: častili su me uvelike, a Janko, sin sučev, bio mi je 
na svaku uslugu. Desio se tu i kotarski pristav, o kojem 
sam ti već spomenula; nije se mogao dosta načuditi 
kako se mogu »sa seljakom« onoliko šaliti i zabavljati. 
Ala gospodina! Kaži Regici, da sam saznala, kako se 
zove onaj jednoruk, koji nas je tako prezirno pogleda¬ 
vao, kad smo se ono dovezli u Stankovac: ono je pa- 
petan Granoša. Nije li zvonko ime? 

Cjelivam te po sto puta, al me ne mami dulje na raz¬ 
govor, jer evo ne ću noćas gotovo ni spavati — sve radi 
tebe. Laku noć! 


Hrv. pripovjedači 

K majčici mi pođi na svaki način, poljubi joj ruku ne¬ 
brojeno puta. Dobro mi je, zdrava sam. Zbogom! Tvoja 

Marta. 

U Stankovcu, 26. prosinca 18**. 

Draga moja Klarice! 

I opet ti nisam pisala, ima tomu preko mjesec dana. 
Da znaš, radi čega! Odat ću ti tajnu, kad već tajna nije. 
Bila sam se nadala, da ću na Badnjak svanuti u Zagrebu. 
Lijepo li sam bila namislila i još ljepše osnovala, kako ću 
se iznenada stvoriti pred dragom si majčicom, da ju 
onako ugodno zatečenu ogrlim i da je se naljubim. I k 
tebi sam se htjela prikrasti, da ti stisnem oči, hoćeš li 
pogoditi, tko je? Nikad, nikad, nazivala ti imena, koliko 
ti drago, moga ne pogodi! — Sad me je gotovo stid, gdje 
se mogu ovako zanijeti u djetinjske sne; a ipak se po¬ 
malo i srdim, što su mi se osnove razbile o praznoj kesi. 
Uistinu bogata sam ti — začudo. Tebi smijem odati, da 
svaki put na kraju mjeseca brojim po 10—20 novčića. 
Da si to majčici kažem, rascvilila bih ju bez potrebe. Vo¬ 
ljela sam dakle pregorjeti veliku radost, samo da ju ne 
sjetim njezine i moje oskudice. Kad nije bilo druge, 
utekla sam se hartiji, povjerila joj svoje misli i želje, za- 
dahnula ju gorućom ljubavlju i otpremila na poštu, neka 
putuje sretno, da na Badnjak padne pred moju majčicu; 
u njenom je toplom krilu oživjelo mrtvo slovo, progo¬ 
vorilo je mjesto mene i isporučilo slatke cjelove. 

A sad me evo, da se i tebi odužim. Nemaš se tužiti: 
pripovijedam ti vjerno o svom životu. 

Na Badnjak sam bila nakanila ostati kod kuće. Sva 
sreća, drva imam, pa mi je sobica topla i ugodna. Da ju 
vidiš, kako je lijepa! Ne boj se, nema u mene ženijalnoga 
nereda; i tebi, spretnoj i urednoj u svem i svačem, bila 

pi ona s voljom. Malim mojim prozorima, znam, da bi 
s e nasmjehnula, al bi napokon i njima priviknula. 

Nakanu moju za Badnjak pobrkala je Šavorićka. Kad 
m e do podne nije bilo k njoj, poslala je po me Barčicu, a 
toj se maloj zabavici nisam mogla oteti. Zvala me je, da 
joj dođem »božić« gledati. Janko je zataknuo veliku je¬ 
lovu granu o strop, a sada je spremao za nju nakit: po¬ 
zlaćene jabuke, orahe i lješnjake, svakakve šarene vjen- 
čiće i golubove (sv. duhove). Pomagala sam mu drage 
volje na veliku radost svoje učenice ispravljajući one 
vjenčiće i golubiće, da budu što ljepši. 

Dobričina Šavorić vršio je narodne običaje upravo 
patrijarkalnom ozbiljnošću. Bez slame pod stolnjakom 
nema mu Badnjaka; a onda.je sam na stol donio zdjelicu 
meda i nov lončić, u kojem je bilo nekolicno od svake 
vrsti hrane, koja ovdje rađa. Ono drugo obavile su žen¬ 
ske, samo je on nastavio još veliku voštanicu, pa ju za¬ 
palio, kad je prvo jelo na stol donešeno; uz to je zapjevao 
božićnu pjesmu: »Narodio se kralj nebeski«. Dakako da 
sam i ja uz pjesmu pristala, a onda je Janko sve to življe 
pjevao; činilo mi se, da mu je osobito drago uza me 
pjevati. 

Šavorićka mi se je kao ispričavala, što se u njih ti obi¬ 
čaji još strogo drže, da je to ponajviše djeci za volju, 
kojoj ne možeš veselja kvariti, a ja sam ipak opazila, da 
i ona radosnim licem motri sve, što tobože samo djecu 
veseli. Premda je u nas građana sve to manje tih obi¬ 
čaja, ili su ih tuđi izmijenili, to znaj, draga Klarice, da 
sam ovaj put i ja živo poćutila slast njihovu. A kako i 
ne bih u zajednici ove prostodušne i dobroćudne obite¬ 
lji! Šavoriću se je našlo poslije večere posebno društvo, 
s kojim je dočekivao ponoćnicu, a ja sam izvodila s 
Jankom i s Barčicom svakakve igre. Ispovijedam ti, da 
ću jedva kada imati poslušnijega učenika od toga Janka; 

a kako je zahvalan i učtiv, pratio me je .kući i prtio preda 
mnom bijeli snijeg velikom brižljivošću i pomnjom. 

Pozvali me Šavorićevi i za Božić i za drugi dan Bo¬ 
žića, a ja prihvatila. Ne bih se htjela tuđiti od nijedne 
obitelji stankovačke; al se je nekako slučilo, ne znam 
ni sama kako, te sam vazda samo kod moje »sudinje« 
i nigdje drugdje. Može biti, da mi ne valja posao radi 
djece; primijetila sam već, gdje se u jednoj pojavlja 
iskrena žalost, što im roditelji tobože nisu bogati, da 
me mogu pozivati i častiti; a iz druge provirkuje neka 
nenavist proti mojoj Barčici, jer se ona i odviše hvali 
mojim prijateljstvom. Sve se spremam, da tomu kraj 
učinim, neka ne bude ni povoda krivu govorkanju; al 
hoću li uzmoći? 

Znala sam i dosada, da je učiteljima često veća muka 
s roditeljima, negoli sa samom djecomj al sada znam o 
tom gotvo i previše. Kadšto je i slučaj čudan vjetrogo- 
nja pa nanese na jednu hrpu prerazlične stvari, te se 
teško i domišljaš, kako su se one našle na okupu. 

Da ti o tom nešto pripovijedani! Imam ti učenicu, do¬ 
bru i milu djevojčicu; sviknula mi je vrlo brzo, te se ne 
da od mene; al glave je, sirotica, odviše tupe, broj i ra¬ 
čun teško dokučuje. Zasada učim djecu računati bez bro¬ 
jaka, pustim potezima, ili na samim običnim stvarima. 
Tumačeći onomadne svojoj sirotici, što je broj, metnula 
sam pred nju čačkalo: »Vidiš, ovo ti je jedno čačkalo, a 
od čegagod je samo jedno, ono se zove jedinica«. U neke 
nekakvice prešli smo od jednoga na dva te smo plitkim 
umom moje učenice sretno preplivali preko toga račun¬ 
skoga grebena. Kad sam drugoga trećega li dana svoju 
»vještakinju« opet preda se uzela, ne zna jadna ni zapeti. 
Bila mi je djevojčica snuždena, stanem ju dakle ispiti¬ 
vati i ovamo i onamo, dok mi ne prišapne, da će mi nešto 
u potaji kazati. Odmaknemo se 11 a stranu, da druga djeca 
i ne opaze; a ona zavlačeći i tepajući istisne, da joj se 

nažao dalo, što je njezin otac rekao, da sam ja nekakva 
smušena ženska, koju bi trebalo otjerati. Utješila sam ju, 
da je ono otac njezin samo u šali rekao. Kašnje sam sa¬ 
znala, kako je bilo. Kad je moja računarka poslije onoga 
računanja sa čačkalima došla kući, a njezinu je ocu (či¬ 
novnik je vlasteoski) palo čačkalo iz ruke, rekne mu ona: 
»Tato, tato, pala ti je na tle jedinica.« Toga on dakako 
nije mogao razumjeti, al kako dijete ne može da prestane 
zabavljati, išlo se je tražiti, kakva je to jedinica, pa se je 
našlo, da je čačkalo. Ne znajući moj čovjek ništa 0 našem 
načinu, a misleći valjda da smo čačkalo zbilja prozvali 
jedinicom, opsuje me onako i nesmotreno i ružno. A pri¬ 
povijedao ti je on to i svomu kumu, našemu učitelju, koji 
mora da je nekakav starovjerski školnik — dosada ga 
samo po licu poznam — jer mu je povlađivao ono ludo 
zamjeravanje. Gdje ću ja sirotica naći zaklona od takvih 
prigovora, pa od tako mudrih ljudi! A ima tih mojih gri¬ 
jeha još i više. 

Kad ti već pripovijedam svoje učiteljske nezgode, čuj 
samo još ovu. Ne znam, da li pravo radim, al mislim, da 
ne ću odviše pogriješiti, gdje se ispitujući ćud djetinju 
domišljam, kakva sam i sama bila za djetinjstva, što mi 
je godilo u učioni, što li me mamilo na nauk, a što opet 
odbijalo od njega. U mene valjda još nema dovoljno is¬ 
kustva, zato mi samo moje djetinjstvo mora da bude pri¬ 
mjerom i naukom. Tako ti se između ostaloga sjećam (ta 
nije, hvala Bogu, tako davno!), kolika nam je svaki put 
bila radost, kad nam je dobra učiteljica navijestila, da 
ćemo čuti pripovijetku, — budemo li dobre. Tko nam zna 
u volju ući, naravna je stvar, njega i ljubimo; a koga lju¬ 
bimo, toga i slušamo. 

Evo ovako sam ti se domislila, da će pripovijetke biti 
lijepo mito za moje učenice. Ima ih dakako, koji vele, da 
ne valja djecu ni mititi, ni maziti, već da treba odmah 
s prvoga kraja nastojati, kako će bez ikakva obzira na 

nagradu vršiti svoje dužnosti. Vrijedi to, možebiti, za 
veću djecu, ili za odrasle i zrele-učenike, koji dokučuju 
korist nauke, ili koji mogu prosuditi zle posljedice ne¬ 
marnosti, lijenosti i nevaljanštine, — al ne vrijedi nikako 
za malu djecu, koje nemaš čim primamiti bez mita. Bu¬ 
dući pak da znam, da toj dječurliji osim pripovijedaka 
gode i pjesme, pa gdje ne pjevaju sama, da im je drago, 
ako učiteljica koju zapjeva uz odmor, to ili i pjesmom 
mitim. 

Da nema nerazumnih roditelja, a uz njih i zlobnih ljudi, 
dosada još ne bih bila imala razloga pokajati se, što 
ovako radim. Ta vidim, hvala Bogu, kako se taj moj 
sitniš ispravi i namjesti, kako li napne uši, kad mu 
reknem: »Sad slušajte, djeco, pripovijedat ću vam pripo¬ 
vijest.« A kad počmem: »Bio nekad kralj, imao tri sina 
i dvije kćeri« — i miša bih čula, da sobom pretrči. Stanu 
li slutiti, da će se u pripovijesti nešto dogoditi, od čega 
groza hvata, sjede pred tobom, kao da su od kamena 
istesana. Kad se napokon pripovijetka primakne kraju, 
te se vidi, da će se sve dobro svršiti, zakrijese im se oči, 
a lice im sine radošću i blaženstvom. 

Al ne nuka me na pripovijedanje samo ova radost dje¬ 
tinja; ima s njega i druge koristi. Ako djeca dokučuju 
pripovijetke, pamte ih vrlo lako, a onda mogu biti potpo¬ 
rom ostaloj obuci. 

0 tom ne znadu žalibože mnogi roditelji upravo ništa, 
pa budući da ne poznaju ni ćudi djetinje, ne dokučuju, 
s čega im ono nestašno veselje i obijest, kojom dodija- 
vaju mrkogledima. A onda ti još ovakvi ljudi ogovaraju 
učitelje, da besposlicom vrijeme trate, a da ne nastoje o 
korisnoj nauci! Meni ti prigovori ne će nikad posvema 
dodijati, a tebi ih pripovijedam, da znaš, što tvoja Marta 
radi, kako li živi. Varaš se, ako misliš, da život u Stan- 
kovcu nije baš nimalo zanimljiv! razumiješ li me? 

Danas sam se nasla kod Šavorićke s kotarskim prista¬ 
vom i s kapetanom Granušom, pa ću ti o tom sastanku 
pripovijedati drugi put. Sada da si mi zdrava i vesela, 
poljubi mi majčicu, pozdravi prijateljice, pa mi piši čim 
prije i čim više. Dovijeka tvoja 

Marta. 

U Stankovcu, 6. siječnja 18** 
Draga moja Klarice! 

Danas je opet praznik, imam ti kad pisati. A nisam se 
ni od tebe uzalud nadala listiću; dobila sam ga, jedva je 
moj odavle prošao. 

A što ti meni ovo javljaš! U prvi sam mah mislila, da 
se šališ, kao što se ja znam šaliti s Klotildom; al čim ti 
više čitam pismo, tim manje sumnjam, da je zbilja istina. 
Klotilda je zaručnica! Hvala Bogu, sad da se samo još 
ti udomiš i Slavica da se sretno uda, ja i Regica ostat 
ćemo — usidjelice. Ništa zato, imamo i srca za to! Al 
ako me bude odviše dražila, znaj, da vas mogu još i za¬ 
teći lijepom, glatkom ceduljicom: »Marta Božićeva i ... 
javljaju, da su zaručeni.« — Misliš li, da se šalim? Tko 
zna! 

Da ti pripovijedam, što sam ti obećala. Drugi dan Bo¬ 
žića bila sam, kako znaš, kod svoje Šavorićke. Prekla¬ 
pale smo o koječem — uz nju priviknut ću i ja tomu ple¬ 
menitom poslu — kad ono poslije podne bane među nas 
g. kotarski pristav. — Dobro mi došao, pomislim odmah, 
toliko te spominjem u svojim pismima, da te bar po¬ 
znam. Nisam mogla s manjega učiniti, van mu gospodski 
pozdrav uljudno prihvatiti; a može biti da sam mu ljupko 
odzdravila, — ja ne znam. U Šavorićke nije običaj, da 
ti »predstavi« gosta, a naš ja pristav valjda priviknuo i 
najtanjim društvenim obredima. Kao da je časak čekao, 


— 119 — 





a onda mi rekne uz naklon po izbor: »Josip Javorić, 
pristav kotarskoga suda.« Ja mu brže bolje odvratim: 
»Marta Božićeva, učiteljica stankovačka.« Našto opet 
on: »Bio sam već tako sretan te sam vas vidio u berbi 
kod našega čestitoga gospodara Šavorića.« — Bojiš li 
se, draga Klarice, da je ovaj naš razgovor pošao utreni- 
kom ili dapače probijenim putem? Neka ti ne bude do¬ 
sadno, pripovijedat ću ti ga doslovce. — Odvratim dakle 
gospodinu pristavu ponešto hladno: »Sjećam se.« — 
»Da«, uzdahne on, »ne mogu se pohvaliti da sam ste¬ 
kao vašu milost ili bar probudio vašu pozornost«. A ja 
opet ukratko: »To bi, čini mi se, i suvišno bilo.« Našto 
će on nehajno: »Ta meni i nije bilo do ničega, van da se 
s vama malko pozabavim.« A onda nastavi zanoseći na 
učenjačku: »Da znate, imam previše posla, valja mi 
rješavati vrlo zamršene parnice i prepredati same 
tančine pravoslovne. Grozno je, kolika to hrpa pisa¬ 
ma preda mnom leži! Ako i ne radim ništa van to, 
umorim se ipak kadšto i ovim radom. Ima doduše za me 
zabave dosta, ta sviknuo sam knjizi; al se gdješto poželi 
i laglja zabava.« Da sam ga pozorno i napeto slušala, to 
vidiš i sama, jer ti evo njegov govor pripovijedam pri¬ 
lično riječ po riječ; uza sve to trgnula sam se i nehotice, 
kad je ono rekao, da mu se hoće »laglje zabave«. Kao 
da nije ništa; nastavi on smiješeć se slatkasto: »Al ste 
onaj put Šavorićeva Janka odabrali, da vas zabavlja. 
Dokučujem. Tko je u gradu proveo sav svoj vijek, poželi 
i slasti seoskoga života. Za idilu pak ne treba samo cva- 
tućih livada, zelenih i tamnih lugova i biser-potočića, 
hoće joj se i bezazlenih ljudi, koji će skakati preko do¬ 
lina i brdina provlačeći se kroz šikare, popinjati se na 
trešnje, kruške i jabuke« ... Kad je ove posljednje ri¬ 
ječi izrekao otežuć glasom, pukao je u meni smijeh; 
znala sam, da šiba na učtivost siromaha Janka, koji bi se 
u onoj berbi popeo bio meni za volju na svako stablo, 

da mi ugodi voćem, koje sam slučajno pohvalila. Na moj 
smijeh trznuo se sad pristav, a ja pomislim: »Čekaj ti, 
sad na zabavit ćeš se sa mnom, kako si ono u jeseni 
bio poželio.« Počnem dakle ovako: »Da znate, gospo¬ 
dine, onakova je učtivost svake hvale vrijedna, te ne 
zazire nama za volju o$ posla inače prosta, a kadšto, 
može biti, i smiješna; o njem znamo mi ženske, pa bile 
ma samo seoske učiteljice, da će za nas i veliku žrtvu 
učiniti; u takova muškarca možemo se uzdati. Budite 
uvjereni, da je krepost muškaračka velike cijene i u 
samom gradu.« Kad me je na te riječi zabezeknuto po¬ 
gledao, upitam ga gušeći u sebi smijeh: »Jelte, gospodine 
Javoriću, vi živite već odavna na selu?« A onda dodam 
brže bolje, da si ohrabrim čovjeka, jer bi inače prestao 
razgovor: »Uza sve to, ili možda upravo radi toga uvje¬ 
rena sam potpuno, da vas nikad nijedna žena ne bi uza¬ 
lud molila za vašu vitešku pomoć.« Ispravio se moj pri¬ 
stav i već je zaustio, da će odgovoriti, kad ono netko 
pokuca na vratima. »Slobodno!« — vikne Šavorićka. 
Obazremo se svi; eto ti Granoše. Došavši naglo u sobu 
popostane malko, a onda nas sve zajedno pozdravi na- 
gnuv glavu tek toliko, da se je poznalo. Munulo mu je 
nešto preko lica, ne znaš, da li je ponos, da li prezir, a 
inače kao da je od čelika saliveno. Prva je istrčala pred 
njega Barčica i uzela mu iz ruke šešir i palicu, a doma¬ 
ćica ga stane pozdravljati i pitajući i ljubezno koreći, 
kako je to, da se je i on jednom nje sjetio, da ga nije bilo 
u njih Bog zna otkada, da se je »stari« već pobojao, ni¬ 
smo li se čimgod zamjerili gospodinu kapetanu. Uto eto 
i Šavorića radosna i vesela lica. Granoša ga preteče: 
»Čestit vam bio Božić!« Ponude ga da sjedne na divan. 
(G. pristav stajao je dosada preda mnom držeć sveudilj 
rukavice na rukama.) Granoša prihvati mirno: »Samo 
časak,« a onda rekne Šavoriću: »U vas su, moj suče, 
pune ruke posla; dabome, uza sve ostalo sad vam je na 

brizi i nova škola.« Sjedne na kraj divana, pa pritegne k ji 
sebi Barčicu. »Kako ti, mazo materina? Nije šala, učiš« 
knjigu uvelike.« Mislila sam, da će sad, gdje je knjigu* 
spomenuo, i mene pogledati. Ne će mene, a još manje 1 
pristava. Dotle je Šavorićka donijela kolača na stol, a 3 
Janko dvije boce vina. Posjedali starci uz Granošu, a ' 
kako je Šavorićka razgovorna, imao je što čuti, pajnu : 
nije trebalo ništa ni govoriti. Popio čašu vina na dušak; « 
a onda ni kapi više. Ponudili i moga pristava, al on osi-1 
tnio i mahnuo rukom — ne može tobože. Kao da se je I 
sad odužio društvu, sjedne k stolu napram Granoši; 1 
uprijev se podlakticom o stol, te mu je ruka pala preko ■ 
ploče stolne, pa prekrstiv noge okrenuo se licem k meni. i 
Zapita me. na po usta: »Šta vi ono rekoste malo prije? —« 
»Bila sam počela govoriti o vitezovima,« — odgovorim • 
glasno. On će pak tiše negoli prvi put: »Htjedoste li 
mene kušati?« — »Toga ne treba, o vama sam uvje- | 
rena«, reknem otežući, ali opet sasvim glasno. Stane on 
sad baš i šaputati: »Hvala vam na povjerenju; ja i ne j 
želim drugo, van da mi se pridesi prilika, gdje bih vam j 
činom mogao zasvjedočiti svoju neograničenu privrže- | 
nost.« A onda završi nešto življe: »Za vas sam spreman - 
na svaku žrtvu!« Nisam mu mogla ništa odgovoriti, jer a 
sam opazila, gdje je Granpša trenuo očima, kao da je •. 
čuo štogod znamenita. Htjelo mi se je znati, što to znači,* 
pa sam se zamislila. Pristav se prikuči još bliže k meni,ij 
a ja se maljucno maknem. »Čini se,« nastavi on tihano, 
»da u vas nikad vjere steći ne ću. A ono ipak znajte, da 
me je očaralo svekoliko vaše biće, vaš stas, vaš« .-flj 
»Nemojte, gospodine,« presiječem mu riječ, »mogao bi 
vas tkogod čuti.« »Pa neka«, preuzme on sad glasnije, 
»ne mogu si odoljeti čuvstvu. Čekam samo zgodu, kako 
vam rekoh, gdje bih smio svijetu pokazati, da sam spre-~ 
man učiniti za vas sve, što od mene zaištete.« »Zbi¬ 
lja ! A da vam reknem: popnite se na drvo, eno na skraj- 


njoj joj grani prelijepe kruške, baš sam ju poželjela! Bi¬ 
ste li se vi usudili? Ne biste li se bojali, da ćete poderati 
svoju lijepu odjeću ili da ćete si ogrepsti nježne prstiće? 
A što bih ja sirotica, da se na vrhu stabla sjetite svojih 
zamršenih parnica i onih pravoslovnih tančina, da vam 
se zavrti u mozgu, pa da padnete na tla! Ne, ne! Toliku 
žrtvu od vas tražiti ne bi bilo pravo!« ... Munulo je opet 
nešto preko lica kapetanova, poskoknuli mu brkovi, kao 
da se pod njima smijeh krije. Bila sam se poveselila, da 
će se i on umiješati u naš razgovor. Tašte mi radosti! 
Pomolio se na vratima g. kapelan; kad to vidje Granoša, 
pridigne se naglo pa uzme šešir i palicu: »Ja odoh! Su¬ 
sjedo, zbogom! Suče, da ste mi zdravo!« A nas ostale 
pozdravi samo onako poprijeko. 

Za kapelanom bilo još prihodnika, a ja sam uz Šavo- 
rićku otišla u drugu sobu, da ju pitam,,zašto je Granoša 
onako naglo izmaknuo. Odgovori mi samo napolak: »Da 
znate, nisu mu baš s voljom oni ondje,« i pokaže rukom 
preko puta na župnikov stan, a onda još doda nekako 
lukavo: »Ne mari vam on!« 

Bilo se je već smrknulo, zato se spremim kući. Vidio 
to pristav pa mi ponudio, da će me ispratiti. Odbila sam 
mu šalom: »Po ovakovoj zimi zna se dogoditi, da vuci 
navale čak u selo; čula sam o tom groznih stvari. Neka 
ide Janko sa mnom; za njega znam, da će me obraniti, 

„ ako bi zbilja nabasali u napast.« Poklonim mu se i oti- 
đem. Vidjela sam, gdje Šavorićka kima glavom: »Ala 
ste vi!«... 

Evo ti, draga moja Klarice, cijele pripovijetke o ta¬ 
štom pristavu. Drugi put može biti i više. Poljubi mi maj¬ 
čicu, reci joj, da sam sveudilj zdrava i vesela; pozdra¬ 
vljam srdačno i tebe i ostale svoje družice. 

Tvoja Marta. 

U Stankovcu, 20. veljače 18** 


Draga moja Klarice! ’ 

Ne pišeš mi ništa! Dapače ne piše mi nitko ništa, a ja 
sam se nadala, da će vam s voljom biti moja pripovijest 
o pristavu Javoriću; nagađala sam svakojako vaše opa¬ 
ske i primjedbe i radovala se unaprijed, kako ću se smi¬ 
jati umnim vam domišljajima. Nemate vi kad misliti ma 
svoju siromašnu drugu u Stankovcu! Klotilda ima pune 
ruke posla sa svojom opremom, Regica se sprema na 
put, jer da je pozvana u Slavoniju za guvernantu; a ti 
i Slavica mislite samo na ples i zabavu. Ta kako i ne bi! 
Ta poklade su, a vi ste mlade djevojke, pa se još niste 
odrekle one jedine i najglavnije, prve i posljednje želje i 
nade djevojačke: da se udate; a hoćete li da se udate, 
morate na ples, naravna je stvar, jer je ples i t. d. Vidiš 
li, kako ti pravilno umijem! Da, djevojka, ples i udaja — 
to su tri najpravilnije stvari na svem svijetu. 

Ovo, ti je, moja draga, od same zlobe. Zašto mi nisi 
pisala! Pa misliš li, da ćemo mi u Stankovcu proći bez 
plesa? Ne ćemo. Priređuje ga gospodin pristav u veli¬ 
koj gostioni. Sastat će se ondje sve, što u Stankovcu ima 
gospodskoga. Pitat ćeš me po svoj prilici, hoću li i ja 
onamo? To ovisi o tom, spadam li u gospoštinu. Za sad 
inate se ovdje gospode, koja će biti najljepša na svijetu. 
Gospođa ljekarnikova imat će svilenu ružičastu odjeću, 
koja je već dopremljena iz Zagreba; gđa. trgovčeva, da 
ju natkrili, pometat će na se sav svoj zlatni nakit, a vele, 
da toga ima puno. 

Ja sam se međutim već danas pune bolje zabavljala, 
nego što bih se ikad mogla na plesu. Bila sam popodne 
kod Šavorićke, pa je došao onamo i Granoša; srećom 
nije bilo ni pristava, ni kapelana, da pobjegne od njih. 
Barčica nam dade povod prepirci, o kojoj ti moram te 
moram pisati. Stane djevojčica pripovijedati, da je čula 

od gostioničareve kćeri, da će na ovaj ples u gostioni 
doći i maškare. Granoša kao da toga ni čuo nije, a ja 
reknem djetetu: »Što se ti to za to brineš! t$ ti ne znaš, 
što je ples!« A Granoša će sa strane: »Ne zna, da! Ta 
valjda je i ona ženskoga spola.« 

Ne ćeš tako, pomislim u sebi, pa priberem i sakupim 
ono nešto svoje ženske rječitosti, da toga porugljivoga 
i mrkoga kapetana malko umekšam. Zapitam ga dakle: 
»Molim vas, gospodine, što htjedoste tim reći?« — 
»Ništa,« — odgovori on vrlo naglo s očevidnom namje¬ 
rom, da se riješi mojih pitanja. A ja prihvatim brže bolje 
mudračkim glasom: »Ne vjerujem, da bi razborit mu¬ 
škarac htio reći nešto, što nije ništa.« Nisam promašila 
nišana, jer mi je g. kapetan odgovorio dosta resko: 
»Tako baš nije! Razumijeva se samo sobom: htjedoh 
reći, ništa zla.« Pomislim si nanovo: ne ćeš ni ovako, pa 
ga zapitam uljudnim, gotovo nježnim glasom: »A mislite 
li vi, gospodine, da se o ženskima ne može reći ništa bo¬ 
ljega, ni slavnijega, van da su već od djetinjstva po- 
mamljene za plesom i krabuljom?« Htio se moj čovjek 
oteti i ovomu pitanju, pa kao da se namrgodio, a ono mu 
je ipak kroz one škure oči ispod gustih obrva sinuo tra¬ 
čak milote. Zapita me napokon malone umiljato: »Pa 
držite li vi moju izreku za uvredu ženskoga dostojan¬ 
stva?« Odgovorim mu: »Ne držim, ako vaš sud nije bez- 
uyjetan; jer vi valjda znate, da nema pravila bez izu¬ 
zetka.« Pogleda me postrance, a onda mi rekne: »Oka¬ 
nite se, molim vas te školske mudrosti o pravilu s izu¬ 
zecima i bez izuzetaka. Toj doskočici domislili su se 
ljudi, koji nisu umjeli stvoriti valjanih pravila, a bili su 
nalik krojačima, koji ne znadu sašiti haljine, da je ne 
popravljaju dva, tri puta.« 

Priznajem ti, draga Klarice, da sam se smela od te 
prispodobe o učenjacima i krojačima, osjećala sam da- 

kako da nije istinita, al je ipak nisam znala na brzu ruku 
suzbiti. Okrenem dakle na drugu stranu pa zapitam 
svoga protivnika kao uvrijeđena! »A zašto se vi rugate 
našoj mudrosti? — »Vašoj?« odvrati on u čudu. *— »Da 
našoj.« prihvatim nešto žešće, »jer je ona školska mu¬ 
drost bila namijenjena učiteljici, a ja cijenim i štujem 
učiteljstvo kao svete stvari.« 

Misliš li, drago moje, da sam ga zabunila ovom za-^ 
nesenošću? Ni brige ga nije! Nakloni mi se ponosno, a uz 
to reče čudnom hladnoćom: »Čast vam!« Nije li to imalo 
značiti: čast tebi, ja ne marim za tvoje trice? Toga pak 
nisam mogla pregorjeti; napnem dakle žice još na više: 
»Bit će, gospodine, da vi prezirete zvanje, kojemu se ja 
posvetih svom dušom. Kako vam drago! Al to znajte i 
vi i svi, koji su s vama u Stankovcu jednoga mnijenja, 
da mi ništa na svijetu ne može pokvariti dobre volje, ko¬ 
jom se latih svoga posla. Bilo što mu drago, ja ću ustra¬ 
jati na svom putu; pa ako dobri Bog dadne, da poživimo 
nekoliko godina, osjećat ćemo posljedice napora, koji se 
sada nevještacimamogu činiti smiješni, pretjerani \ smu¬ 
šeni, ili kakvi vas volja.« Potresao mi se glas od žestine 
ponešto srdit. Nastavim ponosito: »Ništa zato, neka nam 
se svijet ruga, znamo, hvala Bogu, kako je sviknuo na¬ 
građivati dobra djela!« A onda završim tiše i mirnije: 
»Ne treba da se ičim hvalim, jer će mi utjehom biti 
slatko uvjerenje, da sam zadovojjila svojim dužnostima. 
Onu koricu hljeba, kojom me hrani stankovačka općina, 
zaslužit ću krvavo.« 

Kako se sada držao Granoša, ne znam ti kazati; po¬ 
mutile mu se oči, pa nisam vidjela ničega. Znam, da smo 
istom iza maloga odmora produljili razgovor. Započeo 
ga nanovo Granoša: »A tko vam reče, mlada učiteljice, 
da se žestite, srdite i u plač udarate, tek da se spomene 
vaša učiona? Umirite se, neka prođe nekoliko godina, 
a onda da se razgovaramo.« Prihvatim mu naglo: »To 


— 126 — 


j ja želim. Vremena nam treba. Najprije da istrijebimo 
pređsude, a onda da probudimo u svijetu volju za nauk 
i prosvjetu. Kad stankovački općinari budu uvjereni, da 
učiona nije suvišna igračka već da je prijeka potreba, 
ja je blagoslov s neba, bit će oni učitelju u prilog, na¬ 
stojat će o uzgoju svoje djece. Da će to biti, — o tom 
sam uvjerena! Kad na taj način počnu djelovati učione, 
kad se nauk njihov prenese u život, pretvori u narodu u 
krv i mozag, — slavit će se u Stankovcu veliko slavlje. 
Tada će sve drukčije biti, nego što je danas: kuće će 
biti naredne, a stanovi će se stvoriti udobni, polja će na- 
bujati svakim plodom, ljudi će biti trijezni, radini, mar¬ 
ljivi, imućni i svijesni, žene čiste, spretne i razborite. 
Velim vam, bit će napretka u svem i svačein: od zemlje 
do neba.« Kolikogod sam se zanijela, , Granoša mi ipak 
rekne hladnokrvno: »To je lijepa slika. Al znate li vi, 
da se slike nalaze samo po knjigama i po zidovima u bo¬ 
gatim kućama, a u životu da ih ne ima?« — »Mudro me 
suzbijate, al ja vam velim, da je svaku sliku glava za¬ 
mislila, a čvrsta volja i umjetna ruka u život privela.« 
Kako sam ovo rekla, stisnem šake i pružim ruke od sebe, 
da pokažem snagu svoju, a moj me kapetan izmjeri po¬ 
gledom, pa mi rekne, kao da me žali: »Slabe su te vaše 
mišice!« U isti mah uzme svoj šešir i vikne Šavorićki u 
drugu sobu: »Susjedo, ja odoh. Zbogom!« Meni se malko 
pokloni. 

Klarice, što veliš na taj razgovor? Jesam li se dobro 
ponijela? Ti me znaš; rugala si se više puta i meni i Re- 
gici, kako li oštro promatramo ljude, s kojima se razgo¬ 
varamo. Bile smo rade pogodit im s lica i s očiju, kakva 
je čija duša, a s vladanja i ponašanja, kakva im je ćud. 
Ovaj put minula me volja na to paziti. Poprijeko sudeć 
bit će kapetnu Granoši kakovih četrdeset godina, može 
biti ni toliko; držanjem, hodom, pozdravom pusti je voj- 
ni k, ii da bolje reknem — pravi junak; kad ovakov pred 

tobom stoji, nemaš kad ni vidjeti, da je jednoruk; lice je 
u njega ozbiljno, mišice i živci mora da su mu čvrsti, jer 
će mu rijetko kad odati čuvstvo; na prvi mah rekla bih 
o njem, da je ljudomrz i porugljive ćudi. Bog zna! Po¬ 
nosit je na svaki način. 

Kad je otišao, izašla je k meni Šavorićka, da me pita, 
što sam onoliko razgovarala s kapetanom. Reknem joj, 
da je bio govor o školama, a ona će pohvaliti Granošu: 
»Mudra je to glavica!« Htjelo mi se je i više znati, upi¬ 
tam ju dakle: »A otkad je on u Stankovcu?« Odgovori 
mi, da se je ovamo naselio iza posljednjega talijanskoga 
rata, u kojem mu je tane smrskalo ruku. »Šteta ga,« doda 
požaljivo, »šta će ovakav krnjo? Služiti više ne može; 
dabogme, za vojnika nije! Da se može bar oženiti, imao 
bi dobru dvorbu i red u kući; al tko će, molim vas, klja- 
kavca? Sve ovako stara ne bih ga uzela; da ga vidim 
onakova odsječene ruke — hu! Istina je, poštena je 
duša, premda čudak čovjek. Isprva još se je i družio sa 
svijetom, al napokon mu se je sasvim otuđio. Suca mrzi; 
kadgod ga vidi, promrmlja nekakvu psovku; pristava 
drži ludim gizdelinom; a kad bi imao susretnuti one ondje 
— Šavorićka pokaže opet preko puta — onda obađe ulicu 
ili se vrati natrag, zato se obično i šeće po polju. Mi smo 
mu još nekako s voljom: veli, da se ne pretvaramo i da 
ne hinimo. Za gospođe stankovačke ne mari nimalo; one 
da nisu nikada ni vidjele pravoga gospodstva, a da se 
gizdaju, mislio bi bogzna što su. Naselio se ovamo, da 
će se gospodarstvom baviti; lijepa je dakako prilika, pa 
je uzeo imanje u zakup. A gdje će vam vojnik biti go¬ 
spodar! S jedne je strane htio imati red u svem, upravo 
na vojničku. Hoćeš, da! S druge je strane plaćao i hranio 
družinu i težake kao nitko drugi; nema koristi s takova 
gospodarstva! Govorili su, da je bio nakan kupiti ono 
imanje za svoje, al da su mu dozlogrdili težaci i sluge, 
pa da je pustio sve skupa. Zagonetan vam je nekako, tko 

bi ga znao! Ne troši ništa, mislilo bi se nema ni dva 
groša u žepu; a kad je udijeliti komu, tko je nevin stra¬ 
dao, sipa pune pregršti, kao da je negdje naišao na za¬ 
kopano blago. A i govori svijet svašta o njem; sve je 
dakako pusta bajka. Ne vjeruje taj u vraga, al da se ipak 
gdje namjeri na nj, mrsko bi ga izlemao!« Moja je Ša¬ 
vorićka sad prešla na bajke o vragu i zakopanom blagu, 
a ja sam joj izmakla od same želje, da ti sve ovo brže 
bolje napišem. — Jesi li zadovoljna? 

Molim te, javi mi, što je s mojom majčicom; nije mi 
odgovorila na dva moja pisma. Da nije bolesna! Ljubim 
joj ruke, a tebe pozdravljam srdačno. Tvoja i ne tvoja 
pravdašica Marta. 

U Stankovcu, 30. svibnja 18** 
Draga moja Klarice! 

Ovako dugo još nisi čekala na pismo od mene! Ono ne 
mogu brojiti za pisma, što sam ti kadšto umotala u maj¬ 
čin list. 

Bojala sam se, da će mi oboljetLpremila majčica, al se 
ubojala nisam. Hvala ti, zlato moje, što si ju ljubezno nje¬ 
govala, što si se brinula za nju i meni o svem vjerno pi¬ 
sala. A da znaš, bojim se još i sada, da mi se majka ne će 
nikad sasvim oporaviti; takova joj je bolest, da će po¬ 
bolijevati svake jeseni i svakoga proljeća. Nije ni čudo 
dd prevelikoga napora i od premnogih briga! Kamo 
sreća, da mogu uz nju biti svega si vijeka ii da se ona 
može preseliti k meni! Lijepo li bih ju dvorila i nastojala 
o njezinu zadovoljstvu i miru, a i zrak na selu mnogo 
bi joj pomogao. Žalibože ne mogu sada ni misliti na to; 
zaslužbe ne bi ona ovdje našla nikakove, jer što komu 
treba, sam si jačini; a moja je plaća premalena. Pa kamo 
sreće, da bar znam, kako ću ovdje proći? Sve se bojim 
ne će dobro proći. 


Hrv. pripovjedači 

Tebi, mila moja, mogu povjeriti sve svoje tajne, a 
pred ostalim svijetom krijem ih bčjažljivo. Ne pomišljaj 
danas na šalu! Htjela sam ti dakako pisati odmah iza po- 
klada, kako sam provela mesopust, da nisam bila na 
plesu u velikoj gostioni i t. d., bila bih ti gdješto priopćila 
i o pristavu Jurkoviću; al sad je svemu tomu minula ora, 
niti je u mene volja za to. Može biti da mi se drugi put 
pridesi prilika. 

A sad da mi srcu odlane! Kako sam si majčici za nje¬ 
zine bolesti pošiljala veći dio svoje plaće, oskudijevala 
sam na svačem; već mi se ie poznalo J na odijelu i na 
obući. K Šavorićki hodila sam samo u pohode; jer da me 
uvijek časti, nisam mogla dulje podnijeti što radi djece, 
što radi mene same. Dok ti ne treba, nek te ljudi pozi¬ 
vaju; al čim osjetiš, potreba ti je, bole te takovi' pozivj. 
Molili su me osim toga nekoji roditelji, da im djecu uz¬ 
mem na inštrukciju. Meni je vazda bila mrska ta »pri¬ 
vatna marljivost« učiteljska. Napokon bih ipak i' tu 
mrzost bila pregorjela, al kad sam došla među svoju 
djecu pa pogledala u oči onim siroticama, koje ne bi 
mogle instrukcije platiti: minula me je volja, da dijelim 
nauk po bogatstvu i po siromaštvu; ta mene općina 
plaća za sve jednako. Da ih vidiš, kako me svekolike 
milo gledaju, kako li paze na svaku moju riječ, koli po¬ 
hlepno srču nauk s mojih usta i kako se natječu, da mi 
ugode, — uvjerila bi se, da ne mogu zanemariti nijedne. 

Bilo mi je ovoga proljeća čemerno srce, da ne može 
gore, al budući da sam djeci sve zime obećavala, da 
ćemo hodati na šetnju u polje, čim nastanu ljepši dani,, 
nisam im nikad odbila molbe, kadgod je moguće bilo, da 
joj se zadovolji. Lude li tad radosti u te djece! Razigra ih 
dakako proljetni dan, ugodna sunčana toplina i prijazno 
zajedinstvo, a onda još i ja pristanem uz njihovu igru: 
kakva gizda i koliko veselje! Ne smij se, Klarice! Ako 
imam koji grošić u žepu, navratimo se izvan Stankovca 

u koju seljačku kuću, pa si kupimo mlijeka i kruha. Kako 
je to slasno mojoj družini! 

Pa misliš li, da je bar to moglo proći bez zamjere? 
Vide nas kadšto mrkogledi ljudi, djeca su živa, a ja med 
djecom: da čuješ onda čudnih prigovora! Nema u te 
učiteljice ozbiljnosti, nema dostojanstva; sva joj je briga 
samo igra i zabava — smušena je! ... Da znadu, kao 
što ti znaš, kolika mi je muka ovoga proljeća tištila srce, 
ne bi mi uz djecu zamjerali veselu ćud! 

Po nesreći svojoj još sam se odala, učenicama svojim, 
da ljubim cvijeće, a sada ti ne prođe dan, da mi ne do¬ 
nesu po nekoliko kitica, a, gdjekoja donese mi samo po¬ 
jedine cvjetiće. Dragi su mi ti darovi, al više puta mo¬ 
ram ih primiti ljubežljivo i preko volje j svaki se put li¬ 
jepo zahvaliti. Kad mi koje dijete donese veliku kitu, pa 
da se ne pokažem vesela, bilo bi žalosno, jer si je ja¬ 
mačno mislilo: tomu daru mora se učiteljica poveseliti; 
a koje mi dijete ne donese kitu, već samo mali cvijetak, 
a ja da ga ne prihvatim milo i drago, žalostilo bi se, što 
mu tobože ne cijenim malena dara, kao što cijenim onaj 
veći od druge djece. 

Zbude si i to, da se ta dječurlija uz odmor od same 
dragosti na me popne, pa mi svu glavu nakiti cvijećem. 
A zašto ne bi, kad me ljube! Zar ne čine tako i s majči¬ 
com svojom, ako ih, to jest, ljubi ta njihova majčica? Da- 
"kako, da ja to cvijeće nevidom skidam sa sebe; al kadšto 
se ipak dogodi, da mi ostane u kosi koji taj cvijetak, a 
može biti i više njih. Kad se onda ovako, pa još i punih 
ruku cvijeća vraćam kući, praćena mnogom djecom, 
čujem šaputanje: »Ćanuta je!« Jesam li dobre volje — a 
to sam uvijek, samo nek mi je majka zdrava — smijem 
se srdačno ludim primjedbama; ako li mi srce izjeda 
gorki jad, kao donedavna, postajem još jadnija, pa čim 
sam banula u svoju sobu, proplačem kao ljuta godina. 

Na ovim svojim šetnjama srela sam po nekoliko puta 
kapetana Granošu; pozdravio me je svaki put prijazno 
preko svoga običaja; kao da mu je milo bilo, gdje me 
je vidio uz onoliku djecu. 

Zadovolji se, drago moje, s ovim kratkim pismom; 
jer štogod ti danas pisala, sve će tužno biti. Majčici sam 
pisala napose i pritajila, koliko sam mogla, svoje jade, 
da je ne žalostim bez potrebe. Javljam ti to, da se znaš 
ravnati. Pozdravljam te srdačno. Tvoja tebi vazda 
vjerna 

Marta. 

U Stankovcu, 30. srpnja 18**. 

Draga moja Klarice! 

Jučer je bio moj god; čestitali mi Stankovčani, nikad 
ljepše! Čudne Ii ironije u tom životu! Ti misliš, svršila se 
je godina, radila si, koliko si ikad mogla, bit će ljudi pra¬ 
vedni, pa će ti priznati trud; a kad tamo, čuješ sa svih 
strana ogovor, svaka ti se riječ i svaki korak tumači 
krivo i naopako, a napokon navale na te i ukorom. Tje¬ 
šim se, što se bolje mogu; a ti, kad dočitaš ovo pismo, 
škrinut ćeš možda zubima. Nemoj! Mogla bi si skrhati 
koji zubić, — pa bi mene krivila. 

Da te ne zaplašim glavnom stvari, pripovijedat ću ti 
najprije, što babe govore u Stankovcu. Neka ti ne bude 
dosadno. 

U malenu mjestancu poznadu se svi.ljudi u glavu pa 
ne podnose, da se itko taji od njih; teško si ga onomu, 
tko se krije od te općenite znaličnosti! Što se ne može 
nikako saznati, ono se izmisli, a što se pravo ne sazna, 
ono se primisli. Ne brini se, da saznaš, što se o tebi go¬ 
vori, — brinu se drugi za to. 

Došla je ovih dana k Šavorićki župnikova gospoda¬ 
rica, pa joj se napripovijedala do mile volje. Kazala mi 
je moja prijateljica sve do najsitnije majenkosti. Govorila 
je ona vrla ženska ovako po prilici: »Dobar večer su¬ 
sjedo! Ne vidjeh vas odavno, a kako ću, kad ne idem ni¬ 
kud nikamo! To sam danas- bila kod učiteljeve žene, pa 
sam se i k vama navratila, da vidim, što mi radite. Ta 
ne znam, jeste li još na životu, kad vas nema nikad više 
k meni. Dabogme, ne dospijevate. Imate posla pune ruke, 
kao i ja, a onda vas zna pozabaviti nova učiteljica. Često 
je ona u vas! Mlado je to čeljade, pa bit će da je razgo- 
vorno. Ako ćemo pravo, nije baš ni mlada. Vesele je ćudi 
— tako sam načula, pa stoga kao da je mlada. Ta šta će 
sirota! Nakukala se valjda dosta, dok je u nas našla ko¬ 
madić hljeba, a sad je oživjela, pa se prokši. Minut će ju 
i to! Bilo bi dabogme bolje, da se je malko uspregnula 
za prvi mah. Zazorno je ljudima, gdje im učiteljica nije 
dosta ozbiljna. Ne valja to radi djece, jer toj dječurliji 
treba straha dati. Da znate i sama sam se prečudila, 
kako je ono prošle jeseni s još nekakvom ženskom došla 
k nama — malo ne u noći. Gdje sam si ja mogla misliti, 
da je to učiteljica! A sad mi je pripovijedala žena učite¬ 
ljeva, da su one večeri i k njoj došle njih četiri. Tražile 
su učitelja, htjele su ondje prenoćiti, što li? Bilo je onda 
s dolaskom tih ženskih graje po svem Stankovcu. Bože 
moj, nismo sviknuli takovoj čeljadi! Zatim je ta učite¬ 
ljica odmah udarila ljudima uz nos. To dakako ne valja. 
Umiljato janje dvije majke sisa, a naša učiteljica kao da 
nije ni malo ponizna. Uvrijedila je u prvi mah i ovoga i 
onoga, gdje im djecu ne htjede uzeti u školu. Tužili se 
ljudi gospodinu župniku; al vi znate, kakav je: pušta 
odviše drugima na volju. A onda se nije pokazala baš ni 
jednoj gospođi, da se malko preporuči. Svijet bi rado 
znati: što si, otkud si, da vide izbliza, kakova si? Vele, 
da ona od gospode toliko ne zazire. Pripovijeda se mnogo 

toga, kako joj se udvorava gospodin pristav; čula sam 
da se razgovaraju na ulici, pa da se učiteljica više puta u’ 
vas glas smije — hoće valjda da mu u volju uđe A gdje 
bi ona sirotica mogla na to pomišljati, da će ju uzeti ona- 
kav gospodin, kojemu su i u gradu djevojke na izbor, i 
te kakve Bega vam, susjedo, je li istina, da je i vaš 
Janko nekako pomamljen za njom, da jedva čeka, gdje 
bi joj mogao biti na uslugu? Ta nije! Rekla sam ja- Što 
ce ona vašemu sinu? Mlađi je od nje za pet šest godina 
Jos je nerazborit, pa se mazi oko nje. Dakako, ako ćemo 

' . ec na kraj stati. Da vam istinu reknem, meni ie 
ajzazormje, što se od te ženske ne tuđi ni onaj mrki 
kapetan, koji ne mari ni za koga pod Bogom - van što 
zna doci k bavoriću na čašu vina — a kad prolazi mimo 
našega dvora, sene glavom na drugu stranu, kao da ga 
je s ovoga kraja štogod opurilo. Ono vam je nekakav 
sotonjak, pravi neznabožac. Što može djevojka od njega 
naučiti, zašto se s njim razgovara? A1 tko zna! Na- 

- kn f 7 Sam ” ešt0 ’ bit će naopako. Tužio je netko učite¬ 
ljicu u Zagreb ... prepire se s kapelanom .. Gdje će 
ona mudrija biti i od njega? ... I učitelj mi je kazao, da 
je gotovo ostario uz učiteljstvo, al da za to čudo od na¬ 
uka jos nije čuo, kojim ta učiteljica djecu zabavlja Ta 
sta ja znam, što ona radi u učioni! Vele, da ima uza &e 
kao klupcicu. pa da tu namješta djecu, da pripovijedaju 
pripovijesti, što su ih od nje; čule. Bog mi prosti, ta to je 
prava pravca ta komedija! Ne mogu zamjeriti gospodinu 

učitelju, sto nije htio svoga djeteta onamo dati._Al što 

je mene briga za tuđi posao; imam svoga dosta« 

Jelde, draga Klarice, hvala Bogu, što je ta baba na¬ 
pokon prestala pripovijedati? Zaboljela bi te glava 
da moraš toga još i više čitati, kao što je mene zaboljela’ 
kad sam morala do kraja slušati ponavljanje Šavorićkino! 

Slutiš li, što se je nadalje zbilo? Da ti najprije kažem, 
o kakovoj je ono prepirci s kapelanom nagoviještala 
župnikova gospodarica! Već sam ti spomenula u jednom 
pismu, da sam se s njim zakvačila radi biblijskoga nauka. 
Kako sam si ono u početku uredila učionu samom po¬ 
moću Šavorićevom, te se je činilo, da mi ne će nitko ni 
pomagati ni smetati u mojoj obuci: mislila sam, da ne ću 
pogriješiti, ako u školi nastavim vjerozakonski uzgoj, 
kako ga dobre majke kod kuće započinju. Glavnim sam 
si pravilom odredila, da ne mučim malene djece nedoku¬ 
čivim pojmovima, već da nastojim u njih uzdržati prije 
svega meku ćud djetinju, koja je sama sobom sklona na 
nabožnost. Mislila sam, da ću to postići malim ćudo¬ 
rednim pripovijestima, u kojima viša promisao odlučuje 
sudbinom ljudi, te se dobri nagrađuju, a zli kazne, i u 
kojima se ponajviše za tim ide, da djeca osjete milostivo 
čuvstvo. Uz to sam dakako i na to pomišljala, da im pa¬ 
met ne pretrpam suvišnim »gradivom«. 

Okrenulo je drukčije, kad se je iza nekoliko nedjelja 
gosp. kapelan pomolio u mojoj učioni. 

Premda si ti »ispitana učiteljica«, jedva bi tebe gradsku 
djevojku zanimalo, da ti pripovijedam, kako je moj »po¬ 
glavar« puno drukčije mislio o tim stvarima, negoli ja 
sirotica. Da ti samo kažem, što mi je najprije zamjerio. 
Usudila sam se žalibože za svoju obranu pozvati se na 
Sveto pismo, u kojem učeni vjerovjesnik veli: »Mlijekom 
pojih vas, a ne jelom, jer još ne mogoste,« a on mi reče, 
da se u to nemam pačati, jer da toga kao ženska i onako 
ne razumijem. Drugi put mi je izbjeglo, da je on, što ja 
tvrdim, prama zahtjevima pedagogije; a on me je ukorio 
s drzovitosti, što tobože mislim, da sam se dokučila do 
visine ove uzvišene znanosti. Najgore sam prošla, kad 
sam mu jednom primijetila, da se u biblijskoj povijesti 
staroga zavjeta pripovijeda o užasnim zločinima, o bra- 
tomorstvu i o umorstvu i ubojstvu, zatim o vješanju 

probadanju, kamenovanju i t. d., a da djeca dokučuju 
samo svoje grijehe, kad je naime koje prozor razbilo, ili 
majčici otelo u potaji komadić šećera ... 

I opet mi se je navrzla misao, ne ću li ti dodijati ova¬ 
kvim pripovijedanjem. Pomišljam na to, moglo bi ti ovo 
pismo u ruke dopasti, kad si se vratila kući iz šetnje, ii 
kakove ine zabave, gdje se je govorilo o plesu, o kon¬ 
certu, ili o kojoj drugoj zanimljivoj stvari: što bi ti onda 
s njim! Oprosti mi, od mojih doživljaja ne sagradio ni¬ 
kad nitko romana! Ta seoska sam učiteljica. 

A1 da se primaknemo kraju! Razumijeva se samo so¬ 
bom, da sam, ne gubeći svoga uvjerenja radila, koliko 
sam mogla, po naputku g. kapelana. Dočekali smo ovako 
svršetak godine, ispiti su obavljeni po običaju ukratko, 
da se gospodi ne dosadi. 

Dan dva zatim dođe k meni zvonar, da me zove go¬ 
spodin župnik. Otiđem onamo. Bilo je poslije podne. Ista 
ona sumračna soba, kojoj su kapke pritvorili, ista ona 
nemila zaduha u njoj kao i prvi put, kad sam se prijavila 
župniku i ravnatelju svomu, samo je danas nešto življe 
u njoj negoli onda; al mene je ipak pritisnula neka sjeta 
i tjeskoba. Na vratima sam srela gospodaricu, nosila je 
napolje boce i čaše, u kojima su se vidjevali ostaci vina; 
ovaj put pogledala me je zvedljivo, a nije mrko kao kod 
onoga prvoga sukoba. Župnik je opet počivao na kraju 
divana, ruku na trbuhu sklopljenih kao i prvi put. Na 
stolcu, nešto malko odmaknutu od stola, sjedio je učitelj. 
To ti je čovjek plećat, malih sivih očiju i kratka nosa, 
kao da mu je odsječen od rtića do usnica; a to su stvari, 
koje mi nisu nikad s voljom bile. Sa župnikove strane 
stajao je kapelan u »halji«; opaziv me gdje dolazim, pre¬ 
krstio je ruke, uzmaknuo dva tri koraka i prislonio se 
k prozoru.' 

Poklonim se i hoću da zaustim: »Sto zapovijedate sa 
mnom?«, al župnik mi mahne rukom, da počekam. Oti- 

đe k pisaćemu stolu, uzme odanle pismo, a onda sjedne 
i progovori: »Imam vam javiti, moja draga, da pogla¬ 
varstvo nije zadovoljno s vama, kako ono postupate s 
djecom, a ističe vam se naročito, da se glede vjeronauka 
ne držite opstojećih propisa. Da vam ne moram čitati 
svega pisma, evo vam ga, čitajte sama.« Protrnula sam, 
a niz lice kanule su mi dvije krupne suze. Pomutilo mi 
se pred očima, čitala sam, al zato nisam ni iz pisma više 
razabrala, nego što sam već i onako znala. Uza to go¬ 
vorio mi je učitelj: »Tako vam je, kad .jaje hoće da bude 
pametnije od kokoši. Utuvili ste si u glavu Bog zna ka¬ 
kove misli, koje za praktični život ništa ne vrijede. Učite 
vi djecu čitati, pisati i nešto računati; radite onako, kako 
se je i doonda radilo, dok se za vas nije znalo; nastojte 
zatim o pletivu, pa kašnje može biti i o švelu. Slušajte 
starijega i mene iskusna učitelja, pa ćete dobro proći.« 

Nije pravo još ni dogovorio, a ja se, vrativši župniku 
pismo, okrenula na drugu stanu, da ga ne vidim; tu sam 
zagledala kapelana, kako u mene pilji zlobnim očima. 
Poklonila sam se i otišla šutke. 

Nisam se navratila ni k Šavorićki, već sam odmah po¬ 
šla kući. Koliko sam tu suza istočila, — ne treba da ti 
kažem. Minulo je, Bog zna, koje doba noći, dok sam 
usnula, a onda svu noć snivala najstrašnije sne. Dru¬ 
goga dana premetala sam u pameti stotinu misli, što da 
činim; odlučila nisam ništa, jer sam s jedne teškoće za¬ 
padala u drugu. Da se utješim, nakanila sam ti sve ovo 
pisati, da se bar izjadam. Odlanulo mi je ponešto, a što 
će kašnje biti, — to sam Bog zna. 

Sjetila sam se u ovoj svojoj tuzi više puta, koliko sam 
osnova zasnovala, otkad sam ovdje; palo mi je na um, 
kako sam vas u jednom pismu pozivala, > da mi proljećem 
dođete u pohode, a onda opet, kakvu sam u potaji nadu 
sojila, da će ispred praznika doći k meni i moja slatka 

■ a 6u se s niom *»« odvesti. Otišlo je sve 
majčica, pa da cu 

netragom'. Metila i samu Šavorićku, da 

Ne znam, bi U naskor Bard j CU . Saznala je sve, sto 
nije po mene poslala svoj veliko svoje čudo, 

se je sa mnom zbilo. Kazala mi lje * ™ v pa da ne što 
kako je Janko od tih 8 asov^ ^ pri j e teći - dok sam 
bunca o lupanju. »Ne con & Q pristaV u, da je dva 
ja živa.« Onda mi je P propitkivao, a zatim da 

tri puta k njoj dolazio ' z ^ m P riješiti tih napa- 

je nešto govorio, kake.bii me «•« od njega . Napokon 
sti, samo da bocu d?zatst P _ S(() je , om učitelji- 

mi reče, da ju je i Granosa Pna je požalio. 

comO.Akad ™ iekarfa s‘„,e.a Ma ne & otl6l 

»Šteta djevojke!« pak doaao 

°Tsad zbogom! slatka moia priiateliice. Ne kasni ni- 
čega! Uvijek tvoja Marta. 

u stankovcu, 20. kolovoza 18**. 

Draga moja Klarice! ^ milom listiću 

Imam ti što pisati! ^l najpru^ ^ ^ os j e ćajući tugu 

i na ljubeznoj utjehu Ka ijatel j sk e rijeci. Ako se 

v a0 svatko drugi, gode m v> treba nam u ne 

inače i znamo branitinepravdi' ne pomaže nam nisvaj 
volii ipak potpore, a pr budi da smo zadovolj i| 

toliko, koliko priznanje r g b m - ova j put ni pristaj 
svojim dužnostima. Da Sastala sam se s njim ; 

Javorić dosadio s v °i°m uct spod ina župnika; kao 

: 7a onoga kobnoga poziva P rea g . d sada obicavaoj 
'da me W drnkeiie popravio nekoli .e pok „d.J 

prozborio mi je, ^ a da će sve to nabobe 

moje neprijatelje i utješio m 1 

okrenuti, tek da se ne uzdam odviše u samu svoju snagu. 
Zahvalila sam mu se i iskreno i uljudno. 

Mene međutim neprestano mori želja, da se povratim 
k vama. Samo da mi se je s vama sastati, ogrliti vas i 
izljubiti, — brzo bih zaboravila stankovačke jade! 

Uza sve to bila sam nakanila, da ovdje ostanem još 
neko vrijeme. Nagovarala me Šavorićka, da ne idem 
od njih, jer da njezina Barčica ne može bez mene biti. 
Obećala mi je, da će sakupiti desetak djevojčica, da ih uz 
njezinu kćerku poučavam. »Ne ćete se mučiti uzalud« — 
reče mi dobrostivo, da me predobije na svoju stranu. A 
zatim bi svaki put još dodala: »Ne treba vama kroz 
praznike trošiti ništa; ta znate, da ste nam vazda dobro 
došli. Plaću možete si prištediti za zimu, duga je, pa ako 
zubima ne ujede, a ona repom ošine.« — Pristala sam za 
mjesec dana; ti znaš: s čega ponajviše! Tješila sam se, 
da ne činim nikom krivice, pa sam se radovala, da ću 
si prištediti lijepu svoticu, a k tomu još uzeti od Šavorića 
plaću za mjesec rujan. Ovako bih bila imala dosta no¬ 
vaca, da se malko nakitim, nek mi se majčica ima kim 
gizdati, kad joj se povratim, a ni vi gradske gospodične 
da se ne stidite djevojke sa sela. A1 prije svega — ta 
pogodit ćeš, na što sam smjerala!... Da majčici donesem 
koju polakšicu, da joj nabavim, na čem oskudijeva — da 
ju razveselim, da si srcu ugodim. Oh, raskošna li čuv¬ 
stva! 

A1 hoćeš, da! Čuj, koja nas je nesreća zadesila! Na 
Veliku Gospojinu otišao svijet na proštenje k svetoj 
Mariji pod gorom, uru hoda odavle; otišao onamo i stari 
Šavorić; ja sam ostala kod Šavorićke, a nije se ni Janko 
maknuo iz doma. Poslije objeda sjedosmo u hlad iza 
kuće, a djeca uz nas; najednom klikne Šavorićka: »Šta 
je ono, za Boga?« Pogledamo, kud je rukom pokazala. 
Na donjem kraju Stankovca podigao se stup od dima, 

, cp razastr’o poput oblaka. Jedva 
crn i grozovit, a onda se crvenkast plamen hzuc po 
viknusmo: »Vatra ie.<< P ^ če pro ždrijeti. »A J<> •« 
zraku, kao da trazi z . drhta na sv em tb elu; ^ 0 ' 

_iecne sirota SavoricKa i „ , da ne padne. Bar- 

nule joj ruke i noge, teško se^d^ ^ majku bojažljivo. 

cica se stisnula uza m S nestrpljivosti. »Idem gle- 
janko je sav strepio oduz vidiltl , što je.« — »Ne 

dati« - povikne - > >mora ™ inut ču 0 d straha«. — Slu- 
idi!« —vrisnumumati--»P 2 sluge stajale pre krštemh 
skinie istrčale pred ku ’ o-die gori. Selom se 

na dvorištu ziiaiua onamo, ^ općinsW 

razliiegao mokli jauk, “g“' kod k „6e ostao. Srsi so 
bubnjar, koji je danas s . r t ™ tutan j bubnja, isprekidan 
me prošli, kad sam ćula taj tata ^ najprije alo , a 

otegnutim udarcima, a n j e i 0 udarajuć i lupajuc 

onda veliko, kako je tuzn ukama hodala iz sobe u 

a strana. Savorioka ‘V^Srlja n strašliivi pla6; a 
sobu; Barica je svaki . onam0) da vidi, prijeti 

Janko je ne ® ir H%^° ra5u o s dvorišta gromki glas. 
li nama pogibelj. U odmah zatim banuo je k 

■Sto zijate tu? Na P°ftata"sM« i turio im.u 
nama kapetan Granoša, P u badnje; Janku je naložio, 
ruke kablove, da nose v °£ da ostane gore i da se tako 

da na tavanu pritvori kapke, d u iskre m ugara 

namjesti, kako će najbolje v dj ta h pog . belj zaprijetila 
na ovu stranu frcati, aKo n j. Narediv sve 

neka sazove sluge 1 ”® a a P da namoče, štogod imadu 
ovo zapovijedio je slaga ™ a ’. da se popnu na krovove 
biljaca, da namjeste §ki je da } m nose vodu, kojom 

gospodarskih zgrada, a slusk J biljce. Doviknuv 

a?SS: 5Tw? - Sal izađe lomnim korakom 
pa pođe prema ganstu. njezin { kuma s 

^nrŽr-Sa^aiošnijepn- 


— 140 


jetila nikakva pogibelj. Dobri ovi i pošteni ljudi pospre¬ 
mili su joj pisma, novce, srebrninu i rubeninu u pivnicu, 
gdje su sve te stvari pod nepregornim svodom sjegurne 
bile i od vatre i od lupeža. Ovako se je ona sirota pone¬ 
što umirila i Barčicu svoju k sebi prigrnula, a ja ne mo- 
gavši dulje odoljeti strahu, izašla sam na pijacu, da vi¬ 
dim, što tu biva, hoće li sve propasti ii će se išta spasiti? 
Stojeći na pijaci razabirala sam samo toliko, da već po¬ 
više kuća gori, al kojim se pravcem požar širi, toga ni¬ 
sam mogla vidjeti. Pošla sam dakle dalje, te sam nekako 
dospjela na brežuljak ispod crkve, a nad župnikovim 
stanom. Odavle sam vidjela sasvim točno svu ulicu, 
kojom je požar bjesnio, jer se je dim provlačio na pro¬ 
tivnu stranu, a kuće bile poda mnom nešto niže dolje. 
Muškaraca je bilo kod požara jedva trideset, a ni ti ne bi 
bili znali, što da rade, da ne bude bilo Granoše. Razdije¬ 
lio ih je na hrpe; jedne je sam vodio u kuće, koje su va¬ 
trom planule bile, pa je vadio iz njih malu djecu, a onda 
je tu djecu i bake dao otpremiti u gornji kraj sela; zatim 
je na svaku stranu ulice poslao nekoliko momaka, koji 
^su blago istjerali napolje. Dok je ovo bivalo, prikupilo se 
je nešto više svijeta; poslao je dakle poviše ljudi, da 
dovezu štrcaljku, pa kad je dovezena, natjerao je na nju 
bravara i odredio, tko će vodu prinašati, a tko pomagati 
kod same štrcaljke. Slušali su ga svi i pokoravali mu 
se, kao da je kakav čarobnjak. Nisam ni opazila, otkud 
se je iznenada stvorilo desetak ljudi sa sjekirama i 
kopljačama u rukama, a pred njima Granoša s podignu¬ 
tom batinom. Popošli su prama župnomu dvoru, uz koji 
je bio na donjoj strani plot i nekakva koljebica, kao da 
je za rakijaša; druga je kuća ispod nje već plamom 
plamtjela. Granoša mahne batinom, ljudi stanu cijepati 
Plot i podsijecati koljebu. 

Uto se je uvezao u župnikovo dvorište g. kotarski su¬ 
dac dolazeći s proštenja; župnik izađe pred njega pa 

t-arli 9 njegovim plotom i 

mu pokaže r f ( ?' n m Š otiđe°on dolje pa slane vikat^da 

njegovom kohebom. 0 premda sam bila dosta > 
se odustane od toga P°s‘ , vike> §t0 se jos dalje go 

nisam ipak m°gla raža Granoša mahnuo ba um^ 

v orilo; vidjela sam, kaKo i »odlazi!« a onda e 

p " ma »» J» “"stranu Nije potraj 

“pet mahnuo na strovalila i plot PO™ s '°- 

““koliko časaka a koljeba *J ‘ ru5eviml otonuh , pro- 
Dozvalo se jos vise ljudi, 9lltm ft 0V a dvora i garista. 
SS široku astmu između zupmkov doS , 0 ope t 

Sad ie ovamopovezena t/“f^'^poviiedi Oranosmo, 
poviše ljudi, koji su svi raai 

i ovdje vatru ugušili. krov na dje „ 

Sad sam istom opazila, dai je u S re . Gleda- 

čalkoi učioni i *W«£V3 £ ^ledaia sam danka, 
kako°skokom iuri prema domoi stran, *-.* up „ 

šao je za njima i Granosa nisam mogla pray° 

Razastr’o se nad ulicom gusti^i ^ ^ k šavo ricki, 

razabrati, gdje ono goi • ibelji s 0 ve strane vec mi 
da vidim, što ondje ra • ^ pr istava; stajao je na P' 

bilo nikakove. Putem s - donju ulicu; nisam m i 
• ri na gledao kroz ocal strasno 1 Zaista 

£ U la van što mi je b^^^ ookarana, što me je 
užasno!« Došavši kuci bila tako dug0 vratria.. 

onako iznenada nestalo i sto ^ dogodi i 0 . šavoncka 
Boiali su se za me, da mi s pitala neprestano,! 

m°ležala na divanu povezane gla«t P Savorić s e: 

‘k„d ie Janko odjurio i čemu e kor« ^ ^ SVOJ d 
ie već vratio bio s ? r “ te ‘ j utlm , da ne kazujem m-J 
»stare-, a meni namiovrn, d 5u , je la drage volje. ( 

čega. Nisam ga razumjela i za fl 

Nije minulo ni četvrt ure, vratio se jedan sluga Šavo- 
rićev noseć kojekakvu prtljagu: žensko odijelo, knjige, 
pisma i još svakakvi sitniš. Zapitamo ga, što je to, al 
on ne odgovori ništa, već baci na stol, što je donio. Po¬ 
gledam i vidim, da su to sve same moje stvari. U prvi 
sam mah pomislila, da su mi robu od pukoga straha po- 
bacali na ulicu, a taj sluga da ju je pobrao i donio; al 
kad tamo, vratio se je i Janko s drugim slugom, pa su 
mi dovezli sve moje stvari do najmanjega komadića. Sad 
već nisam trebala pitati, saznala sam sve i bez toga. 
Janko je s tavana opazio, da u mojem susjedstvu gori, 
poletio je dakle brže bolje onamo, da spasi, što se spasiti 
može; a može biti je mislio, da sam i ja u svom stanu! 
Meni to nije bilo ni nakraj pameti; jer kako je vatra 
odmah u prvi mah potegnula samo jednom stranom 
ulice, i to odozdo gore, nisam se bojala, da će zahvatiti 
i drugu stranu i doprijeti čak do donjega kraja, gdje 
sam ja stanovala. Janko se je još žario od vrućine i na¬ 
pora, pa premda je sav raščupan bio, svijetlile su mu se 
oči od zadovoljstva, što mu je za rukom pošlo ugrabiti 
vatri plijen, koji je valjda dragocjenim smatrao, a ja za 
nj slabo marila uz onoliku nesreću drugih ljudi. »A ka¬ 
kov si mi to?« — zapita ga napokom mati. — »Kakve su 
ti čizme?« — »Nije ništa, draga mamice, zaprljane su od 
praha i pepela.« Ovo rekne, pa iziđe. Međutim sam ja 
čula, kako se je sluga pred vratima razgovarao sa slu¬ 
škinjom: »Vragometno se je ponio taj naš mladi gospo¬ 
din! Matija je ostao kod konja, a ja sam morao s njim 
poći. Kuća, u kojoj stanuje gospodična, već je gorjela.« 

Čuvši ovo naćulila sam uši, a sluga nastavi pripovi¬ 
jedati: »Hajd samo za mnom!« povikne mi žestoko a 
onda navali on prvi. Vrata od sobe bila su zatvorena, 
al on prisloni leđa, — pa hrsk! Bacio je sa stola na po¬ 
stelju, što je ikad mogao zagrabiti knjiga i pisama. »Nosi 
sad!« Ja sam pograbio sve zajedno s postelinjom, pa 

van Međutim je on bacao stvari na prozor, a pokućstvo, 
Me muZ Ze moglo, izvikao je na vrata i men, davao, 
da ga dalje nosim. A onda je još jedamput umsao, da po 
traž? ima li još što. Sam ga je bijes nosio! Plamen je 
već uhvatio hodnik; kako je sva ta ropotarija drvena, 
rušile su se goruće grede. Kamo sreće, da je mogao 
skočiti kroz prozor; al ti su prozori zp mačke, a nisu 
za ljude. Došao je dotle i onaj kljakavi kapetan i podao 
mi mokri biljac, da ga bacim preko Janka. Dok sam se 
ja smišljao, raskinuo je on vrata, prekrstio ruke preko 
usta i nosa te skočio napolje. Plamen ga je svega ob -1 
znuo, a mi brže bolje bacili na nj biljac I ja sam se | 
malko osmudio; al naš mladi gospodin, bojim se, da s 1 
je baš živo opržio; čizme su mu pregorjele, a i na ru- | 
kama ima mjehura.« 

Kada sam sve ovo dočula, izašla sam, da potražim! 
svoga ognjana. Našavši ga reknem mu: »Sto vi toj 
Ste moi Janko? - Nile vrijedno bilo; mednt.mj 
hvala vam, dragi prijatelju!« — Činilo mi se, da . ■ 
suza zatreptjela u oku. Ganuta od srčanosti mladićev j 

stisnem mu ruku, al on tržne ustima xšto n v , a ™ od oni 
Boga! Zar vas boli ruka?« - »Nije msta« - odgovori on* 
djetinjom dobroćudnošću - »malo sam se oprzio. Ne! 
kazujte mami ništa; bit će dobro za koji dan.« 

Kad sam se povratila k Šavorićki, našla sam kod njl| 
Granošu. Šavorić je dotle otišao bio na gansteaonaje 
sirotica jadikovala nad nesrećom, koja je snasla Stan 
kovač- čula se je zbilja svaki čas s ulice grozcmto na-| 
SS ljudi, što SU se vraćali s P^tema. od| 

toga koristi, moja draga susjedo« — reci ce granoša 
»sad valja gledati, kako će se sirotinji pomoći.« A onda 
nastavi š^ptom: »Ako imam toliko vjere u Šavonca, 
neka da ljudem hrane na moj račun, kolikogod ima Od 
•e sudac, neka dijeli med svijet, kako bude mislio, da je 

pravedno; za ine tu ne treba znati.« Za časak rekne 
odlučno: »A sadjdem.« — »Kuda ćete, kapetane?« — 
zaustavljala ga Šavorićka. »Idem gledati, da li ljudi 
čine,^ što sam naredio« — odgovori Granoša zabrinuto. 
•— »Valja paziti, da noću ne plane vatra nanovo. Svijet 
je nerazborit, a poglavari ne mare za nj; plahi su od 
vatre. Nek ih voda nosi!« Šavorićka mu se je preporu¬ 
čila kao našemu čuvaru, a on se dignuo, pa stao pred 
mene: »No, plašite li se?« Kad sam mu odgovorila, čega 
ću se plašiti, kad nemam ničega, zapita me, jesu li done¬ 
sene sve moje stvari, i doda šaljivo preko svoga obi¬ 
čaja: »Bojim se, da smo vam poremetili red u vaših 
knjigah i pismih. Al to ćete vi urediti kroz praznike! A 
onda do godine?« Na ovo polovično pitanje nisam mu 
znala ništa odgovoriti, pa nije ni trebalo, jer je odmah 
zatim izmaknuo iz sobe. 

Ostali smo napokon sami, razredili smo se po kući, 
kako smo znali, a spavali nismo i onako gotovo nimalo. 
Ja sam ostala uz Šavorićku, a tu smo noću više puta 
čule jecanje Jankovo, koji je s ocem spavao do nas u 
drugoj sobi. »Čujete li? Što je tomu djetetu? Ili sniva 
ružan san ili ga što boli!« — »Bit će da je uzrujan«, — 
odgovorim tobože nehajno, da utješim svoju prijateljicu. 

Dočekali smo tako jutro, a Šavorićka je odmah pošla 
k Janku da ga vidi. Čudno li sam se prestrašila čuvši ju 
gdje je viknula: »A joj, sine moj, što je tebi?« Poletim 
onamo, pa se brzo uvjerim, da Janko ima groznicu od 
rana. Međutim je došao i Granoša (vidjela sam, gdje je 
smotak papira turio Šavoriću u ruke); pogledao je 
Janka, pa nas utješio, da nema pogibelji, jer da su prljo- 
tine samo na rukama i na jednoj nozi. Pošalju ipak po 
liječnika, a taj odredi, što je trebalo. Janko je morao 
ostati u postelji, a dvorile smo ga izmjenice ja i majka 
mu. Molio me je, siromah, svaki čas, da mu pripovije¬ 
dam, kao što u školi običajem. Reknem mu po nekoliko 


Hrv. pripovjedači 

puta: »Ta vi niste malo dijete! Gdje su za vas moje pri¬ 
povijesti!« — A1 on ne bi prestao moliti; učinila sam 
mu dakle po volji i pripovijedala, što sam ikad znala. 
Kad sam mu se napokon stala ispričavati, da ne znam 
više, reče mi; »Jelte, do godine znat ćete ih još i ljepših.« 

_ Odgovorim mu: »Tko zna, moj Janko, hoćemo li se 

vidjeti do godine!« — »Kako ne ćemo?« — prihvati on 
tolikim čudom, da se nisam usudila ni spomenuti više 
svoga nedolaska. 

Za koji dan pridignut će se Janko, a ja. sam tad rije¬ 
šena svoje dužnosti. Nije mi nemila, ne boj se; al ti znaš 
kud me srce zanosi! Svijet je ovdje zabrinut i nujan; o 
mojem poučavanju nema sada ni govora. Otići mi k 
odavle; a ono ipak zazirem od toga bojeći se kukavštine, 
gdje bježim od ljudi, koji su teško stradali. Bilo što bilo, 
ja vas moram vidjeti, zato ti je ovo zasada posljednje 
pismo iz Stankovca. Govorila sam već Šavoriću o svo¬ 
jem odlasku, a on mi je dao svu plaću za praznike i jos 
me lijepo nagradio, što sam mu kćerku poučavala ovo 
nekoliko nedjelja; odbit mu nisam smjela. 

Draga moja Klarice! Da znaš, kako mi je pri srcu, 
gdje se spremam domu svomu, u krilo svoje slatke 
majčice! A mučno mi je i odavle otići. Uza sve gorke 
uspomene, uza svu žalost i tugu, koja se sada ovdje udo¬ 
mila kao da će mi upravo u Stankovcu svanuti ljepši i 
sjajniji dani! — Prosto ti bilo, drago moje, smij se i ru¬ 
gaj mi se, koliko te volja, čudna sam ti uistinu, sad ve¬ 
sela i nehajna, a sad opet sanjalica! Sve će to drukčije 
biti, dok se samo stvorim uza te. Cjelujem vas sve od, 
srca. Tvoja 

Marta. 

U Stankovcu, 15. listopada 18** 


Draga moja Klarice! 

»Piši mi namah« — bile su ti na rastanku posljednje 
riječi. Tko rade od mene, da nastavim s tobom bar u 
duhu prijazno drugovanje, kojim si mi ovih praznika 
ugađala poput premile sestrice. Da znaš, kakav mi je put 
bio ovamo! Prošle godine obijesna radost i djetinjsko ve¬ 
selje u društvu dragih prijateljica, a ove godine nujna 
samoća i briga o budućnosti. Prispjela sam ovamo još za- 
vida, pa sam prošla garištem: dojmilo me se to i čudno 
i žalosno. Kao da je svijet izumro na ovoj strani, — sve 
je pusto i turobno, tek što vidiš, ovdje ondje, čovjeka, 
gdje tromim korakom hoda po razvalinama svoje neka¬ 
dašnje kuće promišljavajuć i računajuć, kako će si sa¬ 
graditi novi stan. Tišti mu dušu očevidno teška bol, _- 

ne slažu mu se računi. 

Kod Šavorićke su se iskreno radovali_s moga dolaska, 
ponajviše dakako Barčica i Janko. Uza sve to odgovarao 
mi je Šavorić sasvim nakratko, kadgod sam htjela za¬ 
metnuti s njim razgovor o mojoj učioni; bio je onoga 
dana sav zaokupljen velikim brigama i mnogim poslom, 
jer je vas dan žitak dijelio među pogorelce i o tom ra¬ 
čun vodio. 

Da sam se za prvi mah nastanila kod svoje stare pri¬ 
jateljice, — razumijeva se gotovo samo sobom. Pripo¬ 
vijedala mi je vrlo mnogo, osobito o kapetanu Granoši, 
kojega se nije mogla dosta nahvaliti radi velike mu brige 
za siromašne pogorelce. Onomadne da se je upleo čak u 
komisiju, koja je iz Zagreba došla bila, da razvidi štetu 
i da nastoji o pomoći; tom prilikom da se je ljuto zava¬ 
dio s gospodinom sucem, a i župniku da je nabacio ne¬ 
mili prigovor, da ima ljudi, koji o puku živu, ali za puk 
nimalo ne mare. »Ne znam ni sama pravo« — reče mi 
Šavorićka doslovce — »što taj čovjek namjerava s na- 

šinr svijetom. Nisu va, "- * »*£ 

viaSrr, aUlid PeKu f opeku, i da si sami na- 
, želiezmnu, koje im treba. Računa vam te računa 
neprestano, za koliko će sve jeftinije biti, bude li se ra- 
l načinom Svijet dakako ne bi mario, da sto, 
lagbe°prođe f zatonu ljudi u prvi mah i privoljeli na sve 
njegove prijedloge, a on im obećao, da ce im nabavi 
novaca kolikogod budu trebali; taj dug ce se samo P - 
malo otplaćivati. Kad je napokon valjalo sastaviti Pi¬ 
smo bilo je protivštine i s ove i s one strane. Najprije 3 
gospodinu sucu bilo zazorno, što mu se »soldatma« mi¬ 
ješa u poslove; a zatim je, čini mi se, ponajviše trgovac 
bunio ljude proti kapetanu govoreć im sve to glasnije 
će ih skupo stati nove kuće, jer da ce novce uzeti u 
velike kamate! pa ako ih ne plate na uru, da će ,m kuće 
narnah na bubanj. Napokon počeli su se groziti 1 gospo 
■ Slivnici, da ne će dati lindima m truna drva pa 
S?ni 7 a kakve novce, ako budu prpošni 1 ako se ne 
okane svojih posebnih vapnenica i ciglana. Granosa ma 0 

kvim osnovama, kad ih svijet ne ce te ne . 
Srlkla odoljeti srcu da iol ne: reknem, kako ,e 
dična ovakova namjera, pa da je velik- šteta, sto 

Slnvcu nisu sva gospoda ćudi kapetanove. »Šteta, 
Stankovcu msu f e ga % o ićka _ »al vam svijet ne mari 

m za i "već ima a kamoli da misli na kakve PO- 

b °Sve e p'osliednie primjedbe nisam razumjela; tumačila 
ju Savodćka , ovamo i onamo, dok mi napokon ne 

rekne izrijekom, da od djevojačke učione u Stankovcu 
nema više ništa; spao na općinu prevelik teret, pa će 
teškom mukom smagati trošak i za dječačku učionu, a 
smjestili ju začas onamo, gdje je lane bila djevojačka 
učiona. 

Morala je Šavorićka opaziti, da sam se od te vijesti 
ponešto uskolebala, jer mi je kaj) za utjelu stala govoriti, 
koliko se je siromah Šavorić mučio, da me bilo kako na¬ 
mjesti, al da mu nije pošlo za rukom. 

Kad sam još i na tu utjehu šutjela, uhvati me moja pri¬ 
jateljica za ruku, pa mi stane govoriti milo i drago, što 
se ikad može: »Šta ste se zabrinuli? Ako hoćete da u 
Stankovcu ostanete, u nas vam ima mjesta dosta. Učite 
mi Barčicu, pa vas nije briga za ništa.« 

Ova je ponuda potaknula u meni misao, da na svoju 
ruku sastavim djevojačku učionu. Nadala sam se naći 
dovoljno djece, koju ću poučavati uz malu nagradu; ka¬ 
zala sam svoju nakanu Šavorićki, a ona opet Šavoriću i 
tako se je za nju naskoro pročulo po svem Stankovcu. 
Našao mi se je brzo priličan stan, a Šavorić mi je po¬ 
zajmio pokućstvo općinske učione. Minulo je samo ne¬ 
koliko dana, i eto mene opet učiteljice. Djeca su mi bila 
dobroćudna, kao i prije, a ja vesela i svojim poslom za¬ 
bavljena povazdan. 

Mučila me je samo jedna misao, bila sam uvjerena, da 
ovim načinom ne ću moći ništa spremiti za svoju dragu 
majčicu. Zima će navaliti, a ona možda opet oboljeti! — 
Pritisnuta ovom bojazni stajala sam nekoga dana na pro¬ 
zoru i ne mareći za koga gledala preda se. Na jednom 
začujem pozdrav: »Dobar dan, susjedo, što mi radite?« 
Prečudila sam se opazivši kapetana Granošu. Prihvatila 
sam mu pozdrav i pitanje, pa odgovorila, da se odma¬ 
ram, jer su mi djeca netom iz škole izašla. A on će samo 
ukratko: »Slabo će vam se naplatiti trud!« — i odmah 
prođe dalje. 

Za dva tri li dana sastala sam se s njim kod Šavo- 
rićke te se je među nama zametnuo razgovor, koji je 
vrijedan, da ti ga svega napišem. Došao Granoša onamo 
po svom običaju naglo i odlučno, a ja odmah pred njega. 
»Kapetane! Zašto vi ono rekoste ovih dana, da će mi se 
slabo naplatiti trud?« — »Pa zar nije tako!« — odgovori 
on posmjehnuv se prijazno. — »I jest i nije. Tko svagdje 
traži nagradu za svoj trud u gotovu novcu, taj se nije 
imao posvetiti učiteljstvu; tko pak ide za višom svrhom, 
tomu će se u učioni naplatit trud kao nigdje.« — »Polako, 
moja draga« — prihvatit će opet Granoša — »ovako se 
ne pogodismo ni dovijeka. Vi se podižete u maglovite 
visine, gdje vas dokučiti ne mogu. Govorimo jasno. Ne 
pitam vas, hoćete li u novcu dobiti dovoljnu nagradu za 
svoj trud, već vas pitam, je li vrijedno, hoće li biti od 
koristi za duhovni napredak naroda, gdje se unatoč svoj 
općini i proti volji samih roditelja bavite obukom i uzgo¬ 
jem tuđe djece? ... Da vam pravo reknem, meni se čini 
da se uzalud mučite. Svijet ne će i ne treba vašega rada. 
Obuzeo vam je taj puk drijemež, zagreznuo je u nehaj- 
stvo, a nema ga tko podignuti. Rekoh vam, vaše su mi¬ 
šice preslabe za taj ogromni posao. Ima ih jačih, dok se 
je otimati za nagradu, dok je grabiti užitak. Al što rade, 
koji su se zavjerili preporodu naroda, koji se tim svojim 
zvanjem diče i hvale na sva usta? ... Dangube, dri- 
jemlju, a kadšto se i koče bud svojim plemićstvom i po¬ 
glavarstvom, bud svojom poveljom svetosti i svake 
vrline.« 

Raspaljen ov;m govorom šuštao je Granoša, kao da 
se nečemu domišlja, a ja ga uz ovu zgodu brže bolje za¬ 
pitam: »Kad puku ne može nitko pomoći, tko nema za to 
posebne vlasti i posebna zvanja, zašto se vi, kapetane, 
ovo nekoliko nedjelja ničim i ne bavite van lijepim osno¬ 
vama na korist Stankovčana?« — Odgovori mi gorko: 
»Doista, krasnim uspjehom!« A ja mu prihvatim: »To ife 

svejedno. Rekoste mi, da je puk zagreznuo u nehajstvo. 
pa da se i ne da podignuti iz njega; kako ste se dakle 
mogli nadati uspjehu, gdje ste mu pomoći htjeli? Ovo je 
ili nepobitni dokaz proti vašemu oštroumlju ili je sjajno 
svjedočanstvo vašemu srcu« ... »Oh, molim vas« — 
presiječe mi govor — »nemojmo o srcu!« A1 ja opet pri¬ 
hvatim kao za inat: »Uzalud se otimljete, kapetane, vi ne 
znate govoriti van od srca.« — »Možda se varate« — 
odvrati mi muklo, a ja nastavim: »Žalila bih od svega 
srca!« — Mahne mi rukomj rekne: »Nemate za čim ža¬ 
liti.« 

Budući se očevidno u nešto zamislio, nisam se usudila 
zanovijetati mu i nadalje. Istom začas pridigne glavu 
kao da će progovoriti, al ne progovori ni jedne. Počet ću 
zato ja : »Ne zamjerite mi, kapetane, pitat ću vas nešto. 
Dopustite, da govorim iskreno. Nekako ste mi otajstveni. 
Tko vas vidi, rekao bi na prvi mah, da ste zamrzili na 
svijet, dapače da prezirete ljude poprijeko; al kad tamo, 
kao da je protivno istina. Vidjela sam vas kod ono- 
madnoga požara, a čula sam i to, što ste kašnje radili! 
Zazorna vam je gospoština, a milujete sirotinju. Mržnje 
svoje ne krijete, a milostivo čuvstvo hoćete da zatajite. 
S čega je to? Vi ste nečim ogorčeni?« 

Prestala sam nadajući se odgovoru; al moj kapetan 
kao da nije voljan odgovarati. Moradoh sama nastaviti: 
»Neka vam se ne daje nažao moja molba: Molim vas, 
razjasnite mi to protuslovlje.« — Mjesto da odgovara, 
zapita me u čudu: »A jesam li vam obrekao?« — »Niste, 
kapetane; to ovisi o vašoj dobroj volji.« — Kazala sam 
mu to tako, da se već nisam bojala, odbit će mi. 

Prihvati dakle: »Nije stalo do moje dobre volje, al mi 
je muka, da vam pripovijedam žalost svoju. Neka vam 
bude i to. Jer da znate, štujem vas iskreno. Ne ćete 
valjda reći, da tajim i da krijem radost svoju, gdje vi- 

dim, da od srca prianjate uz svoje zvanje da niste te- 
žakinja, koja dužnosti svoje vrši samo placi za 1 J° JJ- 
Gledam ja to odavno! - A1 nije meni, da vas hvalim 
Velim vam ovo, da znate, zašto se odazivljem vašoj 
želji. - Čujte dakle, al ne mislite, da ću vam pripovije¬ 
dati bogzna koje zanimljive zgode i nezgode svoje.« 

»Kako me je majka rodila za vojnika, sviknuo sam 
lako krvavu zanatu. Služeć u krajini poćutio sam ipa 
više puta, kolika nam je krivica, što nas drugi narodi 
pretiču u svakom napretku. Domišljao sam se cesto i 
na vojničkoj službi, kako bi se to prevrnuti moglo. A 
kad sam se o tom domnijevao sa drugovi i prijatelji, sje¬ 
tili bi se brzo, da nam se valja okaniti opasna posla. Ako 
sam kadšto i pometnuo ovakve misli, al ih zaboravio 
nisam nikada. Glavna mi je dakako briga bila, kao sva¬ 
komu vojniku, da poskočim u časti. I lijepo mi je sreća 
poslužila. Mogao sam se nadati, da ću po vremenu po¬ 
stati velikim poglavarom u krajini, a onda da se zna i 
čuje, kako svoj svojemu voli. Lijepih h sam slika smislio 
o toj prevelikoj sreći! A kako i ne bih, kad sam se s 
dviju strana imao nadati velikomu nasljeđu, koje me ka- 
šnje i zapalo.« .. 

»Pa da budem sam bio, možebiti ni polak tih sanjarija 
u mene. Al zapet će i oko kakve kukavice o ljepotu dje¬ 
vojke, kamoli da nije zapelo i moje oko. Brzo se to 
zbude Šta da vam o tom pripovijedam! Bila djevojka 
krasna, kao što su i druge, al uzato milokrvna i umna, 
a nadasve moja - tobože dušom i tijelom. Zavjensmo 
se vječnom ljubavi, prisegosmo na sto puta. Nema nam 
zapreke sreći i blaženstvu, tek da kapetanom postanem. 
Bila je takva volja u moga strica, starca ponešto ćutljiva, 
kojemu se nisam smio zamjeriti« ... 

»Postao ia i kapetanom, al u isti čas stigne nam za¬ 
povijed za'Italiju. Na rastanku ponovim s dragom za- 

vjeru i prisegu, a još se s njom i zaručio. Hoće djevojka 
da se rastopi od suza; uvjeravaše me, da će me ljubiti i 
živa i mrtva do posljednjega svoga časa. Odoh u rat bez 
bojazni radujući se unaprijed sretnu povratku. Dolazila 
mi na ratište pisma od zaručnice; pisala mi svaki put, da 
joj javim iskreno, dopadnem li rana, jer da će unatoč 
svakoj prepovijedi 6 poletjeti k meni, da me dvori i nje¬ 
guje. Prošao sam sretno sve do posljednje bitke. Tu se 
vrag perio, a tane talijansko smrskalo moju lijevu ruku. 
Nije bilo druge, morali su je odsjeći, da mi život spase. 
Domišljao sam se golemoj tuzi svoje siromašne za¬ 
ručnice, pa sam molio prijatelja, u kojega je bilo pismo 
kao u mene, da joj piše i da joj javi, kako sam zdrav 
zdravcat. Na kraju lista još smo dodali, da se odsada 
nema nadati pismu od mene* jer da pogibelji više nema, 
a u nas da su pune ruke posla, budući da nam je vojska 
razbijena. Potrajalo neko vrijeme, ja sam ozdravio, s 
ostalom vojskom ovako sakat kući pošao. Što ću kriti 
muku svoju? Ta dika je moja, gdje sam ostao bez ruke, 
zašto da ne budem i bez ruke! Znam, krivo sam uradio! 
Kad me je moja draga ovakova zagledala r srušila se je 
od nesvijesti. Oporavila se dakako, a ja ju molio i za¬ 
klinjao, da mi oprosti, što nisam pomišljao na njezin 
užas. Oprostila mi je, a ja pošao u toplice. Ozdravio sam 
sasvim i međutim prenaredio haljine, da ne hvata više 
nikoga groza od mene. Gledao me svatko, poznao krnju, 
al i žalio rad muke i rad budućnosti; samo mi se za¬ 
ručnica moja nije mogla nikako priviknuti. Spopala ju 
svaki put drhtavica, kad bih se je ikako dotaknuo. Napo¬ 
kon se je tako odbila od mene, da me nije htjela više ni 
pogledati. Odreknem se te ljubavi i ženidbe, svoje to-r 
božnje sreće i blaženstva. Znate, kako mi je bilo!« 


prepovijed, zabrana. 

»Umro mi je u to doba stric: imajući dakle novaca u 
izobilju i preko svake potrebe dao sam se na putovanje. 
Prolazeći tuđim zemljama vidio sam u svačem ogromne 
napretke prama našemu nazatku; a kako nisam mogao 
sviknuti tuđim običajima i tuđim ljudima, poželio sam 
zavičaja. Vratio sam se kući s čvrstom nakanom, da ću 
svojim novcem i svojim iskustvom biti dobrotvor svomu 
narodu. Uvjerio sam se brzo, da takovu zadatku u kra- 1 
jini nema ni zgode, ni prilike. Malo što nisam zlo pro- 1 
šao. Davajući siromašnijim krajišnicima od^ svoga su- 1 
viška, da si porez plate i soli kupe, htjedoše me pro- 8 
glasiti buntovnikom, koji sam već otprije poznat sa 8 
svojih pogibeljnih načela. Rekoše mi, da su moja dobra S 
djela samo izlika, pod kojom mamim svjetinu na svoju 1 
ruku, — a bogzna, zašto. Nije dakle bilo druge, van dal 
bježim iz zavičaja. Naselio sam se ovdje misleći, da mi 9 
je i ovo domovina; al tu sam svemu svijetu bio tuđinac, 1 
kao da sam se iz Turske doselio ovamo. Bio sam na-« 
kanio kupiti imanje, da gospodarim na njem za izgled I 
omanjim gospodarima. Kušao sam najprije zakupom.« 
Naopako! Poglavari nehajni, nigdje reda ni zakona; su- | 
sjedi zavidni i zlobni; seljaci nemarni, a kadšto i po- 1 
škodni. Gdje se je za me marilo, bilo. je od puke zna-1 
ličnosti. Ne čuješ drugoga pitanja, van: tko je i što je!« 
Kušao sam nekoliko puta, ne bih li mog^o biti na korist fl 
svojim susjedima. Uzalud! Iza onomadnjega požara mi- » 
slio sam, svijet treba pomoći, sad će ju prihvatiti. Ne« 
dadu, koji živu od tuđe nesreće« ... 

Ovdje je Granoša prestao pripovijedati, samo me jel 
još zapitao: »Jesam li vam dovoljno protumačio ono to-1 
božnje protuslovlje, koje ste ' na meni našli?« A onda je i 
završio: »Varate se, ako mislite, da sam ogorčen, ili daj 

rmzim ikoga, tko nije zaslužio. Obično ne marim ni za 
koga. Ta tko mari za me? A i ne treba!« 

»Nemojte tako, kapetane!« — prihvatit ću sada ja, 
»Tko vas pozna, mari za vas, o tom sam uvjerena.« 
Odazvao mi seje samo dvjema riječima: »Mislite li?« 
a onda je uzeo škrljak pa ispao iz sobe. 

Jelđe,^ draga Klarice, čudna čovjeka! Neka ti se ne 
daje nažao, što ti već po drugi put dosađujem ovolikim 
pismom o čovjeku, kojega ne poznaš. Srdio bi se ja¬ 
mačno, kad bi ovdje čitao, da je na svaki način zani- 

ii’i 3 ! čovjek. Otvrdnuo je dakako ponešto, 

al kako i ne bi uz onolike protivštine, kojima je svijet 
nagrađivao njegove dobre nakane. Zasad neka bude me¬ 
đutim i o njem dosta. 

Molim te lijepo, ne kazuj majčici o mojoj novoj učioni. 
Odviše bi se je kosnulo. Pisat ću naskoro njoj samoj. Što 
čuješ od naših prijateljica? Kako je Regici? Klotilda je, 
znam, presretna, a po svoj prilici i Slavica. Pozdravlja 
te srdačno tvoja 

Marta. 

U Stankovcu, 25. listopada 18**. 
Draga moja Klarice! 

Čitaj, pa se čudi! Samo dva dana iza moga posljednje¬ 
ga pisma bane u moju sohu —pogodi tko? Kapetan Gra¬ 
noša! Bilo je nedjeljom prijepodne. Začudila sam se i 
sama, gdje on ovako iznenada dolazi k meni. Donio je 
svitak papira. Počne mi govoriti bez okolišanja: »Draga 
susjedo! Evo vam nečega, nadam se bit će vam s voljom. 
Donio sam vam to sam, jer se bojim, da će momu poslu 
trebati tumača.« I razmota odmah papir: »Ovo vam je 
osnova nove djevojačke učione u Stankovcu. Raži zemlje 

je stan za učiteljicu i njezinu pomoćnicu U prvom su 
spratu tri velike sobe za učione. Evo ovuda bile bi ska- 
line a ovo je poseban ulaz za djecu. Kuca bi se imala 
sagraditi na takovu prostoru, da bude sama za sebe; 
pred njom i uz nju moglo bi se nasaditi nešto stabalja za 
hlad, a tko bude htio, može nasaditi i cvijeća. Vidite h, j 
ovdje bi moglo biti igralište za djecu; kad poraste sta- 
balje i grmlje, bit će sasvim zaklonjena od svijeta, iva- 
kva vam se čini ta osnova?« 

Što sam mu znala reći van: »Prekrasna je!« Nadao 
se je on očevidno duljemu odgovoru, zato nastavim 
brže bolje: »Ovu ste vi osnovu po svoj prilici načinili 
odmah iza požara uz one ostale osnove, po kojima ste 
htjeli da Stankovčani grade svoje kuće. Šteta, sto n 
ima nikakve prilike, da će ju općina Prihvatiti pa izve¬ 
sti.« _ »Briga mene za općinu!« — odvrati mi Granosa 
nekim nehajnim ponosom. Reći ću dak e i jam < ^ 

»Ne bih ni ja marila za nju i za njezinu odluku da od 
same osnove može biti ikakve koristi.« — »Sto vi drži e 
do mene?« — upitat će me sada moj kapetan, kao da j 
sam ga uvrijedila. Zatim nastavi: »Smatrate li me dje¬ 
tetom ili budalom kao ostali Stankovcam?« - Jedva 
sam tegnula primijetiti: »Bože sačuvaj!« a on nn vec 
razlagao svoju nakanu: »Ovu sam osnovu osnovao 
ovoga ljeta. Činio vam se je ina kaiko mrk, ponosit m j 
čak ’porugljiv, — vaše sam nastojanje motrio vazaa po¬ 
zornim okom — i prijaznim čuvstvom. Uvjerio sam se, 
da vi svoju djecu ljubite od svega srca, da svom dušom 
prianjate uz svoje zvanje, da ste kao rođeni za učiteljicu, j 
Ovo po prilici kazao sam vam i nedavno, cimo sam tol 
u razgovoru, pobijao neke vaše izreke, cimo sam to zato, 
da se još jače uvjerim o vašoj postojanosti. Opro¬ 
stite mi, imam razloga, te ne vjerujem svačega na piv I 
mah. Uz vaše ljetošnje vladanje ne treba mi vise m a-f 

kva dokaza o vašoj stalnosti. Sumnjati o vama ne ću ni¬ 
kada, al se zato ipak bojim, da uz općeniti nemar za pu¬ 
čku korist bez pomoći i potpore ne ćete odoljeti svim po¬ 
teškoćama, koje još mogu navaliti na vas. U to ime nači¬ 
nio sam ovu osnovu« — reče i lupi šakom po onom pa¬ 
piru — »pa ako vi ushtjednete, sagradit ću Stankovčani- 
ma školu na svoj trošak. Nemojte se ništa ni čuditi, ni 
pitati. Velju vam, sagradit ću ja, ako je vaša volja.« 

Granoša je prestao govoriti, a čini mi se, da ne bi ni . 
smogao bio više riječi. Uzdrhtao mu je glas, vas se je 
uskolebao. A da znaš, draga Klarice, kako je meni pri 
duši bilo! Zar da ti baš sve pripovijedam; ne slutiš li 
ništa? 

Za onim razlaganjem slijedilo je nježno očitovanje. 
Tko bi to ikada rekao bio o onom mrkom kapetanu? Pa 
da ga čuješ, kakav ti je laskavac! Koliko je ljepote na 
meni našao! Pravi ti je zanesenjak. Sav se je pretvorio 
za tinji čas. Ne zna se dosta nahvaliti mojih modrih 
očiju, bistra mi pogleda, plave kose, jasna i zvonka 
glasa, zatim iskrene ćudi, oštroumlja i t. d. Da ti sve iz¬ 
brojim, morala bih se i pred tobom postiditi. 

Znaš i sama, da smo se od toga vremena već više 
puta pouzdano razgovarali; da smo prorešetali svaki 
moj i njegov korak od prvoga mi dolaska u Stankovac, 
pa sve do dana današnjega. Pamti svaku riječ, koju sam 
s njim progovorila; sjeća se vrlo dobro, kako sam ono 
prošle godine na drugi dan Božića poklapala pristava 
Jurkovića; prigovara mi, da sam Janka i odviše mazila, 
pa da će biti neprilike s mladićem, jer da jače prianja 
uza me, nego što i slutiti mogu. 

Čemu se još nije domislio! Reče mi, da ga je zazeblo 
pri srcu, kad me prvi put ugledao; da mu je sinula 
pred očima slika prve njegove drage, da nije znao onaj 

čas: bi li me ljubio, bi li me mrzio. Tom me je prilikom 
zapitao vrlo zabrinutim glasom, ne ću li se nikada zgro¬ 
ziti od jednorukoga čovjeka. Da ga utješim, prislonila 
sam se glavom na srce mu: »Čuješ li, kako žestoko bije 
za me? Ovo je moje blago.« — »Sad bih želio« — reče 
mi — »kao nikad prije, da imam dvije ruke, pa da te 
grlim po volji.« 

Bojim se, dodijat ću ti ovim pripovijedanjem, — ako 
nisi zaljubljena. 

Samo još nekoliko riječi. Bila sam one nedjelje poslije¬ 
podne kod Šavorićke. Na moje veliko čudo već joj je 
Granoša povjerio bio našu tajnu. Po nesreći došao ona¬ 
mo i pristav Jurković, ulagivao mi se kao za okladu, la¬ 
skao mi je i pripovijedao svakakve ljepote, napokon i 
uvjeravao, da je sve to puka istina, čula ga moja prija¬ 
teljica i podražila ga, što se nije požurio, da je sada već 
prekasno. Zablenuo se moj čovjek, pa kad si nije znao 
drukčije pomoći, pohvalio nam se, da mu nude službu u 
Zagrebu, a da će on onamo i otići, jer da mu je već do¬ 
dijalo u Stankovcu. 

I Janko je morao saznati za našu tajnu, jer je sav sme¬ 
ten, ne govori s nikim ništa i ne razumije ničega, što 
mu se veli. Mati mi njegova kaže, da će ga nekud otpra¬ 
viti po poslu, — da se razabere. 

Dvoje se ovdje iskreno raduje mojoj udaji: stari Ša- 
vorić, jer da ću se sirota udomiti, i Barčica, jer misli, 
da će nova i lijepa učiona za koji dan niknuti iz zemlje. 
Šavorićka mi neprestano ističe vrline Granošine, kao da 
mi utjehe treba. 

Majčici sam svojoj napose pisala; molila sam ju za 
privolu i blagoslov. Ne će mi ga uskratiti. Sretne li mene, 
kad ju budem mogla dvoriti i njegovati! 

Pitao me je Granoša kao u šali, ne će li mi sada do- 
dijati učiteljevanje. Usuprot, sad će me istom pravo ve¬ 

seliti. Osnova nove škole mora se dakako promijeniti 
radi našega stana. 

Zlato moje! Ovo ti je posljednje pismo od Marte Bo- 
žićeve, kratko i isprekidano. A čemu da ti i pišem više? 
Sad ćeš ti svaki čas doći meni u pohode, pa boraviti 
kod mene, dok te bude volja. Cjelujem te nebrojeno 
puta; hoću, da te na skoro uistinu ogrlim. Dođi, da vi¬ 
diš, kakva je sada tvoja prestretna Marta. 


( 

I. 


Da je tko uoči dne 15. kolovoza g. 18 .. prošao glavnom 
ulicom sela R ..., bio bi u svestranoj tami, kod inače 
vedre i lijepe noći, opazio još rasvijetljene prozore uči¬ 
teljskoga stana; i da nije dviju šarenih pregača, kojima 
je gospođa učiteljica prozore iznutra zastrla, da ne gleda 
svatko, tko prođe, što u sobi biva, bio bi vidio lijep i 
zanimiv prizor, koji je zavrijedio, da se njim poigra ša¬ 
ljivi kist koga živopisca 1 ; bio bi vidio, kako uza 
prostrt stol sjede do dva čovjeka trošeć posljednje 
ostatke obilne, kako se vidi, večere. Jedan je od njih 
čovjek vremešan, prevalio možda četrdeset godina, a 
drugi je nešto mlađi. Jedno je domaćina, učitelj Pavao 
Č u t u r i ć, a drugo mu je gost Lovro Nevolja, uči¬ 
telj kao i on. Domaćin slavi dvadesetgodišnjicu svoga 
učiteljevanja, i u to je ime pozvao si jorijatelja i susjeda, 
zaklao posljednju gusku i iscijedio posljednju kap vina 
iz smjerna sudića, koj mu je čas pun, čas prazan, kano 
mjesec, samo što više prazan negoli pun. Sjeli su jedan 
naprama drugomu, kako su ostali sjedeć kod večere. 
Gost na obje ruke glavu naslonio i laktovima se o stol 
opr’o; prste s obje strane u brke zavukao i nos u sre¬ 
dini uhvatio, vrat pako prama svijeći ispružio, pa tako 
sjedi, na jedno oko drijemajuć, a drugim nešto mutno 
gledajuć. Kako nam se domaćin drži, rekao bi, on da 
nešto pripovijeda, a onaj drugi da sluša. 


1 ž i v o p i s a c, slikar. 

Na stolu je u kositrenoj zdjeli okosnica posljednje 
guske; okolo nje tamo amo druge prazne zdjele i ta- 
njun, dvije tri boce, dvije šaljice bez drška i jedna bu- 
karica, — čemu ne ima gospodara, jer sve drugo u 
kuci vec spava, osim dva prijatelja, koji ne će da su se 
uzalud sastali,^ već su radi da se svojski porazgovore 
U istoj sobi lezi kraj peći jedno dijete u kolijevci, a drugo 
u kontu; a u drugoj sobi ne bi znao tko je, da dobri 
mjesec, nocm putnik, ustavivši se upravo nad kućom 
učiteljevom, kroz prozor i kroz tavanice u sobu ne svi¬ 
jetli osvjetljujuc dvije postelje od bijela jelova drveta i 
u jednoj od njih nešto živa, crvena i ovelika kano dobra 
paprika, sto se tekar po dužem promatranju raspoznaje 

d^esh 0S h?iPl SP ° Je UČiteljice ’ osim koga su ioj sve ostale 
drazesti bijelom ponjavom pokrivene, pa i samo lice 

duboko u uzglavlje propalo. Ostalo živo i S po? 
kucstvo samo ćemo napomenuti. Do matere leži jedan 
smcic, od koga se ništa ne vidi, a u ovećoj postelji drugi. 
To je dvoje vec odrasle djece. Obitelj popunjava velik 
šaren mačak, sto pod stolom sjedi i prede. 

— p azi brkove, Lovro! To je prvo, što čujemo od do¬ 
maćina skrbecega nježno za ono brkova, što je još pre¬ 
ostalo gostu od prvoga požara. 

n T. Mani se - Pazim ja; već mi reci, što sam te pitao 
Dakle danas dvadeset godina, kako si ovdje učiteljem 
ma vec davno, što se mi dvojica znamo, a još mi nikad 
ne pripovjedi, kako si došao ovamo. 

Domaćin ne odgovori ništa, uzme bocu od kisele vode 
te ju iznese napolje i dade momku, što hrkaše pred vra- 
ltma, cia donese vuna, i vrativši se rekne: » 

Počekaj malo, brate, da si grla pokvasimo 
Utom dođe vino i kucnuvši se, iskapi svaki svoju čašu. 

_ ■ slusaj, da ti kažem, što si me pitao. 

b u k a r i c a, mali vrč. 


— 164 — 


Gost s© namjesti, kako će mu biti najnaručnije, a doma¬ 
ćin se nakašlje, glavom nekoliko puta izmakne i pritom 
rupcu šeput 3 , koj mu je već bio iznad lijevoga ramena, 
sasvim u zatiljak zatjera. 

— Moj brate! Samo da znam, gdje bih počeo, li velis, 
da jesi, kao što nisi, veći čovjek, nego što jesi, da bi še 
o tebi mnogo pisalo i govorilo. A ja ti velim, da si ti u 
tom prama meni patuljak — pače ništa. Da nije udes 
šarovit, kao što jest, već da ide sve na svijetu pravim 
putem, već ja ne bih ni znao kazati ob ovom, što ću 
sada da kazujem; — zatoliko bi morao iščeznuti se¬ 
dla rski šegrt pred onim, što bih ja danas biti morao. 

To rekav rukom o stol udari, glavu uvis digne i ne¬ 
koliko časova postane, da vidi, što će na to prijatelj — 
koj međutim drijemaše. 

Žena se probudi i zagrmi: 

— Lagano aveti 4 ! Što si pobjesnio? 

Kao da je grom pukao, učitelj se strese, a prijatelj mu 
se od sna trgne te ga poplašen pogleda. On pako prija¬ 
telju okom u drugu sobu namigne i šapćuć mu rekne: 

— Vidiš li ti, što je to? Doći će i na nju red; samo 
slušaj, a ne drijemaj. Rekoh ti dakle, da ja sam sebe 
danas poznao ne bih. Ja sam i slušao o toliko njih, koji 
su istim putem išli, pa su postali veliki ljudi. Što ja ni¬ 
sam, to je iznimka. Viditi ćeš, da je mene neka sudbina 
na visoko gonila; ali, kao što svaki čovjek ima svoga 
nečastivoga, tako sam ga imao i ja. Sreća bi me na svo¬ 
jih krilih ponijela, a on uzamši me za noge: »Ne ćeš, Pa- 
vle Čuturiću, jok vala 5 « — i tako sve se penji i padaj. 
Otac mi je bio mali trgovčić, koj je od besposlice tako¬ 
đer nešto učio, i uvrti si u glavu, kako sam mu ja bio 
jedinac, da od mene štogod načini. Svršim male škole i 


3 šeput, zamka, mašlja. 4 avet, utvara, sablast. 5 jok 

vala, ne zaisto. 

7 n^m m i, U i atl ? Sk u-— 3 t0m Se osnivahu njegove nade. Ne 
21’ k f° to b,3ase te su me uvijek držali nevaljalim 

slin T'a Sam ,stma dakom malo učio, ali sam puno mi¬ 
slio, i da nisam uzato imao tu pogrešku te ništa pod 

nebom ne znadph kazati, bilo bi se drugačije o meni 
mislilo i govorilo; a ovako, kako bijah smjeran i šutljiv 
svi su me držali za lolu; jer sam već onda kose na oči 

za "druge velike rT'^ " emaran bio ’ kako sam s^ao 
a druge velike ljude. Kraj svega toga nije se nijedno 

šiblje izderalo, kojega ja okusio nisam, a u razrednici 
vidiš U d7 Ck P ° S iednii - Prednji! Pazi dobro. Već odatle 
Um ° mU ŽiV0tu išl ° sve naopako: »Ne ćeš! 
S ii C UnCU i. neg °. Posljednji. E dobro: po- 

Tikn ’-t , P0S )ednji; ak nije razrednica Sveto pismo 
Tako m,sijah u sebi sve se nadajuć, da će i moja zvi' 
jezda napokon prosinuti, osjećajući živo, da san/ sretniji 
nego mnogi od onih, što onda bijahu preda mnom te 

stove 5 TJVkn^^a 2134116 dolarae ' 1 na trbušinah kr- 
krol četfri ? anas ’ Šibaj sutra > Protukoše me 

HnrfA v v e ‘ svršetku te Četvrte godine 

dođe učitelj - što velim učitelj? _ vrag moj" - on se 

prometnu učiteljem, - dođe momu ocu u dućan i reče 
u. »Znate h vi sto, gospodaru Niko? Vaš je sin liien 

k £ sv"e'?e Z“ taha“ ^ MoftaLvnT^ac 
g daše ga sav zapanjen ne mogućj vjerovati da ie iknđ 
takav Porod izrodio; a ja. to sluša uć osSnuh se ^ 
tajno mislec u sebi: tikva tikvu krsti; pače da reknem 
^Da da! svejedno! ali ćeš vidjeti, štoposlije san reS 

krznarska. 1 ” 3 ’ donia ha, « na ^ 6 7 * * m a 1 j, čekić; • »epija, kaca 

na raskršću života moga. Vrag bijaše, što ono momu 
ocu za me govoraše iz učitelja četvrte škole; i on bi¬ 
jaše, koj ga uputi; jer ti valja znati, da su već stari mu¬ 
draci držali, da Bog s njim dijeli vladu nad svijetom, 
kano mi dvojica oyu bocu vina. Ta je samo za moje 
opravdanje. Moj me dakle otac zovne i rekne mi: »Ej, 
sine Pavle, kad ti ostaješ magarčina te magarčina, a ti 
šibaj u zanat. Govorio sam već s majstorom Lukšom, i 
sutra ćeš k njemu.« Taj Lukša bio je sedlar u našem 
mjestu. Ja dakako ne mogoh se s ocem prepirati niti mu 
dokazivati, kako ja nisam magarčina jer on ne razu- 
mijaše drugo do odrezati za groš slanine, vagnuti 
funtu sala i t. d.; a što je quae maribus.com- 
posita, syntaxis i k tomu syntaxis or- 
n a ta, 10 o tom ne mogaše s njim biti razgovora, a i ti 
0 tom — oprosti — slabo što znaš. Osim toga znadoh ja, 
odakle taj vjetar diiva i što će se odatle izleći, te priy°- 
lim bez ikakva prigovora, da knjigu šilom zamijenim. 
Nu ne bijaše li već to neka tajna slutnja moje budućnosti, 
što sam, idući na zanat, sve knjige sobom ponio? 

0 svom šegrtovanju ne ću mnogo da govorim. Po¬ 
vazdan djecu držao; sve u kući: gospodaricu, kalfe, 
djecu, mačke i pse dvorio; u kuhinji za vratima jio, na 
sjeniku spavao; posljednji legao, prvi ustajao, napokon 
više batina izvukao negoli -zalogaja izjeo: kriv, nekriv, 
udri po meni; ii što usfali ili se što razlije: kriv, nekriv, 
udri po meni; kamogod se obazrem, vidim svoje ljute 
dušmane: u svakom kutu po batina, a za vratih nemili 
korbač; pak što bih njim i izmakao, to me dočekaju 
klete šake. Ako nikad, tud sam zaslužio krunu muče¬ 
ničku. Nu ako se promisli, što sam ja upravo u to doba, 
gdje batinama htjedoše da me umlate, na svoju ruku u 

6 quae ribus composita, iz nekoga pravila u latin¬ 

skoj gramatici; 10 s y t a x i s ornata, pravila o kićenom 

načinu govora. 

potaji radio, to se vidi očito, da je bdila nada mnom 
ipak promisao Božja, koja si ne da mrsiti svojih puteva. 
Uzmi to: amo modra leđa, uši uvijek nategnute, glava 
od samoga čupanja kao kokoš očepurana, bosonog, više 
gladan nego sit, — a onamo gori na sjeniku, tom ležaju 
mojih jada, u sijeno zakopana moja knjižnica: moja 
draga biblika, moja gramatika pars 11 II. i III. i syntaxis 
ornata; za krovom više glave vranilo 12 , artija i sitno 
urezano perce. Slikarstva, kojim sam se nekoć bavio, 
moradoh se u to doba okaniti. Međutim nitko o tom ne 
znadijaše ništa; i tko bi bio slutio, da sam ja sjenik go¬ 
spodara Lukše pretvorio u Parnas? 13 I da je od mene 
kojom srećom postalo ono, što sam ja uvijek mislio, da¬ 
nas sutra bi se taj sjenik skupo plaćao. Bio je neki pje¬ 
snik u Engleskoj, za koga ti sigurno ne znaš, velik pje¬ 
snik, kojega se najsitnije stvari, bud da su prnje i 
olupci 14 , još uvijek velikim novcem plaćaju, kano što se 
je onomad čitalo, a ja zabilježio, nalazeć po pripovije¬ 
danju o njegovu životu neku srodnost između sebe i 
toga čovjeka, kojega nikad vidio nisam, već taj put prvi 
put čuo. za njega. Tako isto, da je kod mene htjelo ići, 
kako valja, to moja djeca ne bi trebala od mene druge 
baštine, nego ovo malo što vidiš. Pitalo bi se za koju 
godinu poslije moje smrti: to li je lula, to li je periš 15 , 
to li je pero, kojim je pisala neumrla ruka Pavla Cutu- 
rića? Što išteš za ovo, što za ono? — To je samo exem- 
pli gratia 16 . U to sam doba pisao svoj životopis, a oso¬ 
bito potanko bilježio sve muke i patnje šegrtovanja 
svoga. To djelo naći će se danas sutra među mojim pi¬ 
smima pod imenom: »Patnje za volju Božju i ono, što 

11 pars, dio; 12 vranilo, crnilo, tinta; 13 Parnas (Par- 
nassus), brdo u Fokidi (Grčka), iz koje je bilo Delf i kastalsko 
vrelo, posvećeno Apolonu i Muzama; 14 olupci (olupak), što 
polupano, staro, nevaljalo; 15 periš, nožić; 16 extempli 
gratia, kao primjer. 

ga — salvo jure divino 17 — čeka, Pavla Čuturića, zasada 
sedlarskoga šegrta« i pod mottom: »Tvrđi je čovjek od 
kamena«. U isto vrijeme sastavio sam nekoliko čestitaka 
uz novu godinu i imendane kojekakvim ujakom, stricem, 
kumovom i t. d. i od nagrade, što bih dobio, podmirivao 
bih troškove svoje književne radnje. 

Nu sada »paulo maiora canamus.« 18 kano što stoji in 
syntaxi ornata. Tud se već bješe dovršila borba između 
moga crnoga prijatelja i onoga, koj je od Božje strane 
nada mnom bdio. Sjećaš li se ti, Lovro, što se je dogo¬ 
dilo svetom Pavlu, mojem imenjaku, kad je jašio paripa 
u Damask? — Kad sam ja ono đakom učio, nisam mi¬ 
slio, da će se isto dogoditi i meni. Ta ti se i ne čudiš i 
ne pitaš, što je? Misliš li, da je to stvar svagdanja? Ili 
si možda i ti imao takovih prikaza? Nisi, ne, moj Lovro! 
To su stvari izvanredne za izvanredne ljude. Ja štujem 
tebe i tvoju znanost i tvoju vještinu u mnogih strukah; 
ali malo ih je, skupa s tobom, koji su oči u oči s višimi 
duhovi općili. Nisu to vukodlaci i druge babje sablasti, 
s kojimi vi drugi posla imate, — to su kćeri Božje, ne¬ 
umrle Muze 19 , >si kojimi se je Pavao Čuturić na sjeniku 
sedlara Lukša razgovarao, kao što se sada s tobom raz¬ 
govara. 

To je učitelj ponešto žešće rekao i pritom nogom o 
zemlju udario čekajuć, u svečanu položaju, što će na 
to prijatelj Lovro. A1 ovaj se tek sada iza sna prenuo, a 
i Bara se s desna na lijevo u postelji okrenula! što kad 
on opazi, ljutito i šapćuć rekne Lovri: • 

— Zar ti tako slušaš? Misliš li, da su moje tajne da 
se u vjetar govore? Ti si prvi komu to pripovijedam i 
zato je vrijedno da me slušaš. 

17 salvo iure divino, ne dirajući u Božje pravo; 
18 P a u 1 o maiora canamus, govorit ćemo o znatnijim 
stvarima; 19 Muze, božice, zaštitnice znanosti i umjetnosti 
u staroj grčkoj i rimskoj mitologiji. 

Lovro si oči rastale i nekoliko puta zine, zatim bu- 
novno rekne^m ^ pav)e . sam0 sam se raa lo zanio. Tko 

% b ćltrn1zS«VUe“bVerrmlTp^ vrata te mu 
prišapne: 

Vin^se donese^napiiu se i domaćin Jiastavi: 
I^'^Trtnana nas izčerata. 

"rs: od’to doba več dru s , » 

došao do obratnika svoga zjvote. a ^ 

S^Sš^SSa^o^očen«™^ 

stor osloboditi, učini mi se no , t 0 ni j e g j as 

f la . s0 , m ftim se upravo mlikuie^ glas Božji od glasa 

ljudskoga, da, i kad šapće, ^ ^ f dublja bit? dosta 

grmi. Ako će f sudnjemJUnu ^ tru^.^ ^ ^ 
svemu svijetu tako da ćemo si Bog ili 

trubi; to odatle ™/ e e nas ^ 0 . Mene su 

tko od njegovih s čovjekom g liasnija še 20 ništa;] 

vilama svako jutro budili, jer vik prenuh; »Pavle, 

a ovdje mi samo nesto^p ^ §t0 zapovije¬ 

date?« - i ne znajuć, kako^bijah ^^ 5 ’ 5 ^^.* j 
žicama Muzami go>von ^kao s ga ? že nu mladu. 

Otvorim oci 1 zagledam, k Muze __ a k 0 s i kadi 

u bijelo odjevenu, kao sto mene kano draga na 

slušao — i ona,, osmjehnuv p av j e i p av le! mani sej 

fšfafnijrSlfza tebe’; pero i knjiga je oruđe za tebe!«] 


20 h a s n i t i, koristiti. 

i iščezne. Ja znađoh, kamo to šiba; ali ne htjedoh niko¬ 
mu ništa govoriti niti što na svoju ruku raditi, nego osta- 
vih sudbini, da ona radi, što ju je volja. Pustim dakle da 
me oslobode za kalfu, i otac da me u vandrovku 21 spre¬ 
mi. Nu tu već sudbina bijaše izrekla svoj »non plus 
ultra«, a to će reći: »Ne ćeš dalje, slaninaru Niko! Tvoj 
je pq krvi a naš po Bogu.« 

— Dosta mi je, Pavle, čudesa, reče nestrpljiv Lovro; 
nego mi još samo ukratko reci, kako si ovamo došao i 
gdje si se s ovom bijedom — pokazujuć na ženu — sa¬ 
stao. Meni je vrijeme da se doma vraćam. Imam i ja to 
zlo kod kuće. 

Utom se Pavao digne i ode u jedan sobni kut te, pogle- 
dav u vis tavanicama, rekao bi da nešto vrača, 

— Ta još kosci izišli nisu; imaš nebore kada. 

Taj kut je zvjezdarnica učitelja Pavla Čuturića. 

— Zar ti tako, Pavle, te iz sobe zvijezde motriš? za¬ 
pita ga gost. 

Nije zgorjega, kad su noći lijepe, gledati iz ove 
suzne doline u neizmjerne prostore utjehe i nade preko 
groba. Ali da nastavim i svršim, jer tf je skoro zernan 22 
poći. 

1 rije nego ću u vandrovku, odem na selo jednom 
župniku, da u njega nešto radim. Tud budem dvije ne¬ 
djelje dana. Čovjek me taj sve to vrijeme pozorno mo- 
tiio i vidi mi na čelu, da sedlarstvo nije moj pravi zanat. 
Jednom kod ručka zapita me, da li znam čitati i pisati? 
Ja se nasmiješim i odgovorim mu ukratko latinski- 
»Multa tulit fecitque puer sudavit et alsit,« 23 — a to će 
reci otprilik e: »I ne sanjaš ti, sokole moj, s kim govoriš« 

J-\ anđr -n ka ’ Putovanje. Bio je prije običaj, da je 
naučnik naučivši zanat pošao na putovanje, da se usavrši u 

kovrf m n° brtl -'V vijeku bila ie upravo dužnost ta- 

god lSfio m m" lka + 1 kafe m? se , dade na Putovanje. Istom 
vm; i 86 \, to J e Putovanje u Njemačkoj zabranjeno. 22 z e m a n, 

zenit? 6 ’ Mnogo je toga dječak morao podnijeti, znojiti se i 

1 mn tkn sam i što sam. On bijaše dobričina, pak 
i reknem mu, tko sam te učinim 

će odmah nato: ^morao hi se s 
svojim učiteljem.« Dr s , atlK) osm jehnuh na ni 

takve ponude sne-bih, no ja rekoh: »Zašto 

, „a sudbinu svoju. Znadoh ja.^sto je^, ^ ^ re!toh 

S svega*ocu ni riječi. On doduše opazi da sam se nešto 

Se nUrag^rSsT'K^i odgoSrk oko vrata bijel 

tig . ne nismo od župnika; moj se otac začudi i n _ 

^l^^l^^af^adSr^na 

St0 _s 1 pakako, prijatelju, sa župnikom? upita Lovro, koji 
s a 

nije”njega briga za Pavla Čuturica; a ja s njim moram 

no nncrah^ Sviiet ie ovaj neka vrst ropotarnice, g 3 3 

sve razbacano jedno preko drugoga; kako što je palo, 
onako i leži To je ono, što ljudi zovu slučajem; ali pa- 

geti od njega; napokon digne knjigu sa stola i dade ju 
Smu čovjeku: »E, sinko ja ti ne mogu Pomoli; vec vo 
pa budi učitelj; ja ću skrbjeti i za te« - i od to doba 

jet za učitelja ne mari. , . Q 

_jako dobro. Nu kako si se oženio. 

— Dugo sam sam o sebi živio; ali bih se rastužio, kad¬ 
god bih pomislio, da ne ću imati potomstva. U našega 
pokojnoga provi,zora 24 bijaše kuharica, ova moja sada- 

f nJ i a 2 5 j a [ a ‘ 0na . nam je obi čno poslije ručka kahvu uta¬ 
bala ^ ; te najprije namiguj, poslije pomiluj, razgovaraj se 
s večeri pred kućom ... Ljudi to opaziše i oženiše me 
velec mi, da ću dobiti barem gazdaricu u kuću, ako 
ništa drugo. Bara je dobra njiva: evo mi je dosada ro¬ 
dila četvero, a dat će Bog i još koje; ... inače ti mogu 
reci, da je sve ono, što se govori o vječnosti i blagosti 
koljena Evina, — sve su to izmišljotine, kojimi se svijet 
vara, samo da se ne zatare rod'čovječji. 

— Jezik za zube! ugursuze jedan. U postelju! ne- 
sreco, dok te nisam — Tu Pavlu jezik zapne i umukne; 
prijatelj mu se na noge skoči i uzam 26 štap i kapu ode 
Pavao ga isprati i vrati se u sobu. 

II, 

Vrativši se u sobu kod prozora stane i, staviv prst na 
usta, duboko se zamisli. On je običavao, kao i drugi 
mnogi veliki ljudi, koje sam ja iz života poznavao kat¬ 
kada po čitavu uru govoriti sam sobom. To se događaše 
osobito u takvih trenucih, gdje bi mu se duh sasvim 
te bi govorio i rukama lomatao ne zna- 

razabfrati; ^ ^ ^ St3ne ° Vak ° sžm sobom 

»Gluho doba noći; mrtva tišina, slast za čovjeka, ko- 

a mU m ? SVI]et 0 , mrznuo te ^ bar koj čas osjeća samim, 

žem 51 Za T le ’ P raznov i erne duhove. Ali, da istinu ka¬ 
žem, sto se toga dotiče, i ja, premda mogu reći, da sam 

sbdim kT Ce Pr0S I ije - tli f' 0pet se katkad a sam sebe 
tidim, kako me neki čudnovati strah obuzme noću. To 

ugazi«; u?eva. laSteIinSki * utabati - 

su utisci, koji tam živ!ne°ču zaboraviti 

uzalud. Ja na priliku nl ’ ^ 0 kojoj sam malo prije 
one strašne, ali i ^am ^ pitan j e svega života 

kazivao Lovn, jjn ^ ^ ^ prik azak), od to doba ne 

moga. 0 doz • v ; eru i e m u duhove.« 
mogu sasvim d ■ posao«, i stane bro- 

»Nu trice i kučine! Sada valja pogre bnu, 

jiti na prste. »Najprije mi va^ Barto la Stonogu. 

kojom ću sutra opjeva ^ošio,a pjesan još na vrbi 
Novce sam vec primi §t 0 £ U sutra pjevati u 

S c r' a md"a £ °e S&ff. ^ dak ' e 

Bartolu Stonogi? Jedno zn ^ je odahnuo, kažu da 
bio upisna pijanica , i 1 ne up iši mu u grijeh, 

je litru rakije ispio, i ) tako , v ^ sta j a0 . Jer ja, ko- 
Bože! — pred prestoljen \ upr avo nikada, sto je 
liko sam o tom mislio, ne^na o; ^ m tijelo? I za 
ono u čovjeka, kad je pua ’ e'reći Ja sam poznavao 
jedno i za drugo mogloJ^ietno govorili, a noge ih vec 
ljudi, koji su jos sasv 1 P e mogahu držati. Tu je oce- 
tako izdale, da se na i . takovih) koji su jos na 

vidno pijano tijelo. A znao ^ ^ u se vin0 pije ih 

nogu stajali i t. d. a koji mišljahu, da je jedna 

grize. Vidio sam .. ’ pokojni namjesnikL •• - c 3 

noga njihova, a druga • P k nos, a na njem| 

imao je slučajno nešto malo ov . pQpla§io bl se 

d0 dvije bradavice p a kad njim natra ške uzmicaol 
sam svoga nosa te bi p Naš se0 ski knez mm j 

dok ne bi gdjegod pao i za p ništa ne razabire.i 

osim drugoga i to, da, kad j krčme , sa seoskim! 

Tako se je onomadne, iduc kuc 


upisna P 


i i a n i c a, prava pijanica. 


stupom, na koji se oglasi pribijaju, više od pol ure raz- 
govarao i molio ga, da ga kući odvede, a jednoć je, vi- 
divši iiebo i mjesec u bari, preplašio se, da se je svijet 
okrenuo, te sve vrijeme, dok se nije otrijeznio, htjeo 
da ga osove na glavu vičuć: kad sav svijet stoji na 
glavi, zašto da on sam bude naopako? Ovo su, čini mi 
se,^ slučajevi, po kojih bi se moglo suditi, da je katkad 

duša, a katkad tijelo, a katkad da je obadvoje pijano. _ 

Kuko mu drago, pokojni Bartol Stonoga naginjao je na 
sve tri ove vrsti, i ne znam, da li su tamo gore odmah, 
čim je došao, mogli s njim računati. Pijanac je bio, i ja 
drugo^ ništa o njem ne znam. Što dakle u pjesmi da re¬ 
knem? Kako da ga hvalim? — Ja držim da svaka ne- 
krjepost ima i svojih krjeposti. Tako je pokojnik -bio u 
pijanstvu kao dobar dan; dao bi košulju sa sebe! izljubio 
bi, gdje bi koga stigao; a zla niti bi šta činio niti govorio. 
A tko zna, kakav bi bio, da je vodu pio? To se dakle 
može na svaki način napomenuti, — i to je dosta.« 

Sjedne dakle i napiše pogrebnu pjesan u slavu pi¬ 
janoga Bartola Stonoge, kao što su ga u selu zvali. 

Zatim izvadi svoj glazbeni repertoar te potraži misu, 
koja je prvi put pjevana g. 17 ... prigodom posvećenja 
župne crkve N ... ke, te je kroz mnogo ruku došla do 
njeg i bila oduvijek ljubimicom njegovom. Zatim po¬ 
traži ona pomagala, kojima se je obično služio proti mo¬ 
notoniji crkvene glazbe i izabere nekoliko veselih koma¬ 
dića za iterludija i napokon jedan lijep »deutsch 28 « za 
svršetak mise. Jo sve htjede sada pokušati na svom gla¬ 
soviru, uz koji je on — budi mimogred rečeno — obično 
i ustima pripijevao, ne da glasoviru drug bude, nego da 
ne bi zaboravio, što svira. 

Nu jedva što je jedno dvije promjene »kyriea« ispje¬ 
vao, al gospodarica Bara se iza sna prenula te šče- 

~ 8 d e u t s c h, njemački plesni komad (Landler). 

pavši nešto, što učitelj dobro poznavaše, premda se u 
mraku ne viđaše, izdere se na nj: 

— Vilovnjače jedan! Zar ti još ne spavaš? 

Još ona nije ni dorekla, al on se već pokupio, tiho se 
svukao i legao. 

I valjade mu otpočinuti od tolikoga duševnoga i tje¬ 
lesnoga naoora te se okrijepiti za radnju, koja ga čekaše. 


III. 

Oko četiri ure poslijepodne otvoriše se mala, od če¬ 
tiri daske slupana vraća školske bašče i u njju stupi uči¬ 
telj Pavao Čuturić. Držanje mu je vele ozbiljno i rek bi 
svečano. Desnu je ruku zataknuo u oprsje svoga mo¬ 
droga kaputa između dva koštena puceta, gdje u sredini 
i za treće mjesto prazno bijaše; a u lijevoj mu je smotak 
čiste artije. Gologlav je, da mu ništa ne priječi razvoj 
misli, što mu se bijahu zarodile u onoj njegovoj bistroj 
glavici; dapače je i kose raščupao; jer mu se činjaše ne¬ 
snosno i to runo, kojim je narav zaodjela glavu čovjeku, 
pošto mu je već i onako sijelo duha, rojište misli — mo- 
zag — zbila u lubanju kano tvrdi oklop: sužnja, koj 
svim svijetom vlada, u toli tijesnu tamnicu. Za uho je 
zataknuo oštro zarezanu olovku i uspevši se na jedan 
kup oplijevljenoga štira 29 i druge travurine, štono stajaše 
do vrata i otkle je lijepo pogledati prama jugu, metnu | 
ono svoje sokolovo oko u žitnu ravnicu zahvativši u > 
krug te čarobne slike i modre planine, koje ravnicu s te] 
strane zaklanjaju, te poče razvaljenim ustima i očima! 
upijati u se miomiris poljskoga cvijeća i mlade tek za tri] 
prsta zemlji otevše se travice; te dok tako s jedne] 
strane priziva u pomoć sve pet ćutila, kojima opći tvari 
sa tvarju, poniknu s druge duhom u otajstvenu ljepotu] 


š t i r, neka biljka (amaranthus blitum). 

prirode, u ovu divnu raznoličnost tvora i boja, kojoj se 
duh njegov divljaše izvođeć si na pogled ispod crne ze¬ 
mlje i jednolikoga lišća bijelu i crljenu blitvu, žutu 
mrkvu, mrki krumpir i drugo povrtelje, što ga okruža- 
vaše, kad mu ne bijaše rumenih ruža, bijelih lijerova, ša- 
rih đorđina 30 i drugoga vrtnoga cvijeća. Ne zna gospo¬ 
darica Bara, što je pjesnik, što li pjesništvo i njim slo- 
veća po izbor priroda. Nu sve to, što Bog stvori, divno 
je, i veliki duh naći će i u najneznatnijoj travčici, što da 
ga ushiti. On dakle tim poče buditi u sebi onaj prirođeni 
dar, koj katkada, istina, zadrijema, ali zato mu upravo 
treba da se probudi. Pošto je tako neko vrijeme stajao, 
kao da se je odrvenio, trže se najedamput kano iza sna. 

»Ha! Evo već osjećam, kako se sve kreće u meni. 
Krv mi je uzavrela, mozag hoće da iskoči, glava da se 
raspadne. Na posao, dok je zavruića!« 

I to rekavši dohvati iza uha olovku, razvije artiju i, 
na dlan ju nasloniv, pohiti drugom rukom da piše. 

Jedno napiše, a drugo mu na pamet padne te tako ono 
prvo izbriše. Kad je tako već jednu stranu do pola is¬ 
križao, strese se Ijutito i rekne sam sebi: 

— Ne ima ništa. Valja mi počekati, dok se plamen iz- 
bukti, dok se bura slegne. Bura, da! Lijepe slike, da njom 
označim ono, što se u meni zbiva. I jest mi u grud ili, kano 
kada se dignu vjetrovi sa sve četiri strane svijeta. Misli 
su mi more, a ja njim plovim, i brod mi je hitan od jedne 
obale k drugoj; ne ima sidra, da ga usidrim, ne ima pri¬ 
staništa, gdje da pristanem. Evo živa slika — ovaj list 
artije. Treba počekati, dok se bura slegne. — I tako me 
jedna prigoda zadešava za drugom. Sad opet da budem 
tumač misli i čuvstvom općinara uz povratak Njegove 
Preuzvišenosti. Zadatak je mučan, ali je i slava zarna- 
mljiva. Ne daj se, Pavle! Jedna prigoda za drugom pro- 

”° d o r d i n a, obična georgina (Dahlia). 
ffrv. pripovjedači — 177 _ 12 









laži; nu doći će vrijeme, doći će čas, gdje ćeš zaboraviti 
sve što je bilo i što si bio, od čuda nad onim, što se od i 
tebe stvorilo; gdje sam sebe poznati ne ćeš. Što ćeš tada I 
reći, Lovro, takmace moj! Tebi Pavao Čuturić nije go- | 
vornik, nije pjesnik, nije glazbenik; nu ja ti velim, da će 
doći čas, gdje će se znati posvuda, da je Pavao govornik, 
da je pjesnik, glazbenik — i što si najvećma od Boga < 
želim — poglavar tvoj. Ali sad mi valja poći knezu i 
starešinam, da se dogovorimo, kako ćemo sutra.« 

To rekavši povrati se iz bašče u kuću, i za kratko vre-j 
mena vidimo ga onakova, kakova ga vidjesmo u bašči, 
samo pokrivene glave i sa drvenim štapom u ruci, gdje 
ide knezu na dogovor. 

Knez i kmetovi seoski sjeđahu već dugo u krčmi, gdje, 
bijahu ugovorili da se nađu čekajuć učitelja. Za seoske P 
vlade Petra Valjevca bijahu svi poslovi rješavani mjesto j 
pod lipom ispred grada u krčmi čivuta Leporta, gdje' 
onaj svoje bogate kuće i svoga sela mali silnik sjedaše I 
sa svojim po izbor vijećem dan na dan pijuć kršteno vino 
nekrštena krčmara. Tu se dočekivahu sve prijave i tu-] 
žbe, tu se izdavahu naredbe preko seoskih stražara, koji | 
vazdan moradoše da sjede na stubah pred krčmom. Tu | 
bijaše i bubnjar seoski; ukratko: to je bila stolica i sre- | 
dište togodišnje seoske vlade. 

Kad učitelj stupi u sobu, pozdraviše ga svi s čašama u 
ruci. 

Dobro nam došao meštre! 31 Gdje te je tako dugo? Što 
je prošlo, od onoga ti ne ima dijela. Nego sjedi, nisi za- 
docnio; međer 32 ćeš ga, ako te je volja, još dosta odni¬ 
jeti. Ej, krčmaru! amo čašu i vina! v> 

Krčmar vino donese i, položivši ga na stol, udari uci-J 


31 meštar, 
d e r, dakle. 


učitelj (od lat. magister, nj. Meister); 32 m e- 

telja dlanom po plećiju, to jest pozdravi ga, a njemu se 
lice odmah razvedri. 

Iskapivši ih nekoliko progovori učitelj ovako: 

— Ljudi! Evo dođoh, da se dogovorimo radi dana 
sutrašnjega. Je li sve u redu, kneže: kola, popudbina i 
drugo što treba? 

— Sve je u redu, meštre, odgovori mu knez; Pilipu 
sam zapovjedio, da spremi dvoja kola (i da upregne naj¬ 
bolje konje; baba Manda je spremila popudbinu, pa sutra 
da idemo, čim svane. Ti gledaj, da s tebe ne dangubimo, 
a mi smo gotovi. A sada Bog te živio! 

Ispiše u zdravlje učitelju i, obredavši se još dva do 
tri puta, skoči najeđamput učitelj Pavao Čuturić i reče: 

— Ljudi! Meni nije duže ostanka. Valja da se idem 
spremati na put. Lako vam; ali večeras mene čeka još 
veliki posao doma. 

— Da, da, meštre; znamo mi; hajde nebore i gledaj da 
se opošteniš. Bit će tamo i drugih općina; pa ako ne bu¬ 
demo prvi, da bar nismo posljednji. Ti znaš njemčati; 
izvijaj, kako najljepše možeš, da bude na čast općini, 
tebi i knjizi, koju si učio. 

Valja čitateljem pobliže znati, o čem se tu radi. 

Vlastelin onih sela čovjek je stran, rodom Nijemac, i 
samo kadšto dolazi da svomu dobru prigleda — u pet 
šest godina po jedamput. A ostao od starine običaj, da, 
kadgod među svoje dođe, a oni da idu i da mu čestitaju 
sretan dolazak, svaka općina zase, sa svojim govorni¬ 
kom, obično učiteljem ili bilježnikom seoskim. U to ime 
izabraše i našega Pavla Čuturića njegovi općinari, da ih 
on Nj. Preuzvišenosti privede. 

Tu se dakle opet radi o slavi, — slavi, koja se dosada 
osniva na više od pedeset svečanih govora i malo ma¬ 
nje prigodnih pjesmotvora, što on sve u rukopisu brižno 
čuva, ili da, kad uzmogne, to blago 'štampom svijetu .pri- 

opći, ili, ako ga smrt zateče, prije nego što joj se nada, 
da ga svojoj djeci ostavi. 

Došavši kući nađe ženu i djecu već spavajuć. 

To je dobro, mišljaše u sebi. Tišina je mati uzvišenih 
misli. I tako razabiruć užeže crijep te ga na stol položi. 
Zatim potegne iz žepa onu istu artiju, na kojoj je prije 
dva sata počeo crtati velepjesan svoju, te i nju na stol 
položi, a olovku za uho zadjene. 

Zatim za tri koraka natrag od stola odstupi i, jednom 
se nogom o pod uprvši, glavu uvis digne, kano da saziva 
vile pjesmotvorke, nakon po četvrta sata ščepa stolac i 
podmetne ga te sjednuv pograbi olovku i napiše naslov. 
Izatoga još jedamput postane i onda, osmjehnuvši se na 
svoju posetrimu, koja mu se bješe kroz pjesničku maglu 
utvorila, rukom izmahne i napiše dva prvorođenca toli 
mučnoga poroda: 

Wir horen miindigst 

DasEuerExcellenz gekommen istgna- 
d i g s t ... 

— Dobro je! — Hajde dalje! 

»Gekommen! ... 

Odakle? ... quis, quid, ubi, quibus auxiliis, cur, quo- 
modo, quando? 3 . Hm! Hm! ... 

»Von Wien osterreichischen schonsten 
S t a d t... 

»Stadt, Stadt, Stadt — — — 

»W o Seiner Majestat R e s i d e n z h a t.« 

— Veoma dobro! — Uh baš sada mora da hrče. Ta¬ 
kova što pjesnika, pa da je u trećem nebu, opet na ze¬ 
mlju obori. 

Nato opet iskliješti oči kao Pitija 84 na svom tronošcu i 


33 tko, što, gdje, čim, kako, kada; 34 Pitija, svećenica u 
delfijskom proročištu, k«ja je proricala. 

digne se na prstih uvis, da srkne malo zraka iz viših 
sfera, te nastavi: 

»V o n, v o n- 

— Sada ide: Kamo? 

»Nach Grafthulms... 

»Vor hundert Jahren genannt... 

— Tako! Treba malo i povijesti; i ona imade svoju 
Muzu. 

Nato upre oči u jedan sobni kut te stane bubnjati 
prstima po stolu. Zamalo mu se opet stane glava lagano 
nadnositi nad artiju, pozorno, kao da se štogod iz nje ne 
istrese, i u jedan mah kao bijesan: 

— Evo je, evo je! Drž\ Pavle, ne puštaj. Sada ili ni¬ 
kada! — zaviknu i tijelom na stol padne, a nos s artijom 
sastavi te na nekoliko dušaka napiše čitavu pjesmu. 

— Gotovo je! — duboko uzdahne i znoj si s čela otare. 

— Nu sada valja još jedamput pročitati, pa onda lijepo 
za Nj. Preuzvišenost prepisati. 

Tud si zasiječe pero i odmota tabak lijepe artije, što je 
čivut Leport velikodušno darovao općini, da se na njoj 
napiše čestitka Nj. Preuzvišenosti. Na artiji je lijep plave¬ 
tan anđeo raširio krila s jednoga kraja na drugi te puše 
u dugačku trublju navještujuć općini veliko veselje sa 
sretna dolaska Nj. Preuzvišenosti. 

Pavao čuturić dakle velikim oprezom artiju na stol 
položi, da joj se štogod ne dogodi, i napisavši odozgo 
štamparskim velikim pismenima naslov stade velikom 
mukom risati početno slovo W., u koje malo pomalo 
dođe veći dio grba i cijelo ime Nj. Preuzvišenosti. Prepi¬ 
savši zatim i ostalo, svuče se i legne. 

Sutradan u prvu zoru dolažaše mu sa.svih strana obe¬ 
ćana toaleta: čizme od g. kapelana, hlače suknene od g. 
provizora i visoki škrljak od šumara. Bio bi se našao i 
frak u selu; nu činjaše mu se, da će u svom modrom ka- 

putu biti kud i kamo ugledniji. Gospoja provizorica za¬ 
motala mu i dobar komad pomasti, da si njom namaže 
brke i glavu. 

Odjenuvši se dakle od pete do glave pristupi k ne¬ 
kakvu ispucanu ogledalu, i tu se najprije uredi odvrh 
glave do ispod nosa, zatim od ustiju do bijelog rupca, što 
mu ga je gospodarica Bara kicoški oko vrata svezala. 
Napokon natjera na glavu malo otijesan škrljak, smota 
čestitku i turi ju u žep, pak, oprostivši se s Barom, ode 
pred krčmu. 

Tu ga dočekaše ostali odbornici u svečanom odijelu 
te ga posade s knezom i još dvojicom u kola i krenuše 
kao svatovi put stolnoga mjesta Nj. Preuzvišenosti. 

Tamo se opet pred krčmom zaustave, zairu u sobu 
unesu te sjednu, da se založe i za čestitku pripreme. Uči¬ 
telj morade još jedamput, prije nego što će u dvor, da si 
ponačini brke i kose, jer mu se mast bješe putem otopila 
na suncu. Kad se sasvim uredi, stane posred odbornika, 
te im obrednik poklona ovako protumači: »Vi ste ljudi 
prosti i ne razumijete, kako ide u velike gospode. Zato 
ne treba da vam mnogo govorim, nego pazite na mene, 
i što vidite, da ja činim, to činite i vi.« 

Nato krenu put dvora. Nu od treće kuće vrati se učitelj 
u krčmu i još jedamput iz čuture podobro povuče, osje- 
ćajuć da ne ima još dovoljno odvažnosti, koja je u takovih 
prilikah glavna stvar. 

Općine, koje bjehu prije njih došle, budu najprije 
pripuštene. Tamo zagleda Pavao i svoga takmaca, me- 
štra Lovru; nu ovaj put ni riječi s njim. Kad na nje red 
dođe, učitelj pred vrati šešir s glave skine i u nj pjesan 
tako udesi, kako će si moći u nuždi pomoći. 

Ušavši u dvoranu pristupi krepkim, ponešto drvenim 
korakom k Nj. Preuzvišenosti i duboko se nakloni. Za¬ 
tim se natrag obazre, da vidi, da li je sve u redu, i pro¬ 
čita drhćućim glasom najprije naslov pjesmi, a onda se 


— 182 


još jedamput okrene i odbornike izmjeri, nakašlje se i 
jasnim glasom počme: 

»W i r h 6 r e n e t. c.« 

Nj. Preuzvišenost bijaše čovjek malašan i dobro ugo¬ 
jen, i kao što sva velika gospoda imaju u svom držanju 
stoto osobito, tako i u Njegove Preuzvišenosti bijaše 
običaj, te bi ruke uvijek na trbuhu držao, pa bi ili palcevi 
prebirao ili, što je još neobičnije, po trbuhu bubnjao. 

To učitelja malo zabuni i kod osmoga stiha zapne. 
Ponovivši još jedamput riječ »etlichen Stund« prigne 
glavu, da u škrljak pogleda, a odbornici se Svi duboko 
naklone; i tako još nekoliko puta, i to upravo na nesreću 
kod najneznatnijih mjesta svoje pjesni, kao što je 
»K r a u t e r«, »S t i m m e n « i t. d. 

Njegova Preuzvišenost već se je odavna nešto nadi¬ 
mala, i krv joj bijaše udarila u lice; a kod riječi »ihre 
S t i m m e n« ote joj se smijeh. Nu kao što jesu velika 
gospoda te umiju sve vješto sakriti, tako i Njegova Pre¬ 
uzvišenost već imaše pripravan rubac i učini se, kao da 
joj se je kihnulo. 

Učitelj i odbornici pokloniše se duboko i povikaše: na 
zdravlje! 

To Nj. Preuzvišenost još većma razigra te, mahnuv 
rukom, reče smijuć se: 

— Dosta dragi moj učitelju! Vi ste moj stari pjesnik; 
znam, da mi sve dobro želite. Hvala Vam. 

Pošto ih Nj. Preuzvišenost bješe otpustila, vratiše se 
u krčmu, gdje odbornici učitelja lijepo počastiše kujuć u 
zvijezde njegovo hrabro i sigurno držanje, krepak glas 
kojim ie govorio i t. d. 

A on sav zanešen povika: 

»Eh! Što ne bi tamo moga protivnika, inače prijatelja 
Lovre, da vidi, kako se čestita i s velikom gospodom 
govori. To je najljepši dan moga života, i ne bih ga dao 
za mnogo, što ljudi inače slavom nazivaju.« 

Kažu, da je slavodobit tako djelovala na duh njegov, 
da upravo toj dobi imamo zahvaliti nekoliko velikih pje¬ 
sni, od kojih danas imamo samo još neznatne ulomke i 
za naše oko vrlo hijeroglifične 35 nacrte. 

Široko i daleko govorilo se ob ovom pjesmotvoru nje¬ 
govu i prepisi zaredivali su od ruke do ruke, i mi saču¬ 
vasmo jedan za vječitu uspomenu na meštra svih me- 
štrova — Pavla Čuturica 88 . 

35 hijeroglifičan, hijeroglifi, sveto slikovito pismo 
starih Egipćana, koje je teško odgonetnuti. 

36 Ta pjesan nije izmišljena, nego je upravo uz ovakovu 
jednu prigodu, kano što je upisano ovdje, sastavljena, i ja imam 
autograf samoga pjesnika, kojega sam u glavu poznavao. 

Glasi pako potpunim tekstom ovako: 

Wir horen miindigst 

Das Euer Exccellenz gekommen ist gnadigst 
Von Wien, oesterreichischen schonsten Stadt, 

Wo Seiner Majestat Residenz hat, 

Nach Grafthums.... 

Vor hundert Jahren genannt 
Wir freuen und schreien mit Mund 
Bald taglich etlichen Stund. 

0 Gott vir loben dich barmherzig 
Dass du gegen uns bist barmherzig 
Und lasset kommen nach 
Vor zehn und neunzig Jahren genannt 
Das heist unsern liebsten Vater 
Zu ... Proprietar und Grundherr 
Mit Nahmen .... 

Dazu gebend Seiner Excellenz. 

Vohin reiset unser liebster Vatter 
Soli iiberall wachsen Krauter 
Und verschiedene Gattungen Blum 
Sollen lassen ihre Stimmen. 

Darum fallen wir auf unsere Knien 
Und machen wir unsere Mlihen. 

Segnen solite alles Euer Excellenz, was der Gott 
Himmlischer Vater und Sabaoth 
Geben werđe mit der Zeit 
Sehen werden alle Leut: 

Das heist Gliickseligkeit. 

IV. 

»Dakle iza nedjelje ima se Nj. Preuzvišenost ovuda 
provesti, da u našem kraju lovi. Ne bi li to bila lijepa 
zgoda svečanim načinom pričekati ga i, da se manem 
repa te da se držim same glave, predložiti mu, pače ga 
na oči uvjeriti o rđavu stanju škole, opisati mu bijedu 
učiteljskoga života i moliti ga za polakšicu, koju ne mo- 
goh dosada izmoliti od njegovih činovnika?« 

^ Tako govoraše sam sobom poslije jela učitelj Pavao 
Čuturić. 

»Ovuda mora naići; tuda mi ne može umaći. Da ga 
dakle ovdje pred kućom pričekam i zamolim, da se do- 
stoji na časak samo navratiti u ovo smjerno prebivalište 
pučkih Muza i viditi, što se od njih radi. Kuća je sva 
prokapljiva, i kao što Božje sunce po bijelu vremenu svi¬ 
jetli onamo, gdje mu mjesta nije: u stan učiteljev i školu 
seosku, tako i kiše i vjetrovi gospodare po njih, kako ih 
je volja. Čemu mi drva, kad jedan živalj nije sklonjen 
pred drugim? Čemu mi krov, kad pod kišobranom to¬ 
liko puta jedem i spavam? Čemu mi ova četiri ispucana 
i poduprta zida, kad mi se nije sigurno noću u postelji 
pružiti, da me tko s ulice za noge ne potegne? A kako 
je u školi? Polovica djece sjedi skvrčena na zemlji; a i 
oni, što su u klupah, nisu ni jedan čas sigurni za svoj ži¬ 
vot. Sve je naopako. Tabla mjesto da je crna, izlizala se 
i pobijelila, te što drugi kredom pišu, to bi meni valjalo 
ugljenom. Abecedarka otrcana i oglodana: jednom pi¬ 
smenu fali trbuh, drugom glava, a trećemu noga; pa kako 
da u dječjih glavah ne bude sve bez glave i repa? Nu i 
što li bi mi sve to? Ljeti škole ne ima, a zimi kako će da 
bude? Tako ljudi, videć da ne ima škole, drže, da ne 
ima ni učitelja; bira 37 ne daju, već što koj dade iz smi- 
ljenja i dobre volje. Gdje i posljednji seljak ima svoj ru- 

87 hir, ono, što se daje po selima svećeniku i učitelju 

čak i večeru, valja učitelju više puta, kad zazvoni podne, 
sa ženom i četvero djece prst u zube. I da još ne ima 
duševne naslade i hrane, po tjelesnoj bi učitelj već davno 
ležao pod zemljicom, strven potrebom i nuždom, kakove 
ne trpe ni ovce ni konji, ali ju trpe Božji ljudi po zvanju 
prvi, a po uživanju posljednji. Mi smo međer oni volovi, 
za koje se veli u Svetom pismu, da jim pri vršidbi ne 
valja zavezati ustiju, nego jim dati što ih ide; a nam se 
evo zavezuju, nam se ne daje. Mi smo oni magarci, koji 
nesamo subotom nego i nedjeljom u jamu padamo, pače 
iz te jame nikada ne izlazimo, pa ne ima nikoga, da nas 
iz nje izvuče. Nu možda će i nam doći dan izbavljenja. 
Baš mi je drago, da mi se je ovo ovako duh razmahao; 
eto mi gotovih dokaza, koje ću sve sastaviti u jedan me¬ 
morandum 38 te ga predati Njegovoj Preuzvišenosti. Vi¬ 
dio sam, da do mene nešto drži; sad ću vidjeti, koliko 
mu je stalo do njegova staroga pjesnika! Ta ne treba mi 
drugo, nego da potražim onu molbenicu, što ju je prije 
četiri godine podnio učiteljski zbor okružnom nadzor- 
ništvu, a ja — da ja ju sastavljao. Ono su argumenta per- 
petua 39 , i što je onda valjalo, valja i danas od riječi do 
riječi.« 

Nato otvori stolnu ladicu i izvadi svežanj pisama te 
našavši spomenutu molbenicu sjedne odmah da ju pre¬ 
pisuje. 

»A sada valja da se dogovorim s Barom, kako ćemo 
urediti svečanost. Župniku ne ću da govorim o tom, 
jer on je, budi 1 među nami rečeno, čovjek dobar, ali čo¬ 
vjek koji se slabo razumije u takve poslove.« 


38 memorandum, spomenica, spis u kojem su zapisane 
nečije želje, molbe, zahtjevi; 39 argumenta perpetua, 
dokazi koji uvijek vrijede. 

V. 

Od to doba vidimo nekoliko dana izastopce učitelja 
pavla Čuturića opet nakon toliko vremena kod svoga 
kista, s kojega bi danas sutra slavio slavom umjetni¬ 
čkom, da ga nije udes bacio na stazu znanstvenu, na ko¬ 
joj se međutim također beru lovorike, pa treba i dru¬ 
gim štogod ostaviti. Nu ovo malo, što je on razumio sli¬ 
kanje, sada mu je upravo dobro došlo. Vrata je zabra¬ 
vio, da mu nitko ne ulazi u sobu i da stvar ostane tajna. 
Na stolu je razastr’o tri velika modra tabaka modre de¬ 
bele artije, koja na selu morade da valja mjesto risaće. 
On, kao što je u svemu bio čovjek vješt i ništa mu se 
otelo nije, tako je i ovdje pogodio, kako treba. Znadijaše 
da Nj. Preuzvišenost uživa u svom grbu obiteljskom. 
Izumi dakle, kako bi iz sastavina grba složio više samo¬ 
stalnih slika. Sjećaše se, da u grbu stajahu s jedne strane 
ribe, a s druge strane jelen. Sjećaše se i krune nad 
grbom. Razgođi dakle tu heraldičku 40 kombinaciju na tri 
posebna dijela. 

Najprije uze risati jelena. Nu što će sa samim jelenom ? 
Odluči dakle okružiti ga primjernom stafažom. A što je¬ 
lenu dolikuje ljepše negoli lovac? S jednoga kraja na¬ 
čini strmu pećinu i za njom lovca, koj se samo od pasa 
viđaše, kako se je iza pećine natkuoio te na jelena pušku 
opaljuje. Jelena je načinio u onom tragičnom trenutku, 
kako se je upravo pogođen zrnom iz puške prekobacio, 
zablenuo i noge u zrak digao. Oko njega načinio travu i, 
jer upravo bijaše još toliko mjesta prazna — do njega 
pružio lovačkoga psa. 

Potom uzme drugi list. Ribe su mala stvar, a artija 
je velika. Ribe žive u vodi. Načini dakle vodu i tim si 
prištedi mučno risanje cijelih riba. Učini dakle, da sve tri 


40 h e r a 1 d i č k i, od heraldika, nauka o grbovima. 

ribe u jednom redu proviruju glavom iz vode, kao iz 
koša guske, kada ih nose na pazar. Nu što je to sve? — i 
Kao što je na prvom listu, tako i ovdje nariše lovca s i 
udicom; ali da ga ne slika svega, zakloni ga panjem, iza,® 
koga da na ribu vreba. Lovački prizori stajahu u savezu i 
sa samom prigodom svečanosti; jer, kako rekosmo, Nj.S 
Preuzvišenost imaše upravo daj dan loviti u kotaru 
općine R. 

A sada dođe kruna. Nju je osobitom pomnjom snimao s i 
naslovnoga lista jedne školske knjige, gdje pod njom I 
stajaše: »s dozvolom poglavarstva.« Kod krune mu se 9 
učini najpriličnije naslikati pod njom glavu same Nj. Pre- i 
uzvišenosti. Tim mišljaše, da će visokom gostu osobito if 
ugoditi. Nu bijaše još s obje strane mnogo prazna mje¬ 
sta. To ispuni sa dva lonca cvijeća, koja postavi uz okru- 1 
njenu glavu Nj. Preuzvišenosti. 

Ne ćemo se ovdje upuštati u rasuđivanja njegove 
umjetnosti. Nu za jedno ga moramo ispričati, što su mu 
mnogi prigovarali, da naime boje nisu svagdje doliko¬ 
vale predmetu. Nu tuj si on ne mogaše inače pomoći,već, I 
gdje mu oskudijevaše prave boje, tamo uze onu, koja je 
najbliža. Tako je na pr. Nj. Preuzvišenost izgledala u licu 
kao da je taj dan cigle vozila; jer ne bijaše boje, koja 
ide za meso. 

Utom dođe i ponedjeljak. Vrijeme je bilo lijepo, i tako \ 
su đaci prošle nedjelje provodili idilički život na polju i | 
u planini za ovcami, kozami, konji i t. d. A sada mu i 
ih trebaše nekoliko za grbonoše, cvjetonoše, pjevače, — 1 
isto tako i nekoliko djevojaka. Valjade mu dakle uoči 
dana, kad je sve kod kuće, zaći po selu i zamoliti ljude, 1 
da mu nešto djece pošalju u školu. Bara je vazdan plela | 
vijence i uređivala školu. Zidovi bijahu zastrti velikimi i 
rupci svakojake boje i po njih isprikopčani vijenci razno- 1 
vrsna cvijeća. Nad stolicom učiteljevom bijaše golem vi- 1 


— 188 


jenac od samih đorđina i u njem cvijećem upisan po¬ 
zdrav »vivat 41 «. 

Ponedjeljak je dakle osvanuo. Čuturić se digne u svu 
zoru i pregleda sve u školi. Potom razveže svežanj 
pisama i položi s jedne strane povelju, kojom je imeno¬ 
van za učitelja, a s druge strane spomenuti memo¬ 
randum. Zatim ode još jedamput u vrt i ondje načupa 
trave, te njom pospe pomost školski, da Nj. Preuzviše¬ 
nosti bude meko hodati. 

Utom prispiju đaci i djevojke te budu najprije naki- 
ćeni: djevojčice po đorđinom za svako uho, potom je¬ 
dnom za njedra, jednom za pas, a poslije imađoše uzeti 
još u svaku ruku po jednu. Momci jednom za šešir, je¬ 
dnom za prsluk, a poslije dobiše još po jednu u svaku 
ruku. Zatim pokušaše ispjevati kratku pjesmicu; »Sini, 
Sunce, na zapadu« — jer Nj. Preuzvišenost dolazijaše sa 
zapada — štono ju bijaše učitelj upravo za tu prigodu 
sastavio te se pjevaše kao božična pjesma: »Čestit svi¬ 
jetu danak svanu«. 

Kad to obavi, odabere od ostale djece tri grbonoše i 
njima dade svakomu po jedan dio grba u ruke te ih po¬ 
stavi u red tako, da kruna s likom Nj. Preuzvišenosti 
dođe u sredinu, i zapovjedivši im da budu u miru, tode 
i preodjene se sasvim onako, kao što je prije osam dana 
Njegovoj Preuzvišenosti čestitao; i budući već sedam 
ura odbilo, izađe pred kuću i stane za dud, da čeka vi¬ 
sokoga gosta opetujuć svejednako njemački govor, ko¬ 
jim imađaše pozdraviti Nj. Preuzvišenost. 

Poslije četvrta na osam nasta zvrka kočije izdaleka.; a 
on u živi čas kapu s glave skine, brkove i opravu po- 
namjesti te iziđe malo napolje iza duda, odakle je Nj. 
Preuzvišenosti na pogledu. 

vivat, živio. 








Kad se kočija približi, on mahne kočijašu rukom da 
stane, i ovaj stane. Učitelj pristupi k vraćam od kočije i 
poklonivši se tri puta, počne: 

»Euer Excellenz —« 

Kočijaš, kad to vidi, izdere se na nj: 

— Sam vas vr ... nosi, zar ne vidite da Nj. Milost 
spava? 

Uto se Njegova Preuzvišenost iza sna prene i, videć 
da kola stoje, prepane se te htjede da skoči upravo na 
onu stranu, gdje učitelj stajaše kod vrataca. Spazivši 
njega trgne se natrag i dosjeti se odmah jadu. 

Učitelj, prepadnuvši se od mrka pogleda Njeg. Pre- 
uzvišenosti, ne znade što da počne. Amo mu šešir iz ruke 
na zemlju pao, a onamo mu se kosa od straha naježila i 
brci mu se počeli odvijati, kao što se odmata trava sa- 
tovka, kad se djeca njom igraju. Usta kao da su mu dro¬ 
tom sašivena, — ni mrtve rječice da proslovi. Ruke mu 
visijahu po običaju svaka na svoju stranu niz noge, i uza¬ 
lud mu bijaše micati s oba palca — kao da vesla, ne bi li 
mu se pokrenuo brod govorništva — ne mogaše da go¬ 
vori. 

Njegova Preuzvišenost, kako bijaše čovjek inače do¬ 
bar, videć gdje se učitelj kao pile u kučine zapleo, zapita 
ga ljupkim glasom: 

— Šta je, moj učitelju? 

Usta mu se ne razriješiše, ali ruke se razdrveniše i 
sve, što mogaše, bje te rukom pokaza na školu. 

Njegova Preuzvišenost, da ispuni volju ubogu čo¬ 
vjeku, siđe s kola i pođe u školu. Kad dođoše pred vrata, 
požuri se učitelj, da mu ih otvori i uniđe za njim; nu u 
toj velikoj revnosti noga mu se po masnoj travi omakne, 
i on, padajuć nauznačice, sruši pred sobom dva grbo- 
noše tako, da više ne mogahu rabiti, a za sobom tablu. 
Nj. Preuzvišenost prihvati ga rukom pa ga tješijaše radi 
nesreće; a on mu neprestance odvraćaše: 

— Oprostite, Vaša Preuzvišenosti; nije bilo hotimice. 

Djeca, čineć svoju dužnost, zapjevaše, dok još učitelj 
padaše: »Sini, Sunce, na zapadu«; ali im on mahnu rukom 
da šute, i tek kad se bješe opet osovio i Nj. Preuzviše¬ 
nosti ispričao, zapovjedi, da se snova pjeva, a on sam 
odmjerivaše takt. 

Nj. Preuzvišenost, odmah kod prvih riječi, stane izja¬ 
vljivati svoje zadovoljstvo neprestanim »vrlo dobro« i 
»dosta je«, tako, da učitelj, napokon upućen o povoljnu 
uspjehu pjesme, presiječe pjevanje, kojega se jeka odbi¬ 
jaše od zidina školskih u šarom raznoglasju tako, da 
Nj. Preuzvišenost bi prisiljena malo si pročistiti uši. 

Potom se imadijaše držati govor, u kom se učitelj 
ispričavaše, što se evo usuđuje Nj. Preuzv. na pol puta 
ustavljati i t. d.; nu i tud se Nj. Preuzv. nekako spasi 
popleskavši učitelja po ramenu. 

Tada uze ispitivati djecu, od koje nekoja moljahu, 
druga čitahu, a treći kazivahu: po čem se pozna, kad će 
kiša; da li guske i ostala životinja ima svoj jezik; zašto 
se čovjek strese, kada ga Smrt preskoči? i t. d. 

Napokon zapita učitelj jednu djevojčicu: gdje se je 
rodio Spasitelj i kakav se odatle izvodi praktičan nauk 
za nas? A djevojka odgovori: da kad je njemu bila do¬ 
bra štalica, mi da ne tražimo bijelih dvorova; kad je on 
mogao spavati na slamici, mi da ne tražimo mekih du¬ 
šeka 42 ; kad je on mogao s volom i magarcem pod jednim 
krovom spavati, zašto da i mi — Tud joj učitelj presiječe 
riječ. — Dosta je, dijete toga, — jer valjađe sve, što 
djeca govorahu, protumačiti Nj. Preuzv. na njemački. 

Nj. Preuzvišenost, koja već svega bijaše sita, pohvali 
ukratko sve, primi memorandum, koj mu učitelj uz du¬ 
boki naklon predade, i izilazeć na dvorišna vrata reče 
mu: 


42 dušek, jastuk, vanjkuš. 

— Za nedjelju dana dođite momu nadstojniku po od¬ 
govor, a držite se pomalo i općine. 

Kukavni učitelj znadijaše dobro što će to reći: »nad¬ 
stojniku po odgovor« i »općina«, pak misleć uzato na 
nesreću, koja mu se je malo prije dogodila te glavni dio 
svečanosti uništila, zatim na kobni odgovor o jaslicah 
Gospodnjih uzdahnu duboko i reče: 

»Da, da, Gospode! Tvojih osam blaženstva jedina su 
naša blaženstva«. 

Za osam dana nalazimo učitelja skupa sa ostalom svje¬ 
tinom u letvami pretinjenom tobožnjem predsoblju Nje¬ 
gove uglednosti g. nadstojnika. Pandur vlasteoski pro¬ 
ziva redom ljude, kako mu ih kazuje g. nadstojnik. Na- 
jedamput zavikne: 

— Učitelj Pavao Čuturić! 

— Hier! odjavi se on. 

— Evo Vam Vaše molbemce s rješenjem, reče nad¬ 
stojnik i pruži mu onaj poznati memorandum preko ra¬ 
mena, kako mu stojaše za stolom, i ne pogledavši sa u 
lice. 

Učitelj, koj bijaše odlučio, da danas ne će štediti riječi, 
kud puklo da puklo, ne htjede da se odmah ukloni, nego 
stade za stolcem Njeg. uglednosti i čitaše rješenje: »Ob 
Mstantes hoc anno penes oivile, stabula caete,raque aedi- 
ficia oeconomica mulitiplices reparationes, petite deferri 
nom posse.« 43 Kad to pročita, kako bijaše čovjek čedan, 
ne htjede da čini prostačina, nego, kako će fino prevući 
ispod noisa nadstojniku tu nepravdu, reče mu smiješeć se 
— kako mišljaše — ironično: 

— Hvala vam, gospodine nadstojniče. 

Ovaj pako uze to pod istinu i odgovori naklonivši se: 


43 Poradi mnogih popravaka, koji su potrebni oko ovčarnice, 
staja i ostalih gospodarskih zgrada, ne može se molba predati 
na rješenje (ne može se molba zadovoljiti), 

— Na malu, učitelju. 

Na malu da, mišljaše u sebi učitelj i tek na stubah 
dvorskih šaku stisne te, obazrevši se nekoliko puta tamo 
amo, rekne oštro i glasno nadstojniku u drugom spratu: 
Na malu! Što na malu? Na ničem! i tako si iskalivši 
srce na nadstojniku, ode seoskom knezu. 

— Dobar dan, kneže! 

— Bog daj, učitelju! 

— Brate kneže. Sad ne ima više šale, već gledaj s 
općinom da mi opravite kuću. Nesamo da je sramota za 
općinu, nego ja mogu svaki dan u njoj skupa sa ženom i 
djecom izgubiti glavu. Pa da bar tom prigodom uzbude 
i naše djece nekoliko, te bi unapredak bili valjada malo 
pametniji. 

— Učitelju moj, odgovori knez, sve je to lijepo i toliko 
puta se već mislilo na tvoju kuću. Nu ove godine valja 
pokriti općinsku krčmu, valja stražu, valja nam, kako 
smo se zavjetovali, sagraditi pred selom kapelicu sve¬ 
tomu Antunu. 

— E, tako li je to? ražesti se učitelj. Onamo su preče 
ovce i koze, konji i volovi, negoli učitelj i obitelj njegova; 
ovamo se gradi krčma i straža, a učiteljevu stanu što 
Bog dade! Sebi pravite zaštitnike, da vam brane marhu 
i polja. Ja ne trebam ni jednoga od njih. Tko će dakle 
zaštitavati mene i moju dječicu? Sveti Antun, nije li, 
kneže? 

— Tko mu drago; ele ti si zabilježen posljednji. 

— Znam, znam, reče učitelj odilazeć. Bog će mene ču¬ 
vati, braniti ii hraniti kao i dosada. Gradite si ovčare i 
štale, da vam ne pokisnu ovce i da vam ne zebu konji i 
volovi, a ja ću u svojoj kobači 44 živiti sa svoje četvero pi¬ 
lića, dok bude Božja volja. Vas neka štiti sveti Antun; a ja 


44 k o b a č a, od drveta kao krletka (kavez), gdje se drže 
kokoši ili kakva druga živad. 


Hrv. pripovjedači 

se izručujem mudrici sv. Kati i učitelju svih učitelja spasu 
našemu Kristu. Hranite se vi bijelim hljebom i mesom, a 
jaj ću prnjom i kiselicom kao i dosada. Nu i ti, kneže, i ti 
nadstojniče, ne daj meni Bože, kao što se tvrdo nadam, 
sjesti na onom drugom svijetu uz prijestolje Božje, pa da 
vas obojicu, a i Nj. Preuvišenost - budi među nami re¬ 
čeno — smotrim, kao onaj Lazar evanđeoski, na dan 
pakla, gdje jedan drva tovari, drugi nosi, a treći vatru 
loži; pa da onda vi, smotrivši mene, stanete zalamati ru¬ 
kama i vikati što vas grlo nosi: »Slatki ljubazni meštre 
Pavle! Daj nam dobaci štogod, da se uspnemo k tebi«; a 
ja bih onda uzeo kakvu podugačku gužvu 40 , pa bih vam 
ju dodao; a kad bi bili jedno dva tri hvata od zemlje, onda 
bih vas najedamput — zvec! o zemlju. — I tako, kao što 
iz svega vidim, učitelj je zbilja samo prognanik na ovom 
svijetu, a prava njegova domovina tamo je gori. 

VI. 

Kako se doznaje iz književne ostavine učitelja P. Cu- 
turića, imenito iz njegova dnevnika, koga ulomci evo 
pred nami leže, morao je on dvije tri godine poslije ovih 
događaja umrijeti; jer opisavši još učiteljsku skupštinu, 
u kojoj je on opet pero vodio, i upisavši govore, koje 
je tom prigodom držao, zaključuje dnevnik ovim rije¬ 
čima: »Buduć pako da osjećam, da mi doskora valja 
umrijeti, stoga se ovim, — salvo d e r e 1 i q u o cre- 
atoris in creaturam dominio 4 ° —odričem već 
unaprijed svega svijeta, i što mi još preostaje vremena, 
to ću da se za smrt .pripravljam. Ako se međutim ipak 
sluči štogod znamenita, što bi za moj život bilo od kakve 
važnosti, to će se naći na koricah moga molitvenika.« 


45 gužva, savijeno gipko pruće; 4fi ne dirajući u ostalu 
vlast, što je ima stvoritelj nad svojim stvorom. 

U ostalom na tom molitveniku ništa se drugo ne nalazi 
zabilježeno do nekoliko oka veresije u krčmara Leporta 
i da se je 14. travnja otelila) krava zekulja 47 , a 29. da je 
tele mesaru prodano skupa sa kravom. 

U seoskom zapisniku stoji, da je — kao mnogi drugi 
veliki muževi staroga i novoga svijeta — sahranjen na 
općinske troškove; što se također za dopunjenje životo¬ 
pisa napomenuti mora. 

Njegovi rukopisi nalaze se u dječjeg skrbnika, koj ih 
čuva kao znamenitost neku i još nije pravo odlučio, ko¬ 
jemu zavodu da ih pokloni. Nam ih je ustupio samo za 
porabu, te iskreno ispovijedamo, da nam je žao, što ništa 
nije potpuno, već moradosmo pobirati po ulomcih, gdje 
šta znamenitijega mogosmo naći. Ima i boljih proizvoda 
pera njegova, nego što je dnevnik, koj među rukopisi 
dolazi pod latinskim naslovom: Commentarii Pauli Csu- 
turics ludimagiistri R ... sis 48 — ali tim bi trebao velik 
komentar, koj posao mi ostavljamo drugim. 

Pavao Čuturić bio je jedan od ljudi, koji su umrli, 
a nikada pravo ne znali, zašto su se upravo rodili. Laćali 
se ovoga i onoga, samo jednoga ne — za što su možda 
upravo bili. Čovjek inače dobra srca, koj se je mogao 
nad svačim rasplakati, nad zaklanim piletom, a kamoli 
ne nad nesretnim čovjekom. A sam bijaše nesretnik i 
mučenik ovoga svijeta sred umišljene svoje sreće. On si 
je sam vračao od zla dobro, od siromaštva bogatstvo, od 
nužde krjepost, od neukosti znanje, i to bez ikakve ča¬ 
rolije: čaša vinca, jedan dan dobar među deset rđavih 
pretvaraše mu pakao u raj. Ako ga gdje uspitaju, kako je 
živio, a on će reći: onako, kako sam znao i mogao. Bio 
je u ostalom niska, malo nerazmjerna stasa, kratkih nogu 
i dugačka tijela; jake kose, koju je uvijek na oči natje- 
rivao; dugih ruku, koje je samo u osobitih prigođah di- 

47 zekulja, krava zečje dlake; 48 m e m o a r i, zapisci 
učitelja Pavla Čuturića. 

zao, inače su mu uvije visile, i u govoru je občino samo 
palcevi kretao i prebirao. Imao je mnoge pogreške i obi¬ 
čaje velikih inače ljudi: mucao, kao i najveći govornik 
stare Grčke; uvijek se jednako odijevao kao Napoleon 
Veliki; ljubio čašu vinca kao Lesandro 49 bio u nuždi 
s malim zadovoljan, a u svih nezgodah života ravnodu¬ 
šan kao Sokrate i Diogene. Inače je malo govorio, a 
mnogo mislio. U običnom govoru imao je tri poslovice, 
kojimi je govor izmjence preplitao: »Kako da kažem« 
»Što ti ja znadem« »I tako dalje«; a svečana mu je poslo¬ 
vica bila: »Sic itur ad astra!« 60 . 

49 Lesandro. Aleksanar Veliki; 50 Tako se postaje slavan. 

JANKO JURKOVIĆ: 


MEMOARI STARE GREŠLJE. 1 


groš 1 j a, grešljika, nekakav sitni novac (njem. Groschel). 






I. 

Bijah sinom siromašnih roditelja, koji su me do osme 
godine kod kuće držali, kako su znali, odgajali, kako 
mogli, u školu otpremali, a napokon, nekom dobrom sre¬ 
ćom ili, da pravo reknem, pomoću možnih zagovornika 
u neki zavod smjestili. Pokojna moja majka — Bog joj 
dao duši dobro! — kako bijaše blaga srca, prepuna lju¬ 
bavi prama nam, djeci svojoj, i kako preko gora našega 
zavičaja ne bijaše vidjela ni samo pedlja drugoga svijeta, 
otpravljajući me u zavod — koji bijaše jedno pol dana 
od rodnoga mi mjesta — ono posljednjih nekoliko dana 
često bi me, kradom od oca, k sebi privukla i, uzamši 
mi glavu među one mile ruke, sva bi mi blažena u oči 
pogledala, pa bi onda najedamput plakati briznula, a za 
čas se opet ljupko nasmiješila i snova me dragat uzela, 
svakako me svjetovala, a na posljetku uvijek dodala: »Pa 
nam često piši, rano moja.« 

Tolikoj ljubavi majčinoj odazvaše se sve sile duše 
moje. I koliko po slaboći djetinjoj poslije možda ne uči- 
nih, zaonda bar odlukom potpuna muža bjeh odlučio, da 
ću ju u svem poslušati: da ću se učiti, da ću se dobro vla¬ 
dati, da ću na nju uvijek misliti i da ću joj često pisati. 
A da navlastito uzmognem zadovoljiti ovoj posljednjoj 
želji, bijah se po siromaški opskrbio svom listo-pisaćom 
spravom, samo ne imadoh pečatnika. Da ga si nabavim, 
ili da mi ga nabave, o tom ne smjedoh ni misliti. Za ono 
doba među đaci ovaj pečatnik bijaše atribut gospodstva 
i među stvarima, koje se poželjeti mogu, stojaše on na 

onoj visini aspiracija 2 , na kojoj stoje danas zlatni lanci i 
ure zlata materinih. — U starom obiteljskom ormaru po¬ 
znata kroja poput tabernakula 3 crvenih, s množinom 
svakojakih ladica, bijaše u jednoj od ovih među drugom 
sitnom ropotarijom stara grešlja (novac), lijepo izrazita 
lika; — nju uzeh, da mi bude pečatnikom, dok ne stečem 
svoga. 

Od svih stvari, koje imah u životu, ne bijaše mi ni 
jedna tako vjerna kano ta zamjenica pečatnikova. Ona me 
po svih mojih raznih putevih pratijaše od djetinjstva do 
muževne dobe. I koliko bijah čuvaran i pažljiv, mnoge 
stvari i krupnije i vrednije i meni milije izginuše preme¬ 
tačinom dosta nestalnoga života, silnim seljakanjem od 
mjesta do mjesta; nu svaki val, koji bi mene dalje ponio, 
i koliko bi drugoga progutnuo, moju bi grešlju uvijek 
na suho izbacio i na vidik iznio. 

Bijaše u mene ujak svećenik, koji me je jednom uz 
imendan za čestitku tvrdom križarom 4 darivao. Prvi tro¬ 
šak od nje bijaše mi pečatnik sa znakovi vjere, ufanja i 
ljubavi i početnim slovi moga imena. Srce mi od radosti 
silnije kucaše, kad ga prvi put u vosak utisnuh; čuvstvo, 
koje me obuze, bijaše srodno onomu, kad si nakon više 
godina prvi put vidjeh ime naštampano. A kako, mišljah, 
da će mi se tomu istom obveseliti majka! Znadoh. da će 
kod prvog lista, zatvorena tim novim pečatom, prije 
nego li ga otvori, ona slova izljubiti i suzami natopiti, 
jer će joj se mjesto hladnih i tuđih crta novčanoga napisa 
prikazati iznenada^ očima pouzdani, rječiti, živi znakovi 
imena, upisana u srcu njezinu. 

Otkako stekoh taj pečatnik, povrgoh grešlju, i potucaše 
se po svih kutovih moga maloga đačkoga i potonjega go¬ 
spodarstva. Ali, kako rekoh, sto puta se zametnu, i mi- 

2 aspiracija, želja; Mabernakul (tabernacuhum), u 
katoličkoj crkvi kućica, gdje se sprema presv. otajstvo; 4 kri¬ 
ža r a, srebrni novac što ima na sebi krst (križ). 

šljah je izgubljenom — pače i ne mišljah više na nju — , i 
sto puta se opet ukaza. Gdjegod bih što tražio, tuj bih nju 
našao; gdje bih što premetao tuj bi ona ispala. Ako bi ju 
izmeti ;i na buništu bi se opet našla; k pralji bi otišla, i 
opet bi se povratila; djeca i mlade mačke bi se njom 
igrale, i opet bi došla na svoje mjesto. Obično boravište 
bijaše joj na posljetku među pijeskom u mastioniku (tin- 
tarnici). Tuj bi po njoj, pišuć, mastilom štrcao, i dogodi 
mi se jednom te u hitnji napisav gotov list, zagrabim 
žlicom da ga pospem; al kad tamo, i ona mi se pridruži 
te mi sve pismo zamrlja. Ljutit, hitim ju kroz otvoren 
prozor, pomisliv u sebi: »kako me se ova rđa nadove¬ 
zala, neka ide do bijesa!« — Nu za časak: kuc, kuc na 
vratima, i u sobu stupi mali uličnjak te improviziranim 5 
poštenjačkim držanjem pruži mi moju grešlju. »Ovo će, 
reče, biti vaš novac, jer je na vaš prozor izletio i meni 
upravo na glavu pao. Ako sam i siromah, pošten sam te 
vam ga donosim«. Dobro se bijaše dovio mali! Uz jeftinu 
slavu poštenja, mjesto mrtve dobi živu krajcaru, a ja 
grešlju bacih opet u pijesak. 

U to doba dođoše mi ruku spisi Addisonovi 6 , te na¬ 
iđoh, gdje pripovijeda,-kako ga jedne večeri bješe poho¬ 
dio prijatelj, čovjek silna razgovora, kojim bi mu vrcale 
misli i primjedbe koliko nove toliko neobične. Između 
ostaloga tvrđaše, da se hoće više uma tihu i samotnu 
negoli bučnu i nemirnu životu. Mnogi ljudi našega vijeka 
da se nečim grade stoga, što se neprestano tamo amo 
vrzaju te čine koješta male ili nikakve vrijednosti. To go- 
voreć spazi na stolu domaćinovu nekakav novac i brzo 
smisli primjedbu, da mnogi od onih vrzala nisu doživili 

5 improviziran, bez spreme zamišljen, učinjen; 6 Ad- 
dison Josip (1672.—1719.), engleski pjesnik i državnik. 
Najviše je izišao na glas kao humorist i svojim esejima o' 
moralu. 

ni polovicu onoga, što bi nam mogao pripovijedati onaj 
novac, da govoriti umije. 

Tom opaskom prijateljevom zaplodiše se u duhu Addi- 
sonovu »Memoari šilinga «, 7 koje pročitavši ne mogoh 
da ne pomislim na svoju čudnovatu grešlju; i kao što se 
u razgovoru onoga prijatelja bješe razigrala mašta Addi- 
sonova, tako plod njen, ona domišljata pripovijest zgoda 
šilingovih, bijaše pokrenula mojom ponešto življom ra- 
zmnjevom 8 . 

K tomu nadođe još jedna okolnost, podobna u onaj čas 
pobuditi vjeru u tajni savez i najslučajnijih prigoda. Kad 
je mene upravo najživlje zanimala pripovijest Addiso- 
nova i moguća srodnost sudbine između njegova šilinga 
i moje grešlje: dođe mi sestra i, nauma ipitati gusku za 
Martinje, zaiska, da joj dam, ako je još gdjegod, onu 
grešlju, da ju skljuka u gusku, kako će se bolje upitati; 
jer da se to tako drži i čini — s dokazanim uspjehom. 

Upravo sada! To mi se učini sumnjivo. Odreknem se¬ 
stri i mjesto grešlje dam joj drugi novac; nju pako, mje¬ 
sto u pijesak, stavim na ormarić uz postelju, dok ju gdje¬ 
god bolje spravim. 

Bila je večer i, došavši doba spavanju, legnem se i po 
običaju uzmem knjigu — i to opet Addisona— da čitam. 
Prevnaćajuć list po list stvari poznate dođem opet na 
povijest o šilingu. Zanesem se u misli, a pomalo i u san. 
Svatko zna, da je to stanje polusna za otajstvene stvari 
— kojekakove prikazni — najprikladnije. Učini mi se, 
da nešto zuji, kano glavom maloga zvona, i odmah za¬ 
tim ču se riječ ljudska: Xaips-_ ave!- 

zdravo! na koji posljednji pozdrav otvorim oči i imam 
što da vidim. 


7 šiling (shilling), engleski srebrni novac; 8 razmnjeva 
fantazija. 

Kakogod šiling Addisonov, tako se mioja grešlja na rub 
osovila. Potezi maloga lišća počeše joj oživljavati i raz¬ 
micati se, iz odsječena vrata porastoše ramena, ruke i 
ostalo tijelo, te preda mnom stajaše potpuna slika čo¬ 
vjeka, lakat od prilike velika, živai proletera današnjega 
kalupa, od glave do pete otrcana, kroz kapu propalih 
vlasi a kroz čizme prsta, nu lica veoma umiljata i izraza 
u njem dobroćudna, — te poskočiv jednom nogom i za- 
mahnuv kapom još me jednom pozdravi: Zdravo! 

Ja ga zapanjen pogledam. 

— Što me tako gledaš, reče, čemu li se čudiš? Da li 
ovom mom odijelu? ili jeziku, kojim te pozdravih? Ne 
čudi se ni jednom ni drugom. Sve ćeš znati. Odijelo mi 
lijepo dolikuje, a jezik sam, premda tuđin, vremenom na¬ 
učio; a to je čini mi se manje čudo, nego što neki (e) od 
vas svakojake znate, a svoga ne umijete.« 

— To je sve dobro, reknem mu; nu tko si ti? 

— Ja sam tvoja grešlja. Znaš, kako sam te se od dje¬ 
tinjstva vjerno držao, i sve to vrijeme gledao sam pri¬ 
liku, da ti se otkrijem i da ti pripovijedam zgode mnogo- 
vječnoga bivstvovanja svoga. Taj nagon oživlje u meni 
tim jače, kad danas čuh, da imam tečaj svoga života 
zaključiti krutim zatvorom u želucu guskinom. Svatko je 
rad poslije sebe ostaviti kakovu uspomenu. Čuj me, 
dakle, ne ćeš se kajati. 

N. B. Prije nego počnem: Tebi se možebit čini, da bi 
meni, kano grešlji, valjalo govoriti u) ženskom spolu. Nu 
ja se držim generičkog svoga svojstva kano novac; i bu¬ 
ci uć taj u vas muškoga spola, ne budi ti na spačku 9 , što 
se služim tim spolom. To je — da se razumijemo. 

Rodio sam se na otoku Cipru (otkuda i cuprum, bakar) 
u vrijeme, kada su Grci taj otok Perzijancima oteli ra¬ 
tom kušali. Ne ću da ti naširoko kazujem, kako su me iz 


9 s p a č k a, smetnja. 

zemlje izvadili, od truse oprali, vatrom stopili i u štap 
skovali i u kovnicu dovezli te novac od mene načinili. 
Jednoga se ugodno i s ponosom sjećam; kad naime go¬ 
tov ispod tiskala izidoh i kušalac, udariv menom o ka¬ 
menu ploču, reče: dobar je! t. j. da nisam šupalj ili inače 
nedotupav. A to spominjem zato, što mi se čini, da bi taj 
postupak katkada bio veoma potrebit i kod vas ljudi, 
prije nego vas u tečaj stave. — Nu to je samo onako uz¬ 
gred rečeno. 

»Najprije dakle bijah grčki novac. Ne znam, koje si ti 
misli o seobi duša. Vi ljudi o tom dosta govorite, ali, čini 
mi se, malo znate, a još manje osjećate. Početnik, toga 
nauka, moj zemljak one dobe, Pitagora 10 , bijaše jedini 
te se usudi ustvrditi o sebi, da za doba trojanskoga rata 
Euforbo, sin Pantoov, ne bijaše nitko drugi, nego on 
(naime Pitagora), i za dokaz tomu pozivaše se na štit u 
hramu Junonimu 11 kod Mikena 12 , kojim se on kano 
Euforbo bijaše služio i na kom bijaše zbilja napisano ime 
toga junaka. Od to doba čuje se među ljudi, da je ovaj 
ili onaj nalik ptici, zecu, majmunu, divljemu mačku, konju 
i t. d., nu nitko se o sebi ne sjeća, ili možda ne će da 
kaže, da je kad bio takovom živinom, pa ma i čim boljim. ' 
Ali zato ja ipak vjerujem u seobu duša ili produžnju biv- 
stvovanja uopće. Vi se ljudi toga valjada ne opominjete, 
jer se bez svijesti rađate i bez svijesti umirete; jer mnogi 
od vas ni u životu ne zna što je jučer jio, a nekmoli bi 
znao, što je nekoć bio; nu zato se ipak kod množine od 
vas pokazuju tako očiti tragovi i gotovo neposredni na¬ 
stavci inakih pređovoživotnih eksistencija, da bi se 
moglo prstom pokazati i sigurno reći: ovaj je, prije nego 

10 Pitagora, grčki filozof (582.—500. pr. Hr.); 11 Jun o| 
božica, žena najvećega boga rimskoga Jupitera; 12 Mikena, 
prastari grad u Argosu (Grčka), prijestolnica kralja Aga- 
memnona. poznatoga iz Homerove »Ilijade«. 


Što postade čovjekom, bio — ovo, o ovaj — ovo, te blizu 
srodstvu sa svijetom Ezopovih 13 basna«. 

»Što se mene tiče, izvjesno znam i opet ti velim, da 
sam najprije, i to dugo, bio grčki bakreni novac. Iza kako 
je naša kultura već davno bila osvojila život rimski, i 
stari Katon 14 kako već odavna pod sijedu glavu bijaše 
morao učiti grčku slovnicu, za vrijeme cesara Tiberija 15 , 
nađe se u Ateni neki gladni retor, inače privrženih stoe , 16 
te ne imajuć ni kaše da se njom nahrani, a misleć, makar 
da su grčki pedagozi Rim poplavili, i za njega da će se 
možda naći gdjegod bolja korica hljeba: spremi malo po¬ 
pudbine: vrećicu smokava — koliko se mogaše sigurno 
pronijeti od sikofanata* *) — nekoliko glavica češnjaka, 
dva tri somuinića hljeba, pa krene na put u Rim s goto¬ 
vinom od jedne drahme u bakrenom novcu, među kojim 
bijah i ja.« 

Pristavši i iskrcavši se u Brundiziju 18 te obračunavši 
što je putem potrošio — jer ostalo morade odveslati na 
brodu — nađe se još prilično pri novcu, o kom, što pro- 
seć što od svoga trošeć, što pješke što povezački stigne 
sretno u Rim i ja s njim. 


13 E z o p, (Aisopos), grčki pisac basna. Ne zna se, kad je 
živio, 14 Katon stariji (M. Porciuns Cato superior, 234. do 
149. pr. Hr.), znamenit državnik rimski, vojevao protiv Hani¬ 
bala, čovjek strogih načela i pisac. 15 T i b e r i j e, Tiberius 
Claudius Nero, rimski čar (14—37. poslije Hr.). 16 s t o a, oso¬ 
bita filozofska škola u staroj grčkoj, koju je osnovao filozof 
Zenon god. 300. pr. Hr. Karakteristika joj je strogost i heroi- 
zam moralni, 17 s o m u n i ć, somun, pšenični u kiselo umije¬ 
šani hljeb. 18 B r u n d i z i j (Brundusium), danas Brindisi, grad 
u Italiji na istočnoj obali Jadranskoga mora. 

* Sikofanti zvali su se oni, koji bi koga radi zabranjena iz 
Atike izvoza smokava tajno prijavili. Poslije je ime to prene- 
šeno i na one, koji bi prokazivali i druge stvari, nego što su 
smokve, te se danas zovu denuncijanti 

0 tom čovjeku ne će biti više razgovora. Toliko ću 
samo još spomenuti, da je s vremenom postao glasovit 
čankoliz 19 (parasit) i lakrdijaš neke senatorske obitelji 
u Rimu. 

Dogodi se, da je u to doba cesar Tiberio morao s voj¬ 
skom u Panoniju (zemlja na donjem Dunavu), da uguši 
pobunu. Po duhu onoga vremena i taj vladar bijaše više 
Grk nego Latinac te na svom dvoru strane mudrace 
grčke rad prikupljivaše i s njimi se zabavljaše. Jednoga 
od njih bješe sobom poveo u Panoniju. Nu ubogi čo¬ 
vjek, nevikao onomu podnebju i hrani, najede se jednom 
jabuka petrovača, dobije groznicu i umre. Kad bijaše da 
se sahrani, nasta neprilika za propisani obol (novac), 
koji ide Haronta 20 u ime prevoza na onaj svijet. Užurbali 
se dvorani carevi obilazeć i propitkujuć, ne ima li tkogod 
kojom srećom novac, da da. Kad eto ti nekoga brijača — 
inače građanina rimskoga i legionarca careva 21 — kod 
kojega se, došavši u Rim, bijaše najprije nastanio onaj 
retor iz Atene, te, uzev brže bolje nož, ispori njim iz 
kabanice novac, koj mu — premda proti reglementu 23 — 
služijaše pucetom — i to bijah ja — pa ga tamo dade. 
Neki primijetiše da mora biti obol 24 , a ovo da ga je samo 
osmi dio, te se zapodje prepirka, hoće li biti dosta pre- 
voznine. Napokon pametniji uvidješe, da je bolje išta 
nego ništa; a to potvrdi i brijač kazujuć, kako ga je retor 
menom za nevolju namirio, pošto ga već bijaše obrijao. 


19 čankioliz, tko (tuđe) čanke (zdjele) liže, tko se dru¬ 
gome ulaguje, da kod njega dobro jede; 20 Haront, u grčkoj 
i rimskoj mitologiji onaj, koji prevozi duše pokojnika preko 
rijeke Stiksa u podzemni svijet; 21 legionar, legionaš, rimski 
vojnik iz legije (dio vojske u poznije vrijemeod 5000 do 6000 
vojnika); 22 r e t o r, učitelj u govorništvu; 23 reglement, 
propis, zapovijed; 24 obol (obolus), maleni grčki novac, od 
prilike 10 p. 

»Neka se nagađa tamo dolje sa starim prevoščikom, da 
mu ono drugo popusti«, rekoše napokon pa me mrtvacu 
u usta utisnuše dodavši tim masniji kolač za troglavo 
pseto 25 . 

»Pokopaše nas, i ja mišljah, da sam se zauvijek s ovim 
svijetom oprostio. Nu tko je ikada podvojio o ispraznosti 
grčke vjere odnosno na onaj svijet: evo živa dokaza 
mene, koji mogu posvjedočiti, da niti smo mi vidjeli Ha¬ 
ronta niti Haront nas; nego probaviv i ja i moj filozof 
više godina među krtovi šest stopa pod zemljom dođu 
jednom te lopatami izbace i mene i njega.« 

»Što s njim bje — ne znam. Mene u Sisak odnesoše i 
na brzu ruku rimskim novcem prekovaše«. 

»Od to doba mnogo sam se kojekuda potucao. Koliko 
bijaše cesareve zemlje, svagdje me je bilo, dok me na¬ 
pokon s mnogitmi drugim] ne stiže žalosna sudbina te nas 
u pokrajini Noriku 26 nekakav čovjek siromah i tvrdica u 
vrt pod krušku u kotlu zakopa i umre.« 

»Došavši opet na ovaj svijet postadoh ovim, što sam: 
c. kr. grešljom«. 

»Kako vidiš, ne promijeniv sućstva, u tri sam se lika 
svijetu prikazao. Tri sam vlade prebavio: jednu republi¬ 
kansku i dvije carske, ali se svojemu demokratičnomu 
značaju ne iznevjerih. Nisam rad nikoga učiti, nikom ne 
prigovaram; — samo kažem.« 

»Kad se na tu svoju prošlost osvrnem: moram reći, 
da nimalo ne zavidim svojim gospodskim drugovim od 
srebra i zlata. Istina, bijah uvijek novcem ubogara i 
djece, novcem Božjim škrabice crkvene, novcem pro¬ 
sjačke podjele; ali zato i sprovodijah svega vijeka život 
slobodan, iduć neprestano od ruke do ruke; vidjeh mnogo 

25 t r o g 1 av o pseto, Cerberus, koji čuva ulaz u pod¬ 
zemni svijet. Svakoga pušta u nj, ali nikoga napolje. 26 N o r i k 
(Noricum), u starini kraj na zapadnoj obali Italije, od prilike 
današnje provincije Napoli i Caserta. 

svdjeta, obveselili mnogo malih srdaca, utroh i pogdjekoju 
suzu skrajnjega potrebnika, dočim oni zlatnici i srebre- 
njaci vijek svoj ponajviše u bogatirskih sanducih i škr- 
tačkih kesah pročamiše, obiljem dodijaše, nedostatkom 
sve zlo počiniše. Ja ne vidjeh mnogo gospodskih dvo¬ 
rova, ne izidoh izvan kruga potrebe, ali zato ne vidjeh 
niti onih dosadnih i lakomnih lica, ne morah služiti mitu 
niti nai polju Martovu 27 (u skupštinah), niti na forumu 28 
(suđovih), ne morah služiti nasilnomu otimanju, iz¬ 
dajstvu, otrovu, podmitanju oporuka, podvodništvu, blu- 
dništvu, ubojstvu. Neka se i veli: ne vrijedi ni poture, 
prebijene krajcare i t. d., ali se ne tiče nas bar ono, što 
se iz važnih ustiju reklo: »Zlato i srebro ne znam, da li 
milostivi ili osvetni bogovi dadoše (ljudem).« 

»Ti ćeš pomisliti jamačno: da brbljave grešlje! — Pro¬ 
sudi, kako bi tebi bilo slatko govoriti, da si stotine godina 
morao mučati. Zato se još ustrpi.« 

»Vraćam se na svoju posljednju fazu, kad postadoh 
c. kr. novcem.« 

»Tu me iz kovnice, kroz više ruku, kroz koje samo 
prođoh, dobi posve novi neki javni blagajnik u ovoj ze¬ 
mlji, pa digavši me pod ploču, pokloni me, odmah prvu 
nedjelju zatim, na voće sinčiću, koji mu bijaše ljubimac. 
On me dade seljanki, seljanka na selu pekaru, pekar me 
izmijeni provizoru, kod kojega se zimi igraše svaku ve¬ 
čeri na karte malo društvo i u tom društvu ljepota kći 
domaćinova. Ovdje moram postati. Potegnuv djevojci 
loša sreća u igri segne otac u džep, izvadi me i rekne: 
»Evo ti za bolju sreću, zlato moje« i pogladi ju po licu. 
U toj službi, koju bi mi mnogi zavidjeti, dobro se pone¬ 
sem, i da vidiš, kako su me one lijepe ruke njegovale, 

27 Martovo polje, u starom Rimu ravnica uz Tiber, 
gdje su se održavali izbori i skupštine. 28 forum, Forum 
Romanum, najstariji trg i stjecište svega javnoga života u 
starom Rimu. 

one lijepe oči pazile, ona snježna njedra čuvala! Dok 
jednoć nedjeljom na polasku u crkvu ne zabugari tužna 
pjesma: »Krajcarak je malen darak, al velika zadužbina«. 
Kano golupče u gnijezdu ganu se nešto u srcu djevojčinu. 
»Hoće li me dati?« — dade me. 

»Dotle sve bijah sretan i zadovoljan; kad odatle još 
kroz nekoliko ruku dospjeh u ruke nekakvim malim ne- 
valjalcem, koji uzamši zrcaline, posrebniše me i staroga 
nekoga Grka (trgovca) napola slijepa za oraščiće preva- 
riše.« 

»Tom nesretnom domišlju malih zlikovaca dokopah se 
opet sužanjstva i najcrnijih dana života svoga.« 


II. 

»Moj novi gospodar, kojega imadoh priliku češće vi¬ 
djeti, bijaše malen starčić, čudnovata lica i obješene glave 
— poput hijene, — krezub, krmeljivih očiju, obilate ali 
raščupane kose, neobrijan, neopran i posvakidan prilično 
odrpan. Od teške lakomosti i njezine rođene sestre ne- 
navisti i tijelo mu se osušilo i duša usahla; kad bi išao, 
sve bi kosti na njemu grohotale, a kad bi govorio, jedva 
bi riječ po riječ mucajuć smogao i pritom bi nemirno i 
bojažljivo onima svojima staklenim očima strigao. Naj¬ 
znamenitije mu bijaše pogledati prste na ruci. Od sa¬ 
moga brojenja kano da su mu se zgrčili, i bez prestanka 
prebiraše njima kano da sve nešto hoće da grabi. Ne¬ 
mirne usne uvijek mu šaptahu, ali nikada ni pozdrava, ni 
molitve, ni blagoslova, nego od jutra do mraka lihvarske 
kamate, o kojih bi dapače i noću sanjao i kroz san go¬ 
vorio. Ne imaše ni časa mira, gdje bi sjeo, tu bi odmah i 
ustao pa bi se naglo nešto tražeć — ushodao, pa opet sjeo 
i opet ustao. Najmilije mu mjesto bijaše uz ladicu novčanu. 
Sve po kući zaključavši i u svaki kut prije zavirivši nju bi 

otvorio, pa kesu po kesu u ruke uzimao, u nje zagledao,I 
na svaku $e osmjehnuo — i to mu bijaše jedini smijeh! 
— pa ih onda opet sve zatvorio — osim kada bi novce! 
brojio ili svjetlao. Kad bi ga tu sjedećega gledao, često j 
mi na um dođe ono pseto u jaslama, koje niti samo ječma I 
ne žderaše niti ga gladnu konju dade da ždere. A bijaše I 
u starca i zbilja takav konj — jedini nećak —, koji me-1 
đutim, i koliko mu starac ne dade, znadijaše dobro, da će! 
ga # on — onoga zlatnoga i srebrenoga ječma — jednoć I 
ipak žderati. A to upravo bijaše tvrdici strašna muka. I 
Da je moguće one kese sa sobom u grob ponijeti: to bi I 
on najvolio; pokloniti ih: strašne misli! a uništiti ih: ne I 
da se. I stoga bi ga sve groze spopadale, kada bi gledao I 
onoga zdravoga i veseloga mladića, pa pomislio, da će I 
on jednom lakoumno trošiti, a možda i ubrzo rasuti ono, 1 
što je on svoga života, trapeć se svakom oskudicom, I 
spravljao. Već sada nevaljani dečko ono malo, što imaše,! 
često večeri u raskošnih sastancih potipaše, dok on ojl 
suhu kruhu i pljesnivu siru uz smrdljivu svjetiljku uzdi- I 
šuć brojaše svoju još koj dan imovinu, a poslije sigurno | 
toga potepuha baštinu.« 

»Da se vratim, gdje sam stao. Kad me starac od djece! 
za oraščiće primi i njim, što iđaše, sitna novca vrati: uze I 
me među svoje željezne prste i, odnesavši me u sobu,! 
otvori ladicu, razveže jednu kesu i bacivši me u nju reče: I 
Sedamdeset i pet!« 

»Čim se ladica zatvori i sve se umiri, čujem u pove- ] 
likoj kesi blizu sebe žamor neki i, prisluškujuć pozorno, 
razaberem, da se govori latinski.« 

»A to su Rimljani« pomislim u sebi. »Valja se prita¬ 
jiti.« 

»Za tu mrtvu ili, kako ju zovu, numizmatičku 29 družinu, 
valja mi napomenuti, da ju je, kako poslije doznadoh, 

29 numizmatički, od numizmatika, nauka o (starim) | 
novcima, 

neki seljak iz okoline onoga grada na svojoj njivi izorao 
i Grku ispod ruke prodao«. 

»Upravo nukahu jednoga između sebe, da pripovijeda 
ili, kako mi se činjaše, započet jur razgovor nastavi.« 

»A on riječ preuze: »Dakle Libon Druso i Firmije Kato 
bijahu dobri prijatelji. Jednom poslije užine sjedaše 
upravo Libon — pristao, zdrav i vatren mladić — u tri¬ 
jemu griskajuć kojekakove poslastice i srčuć iz zlatne 
kupe izabrano vino, a uz to katkad pogledajuć na slike 
pređa svojih i teško uzdišuć. Kad eto ti Firmija Kata, 
rimskoga vijećnika 30 ; od brza se hoda zasopio i uljegav 
u trijem: da si mi zdravo, dovikne, prijatelju! On mu li¬ 
jepo odzđravi, na noge se skoči i, srdačno mu ruku sti¬ 
snu v, mjestom ga ponudi i odmah zovne roba: 

— Vrč falernca 31 , momče! 

»Kad se vino donijelo i rob ih poslužio, otpravi ga go¬ 
spodar, pa će svomu gostu i prijatelju: Jedva sam te če¬ 
kao. Kakove mi nosiš glase? Dosada si ih uvijek dobre 
donosio, mili moj Firmijo. 

— Sa zlimi bi se i ne vratiti volio. Čvrsta volja i srce 
odano savlada i najveće zapreke. Prokleti lihvar bi¬ 
jaše opor i tvrd kao stijena. »Mladi se je već jako zadu¬ 
žio, reče: imetak mu sve na manje ide; jamstvo sve lo¬ 
šije biva.« 

— Nisam došao, kažem mu, da slušam tvoje prigovore, 
od Libona ti ni dosada nije krivo, pa ne će ni odsada. — 
Jedva se skloni i dade — ali uz trideset po sto. Eto ti 
novaca. — Lijepa Lidija do večeri te očekuje. Rufilla joj 
je odnijela zlatne narukvice i iz carskoga vrta kitu cvi¬ 
jeća. Uzalud se trudi onaj izažeti tupoglavac Pomponije: 
Lidija je tvoja! 


30 vijećnik, senator; 31 falernac, znamenito vino iz 
»Ager Falernus« u sjevero-zapadnoj Kampaniji. Pominju ga 
*tari rimski pjesnici. 

— Ti si moj, mili Firmijo; danas si opet zaslužio, da te 
poljubim. U tvoje zdravlje! reče ushićen mladić i poljubi 
si prijatelja. 

— I u tvoje, krasni Libone, prihvati gost. Ali sada valja 
da koju progovorimo i o drugih stvarih* Bio sam kod 
zvjezdoslovaca; oni dobro nagovijestaju; vrači mi potvr¬ 
đuju, a i onomadnji ti se san dobro tumači. Sreća ti oda¬ 
svuda namiguje. Dok je vremena i zgode, valja raditi; 
silnik sve to goropadniji biva. 

Libon ga tužno pogleda. — Okanimo se, boga ti, tih 
poslova, reče i podignuv kupu: U nas obojice zdravlje! 
napi. 

— U naše zdravlje, a propast silniku! doda Firmijo. 
Ne skanjuj se, prijatelju! Unuku Pompejevu 32 i Skribo- 
nijinu 33 , bratučedu cesarića, tako se ne pristoji. Pogle¬ 
daj, kako te prijekorno motre slike davnih pređa tvojih! 

»»Mladić se nasmije. — A ti radi, što znaš, reče, i kako 
znaš. Kada sve bude gotovo — ja se ne odričem. 

»»Za malo dana nađosmo se, taj krasni prijatelj i ja s 
njim, u dvorovih Tiberijevih. Potraživši tuj nekoga Flaka 
Veskularija, pouzdanika careva, uze ga na stranu te mu 
prišaptnu: Imamo izdajicu! Javi me cesaru, da me pusti 
preda se. — Ne pustiše ga, već morade sve iskazati Ve- 
skulariju. Poslije nadođe neki Trion — glasoviti sikofant 
— te ubogoga mladića strašnim optužbama smotaše i, 
od svih najboljih prijatelja ostavljena, pred senat dove- 
doše. Dok se branijaše i teškoj sudbini otimaše, vojnici 
mu kuću opkoliše, i on, videć da mu je poginuti, pošto se 
uzalud bješe molio robovima, da ga ubiju, sam se dva 
puta nožem u utrobu udari i umrije. 

»»Po njegovoj smrti obreli se iznenada ukesiFirmija 
Kata, onoga krasnoga prijatelja, otkud i znam, da su do- 

3 - Pompe j, Cn. Pompejus Magnus (t 35 poslije Hr.). 
33 S k r j b o n i j e, L. Scribonius Drusus, potomak stare i 
odlične plebejske porodice. 

bra onoga nesretnoga među optužitelje njegove podije¬ 
ljena, a bijaše ih, kako čujem, koje su povrh toga još za¬ 
pale i preture 34 izvanrednim načinom. 

»Ta pripovijetka bje od svega kupa primljena izrazom 
najvećega nezadovoljstva — Sramotno! povikaše svi u 
jedan glas. A ja sad već mogoh znati, da je društvo go¬ 
spodsko; jer osim same stvari, onaj, što bješe pripovi¬ 
jedao, činjaše mi se da govori uglađenim jezikom Kaja 
Julija Cesara.« 

»Nato se istaknu drugi i ponudi društvo još zanimi- 
vijom pripovijetkom. Kad mu povladiše, uze kazivati 
ovako: 

»»U ruskoj pokrajaini Sibiriji življaše za cezara Tibe- 
rija žena imenom Martina, na glasu radi vještine u vare¬ 
nju svakojako'ga otrova. 

»»K toj ženi dođe jednom matrona 33 rimska, lica kopre¬ 
nom zagaljena; i stupiv u sobu ogleda se najprije, te 
uvjeriv se da su nje dvije same, otkri lice, a domaćica se 
natrag trže, duboko se nakloni i nehotice joj se izmakoše 
riječi. Plancina, supruga Pizonova! 36 . 

— Da, ja sam Martino! Ne boj se. Samo ako nas nitko 
ne čuje. 

— Same smo. 

— Dobro dakle; kazat ću ti ukratko. Jednoga, žedna 
slave, žedna osvete, treba da napijemo! i uklopi joj u 
ruku kesu punu zlatnika, među kojima, Jao! bijah i ja. — 
Na, zvari mu napitak, kojim smrt lagano laži, ali — 
pamti zaboga! — sigurno stiže. Ti si tomu vještakinja; 
ti ćeš to umjeti. 

34 p r e t u r a, pretori, velika čast u rimskoj republici, kojoj 
je bilo povjereno sudstvo. U carsko vrijeme znatno im je pala 
čast i ugled. 35 matrona, svaka poštena udata rimska žena. 
36 P i z o, Cn. Calpurnius Piso, konzul, upravitelj Španije, 
koji je po svoj prilici dao otrovati Germanika. Optužen poradi 
roga sam se ubio, još dok je trajala parnica. 

— Umijem, ako ćeš na dan; nu ne će li biti pogibelji? 
Lagani otrovi, kadgod su se tražili, bili su gospodskim ži¬ 
votom namijenjeni, pa poslije biva neugodna raspitkiva- 
nja i govorkanja. 

— Opet ti velim, ne boj se. Takova gosta još podvorila 
nisi; ali je povlađeno odonde, odakle će se morati ušu¬ 
tkati' svako raspitkivanje i neugodno govorkanje. 

— Dobro dakle. Do večeri biti će smrt pod krovom — 
Germanikovim! 37 

— Šuti prokleta ženo, skoči Plancina i rukom joj usta 
zatisnu, koprenu namaknu i žurnim korakom ode; pa¬ 
klena pako kuharica smrtonosno bilje prebra i kotlić na¬ 
stavi. 

»»Što se je poslije toga dogodilo, ne znam. A mora da 
bijaše ipak raspitkivanja i govorkanja, jer ona strašna 
žena, zvana u Rim, morade i sama, svoje volje i iz svoje 
ruke kusnuti smrti, ali takove, koja lagano ne laži, nego 
smjesta ubija. 

»Tada preuze riječ treći i pripovijetku, gdje je preki¬ 
nuta, kano očevidac, ozbiljnim glasom i jedrim slogom 
povjesnika nastavi: 

»»Cezar Germaniko, tijelom jur iznemogao, kad mu već 
valjade umrijeti, progovori prijateljem oko sebe ovako: 
Da i svojom (smrću) umirem, pravedno bih se i na bo¬ 
gove tužio, što me mlada rodbini, djeci i domovini oti- 
mlju preranom smrću. A ovako, opačinom Pizonovom i 
Plancininom smaknut, posljednju vam ovu molbu na srce 
stavljam. Javite ocu i bratu, kakovimi bolmi rascviljen, 
kakovimi zasjedami opasan, vele jadan život najužasni- 
jom smrću svrših. Ako se je tko od mene čemu nadao; 

37 Germanik (Caesar Germanicus, f 19 poslije Hr.), sin 
Nerona Klaudija Druza, koji je radi svojega hrabroga vojevanja 
u Germaniji dobio od svojega brata cara Tiberija za se i za 
svoje potomke naslov »Germanicus«. 

ako me je tko od rodbine ljubio te ako me je tko za ži¬ 
vota i mrzio, oplakati će me, gdje, nekoć slavan i toliko 
bojeva preživivši, ženskom opačinom poginuh. — I malo 
zatim umrije. Ožali ga pokrajina i izokolni narodi; oža- 
liše ga strane zemlje i kraljevi: muža u najljepšem cvi¬ 
jetu života, tijelom krasna, duhom velika, ljubezna pri¬ 
jatelja, blaga neprijatelja, supruga jednoj ženi, oca si¬ 
gurnoj djeci, na oružju junaka — premca Aleksandru 
Velikomu!« 

»A tko vas je poznavao Pope ju Sabinu 38 ? priupita 
četvrti. 

— Da li ovu ženu divne ljepote, koja optužena od Me- 
saline 39 , bojeći se strahota zatvora, sama sebi smrt za¬ 
daće u isto doba, kad je Azijatiko 40 vuhvenstvom iste 
Mesaline i od besramnih ustiju Vitelijevih 41 junačkom 
smrću poginuo? 

»»Ne tu, već istoga imena kćer njezinu, cesara Ne¬ 
rona potonju suprugu. Crna duša, da se riješi svoje pre¬ 
dnjače, uboge Oktavije 42 , kojoj dan vjenčanja bijaše mje¬ 
sto sprovoda, uze kesu zlata te njom podmiti jednoga od 
slugu Oktavijinih, da najružniju sumnju baci na gospoda¬ 
ricu, podmetnuvši krivcem nekoga svirača iz Aleksan- 
drije 43 . Što da se dokaže, uzeše mučiti svu žensku dru¬ 
žinu, dok se među ostalimi ne nađe jedna, smjela srca, a 

83 Popea Sabina, Popea Sabina, lijepa no raskalašena i 
okrutna žena Neronova. 39 Messalina, Valerija, lijepa ali 
opaka, okrutna i raskalašena žena cara Klaudija, koju je on 
napokon dao pogubiti. 40 Azijatiko, bit će neki potomak 
L. K. Scipiona, pobjednika kralja sirskoga Antiogha (kod Ma¬ 
gnezije god. 190 prije Hrista), poradi čega je dobio naslov 
»Asiaticus«. 41 V i t e 1 i j e, Aulus Vitellius. Igrao je. veliku 
ulogu na dvoru prvih rimskih careva. Bio je čovjek okrutan, 
rasipan i razuzdan, dok nije umoren groznom smrću god. 69. 
poslije Hrista. 42 0 k t a v i j a, kći cara Klaudija i žena Nero¬ 
nova. 43 A1 e k s a n d r i j a, znameniti i veliki grad u donjem 
Egiptu. Osnovao ga je Aleksandar Veliki god. 331. pr. Hr. 

oštra jezika, te lijepu Tigelinu, u toj stvari istražitelju, a 
inače konjušniku i drugu svih pustolovstva i opačina Ne- 
ronovih, biču svih poštenih ljudi, ne skresa dvije tri, od* 
kojih mu se ja u džepu, a čini mi se i potplati na nogu 
porumeniše, — a on se ne porumeni. Oktaviju otjeraše u 
Kampaniju, 44 i 1 mjesto nje sjede Popeja uz koljeno Ne- 
ronu. 

»»Ne bijaše dosta! Još je kriva, jer je živa. Potkupiše 
opet nekoga Aniceta, muža dokazane vrline, ubojicu ma¬ 
tere Neronove, te za dobre novce i lijep dvorac obijedi 
iznova preljupstvom Oktaviju. Otpraviše ju zatim na 
otok Pandateriju 45 , i tamo ju za nekoliko dana kruto sve- 
zaše i po svem joj tijelu žile pootvaraše i, da krv brže 
isteče, u vrelu ju kupelj baciše, mrtvoj glavu odsjekoše i 
Popeji, da ju vidi, donesoše. 

»»Ja bijah, prihvati peti, krvavom nagradom ljutomu 
prokazivaču i varalici Kosucijanu, koji, ne mogavši ništa 
poštena ni valjana očima vidjeti, odluči da potajnimi 
tužbami uništi sveta muža, živu krepost, Trase ju Peta. 
Prišuljavši se k caru Neronu uze ga potpaljivati spo- 
minjuć mu, kako je ovaj buntovnik, kad se je ob Agripini 
(materi cesarevoj) vijećalo, iz senata otišao; kako je za 
Antistija, što je cesara pjesmama pogodio, na smrt odsu- 
đena, blaže glasovao; kako se je Popeji u sprovod doći 
kratio; kako ga već tri dana u vijećnicu ne ima i t. d. — i 
eto ti! Jednoga dana bijaše Traseja podvečer u vrtu raz- 
govarajuć se s Demetrijom filozofom, kad mu od prijatelja 
neki javi, da ga je senat na proizvoljnu smrt osudio. Po¬ 
đe zatim u trijem i tamo sretne kvestora konzulova te, 
razumjevši što mu se nalaže, na obje si ruke žile presi¬ 
ječe’ i, prosipljuć po zemlji krv, đozva bliže kvestora, pa 


44 Kampanij a, u starini kraj na zapadnoj obali Italije, od 
prilike današnje provincije Napoli i Caserta. 45 Panda- 
t e r i j a, ostrvo u Tirenskom moru ispred obale kamoanijske 
(sada Ventotene). 

mu reče: »Žrtvujem Jovu 46 izbavitelju. Gledaj, mladiću! 
vrijeme, gdje si srce valja utvrditi odvažnim primjeri.« 

»»A u isto doba, nastavi šesti, ja še okaljah rukama 
Oštrija Sabinai, viteza rimskoga, tužitelja Soranova, či¬ 
jega štićenika Egnatija, čovjeka i inače pod poštenjačkom 
krinkom nevjeru, kukavca, lakomca i pohotnika, on 
novcem naslada si upropasti prijatelja. Strašno bijaše 
pred okrutnimi suci uza stara oca pogledati mladu 
kćercu, ispod dvadeset godina, udovu prognanika Poliona, 
kako se moli, kako zaklinje suce, kako im se pred nogama 
savija i žrtvenik rukama objema, okrivljena onom hudo^ 
bom od čovjeka, da je nakit mirazni i đerdan 47 ispod 
vrata na vrače potrošila. »Jesam, reče jadno dijete, drago 
kamenje, odijelo i časne znakove dadoh za onoga, za 
kojega bi krv i život dala. A dadoh da od vrača do¬ 
znam, hoćete li ovomu dobromu ocu život oprostiti.« To 
rekavši htjede oca ogrliti; ne dadoše joj, i presudiše: 
smrt neka si oboje biraju. 

»Kada Neronu, preuze sedmi* bijaše dodijalo po kući i 
vrtu pjevati, već mu se prohtije kano javnomu umjetniku 
najprije u Napulju prikazati se — od čega se i sruši ka¬ 
zalište tamošnje —; vraćajući se on odanle preko Be- 
neventa kući i ustavivši se u gladijatorskom borilištu 
Vatinijevu, dospijem iz ruku cesarovih u ruke onoga šo- 
štara nagrdna tijela i neoprana jezika, te morađoh biti 
svjedokom, kako nečistim uplivom toga i drugih nekih 
nevaljalaca zaglavi odličan muž Torkvato Silano, pre¬ 
sjekao si i on, po običaju onoga vremena, žile na ruku. 
Prije toga bijah zadugo u ruku Senekinih 48 , dok ga ne 

46 J o v o, Jupiter, najveći bog kod starih Rimljana. 47 đ e r- 
đan, ogrlica, niz od ukata, bisera ili dragoga kamenja što se 
meće oko vrata. 48 S e n e k a, L. Annaeus Seneka. Rodio se 
oko god. 4. pr. Hr., znamenit filozof i književnik. Bio je uči¬ 
telj cara Nerona. Optužen poradi sumnje da je bio pristaša 
Pizonov, sam je sebi prerezao žile i tako umro, 

optužiše, da je preko -mjere obogatio te .sjajnoscu v 
i dvorova već vladara sama nakrilio; da slavu govor- 
ništva jedinomu sebi prisvaja i pjesme da je upravo od¬ 
onda graditi počeo, otkako se je cesar u tu umje nos za 
ljubio; kad kočijaši, da mu se smije; kad pjeva, da mu se 
ruga- _ i smrću učenik namiri naukovmu učitelju. 

»Još jedan htjede kazivati o potkupljenoj pravdi Snilija, 
nezdušna sudije, ali tim glasovitijega sikofanta, po kojega 
dojavi poginuše dva rođena brata, što je jedan o np 
sanjao o zlatnom vijencu s naopako okrenutim klasjem, 
ili, kako drugi kažu, o lozovom vijencu s bjelicastim li¬ 
šćem na cesarevoj glavi; jer što mogahu značiti drugo ti 
sni, nego: jedan glad, a drugi smrt Klaudijevu .« 

»No u tom zaštropota ključ od ladice, i naš starac, s 
krpom sukna i bjelicom u ruci, izvadi nas, kesu po kesu, 
da nas malo prosvjeda.« 

»Kad nas natrag spravi, nastade strašna vika među 
ispremiješanim! Rimljani. »Idi od mene, strašna sliko, ne 
mogu te podnijeti! Što me mučiš? Zar ti nije dosta osam¬ 
deset stotina godina!« poviknu jedan ćelave glave i kra¬ 
stava lica; a to bijaše Tiberio, goneć od sebe Germamka. 
»Što si mi se popela na dušu, okrutna ženo! Zar jos nije 
okajano? Odvrni oči, nemoj me tako gledati!« vapijase 
drugi, i to bijaše Neron, braneć se od svoje matere Agri- 
pine. »Udavismo se u krvi! Pomagajte!« zaurlase vise 
glasova, i nasta jauk, dreka, vika, molenje, proklinjanje, 
— kao usred pakla!« 

»U tom užasnom društvu provedoh još neko vrijeme, 
dok starac ne umrije, a baštinik me ne baci među djecu u 
svatovih«. 

»Tko me uhvati, upozna me u lažljivu ruhu i, riješiv 

~ 9 Klaud i j e, Tiberius Claudius Nero Germanicus, nećak 
cara Tiberija, rimski car (41.-54. poslije lir.). 

me pogibeljna varka, dade me dalje, i tako dospjedoh i u 
tvoje ruke.« 

»Sad sam gotov; — sad mi je odlanulo; i jer je i onako 
prošlo moje vrijeme, — sada me podaj guski!« 

Nato se probudim. — Svijeća dogorila; rastarem si oči 
i razmišljajući o tom čudnovatom snu nađem da nije 
ništa, nego da sam rekapitulirao 50 — i vi s menom — 
nekoliko odlomaka iz rimskoga povjesnika Tacita 51 . 


50 rekapitulirati, ponoviti. 51 T a c i t, Cornelius Taci- 
tus, najveći rimski historik. Živio je u prvom vijeku poslije 
Hr. i napisao povijest prvih rimskih careva poslije Augusta 
(»Ab excessu divi Augusti«). 

VILIM KORAJAC: 


Sijači 

ŠALJIVA PRIPOVIJETKA 







I. 


»Mušterija 1 koze pase« 

Narodna poslovica. 

Jesi, li dragi čitatelju! bio ikada u svom životu u kotlu? 
— Ne mislim u kakovu parokotlu, gdje bi se čitav za 
nekoliko trenutaka, kao kakva inštalacionalna 2 pečenka, 
ispržio! — Ne mislim ni Belzebubov kotao, u kojem se 
đavli vare! — Ali ne mislim ni onaj bakreni kotao, u ko¬ 
jem se o jeseni rakija peče, nego mislim onaj rukom Stvo- 
riteljevom istesani kotao, koji je tako lijep, krasan i veli¬ 
čanstven, kao što je sve u Božjoj prirodi lijepo, krasno i 
veličanstveno! — Pođi, ako imaš dosta vremena i koju 
suvišnu manguru 3 , k slobodnomu i odrpanomu kr. gradu 
Požegi, pa kreni iz ovoga varoškoga sela ili seoskoga 
varoša — jer to ti je Požega i ništa više — prema sje¬ 
veru, ne ćeš ste voziti ni kakovih deset časaka, ali će 
puknuti pred tvojima očima lijepa, krasna i dražesna ra¬ 
vnica u spodobi skoro posve pravilne elipse, koje veća 
ois od istoka k zapadu proteže se od prilike pet do šest 
milja, a manja od sjevera k jugu ne iznaša ni potpune 
dvije milje. Ta ti je ravnica okružena odsvud uokolo go¬ 
rama: od istoka kršnom Krndijom; od sjevera Papukom, 
kaptolačkim kamenom, svetovačkom i kutjevačkom pla¬ 
ninom; od zapada Psumom i Brezovim poljem;* * a od 

1 mušterija, koji što želi, ište. 2 inštalacionalna, 
instalacija, svečanost kad se netko uvodi u kakvu čast ili 
službu. 3 m a n g u r a, neki novac. 

* Brezovo polje nije polje nego visoka nad Cernikom pla¬ 
nina, a na najvišem vrhu lijep je i ravan brezik, pa otud i pro- 
zvaše planinu brezovim poljem. 

juga požeškom gorom. Kad se koji putnik novajlija u 
tom polju prvi put snađe, pa se uokolo ogledne, pomisli, 
da je u kakovu veliku kotlu, i taj ti kotao prirode okrstiše 
neki ljudi šaljivdžije, osobito Osječani, »šijačkim poljem -<, 
a ljudima od toga kraja nadjenuše nazivalo »Sijači«. 

Da me tko upita, otkud taj »šijački« naziv, bic bili u sto 
neprilika; jer valja ti, dragi čitatelju, znati, da sam ja i 
sam 1 . Šijak, a 2 . kao takav dobar Čankoliz, ali slab jezi¬ 
koslovac! Međutim ću ipak saopćiti dva o tom mnijenja 
onako, kao što sam od drugih ljudi možda boljih jeziko¬ 
slovaca, doznao. 

Neki tvrde, o čem ja međutim u najsmjernijoj poni¬ 
znosti dvojim — da su Šijaci veoma razumni i obrtni 
ljudi; da se upravo na njima obistinjuje ona narodna po- 
poslovica: »mušterija koze pase«; jer da se oni upravo 
u sto zanata razumijevaju; tako na pr. vele: »Šijak se 
potpuno razumijeva u lončarstvo«. Nu ovdje valja ra¬ 
zumjeti samo jednu granu lončarstva t. j. pokljukarstvo. 
I to je živa istina! Šijak napravi tako lijepe išarane, a 
kraj toga jeftine pokljuke 4 i ćupine 5 , d^ im nema prigo¬ 
vora! To mogu posvjedočiti i svi Osječani i svi Srijemci 
i svi Bačvani, kamo Šijak svoje rukotvorine na prodaju 
izvaža. — Nadalje vele: »Šijak je tako dosjetljive i izu- 
mljive pameti« — o čem ja i opet dvojim — »da on ni 
ne treba mnogo, kao drugi ljudi, za svoju porabu obr¬ 
tnika^ n. pr. šeširdžija, opančara, abadžija 8 i t. d.; jer je 
već sam gotov svake ruke obrtnik!« I tu ima nešto istine; 
jer je zbilja živa istina, da Šijak nosi ljeti i zimi upravo 
svojom rukom ispleten, ali dakako i slamnat, škrljak; 
što će mu dakle šeširdžija? Istina je doduše, da slamnat 
škrljak nije za zimu zauhar, ali šijak si misli ovako: »Kad 
može slama pokrivati moju kuću i u ljetu i u zimi, zašto 

4 p o k 1 j u k a, crepulja, lopudža. 5 ć u p i n a, ćup. 6 a b a- 
đžija, krojač koji pravi haljine od abe (grubo sukno). 

ne bi mogla pokrivati slama i ljeti i zimi moju glavu, 
koja je svakako meklja od kuće? Pa toj logiki nema pri¬ 
govora. — Šijak će si kadšto kupiti nove opanke, ali 
onda mu moraju trajati bar pet ili šest godina; jer si ih 
odsele sam nadglavljiva ili potkrpava, pa osim toga či¬ 
tava ljeta i čitave jeseni hoda bos, slabo dakle i opančare 
treba. Napokon JŠijak si u abadžije samo gunjac kupuje 
t. j. ne kupuje nego kupi; jer to je jedan — prvi i po¬ 
sljednji put! — a onda si krpa sam svake godine, pa kad 
već izgleda kao kakav sukneni mozaik 7 : krpa do krpe, 
rupa do rupe tako prorovan, da kad bi u njega pustio 
miša i odmah za mišem sto mačaka, ni sve te mačke ne 
bi miša ulovile! — još se on tim odrpanim gunjem služi! 
Hlača si, osobito zimskih, nikad ne kupuje, nego si sam 
šije — i otud tvrde neki, da je postalo ime Šijak. To je 
jedno mnijenje. 

Drugi opet vele: »Šijaci ni u ljeti ni u zimi« — što je 
doduše živa istina — »ne zamataju si, kao drugi ljudi, 
rupcem vrata, a osim toga nose rubinu naopako t, j. raz- 
drljita strana ne dođe na prsa, već na šiju, otkud i u na¬ 
rodnim pjesmama mnogo puta im se prišiva od šale »go- 
lovrati« ili »gole šije« ljudi — pa otud možda postadoše 
»šijaci«! 

Ja, kao što već napomenuh, imam kao i svi drugi Ši¬ 
jaci dobar želudac, ali slab jezikoslovni um, pa se ne 
usuđujem u ovoj vele važnoj filologičkoj raspri ustvrditi, 
je od dva mnijenja temeljitije, t. j. je li šijak bliže k 
riječi »siti« ili k »šija«, toliko samo smijem s poštenjem 
svojim pisarskim zajamčiti, da je Šijak čovjek dobar, kao 
dobar dan — ako je dobre'ćudi; jer kao među ljudima 
uopće, tako i med Sijačima imade ih svakojakih: i dobre 
i pasje ćudi! — Šijak potpuno vjeruje uistinu one narodne 
poslovice, da »od inata 8 , nema gorega zanata«, — zato je 

' mozaik, slika koja nastaje poređanjem kamenčića 
inat, svađa. 

i miran kao janje — dok ga ne rasrdiš; ali kad ga naljutiš, 
opsovat će ti onaj pupčar, s kojim ti je baba pupak re¬ 
zala, ili onu šklocu, s kojom gospodin Bog u nebu hljeb 
reže, a onda u najvećoj žestini — pružit će ti tikvicu s 
rakijom, da se napiješ i s njim pomiriš! To je obično 
tako, ali znade kadšto srdžba i po čitavih četrnaest dana 
t ra jati. — Šijak je nestrpljiv, te krpari i životari, kako se 
može, a na sudbinu se ne će nikada potužiti; jer zna da 
narodna poslovica ne laže, kad veli: »krpež i trpež po 
svijeta drže!« Šijak niti imade rogova niti četir noge, 
pak je ipak svakomu bijesu bezuvjetno poslušan kao 
mnoga rogata i četveronožna životinja! On je u svemu 
pokoran i gospodi i knezu i kućanskome gazdi, dapače 
svaki mlađi rad se u svem pokorava starijemu, osobito 
dijete ocu; pa kad rekne koji nabrusiti ćaća svomu 
osamnaestgodišnjerhu sinu — a to se zgađa vrlo često 
»ti ćeš se oženiti s onom četrdesetipetgodišnjom udovi¬ 
com, s njom i s nijednom drugom!« sin sluša i ne prigo¬ 
vara; jer si misli; otac je i stariji i pametniji od rhene, 
dakle bolje znade, što je za mene! — Šijak je srca me¬ 
kana kao papula 9 ; zato je i darežljiv kao svaki siromašan 
čovjek — da je samo čime! — Šijak je i gostoljubiv, ali 
samo jeseni i zimi; jer do proljeća Šijak sve, što imade, 
i pojede i popije! Narodna poslovica veli; najprije do- 
bijmo, pa popijmo. Šijak veli naopako: najprije popijmo, 
onda dobijmo! — Napokon Šijak je i rađen, ako ne bas 
kao mrav ili pčela, ali barem kao svaka tegleća životi¬ 
nja, pa će kadšto i kod najtežega posla zapjevati, ali 
čim zine, poznat ćeš namah, da pjevač nije, prem se do¬ 
bro razumijeva u glazbu, t. j. u gdjekoje glazbene stro¬ 
jeve na pr. u diple 10 i gajde, u frulu i dvojnušu 11 ; osobito: 
je u mlađim godinama kao pastir ustrajan i neumoran 

* papula, jelo od zgnječena graha, sočiva i dr. 10 diple, 
kao gadlje. 11 dvojnuša, dvojnice. 

frulaš, nu čim nastupi muževniju dob, kani se i frule i 
dvojnuše, te se baci od sve duše na špekulaciju, t. j. 
počne tjerati trgovinu naveliko: s kestenjem, s voćem, 
i to sa svježim i suhim voćem, s orasima, s ćupovima, 
s kapcima 12 , a osobito s pokljukama. Sve te pazarske 
stvari zove on »robom«, koju počne najprije o Šimunju 
izvažati u Đakovštinu, a onda, što tu ne proda, to vozi 
kući, te u Lučinju opet u Osijek, i ako još što preostane, 
ide on s robom i u »Bukovar«*, dapače znade on čak 
kadšto i Bačkom zaći. 

Jest, vjerujte mi, Šijak vam je veliki trgovac — samo 
me ovdje, oprosti dragi čitatelju! napala nekakva kija- 
vica! Bog zna, što je to, ali kolikogod se puta gdje po¬ 
vede riječ o šijačkom trgovačkom talentu, pa ja to mo¬ 
ram na svoje uši slušati, uvijek me spopadne nekakva zi- 
javica ili kijavica ili štucavica! Je li to kakva simpa¬ 
tična! u naravi tajna, ili možda mimični 13 izraz moje 
čudne hiperkritične 14 naravi — ja ne znam, ali će zato 
saznati čitatelj. 


II. 

»Brez starca, ne ima udarca«. 

Narodna poslovica. 

Kad se voziš iz Kaptola u Veliku, onda uprav između 
ta dva mjesta u sredini na desnoj strani opaziš ukraj 
druma ustobočen hrastov stup, na njem lakat široka če¬ 
tverokutna ploča, a na ploči kišom izlizana, ali još ipak 
čitljiva pismena »Češljakovci«. To je selo jedva dobar 
hitac od druma udaljeno, pa usred sela, ako skreneš na- 

* Tako Šijak zove Vukovar. 

12 k a p a k, zaklopac na pr. od kazana (kotla). 13 m i m i- 
č a n, mimika, umijeće izričajem lica pokazati misli, osjećaj. 
14 hiperkritičan, koji previše, prekb mjere kritizira, 
čemu zabavlja. 

lijevo, vodi te obično »zdravo« blatan, jer ilovačan, put 
preko jarka u selo »Golobrdo«. Tu je majdan 1 šijačkoga 
obrtništva, hoću da kažem pokljukarstva. 

Selo Golobrdo maleno je, možda jedno od najmanjih u 
čitavoj Šijačkoj, ali — »si licet parva compenere magnis« 
t. j. ako je slobodno prispodobiti dragoga Boga sa še- 
širdžijom Golobrdo je Atena šijačkoga genija, jer u 
Golombrdu ugledao je mnogi lončarski umjetnik svijetlo 
ovoga svijeta, te je mnogom rukotvorinom svojom osvje¬ 
tlao lice i sebi i svojoj kući i svojemu selu i čitavu rodu 
šijačkomu. Što je Perikle 16 bio Ateni, to je selski knez 
djed Mišo Kuburdžić svome Golombrdu. On seljane bo¬ 
dri na svakovrsne pothvate, pa, ako je tomu nužda, i po¬ 
učava, ukratko — sa svim svojim kneževskim ugledom 
nastoji, da se u Golombrdu prave najčestitije pokljuke, 
najukusniji čupovi, najljepši rakijski kapci. Zato je djed 
Mišo prvi i prijatelj i učitelj i savjetnik svomu selu. Po¬ 
kvari li se komu kolut, to ga nosi k djedu Miši, da ga djed 
razvidi i popravi. Ne zna li tko išarati pokljuke kako 
treba, to dolazi k djedu Miši na nauk — uopće se o djedu 
Miši može reći: u čitavom Golombrdu bez toga starca 
ne ima udarca! Ali zato je Golobrdo važno mjesto u Ši¬ 
jačkoj. Nijedno selo u čitavoj Šijačkoj nema toliko obr¬ 
tnika, koliko Golobrdo ; ne imade 30 kuća a 70 lončara, jer 
gotovo u svakoj kući imade po dva, a u gdjekojoj i po tri 
»majstora«. — Ali u planini Golobrdskoj imade i lijepa ke¬ 
stenja, lijepih srčika, slatkih zimica, krupnih oraha, dobrih 
oskoruša — ukratko: voća svake ruke; ele zgoda je živa 
Golobrđanima upustiti se u voćarsku trgovinu. To je 
svakako hvale vrijedan pothvat, kad bi ga samo Sijak 
pametno izvađati umio, pa kraj toga ostale kućanske po- 
poslove ne zanemarivao. Ali, koliko je njemu koristi od 

» m a j d a n, matica, središte. 16 Perikle, atenski dr- 
žavnik. 

toga trgovačkoga poduzeća, vidi se najbolje otud, što su 
Golobrdci u čitavoj' Šijačkoj prvi trgovci i najveći obr¬ 
tnici, ali ujedno prvi slijepci i najveći bokci! 

Ne poznajem siromašnijega sela od ovoga. Tu bi da¬ 
kako trebalo puno pouke — ali okanimo se suhoparna 
mudrovanja i zanovetanja; imade u čitavu svijetu pod 
svakim podnebljem puno kojekakvih grbina, pa zašto da 
bude Šijačka Bogom poveljena iznimka? Hajdemo dakle 
u Šijačku — u tu zemlju obrtničku — i to uprav u Golo¬ 
brdo, to gnijezdo izumljivih sokolova, pa bez ikakva za¬ 
novetanja gledajmo, kako tu stoje stvari, kako se tu ži¬ 
votari. 

Na kraju sela, a uprav na najvišem mjestu, stoji ne¬ 
kakva neobijeljenu i samo ilovačom izmazana a sa sno- 
pljem pokrivena odrpina, koliba, što li je? Svijet veli, da 
je to kuća dijeda Mise Kuburdžića, kneza golobrdskoga. 
Doduše djed Mišo piše se kod gospode Mijo Pavlović, 
ali svaki Šijak misli ovako: »Kad velika gospoda mogu 
imati svaki po dva po tri krsna imena, zašto ne bi Šijak 
mogao imati dva prezimena?« Uostalom rado priznajem, 
da pravoga toj naravi uzroka ne znam. Kako mu drago, 
mi ćemo našega djeda Miju Pavlovića zvati Mišom Ku- 
burdžićem, jer je pod ovim imenom poznat u selu. I 
zbilja je djed Mišo nesamo u Golombrdu, nego i u svoj 
šijačkoj okolici važan čovjek. On je i gospodi u volji radi 
svoje poslušnosti — a još više radi svojih purana i gu¬ 
saka, kojima često gospodu dariva. Ali seljani ga uprav 
kao kakva proroka poštivaju; jer valja znati, tko je čitav 
svoj vijek, kao naš djed Mišo Kuburdžić, knezujući pro¬ 
živio, taj je stekao u selu toliki ugled, da mu se sve, i 
staro i mlado, duboko klanja, i nema toga u selu, tko bi 
se usudio njemu, kad on što naredi, usprotiviti, osim 
možda jedine babe Bare, njegove žene; ali i ona je samo 
jezikom od djeda Miše jača, a da dođe do šaka, ne znam, 
tko bi komu rebra namjestio. No do toga ne će doćf„ 

kad je djed dobra i blaga duša. On je, kao i svi brđani, 
zdrav i krupan čovjek a crnomanjasta lica, osim nosa, 
— jer sam Bog neka znade, od čega je to, ali tako je: 
lice crno, a nos uvijek — kao kakva zrela paprika crven! 
Glava mu je kao zrela misirača 17 : glatka i ćelava, pa 
samo kraj ušiju strše dva bijela džbunčića 18 od sijedih 
vlasi. Djed Mišo ne ide nikada bez štapa pješke; jedno 
da sačuva svoj kneževski ugled, i to je glavni razlog, a 
drugo, da mu je zgrčitim lijevčama — jer tako mu izgle¬ 
daju noge — lakše micati se. On je prevalio već šezde- 
setipetu godinu; ali ako izuzmeš noge, on je duhom i ti¬ 
jelom još uvijek snažan kao kakav mladić. Srca je ko 
rovito 19 jaje meka; ali znade kadšto, premda u rijetke 
petke, i planuti, te kad opsuje šklocu 20 ili burgiju 21 , onda 
znaj, da još malo fali, pa će se rasrditi! Djed je Mišo sto- 
žina, oko koje se čitav stog naše pripovijesti sadijeva. 

Druga odmah do Miše najvažnija u kući Kuburdžiće- 
voj osoba jest Bara, njegova žena, koju on nikada druk¬ 
čije, nego uvijek svojom babom zove. — Bara je malena 
i uzgojna stasa, okrugle i plosnate, kao pokljuka, glave, 
a ljuta jezika, kao paprika, tako da joj u tom čitavom 
selu para nema. Znade često i djeda Mišu u rog zatjerati, 
osobito ako je djed malo vinom prekantario 22 ; ali kraj 
svega toga — kao i sve Šijakinje — dobra gazdarica 
i dobra kuharica t. j. trećinu hrane kradom prodade, a 
kad napravi žgance, sve se usta lijepe! Poslena je i 
marljiva kao malo koja Golobrtka. Neke žene, kad se na- 
smjehnu, pokažu sva trideset i dva zuba; nu Bara, da se i 
najslađe nasmije, pokazala bi samo tri zuba, — jer su 
svi drugi popadali. 

17 misirača, bundeva; 18 d ž b u n a c, mali grm. 19 r o- 
vjto jaje, jaje na umak, obareno; 20 š k 1 o c a, ^ britva 
(nožić) drvenih korica; 21 burgija, mali svrdlić; 22 pre- 
k a n t a r i t i, pretjerati, prevršiti mjeru. 

Djed Mišo imade i rođenoga brata, zovu ga šepavi 
Grga, jer je prije pet godina, kad je jednom orahe tre¬ 
sao, s debla pao pa i ohromio; ali i ovaj je već, premda 
od Miše mlađi, ipak već blizij šezdeset godina. Grga 
je u braku nesretan bio, jer mu žena pokojnica nadarova 
više ženskih, a nijedno muško čedo — a to se u zadru¬ 
žnom životu nesrećom smatra — od kojih su još i danas 
u kući dvoje: Kata svinjarica i Marica kozarica. Grga, 
kao mlađi brat, obavlja u kući one poslove, koje Mišo 
ne će t. j. sprema kola, namiruje marvu i t. d., dakle 
stoji prema Miši kao sluga prema gospodaru. Imade sa¬ 
mo tri male mane: 1 . rad prigovara; 2 . u poslu je spor: 
pravo gengalo 23 i oklijevalo, te da nema djeda Miše, koji 
ga uvijek opominje, ne bi se puno uradilo t. j. da nije 
Miše starca, ne bi bilo udarca; a 3. malo je lakom na jelo 
i pilo, izjeo bi — štono kažu — masno ćebe na Veliki pe¬ 
tak. 

Ali još je jedno i to najvažnije čeljade u kući djeda 
Miše. — Mlada Jelica jedino je još živo dijete djeda Miše i 
babe Bare; jer obadva Mišina sina otidoše prije reda 
na onaj bolji svijet, jedan u mlađahnoj dobi, a drugi kao 
vojnik u Italiji. — Jelica je dobra, čedna, poslena i svemu 
vješta djevojka: kada prede, onda cmilji, a kad veze, ' 
kanda perom piše! Ali jedna je samo nesreća: ona je je- 
dinče, pa k tomu žensko jedinče, ele kad izumru muškarci 
Kuburdžići, što je kraj staroga Grge i još starijega Miše 
blizu, ostat će kuća bez potomka — rastepst će se imo¬ 
vina Kuburdžićeva kao pljeva na vijanju! Ali se ipak 
ovdje-pobrinuo naš mudri djed. On je naumio budućega si 
zeta prizetiti t. j. u svoju kuću uzeti i na svoje zemljište 
prepisati: ali je samo težak izbor, jer tko će Jelicu da za¬ 
služi, taj mora da bude i dobar i bogat i pametan u 
svakom smislu čestit mladić, a gdje ćeš naći takova? 

23 gengalo (gengati, gegati se), koji tromo hoda. 





Jozo Bogović prvi je susjed djedu Misi: on je skroz 
čestit i pošten čovjek, pa zato velik prijatelj Mišin; oni 
se dva paze kao nokat i meso. Jozo ima i sina Milka, 
lijepa, vrijedna i pametna momka, koji se i u knjigu ra¬ 
zumijeva, t. j. znade čitati, pisati i nešto računati. Njega 
je već davno djed Miso uzeo na oko: »taj ili nijedan bit 
će moj zet« — odlučio je on sam u sebi, ali, dakako, ako 
vrijedan te milosti bude, t. j. ako ostane čestiti i valjan; 
dapače tu je svoju namjeru saopćio i Milkinom ocu, svomu 
prijanu Jozi i svojoj babi Bari, pa svi su tim izborom 
posve zadovoljni bili. E istina je živa, Jelica i Milko bio 
bi par ljudi, kako vele, što mi ga radiš! Jelica se ne skiće, 
kao druge gdjekoje djevojke, do neko doba noći po kolu 
i u selu; to ne dopušta ni deda Mišo, ni maja Bara; ali i 
Milko je posve čestit i, kao većinom svi brđani, nepo¬ 
kvaren mladić. 

U Golombrdu je još jedna osoba, s kojom se upoznati 
moramo, a to vam je Marko Kulinić, kum djeda Mise,, 
t. j. kumovi su im možda bili pradjedi, pa kako su Si¬ 
jači dobre pameti, to se kumstvo sačuvalo jošte danas u 
dobroj uspomeni. Marko Kulinić takodjer je dobar i po¬ 
šten čovjek; iimade doduše jednu malu pogrešku: gleda 
duboko u čašu; ali pošto je on 1 . kum Mišin, a 2 . to je u 
Šijaka — kao i istočni grijeh — od pradjedova baštinjena 
mana, ne zamjerava mu ni djed Mišo tu malu pogrešku, 
te se i s njim pazi kao hljeb sa solju; s njim i s prijate- 
teljem Jozom Bogovićem u zajednici putuje, u zajednici 
trguje. 

Sada smo se upoznali s najvažnijim osobama u Golom¬ 
brdu. Imade tu još i druge zanimive čeljadi; ali pošto 
nemaju sreće biti u pouzdanijem odnošaju s djedom Mi- 
šom, moram ih ispustiti iz opisivanja moga te se ogra¬ 
ničiti na krugove čim tjesnije, da ne bude, umjesto proste 
pripovijetke, kakva debela knjižurina. 

Dakle vratimo se na djeda Mišu, toga najvažnijega u 
u Golombrdu čovjeka, prototipa šijačkoga genija, 
starca bez kojega u čitavom selu nema 
udarca! 

III. 

»Što se danas može učiniti, ne ostavljaj to za sutra«. 

^ Narodna poslovica. 

»Što se sutra može učiniti, čemu da to danas činiš«. 

Šijačka poslovica. 

— Grga, ti znaš, da sam se dogovorio s prijateljem 

Jozom i s kumom Markom, da sutra vozimo kestenje u 
Đakovo; evo je Šimunje pred vrati, valja dakle zaslu¬ 
žiti koji grošić; dakle moramo gledati, da se na put spre¬ 
mimo. # 

— Bome moramo! 

— Nije to dosta reći »bome moramo!« Zar ti mene ne 
razumiješ, što ja hoću tim da reknem? 

— A dabome da razumijem. 

— Pa odgovaraj' dakle, kad razumiješ. 

— A što ću odgovarati? 

— Ama, to, što, mislim. 

— A što ja znam, što ti misliš? 

— E vidiš, da još malo, pa si pravi blesan! 24 Kaži ti 
meni, kad naumiš kamo ići n. pr. u drva ili ma kud s koli, 
što onda najprije činiš? 

— Najprije se najedem i napijem. 

— E vidiš, da si pusti obijesni pustosvat 25 ! A što 
dakle onda činiš, kad sebe namiriš? 

— Onda namirim konje i spremim kola. 

To je vidiš ono, što ja mislim. Jesi li dakle namirio 
vrance? 


blesan, luđak. - 6 svat koji nema službe (u svatovima). 

— A dabome da sam ih namirio. 

— A jesi li i nagrabio dosta zobi? 

— Bome pošten tovar, može uprav do Bačke! 

— Tako i treba, tko nosi, ne prosi. A jesi li kola pregle¬ 
dao, da ne će podosina ili koja obloga polaliti? 

— To se ne može znati. 

— A što se ne bi moglo znati? Ako je sve zdravo i či¬ 
tavo, onda lje ne će pofaliti. 

— A bome to nije istina; i moja je noga prije pet go¬ 
dina bila i zdrava i čitava, pa sam ju ipak najedamput i 
čitavu slomio! E, tko bi znao, što se može u čas dogo¬ 
diti? 

Tu se naš djed Mišo duboko zamislio. Doveo ga mlađi, 
pa dosljedno i luđi brat u zabunu, te mu ne ide nikako iz 
glave, kako mu itko u selu, a najmanje mlađi brat, što¬ 
god odgovarati i prigovarati smije. On je knezovao koje¬ 
kakvih trideset i više godina, i nitko mu u selu nikad ne 
smjede ni riječi protusloviti, a evo brat mu i mlađi i luđi 
usuđuje se kadšto u bezobraznoj-drzovitosti prigovarati; 
usuđuje se reći, da se ne može znati, hoće li ne će li kola 
pofaliti! To je ipak mnogo! Ali što će? Grga je 1. brat i 
k tomu rođeni brat, a 2. radi kao rob, premda sporo i li¬ 
jeno, ali na posljetku ipak sve uradi i sve sam posvršava, 
a djed Mišo sjedi i počiva, dakle što će mu? Ovo promi¬ 
slivši i promozgavši kao uvijek tako i sada uzme djed 
Mišo blagu ali ozbiljnu ovako: 

— Grga! ja te i kao brata i kao ukućana rado imadem; 
ali ne trpim taj tvoj nesretni adet 2 ', svakomu u svem pri¬ 
govarati. Ja tomu nisam vičan i ako se ti te lude navade 
ne okaniš, posvađat ćemo se i počupat ćemo se u stare 
dane, gdje nam i svađa i kavga najmanje pristoji. Zato 
te opominjem i molim, da se okaniš ludoga običaja. A 
sada otiđi prividi, jesu li sinje, lijevče i čivije u redu, 
pa mi dođi kazati. 


26 a d e t, običaj. 

Grga posluša i otiđe; jer nije on neposlušan, samo malo 
spor, a takve je ćudi, da rad priklapa, zanoveta i prigo¬ 
vara; a međutim djed Mišo izvadi iz torbe svoju malu 
lulicu s još manjim kamišcem, (jer u tom su Sijači slični 
Ciganima: kamiš im je bar dva ili tri puta kraći od lu¬ 
lice!) napuni ju s klompirom t. j. lišćem od krumpira, jer 
duhan je skup, a što si malo duhana sam posadi, to mu 
sve nemilosrdna »c. kr. filancija« iščupa, — dakle on se 
zadovolji, uprav kao i Ciganin, i s klompirom. 

Međutim se Grga povratio najavivši, da je jedna ši- 
nja odviš izlizana, druga poderana, treća ne valja, a če¬ 
tvrta nije više* za ništa; osim toga su palce vi na zadnjem 
lijevom točku rasklimani kao babini zubi, a prednja de¬ 
sna lijevča samo što se nije raspala u dvoje; uostalom 
je — reče — sve drugo u potpunom redu! 

Eto vidiš, da si teleban! Kako može biti govora o 
potpunom redu ondje, gdje sve naopako u najvećem ne¬ 
redu stoji? Ali si lijen ko klada, a tup ko kustura! 27 Baš 
se je i gospodin Bog zabrojio, kad je tebe stvarao; on 
je sigurno htio stvoriti kakvo lijeno kljuse, pa se zabu¬ 
nio. A zašto mi to prije nisi kazao, da kola ne valjaju? 

— A zašto mi nisi prije kazao, da ih pregledam? 

— Dakle utvijek trebaš opomene ko i Kulinićev kulaš 28 , 
kad ogladni. Ali i pravo mi je, kad se na šušu oslanjam. 
Nije fajda 29 , sad moram putovanje odgoditi, ali pitanje je, 
hoće li htjeti prijatelj Joza i kum Marko na to pristati? 
Sto, ako oni bez mene otiđu? Baš idem do njih, pa ću 
ih umoliti, neka odgode. 

Dok se djed tako u misli mučio, evo obadvojice: i pri¬ 
jatelja Joze i kuma Marka u sobu na vrata: 

— Dobar veče, djede Mišo! 

Bog dao! a baš dobro, da ste ovdje. Pođoh uprav 
do vas, da vas nešto umolim. 

27 kustura, kaže se s pogrdom za nož. 28 kulaš, konj 
mišje dlake. 29 fajda, korist. 

— Da, i mi, djede, dodasmo — odvrati Jaza, da tebe 
nešto umolimo. 

— Drage volje, al’ onda morate i vi dva moju molbu 
uslišati, pa makar ja platio ribu u Osijeku. (Valja znati, 
da kolikogod puta Sijak u Osijek dođe, nikad ne pođe 
kući, a da se dobro ne najede ribe. Riba je njemu rijetka, 
pa zato mila hrana.) 

— Dakle, djede! da čujemo najprije tvoju molbu, ti si 
stariji! 

_ Ama — hm — oprostite mi, al moj brat Grga istom 
mi danas najavi, da kola nisu u potpunom redu, pa bih 
vas molio, da odgodimo putovanje. 

— Upravo to smo i mi tebe došli molit; ja sam zabo¬ 
ravio dati konje potfcovati, danas mi stopram 30 palo na 
pamet, a danas Tune kovača nije doma, dojt će istom su-, 
tra oko podne. Marko opet mora dati okivat podosinu. 

— Pa dobro, pa ćemo mjesto sutra prekosutra! 

Tako vam Šijaci putuju. Drugi ljudi vele: »Što će 

biti jesenas, nek bude večeras!« Šijak veli 
naopako:»Što će biti večeras, nek bude je¬ 
senas!« Drugi ljudi pregledaju kola i konje bar dva tri 
dana prije polaska, Šijak razgleda posljednji dan, pa kad 
pronađe — što običajno svaki put biva — da još nije 
moguće polaziti, odgodi sutra utanačeni dan, kao i svaki 
flegmatički filozof, na preksutra, a preksutra na zano- 
sutra i t. d. i tako se često puta dogodi, da se jedva osmi 
dan od namišljena roka na put krene, a onda obično što¬ 
god zaboravi: ili lanac, kojim će točkove zapinjati, ili 
sjekiru, kojom će, ako što ustreba, popravljati, ili^ uzice, 
kojima će obode, ako popucaju, nadovezivati, ili što mu 
drago — samo na bukliju s rakijom i na asuru* * ne će Ši- 


30 stopram istom. w . 

* Tako se zove u Šijačkoj rogožina, s kojom se po kišovitom 
vremenu kola pokrivaju. 

jak nikada zaboraviti. Šijaka ćeš lako poznati po kolima: 
on je zimi i ljeti, i na kiši i na lijepu vremenu, uvijek pod 
asurom, a svaki četvrt sata vadi bukliju 31 i nateže ju, a 
hrani konje na dan bar pet ili šest puta! Ako se je Šijak 
od kuće već pet ili šest milja udaljio, to se on sasma 
hladnokrvno vraća natrag. Dapače neki pripovijedaju, da 
će se gdjekoji Šijak i zbog zaboravljene škljoce kući vra¬ 
titi; nu to je već prećerano, barem ja to teško i samo za 
gdjekoji slučaj vjerujem. 

Naši su se putnici ipak u neke nekavice na put skanili 
i otišli. 

Tko bi mislio, da Šijak kano drugi ljudi u svu zoru 
urani, taj bi se kruto ‘varao. Ali što rekoh u svu zoru? Ni 
kad sunce izađe, ne će se Šijak na put krenuti. On si ovako 
misli: »Sunce je, istinabog, svemu svijetu općenito i kazalo 
i ravnalo, ali je i sunce promjeljive ćudi: ob zimu se digne 
dosta kasno, a ob ljetu urani prerano! ele tko je kriv, 
što se sunce ob ljetu diže prije reda? Ako dakle sunce 
kadšto — kao krmad na valov — navalice srnja i glavi¬ 
nja, ne treba razborit čovjek da to čini! Drugi Šijaci opet 
ovako svoju sporinu ispričavaju: Čovjek je u nečem kao 
i konj: jesti mora, i gladan ne može putovati, dakle dok 
se ne naruča, ne će on na put, a to bude oko deset, je¬ 
danaest, a kadšto i dvanaest sati. Tako bilo i ovaj put. 
Oko pol dana krenu troja kestenjem natovarena kola, 
sva troja nabijena sijenom, što se bolje može; jer valja 
znati, da Šijak na putu ništa ne kupuje ni za sebe ni za 
konje, već sve, što treba, sa sobom ponese. Da ih ovako 
spremljene kakav tuđi čovjek opazi, pomislio bi, da si¬ 
jeno voze na prodaju. Sva su troja kola arnjevima 31 pre¬ 
vučena i rogožinom pokrivena, premda niti sunce peče, 
niti kiša pada. Konji trče a šipke fićukaju, velim šipke; 

31 buklija, ploška. 32 arnjevi, sve ono čim se seljačka 
kola, drukčije otvorena, natkrivaju od sunca, da bude na njima 
sjen, a i od kiše. 

jer rijetko koji Šijak ima bičalo; al kako i bi? Koliko bi- 
čalo košta, za toliko možeš dobiti u Židova čitav sajtlik 
rakije. 

Dakle putnici trgovci odjuriše u Đakovo — sretan im 
put! Mi ćemo ostati u Golombrdu kod Jelice i kod Milka, 
budućih zaručnika, a onda možda i mladenaca — ako 
Bog da! 


IV. 

»Sastalo se zlo i gore, 

Da se malo razgovore.« 

Narodna poslovica. 

Hajdemo u kuću Jeličinu ili, što je svejedno, u kuću 
djeda Miše. 

U sobi u jednom kutu a na tronožnom stolčiću sjedi 
čiča Gnga, puši i skale teše; dvaput teše triput lulu pali. 

— Skale u Šijačkoj trebaju naveče umjesto svijeća; od 
skala im je dosta svijetla; jer si Sijak nikada svijeća ne 
kupuje, osim na Badnjak i onda kupi muket ili vo Stanicu, 
jer lojenice znadu i babe same lijevati; nu i te se pale 
samo onda, ako kakav gospodski gost u kuci prenoći, 
inače se pale crepulje ili, što je još običnije, skale. U 
drugom kutu sjedi baba Bara, pa prede; do nje sjedi ve¬ 
liki domaći mačak — i on prede. Jelice nije u sobi: ona 
je u svom kiljeru 33 i veze si rukave na rubinama. 

— Čuješ, Baro! meni se sve čini, da sam ja nešto 
opazio. 

— A koga si vraga opazio? 

— Ama znaš — tu odloži Grga svoju bradvu, izvadi 
iz usta kamiš, okrene se k zidu i pljucne mašući glavom 

— znaš, meni se sve čini, kao da sam ja nešto opazio. 

33 k i 1 j e r, ćiler, kućerak. 

— Pa govori, valjda nisi jezik slomio, što si opazio? 
Jesi li duhove ili vukodlake 34 opazio? 

— Jok; čuo sam doduše za njih pripovijedati, ali ih 
nisam nikada na svoje oči vidio. 

— A da što si onda opazio, valjda mačka kako suho 
meso krade? 

— Jok; drugo nešto. 

— Pa valjda nemaš ćitila na zubima, da ne možeš reći, 
što si opazio? 

— Opazio sam — nastavi Grga svejednako klimajući 
glavom —da se onaj Bogovićev Milko često mnogo oko 
naše kuće šulja i polaza. Jedamput dbđe na naš bunar, a 
irnadu i sami kod svoje kuće zdenac; drugi put opet 
prođe kraj naše kuće, pa kad je kod dvorišta, onda se 
propne uvis, koliko je dugačak, pa se oglede naokolo, ko 
da nešto traži; a najljepše je, što je juče bilo. — Juče ti 
on dođe sav zabelendan k meni u pojatu i potraži u za¬ 
jam, znaš što? našu Jelicu! Bogami, našu Jelicu! A kad 
ga ja pogledah i ponovih: što, našu Jelicu? onda on ko 
rak na ugljenu pocrveni i reče, da se je zabunio, da je 
htio reći — našu teslicu 35 . Isto tako ako traži zdjelicu, 
on će opet reći Jelicu; i tako mu je uvijek Jelica i sama 
Jelica na pameti. Meni se sve čini, da tu nije čist posao. 

— E vidiš, kakav si mamlaz! Zar je to nečist posao, 
ako se oni dvoje vole? Zar ti nisi tvoju pokojnu Mandu 
uoči zaruka volio? 

— Ja Mandu ikada volio? Bože me sačuvaj! Moj me 
je otac jedamput dozvao preda se, uhvatio me za uho i 
rekao mi: »Čuješ, Grga! ti ćeš uzeti za ženu Mandu Pe- 
cikozinu, jesi li me razumio?« — Ja sam kazao: dobro, i 
uzeo sam Mandu; a da je on kazao: »Ti moraš uzeti gu¬ 
ravu Birđu Puljonakovu«, a ja bih uzeo guravu Birđu! 


34 vukodlak, čovjek u kojega poslije smrti uđe zao duh 
te noću izlazi iz groba pa uznemiruje ljude. 35 teslica, 
oruđe što se njime kopaju na pr. korita. 

A dabome, otac mora bolje od sina znati, što je za sina! 
Tako će i Miša znati bolje od Jelice, što je za Jelicu. A 
veliko je pitanje, hoće li Miša na to pristati? 

— To nije tvoja briga — uzme Bara malo oštrijim 
glasom, t. j. takvim, da se je do pete kuće u selu moglo 
čuti. — Miša je već na to pristao i odlučio, da Jelica 
mora poći za Milka, a to je i moja volja; to je i Milkinu 
ocu pravo, a oni se dvoje već ljube, ali da se i ne ljube, 
to je naša volja, a mi smo gazde i na tebe to ništa ne 
spada, jesi li me razumio, šeponjo stari? 

— Jesam, babo od tri zuba! Ali ja nisam ni reko, da to 
na mene spada — odvrne Grga malo uvrijeđen, a malo 
poplašen. 

— Pa što se onda uplićeš ko jazavac u tuđ kukuruz? 
Ako ti znaš, da to na tebe ne spada, onda ti moraš držati 
jezik za zubi i šutiti, bilo ti pravo ili ne bilo, jesi li me 
razumio? 

— Ta dobro, i meni je posve pravo, ako ste tako vi 
dvoje uglavili. Ta ja bih na posljetku i sam želio, da se 
oni dvoje uzmu. E, što je vajda 36 , valja priznati, Milko je 
zbilja čestit orač, dobar kopač, marljiv berač, a što je 
još najvažnije: on je najvještiji u selu kosac, pa onda po¬ 
štena vladanja momak, upravo bi on jedini zaslužio našu 
Jelicu. 

— Ali i Jelica je — upadne mu brzo Bara u riječ — i 
marljiva i poslena i vješta i okretna i dobre ćudi i dobra 
srca — 

— Dakako! 

— Oni bi se dvoje dobro slagali. — 

— Uprav ko naši vranci! jedan ljepši od drugoga, je¬ 
dan bolji od drugoga. Ej Bože, već se veselim, kako ću 
piti i vesel biti, kada će se prstenovati i kad vjenčati. To 
ćemo, dok Miša kući dođe. 

:i * vajda, korist. 

— E pa to bi sve još moglo do sv. Kate biti? 

— A dakako da bi moglo, ali kakva je sila? Ne gori 
krov nad glavom. 

Dok se je Bara s Grgom u sobi o Jelici i o Milku raz¬ 
govarala, htjela je Jelica u jedan par sa svojom veza¬ 
njem unutra unići; ali kad je na vratima začula, da se 
njezino ime spominje i da se o njoj razgovara, postade 
na pragu i jasno razabra ove materine riječi: »Miša 
je već na to pristao i odlučio, da Jelica mora poći za 
Milka, a to je i moja volja!« To je njoj dosta bilo. Nikada 
prije nije iz materinih riječi razabrati mogla, da li je 
njoj Milko po ćudi ili ne. Za oca je znala, da bi mu Milko 
posve povoljan zet bio, jer ga je već sto puta hvalio kao 
najčestitijega i najpoštenijega mladića u selu. Sada je 
dakle i o materi sigurna'. Sad je spokojna, sad je blažena. 
E, kako će se dojduće nedjelje puno veselije i živahnije 
u kolu kretati, kad znade, da joj već nitko Milka preoteti 
ne će! Samo da je kako moguće s Milkom se sastati i s 
njim se nasamu o tom porazgovoriti! Ali kako će? — 
Kod prostih Šijaka nije to laka tvar, da se dragi s dra¬ 
gom nasamu sastati može. Sijači su, kao i svi brdani, ne¬ 
pokvareni. Roditelji paze na svoju djecu, kao na svoje 
oči, i nema o tom daljega razgovora, da bi se miljenici 
gdjegod u kući nasamu sastati mogli. Ali možda misliš, 
da se može nasamu sukobiti kozar s kozaricom, svinjar 
sa svinjarom i t. d.? Ni to nije tako moguće. Kozarice su 
uvijek zajedno i ne odvajaju se jedna od druge; tako i 
svinjarice. Ali pomislit ćeš, da je možda prelo mjesto, 
gdje bi se nasamu dragi s dragom sastati mogao? Nije 
tako! U prelu je veliko društvo, kao i na mobi, 37 a tako 
je i u kolu. Ele o kakovim »renđez-vous-ima« u narodu ni 
govora nema. A da kako si ljubavnici ljubav očituju? Evo 
kako. — Nedjeljom ili svetkovinom sastanu se momci i 

37 rn o b a, rad kod seljaka u neke svece bez plaće. 

djevojke u kolu, a radićakom na mobi ili u prelu. Koji 
momak koju ljubi, onaj u nju često pogledava, a kad se 
njegov pogled sukobi s njezinim pogledom, onda se on 
brže bolje okrene na stranu, ili baci oči na zemlju, ili si 
počne brojiti dugmeta na prsluku, a djevojka se slatko 
naškubi — i ljubav je međusobno očitovana! Najveći stu¬ 
panj ljubezne izjave — ali to samo kod nekih vragola¬ 
stih momaka — sastoji u tom, da će dragi dragu kadšto 
malko u poramak Uštinuti, a ona će ga rukom ošinuti po 
prstima ili po plećima ili kud ga zahvati. No ni to ne smi¬ 
ju pred svojim roditeljima ili pred starcima, a i to, kako 
već napomenuh, čime samo neki alakasti 38 i djavolasti 
vjetrogonje, med koje Milko nikako ne spada. On se, bilo 
u kolu ili na prelu, istinabog sunča na Jeličinom licu i ne 
će pustiti oka s nje, doklegod ga ona ne pogleda, ali onda 
se uprav, kad ga ona očima prostrijeli, kao ljetnim sun¬ 
cem opaljen, vas u licu zažari i okrene u stranu. Neki Ni¬ 
jemci noveliste tvrde, da je ovakova mimika pretpo¬ 
topno stanje, znak slabe naobraženosti; no ja bih želio 
svomu narodu, da se nikad ne popne na stupanj one vi¬ 
soke naobraženosti, koja zahtijeva, da se uglađen mladić 
donle oko djevojke savija i previja, donle laže i maže, 
dok ju ubogu ne zamatni! — Ali kanimo se mudrovanja, 
te pustimo i Jelicu i Milka i Baru i Grgu i čitavo Golo- 
brdio, pa se vratimo na naše putnike: djeda Mišu, prija¬ 
telja Jozu i kuma Marka. 

38 a 1 a k a s t, što nema razboritosti. 39 mimika, vidi 
bili. 13. 

V. 


»Zaludu je začina, 

_ Kada nije načina!« 

Narodna poslovica. 

Naši se putnici, kao što smo vidjeli, za Šimunjski sajam 
dugo opremali i oklijevali, te u neke nekavice ipak otpu¬ 
tovali. U putu do Đakova nije se dogodilo ništa izvan¬ 
redno, što bi vrijedno bilo napomenuti, osim da su se s 
piškorevačkim maltarom 40 za dva krajcara posvadili, no 
to je nešto obično kod Šijaka. Oni su dva dana putovali 
i drugi dan predveče sretno u Đakovo — zakasnili. 
Upravo su stignuli na Šimunje pred mrak, kad se već 
sav svijet s vašarišta razilazi! Ne preostade im ništa 
drugo, nego izdati kestenje pošto poto, koliko se je pro¬ 
dati moglo, a što se nije prodati moglo, s onim klapaj kući 
natrag! Da su se požurili, bili bi ipak još prispjeli. Ali 
Šijak si sasma filozofično misli; tko lagano ide, dalje 
dođe! No tko je kriv, da su oni umjesto jednoga putovali 
dva dana? Po mnijenju djeda Miše bio je kriv Jozo i 
Marko, a po mnijenju ove dvojice bio je kriv djed Miso; 
jer na prvoj postaji htjede Jozo, daše po starom šijačkom 
običaju na svakoj, dakle već i na prvoj štaciji, konji 
hrane. Na drugoj postaji bio je kriv kum Marko, jer je 
ogladniv i ožedniv predložio, da se objeduje i da se sve tri 
čuture najedamput popiju. Prijedlog mu je bio primljen, 
a uslijed toga je djed Mišo kruto zaspao i odviše dugo 
počivao. Ele jedan je obarao krivnju na drugoga, jedan 
je drugoga karao i tako su se čitavim putem kući vraća¬ 
jući prepirali. Dakako u početku prepirahu se malo tiše, 
onda uzeše sve jače i oštrije, a kad kući dođoše, malo da 
se ne pobiše. Gdje je sada prijateljstvo? Gdje je sada 
kumstvo? — Sve se je kao kakva stara čarapa raspa¬ 
ralo i razonodilo! Djed Miša psuje Jozi i Marku onu bur- 

40 m a 11 a r, carinar. 

giju, s kojom je dragi Bog nebo izbušio,^ a ovi djedu psuju 
onu tkanicu, s kojom mu se pradjed pašo. 

Da vidiš sada djeda Mišu, kako je i na Baru i na Grgu 
i na Jelicu i na čitavu kuću f sam na sebe srdit. 

Čim je kući došao, dozove Jelicu preda se. 

— Jelice, amo! 

— Evo me, oče. 

— Kaži ti meni, ljubiš li ti Milka Bogovićeva? 

— Govori samo, ljubiš li ti Milka Bogovićeva? 

— Pa zašto me to pit — 

— Kako ne bih, dragi dada. 

— Ali kako bi — pitam ja? 

— Ta, oče dragi! ti si ga sam toliko puta hvalio, da je 
on čestit, dobar i pošten — 

— Da, to je on bio; ali otkad mu je otac postao lopo¬ 
vom, odonda je i sin to isto; jer kakav otac, takav sin! 
Jesi li me razumila? Ti Milka ne smiješ više voliti! 

— Pa ja ne ću, oče. 

_Tako; a ja ću se već pobrinuti, da za tebe drugoga 

mladoženju potražim. 

Takav je od prilike razgovor poveo i Jozo Bogović sa 
svojim sinom Milkom. Ubogi Milko i kukavna Jelica! 
Vaši se roditelji zavadiše, a vi morate najviše trpjeti, oni 
poludiše, a vi morate tomu krivci biti. 

Tako trajala srdžba čitavih osam dana, ali na posljetku 
ipak ugasnula; jer valja znati, da se Sijači brzo zavade, 
ali brzo i pomire. Oni su u svađi pravi Cigani: danas se 
čupaju, a već sutra se grle i ljube. 

Osmi dan su'se djed Mišo i prijatelj Jozo izmirili i 
djeci svojoj naložili, da se opet vole, što je doduše suvi¬ 
šan nalog bio; a nekoliko dana kašnje već su se s ku¬ 
mom Markom dogovoriti, kako će zajedno u Osijek sr- 
čike voziti. — Sutrašnji je dan za putovanje, a dakako 
rano u zoru t. j. u deset sati. 

Uoči toga urečenoga dana, pred mrak, dode k djedu 
Miši neki stranski gospodin, majstor, trgovac, što li je. 

— Dobar veče, djede! Jesi li ti djed Mišo, knez selski? 

— Da, ja sam taj; a tko ste vi? 

— Ja sam trgovac iz Osijeka, Znam, da vi Sijači imate 
dosta jabuka, dok ih u Osijek na prodaju vozite; došao 
sam dakle amo u požeški kraj misleći, da ću ovdje puno 
jeftinije kupiti, a eto čuda! Ovdje ne mogu nigdje puna 
kola ispod dvadeset forinti dobiti, a u Osijeku dobio bih 
od istih tih ljudi po osam ili po devet forinti. 

— Što, po osam ili po devet forinti? To nije istina! To 
ne može biti! Ja znam, da se u Osijeku kola po dvadeset 
forinti prodati mogu! 

— Što dvadeset? 

— Jest, bogami dvadeset! 

— Ta Bog s tobom', djede! kakovih dvadeset? 

— Bogami, lijepih dvadeset forinti šajna! 

— E to može biti; pa to je onda svejedno; osam forinti 
srebra ili dvadeset forinti šajna. 

— Kad je svejedno, a vi govorite u šajnu. (Valja znati, 
da Šijak još i dandanas uvijek računa u šajnu.) 

— Pa dobro; bih li ja dakle mogao ovdje dobiti kola 
jabuka po osam forinti ili kako ti hoćeš, po dvadeset fo¬ 
rinti šajna? 

— To ne znam. I ja imadem dosta jabuka na prodaju; 
ali ih ovdje ne bih dao ispod trideset forinti, premda zna¬ 
dem, da ću u Osijeku možda samo dvadeset dobiti. 

— E pa kako je to? 

— To nije nikakvo čudo. Mi kad već dođemo u Osijek, 
onda moramo prodati pošto poto, da ne vozimo »robu« 
natrag; ali ovdje bome ne moramo. 

— - Ali, djede! ako vi možete doma uz istu cijenu kao i 
u Osijeku svoje jabuke prodati, zašto bi vi išli u Osijek?* 

— Mi moramo ići u Osijek. Tako smo od naših starih 
naučili, to je naš nazat, od toga mi živimo! 

— E, to je drugi račun. Da sam ja to znao, ja lje ne bih 
išao iz Osijeka amo. Sad moram bez jabuka natrag; a pi¬ 
tanje je još veliko, hoću li ja dobiti kola za Osijek. Možda 
ti, djede, imaš konje? 

— I to dobre! Moje vrance ne bih mijenjao ni sa spain- 
skim 41 doratima! 42 

— Pa možda bi me ti mogao odvesti u Osijek i pošto? 

— Zašto ne — ali ispod trideset forinti ne bi vas sutra 
ovdje nitko, pa ni ja vozio. Da je koji drugi dan, hajde, 
bilo bi jeftinije; ali mi smo se skoro svi, koji ovdje konje 
imamo, dogovorili, da sutra vozimo jabuke u Osijek; ele 
ja ne znam, kako bi vi sada za sebe Ovdje kola dobili. 

— To je čudnovato! Od mene ištete za kola trideset 
forinti, a vozit ćete jabuke, za koje ne ćete dobiti ni dva¬ 
deset forinti. 

— Pa valjda vi, Bog s vama, niste jabuka? 

— To je istina; ali nisam ni tako težak, kao što su pu¬ 
na. kola jabuka. 

— To je opet istina; ali mi jabuke moramo voziti pošto 
poto, a vas ne moramo! 

Tu se trgovac Osječanin malo zamislio. — Pao mu na 
pamet onaj čovjek, koji si je jednom preduzeo švajcar- 
skoga sira jesti, pa kad dođe predvečer u dućan, a trgo¬ 
vac mu u zabuni umjesto sira odsiječe komad sapuna 
— kupac dođe kući i poče sapun kao sir jesti. A kad se taj 
sir pjeniti stade, on nastavi žvakanje govoreći: pjeni se 
ti, koliko ti draigo, ja sam naumio sira jesti, pa ću te i po¬ 
jesti, ma se ti koliko mu volja pjenio! Tako je i sa Šlja¬ 
kom; kad on što naumi, ništa ga više od nakane ne odvr- 
nu! To je i ovaj trgovac opazio, te znajući, da Šljaka ni¬ 
kakvim pod nebom logičnim razlozima ne će tako lasno 
pobiti, morade logiku uhvatiti za čupe, pa sofističnim 

41 s p a i n s k i od spahija, gospodar od zemlje, vlastelin. 
42 dorat, konj mrke dlake. 

razlozima o šijakovu lubanju pokucati. Kad je dakle sve 
dobro razmislio, uzme ovako djedu govoriti: 

— Dragi kneže, ja već vidim, da ne ću moći dobiti 
posebna kola za sebe u Osijek. Nego kad već ti svakako 
moraš s jabukama u Osijek, ti bi mogao i mene usput 
povesti? 

— To bih, i to ću drage volje učiniti. 

— A po što ćeš me usput povesti? 

— A zato je lako; platit ćete koju holbu 43 vina na putu. 

— Pa znaš što, kneže? Ne trebam ti ništa platiti; nego 
ja ću, kad dođemo u Osijek, kupiti od tebe sve tvoje ja¬ 
buke uz onakovu cijenu, kakva bude u Osijeku. 

— E pa dobro, to je još bolje; bar imadem sigurna 
kupca! A sad vi, dragi gospodine i prijatelju, pođite u ovu 
malu sobicu, pa ćemo malo večerati; moja će nam baba 
skuhati malo tarane na mlijeku; imade i suha mesa, anajt 
će se i koja čaša vina; pa kad se okrijepimo, onda mo¬ 
rate ovdje prenoćiti, pa ćemo sutra uraniti i zajedno se 
k Osijeku otisnuti. Baš mi je drago! Sam vas je Bog k 
meni nanio! 

I otiđoše u sobicu, gdje običajno gospodski gosti kod 
kneza noćivaju. Osječanin se u sebi smijao, a Šijak pre¬ 
zadovoljan bio, što će sigurna kupca u Osijeku imati. 
Ej, Sijače, teško šuši s vukom ratujući! Zaludu ti 
začina, kada nije načina! 

Sjutradan Šijaci s trgovcem Osječaninom uraniše — 
pred podne i odjuriše u Osijek. S djedom Mišom vozio 
se i njegov kupac, koji je: 1 . sebe iz velike neprilike is¬ 
kopao; 2 . Šijake pošteno nasamario; 3. badava se kući 
dovezao; 4. kod kuće nesamo od djeda Miše, nego i od 
svih Golobrđaca sve dovezene jabuke kupio po osam fo¬ 
rinti, jer to je bila onaj dan cijena na pijacu; a tri dana 
kašnje sve je opet rasprodao piljaricama u manje obroke 

4:5 h o 1 b a, boca, mjera za tekućine. 

a dakako uz mnogo višu cijenu. Tako mu je suvišni put 
u šijačku bar trostruko naknade,n bio; jer je i proučio Ši- 
jake kao trgovce prodavaoce, a to nije ni rutina ni putina 
za pametna kupca. 

Kad bi Šijak htio ili umio prodavati svoje jabuke na 
manje obroke, on bi sigurno dva puta toliko dobio, koliko 
dobije; ali on to ne će, on voli datil i za manje novce, ako 
tko najedamput čitava kola kupi. Na taj način kupuju 
voće od njih imućniji ljudi u Osijeku, pa preprodavaju 
piljaricama. Tako bi mogo i sam Šijak učiniti, ali to Ši- 
jaku ne bi ni svi akademici u glavu utuvili, ne ću bome ni 
ja! To će naučiti vrijeme i s vremenom učiona... 

Naši su se Šljaci sasma zadovoljno vratili kući. Svaki 
je zaslužio jedno dvadeset forinti šajna, a od toga potro¬ 
šio je vraćajući se kući bar polovicu, osim toga izgubio 
pet ili šest dana i — vidio Osijek! Toliko je možda, i ništa 
više, namjeravao. Ali kako mu drago. Šijak je zadovo¬ 
ljan, pa kud ćeš veće sreće od zadovoljstva? 

Naši su Golobrdci sretno kući prispjeli. 

VI. 

»Bježi kao vrag od krsta«. 

Narodna poslovica. 

»Bježi kao Šijak od malte«. 

Djakovačka poslovica. 

Vrijeme je nekako predbožićno. Snijeg je zapao do ko¬ 
ljena. Sad više ne putuju Šijaci, pa ni Golobrdci. Sad je 
nastao odmor u naravi: cvijeće usnulo, rašće zadrije- 
malo, čitava priroda zaspala —« pa i Šijak. Ako kadšto u 
šumu u drva iziđe, to mu je sav posao. Tako je sve do 
proljeća. 

U tom zimskom vremenu nije se u Golombrdu dogo¬ 
dilo ništa osobito, što bi vrijedno bilo napomenuti, osim 
da je često puta Jelica uzđisala za Milkom, a Milko za 



Jelicom. Prijatelj je Jozo htio doduše isprositi još zimus 
Jelicui za svoga Milka, ali Bara reče, da nije sila, da treba 
još više rubina i tkanja Jelici prirediti, pa kad je već za¬ 
kasnila svadba do ove sv. Kate, to će se moći odgoditi 
i do slijedeće sv. Kate. Kao u svem, tako se i ovdje Šijak 
drži onih filozofičkih al ujedno i flegmatičnih narodnih 
poslovica: »Hitar odviše sreću preskače« — »Dvaput 
mjeri, treći kroj« — »Ako i kasno, bit će časno« i t. d. 

Već je nastupilo proljeće. Traci sunčani sve jače i jače 
griju. Gora bistra, cvijeće cvate, ševe cvrkuću, a pčele 
po cvijeću optrkivaju: sva se priroda od sna prenula i 
svi stvorovi oživjeli — pa i Šijak! Sad se prave kapci, 
ćupovi i pokljuke. Još nekoliko dana, pa će biti Filiplje 
— veliki vašar u Đakovu. Tu valja koju krajcaru ugra¬ 
biti. Čitavo selo u poslu — lončarskom. Osobito radi ne¬ 
umorno djed Miso-, prvi majstor u Golombrdu. Hajdemo 
u njegovu kuću. 

U sobi za stanom sjedi Bara i prebaciva čunak sad 
nalijevo, sad nadesno. Do nje sjedi Jelica i veze. U za¬ 
pećku Grga teše skale, usred sobe na niskom tronošku 
stolcu sjedi djed Miso, a pred njim se vrti veliki lončar- 
ski kolut. Na desnoj mu ruci kraj koluta stoji velika dr¬ 
vena zdjela vodom napunjena, zatim dvije kožice, koji¬ 
ma se ilovača gladi, rovacka ili špriklja, t. j. trouglasta 
daščica, kojom lončari svoje rukotvorine šaraju i ureša- 
vaju, i žica, kojom gotove ćupove ili pokljuke s koluta 
snimaju. Na lijevoj mu strani stoji čitava rujaga 44 od zbi¬ 
jene ilovače. — Djed je u poslu: desnom nogom vrti ko¬ 
lut, a u lijevoj ruci drži kožicu i ugladjiva njom pokljuku, 
pa samo kadšto kljucne desnim palcem u lulicu, da mu 
se pepeo slegne i duhan, t. j. klompir, bolje gori. — Evo 
ga već nadomaku, i posljednja je pokljuka zgotovljena. 
Sad je djed bez brige. 

44 rujaga, hrpa, gomila. 

Imađe svega tri kapka, pet ćupova i dvadeset i cetir 
pokijuke — to nije šala. Dakle prekosutra će »majstori«u 
Đakovo, dakako djed Miso. prijatelj Jozo i kum Marko 

U Upravio je djed Miso žicom snimio posljednju pokljuku, 
odložio ju nadesno, a onda obadvije noge prebacio prama 
stanu, gdje Bara sjedi: 

_ Babo, je li ti znadeš, da ću ja s Jezom i s Markom 
prekosutra na put? 

— Pa što je to mene briga? 

— Mi ćemo u Đakovo. 

— Ma u Kudiljevo; ne tarem si za to glave. 

_Ali to nije dosta. Jesi li ti luda? 

— Da, mlada pa luda. 

— Jesi li ti pri sebi, Boga ti? 

— Bogati čohui nose, a ja blato gazim. 

Viđeći djed Miso, da je baba danas na lijevu nogu 
ustala, poplašen uzme drugim blažim glasom: ^ 

— Draga Baro! mi ćemo na vašar, pa valjoa cu ja i 
tebi što s vašara donesti. Nego znaš, kad se ide na dalek 
put, onda treba, znaš, papule i koji sirac, a bome i malo 
suha mesa, onako koje rebarce je li, draga Baro. 

— Dobro; pa ću ja i pogaču ispeći. 

— Ha, tako valja! Ti si ispak dobra i poštena. 

— Takva mi je i mati bila. Ali nemoj zaboravit na va¬ 
šaru kupiti plave vune. 

— Bit će. 

— 1 crvene! 

— Ne će faliti. 

— I jedne opanke. 

_Sve će biti. 

Ovakve su sve babe u Šijačkoj: lukave i mudre kao li-, 
sice, te kad hoće da od muževa što izmame, onda naj¬ 
prije prouče narav njihovu; ako je muž škrt, oštre i> go¬ 
ropadne ćudi, onda počnu najprije nježnim i umilnim gla¬ 

som, i ako to ne pomogne, završe vikom, kavgom, psov¬ 
kom i kletvom; ako li je muž kakav benasti dobričina, 
kao naš djed Mišo, onda najprije počnu oštrom i osori- 
tom riječi, dok se starac ne uplaši, a onda okrenu blagim 
glasom, pa izmame, što ih volja. Ja bih se usudio ustvr¬ 
diti, da su u Šijačkoj poprijeko sve žene pametnije od 
svojih muževa; jer i ondje, gdje muževi od škrtosti ili se¬ 
bičnosti ni krajcare ženama ne dadu, obično su žene bo¬ 
gatije od muževa. Dakako, da se mnoge žene kadšto i 
rđavim sredstvom na pr. krađom služe, no i tomu su 
ludi muževi krivi, koji brineći se samo za svoj želudac, 
ne kupuju ženama, što je nužno i potrebno. Ele žene ih 
ipak nadmudre. Ali pustimo žene Šijakinje, pa se vratimo 
na Šijake. 

Djed je Mišo i prijatelj Jozo i kum Marko s pokljuka- 
ma na putu u Đakovo. Već su na posljednjoj postaji do 
Đakova, u Vrpolju, t. j. pred Vrpoljem; jer Šijak ne će 
nikad u selu konje hraniti, nego ili pred selom ili za se¬ 
lom. Dapače i kad gdje prenoćiva, on najvoli! blizu sela, 
ali u selu ne će nipošto! Da ga tko upita, zašto on to čini, 
ja mislim, da ni on sam ne bi kazati znao. Dakle pred 
Vrpoljem jedno pedeset koračaja od prve kuće hrane 
konje naši putnici pokljukari. Kum Marko grcnuo neko¬ 
liko puta iz rakijske tikvice, a onda s bičem otišao šeta- 
jući se u Vrpolje, da razglede selo, koje je već sto puta 
vidio; jer i to je Šijakov običaj, kad mu je vrijeme dugo; 
a djed Mišo i prijatelj Jozo ostali kraj kola; prostrli po¬ 
krovac, posadili u sredinu tikvu i čuturu, pa se izvadili 
u blaženoj flegmi natrbuške, jer je i to šijački običaj, pa 
zasnovali ovaj prevažni i kombinativno-veleumni raz¬ 
govor: 

— Čuješ, djede Mišo, ništa me toliko ne srdi, koliko 
ova ,prokleta malta 4 " med Vrpoljem i Đakovom. (Valja 

znati, da je Šijaku malta ono isto, što đavlu sveta voda i 
krsit, otkuda i postade u Đakovštini poslovica: bježi kao 
Šijak od malte.) 

— Tu je maltu sam đavo izmislio. Sad od konja plati 
dva krajcara, kada tamo ideš, onda plati opet, kad se na¬ 
trag vraćaš, a može se dogoditi da robu ne prodaš, već 
ju svu neprodanu opet kući voziš, — ali za to maltar ne 
pita, nego veli »plati«. 

— Pa znaš, još bi dobro bilo, da nije tereta, da su 
prazna kola, hm — ja bih opuknuo moga pajka i kulaša, 46 
da bi kao zvrk projurili kroz žuto-crnu đermu 47 . E, ali 
ovako s teretom što ćeš? Ništa, već plati pa šuti! 

— Istina je. Alaj da mi je znati, tko je prvi maltu iz¬ 
mislio? 

— To ti je sigurno Francuz bio. Kažu, da je i onu žicu, 
ne znam kako je zovu, teregiaf — tereglam — kako li je 
— kažu, da je i to Francuz izmislio, a u zao čas po nas! 
Jer vjeruj ti meni, Mišo, ne će proći ni dvije godine dana, 
pa ćemo mi i od te žice porez plaćati! 

— A, to može biti. 

— Ne može, nego to će sigurno biti. Nego znaš, djede, 
meni je nešto palo na pamet. 

— Što? 

— Hajde da mi obiđemo tu maltu. Ja sam čuo pripo¬ 
vijedati, da tu odmah negdje povrh Vrpolja nalijevo ima- 
de put kroz njive u livade, onda izađeš tamo negdje na 
Dragutinski most, pa uokolo na Gašince dođeš u Đa¬ 
kovo. 

— E to bi dobro bilo, samo da znamo put. 

— Ne boj se; valjda nismo djeca, ne možemo zaći. 

— E pa dobro; ali ako zađemo? 

— Ja ću biti kriv. 


46 kulaš, konj mišje dlake. 47 đerma, đeram, voluga ko¬ 
jom se što zatvara. 

— Dobro. 

I tako utanače, da će piškorevačkoga maltara pre¬ 
variti. 

Đakovčani pripovijedaju, da je to živa istina, kako Si¬ 
jači obilaze maltu gdjegod mogu, pa makar morali tri ili 
četiri ure, makar i pol dana izgubiti, oni za to ništa ne 
mare; jer kao u svem, tako i u tom Šijak ne računa na 
to, da obilazeći naokolo puno vremena gubi; on misli; 
vrijeme ne košta ništa, a malta košta ipak četir krajcara. 
Ele i naši putnici, što smisliše, to i učiniše. Kad su konje 
namirili i sebe okrijepili, onda pođu dalje i povrh Vrpolja 
skrenu nalijevo. Tu moradoše prevaliti najprije velik dio 
ugarite 48 livade, ali ikako je na takvim njivama velika 
truskavica, porazbijaju gotovo sve pokljuke. No na to 
nisu računali, i koji bi se Šijak tomu nadati mogao? — 
Doduše djed je Mišo čitavim putem mrmoljio i u sebi 
mislio; ako samo jednu pokljuku na toj truskavici razlu- 
pam, platiti će mi štetu Joza, koji me je na to nagovorio. 

I zbilja kad su u neke nekavice oko kere u Đakovo 
došli i pronašli, da su gotovo sve pokljuke polupali, po- 
svadiše se i počupaše se medu sobom tako, da prije naj¬ 
bolji prijatelji postadoše sada krvni dušmani. Nije ni 
čudo; dobro veli narodna poslovica: braća ko i braća, a 
toboci ko krvnici. Sada nema više ni divana o tom, da bi 
djed Mišo htio dati svoju Jelicu za Jozinoga Milka. Sad 
je vez prijateljstva med kućom Kuburdžićevom i Bogo- 
vićevom kao rasparaklisan 49 točak raspao se i kao oči- 
jano perje u vjetar odlepunuo. A tko će najviše tu platiti? 
— Kukavna Jelice i ubogi Milko — na vas se uvijek kola 
slome! 

48 u g a r i t, preoran. 49 rasparaklisati, razderati. 

VII. 


»Dok se jednomu ne smrkne, 

Ne može drugomu svanuti.« 

Narodna poslovica. 

Kađ je djed Miso s razlupanim i oštećenim kapcima 
kući došao, izleti pred njega Bara s veselim licem nada¬ 
jući se, da će joj Miso s vašara donesti plavoga i crve¬ 
noga pamuka i opanke i možda još štogod. Ali kako se 
u čudu snađe, kada se smrknu i namrgodi, kako usne 
čvrsto stisnu, a nos k zemlji osmolji, 50 kad joj Mišo reče, 
da nesamo da ništa nije kupio i prodao, nego povrh toga 
puno štetovao. Tu joj morade sve nadugo i široko pripo¬ 
vijedati, kako ga je Joza nagovorio, da maltu obiđu, 
kako su se onda ugaritom njivom preko brazde truskali 
i sve kapke oštetili i sve pokljuke polupali. Svemu tomu, 
pridodade, da je kriv Joza, jer ga je on na to nagovorio, 

— Eto sad, — završi djed Mišo — sudi sama, kakav 
je to čovjek, taj Joza Bogović! 

— Nije on Bogović nego Vragović. 

—. Bome pravi Vragović — 

— I nitkov i lopov i laža i varalica i obješenjak! Ali 
tebi se čudim, ti si stari jarac, ti si vuka znao, pa što si 
se dao? 

— E kud sreće, da sam znao! Ali sad sudi sama, bi li 
pametno uradili, da dademo našu Jelicu za njegova 
Milka? Jer kad je otac takav, zar može biti bolji sin? 
Zar može izaći soko iz vranjega gnijezda? 

— Ili janje iz kurjačjega duplja! To ne će, to ne može 
biti, pa makar morala Jelica upravo za luckastoga Tunu 
Puljokanova! 

— Tako i ja mislim . 

Ne treba ni spominjati, da je djed Mišo zabranio Jelici 
misliti više na Milka. 

50 osmolji, pocrniti. 

Jednoga dana sjeo u sobi za stol i podupr’o se laktom 
o stol, a šakom pod bradu. Mora da je zamišljen, jer tako 
se posade svi Šijaci, kad su zamišljeni. Ujedamput zove 
Jelicu preda se i povede s njom ovaj po prilici nježni raz¬ 
govor: 

— Jelice! ti se moraš- sutra čisto obući, da dočekaš 
prosce. 

— Kakve, dado, prosce? 

— No, ja sam ti našo mladoženju. 

— Kako to, a kazao si, da više ne smijem ni misliti na 
Milka. 

— No to jesam; ali nisam kazao, da ne smiješ misliti 
na Tunu Puljokanova. 

Jelica protrnu, a onda poslije male stanke očajnim 
glasom upita: 

— Što za onoga Tunu luckastoga? 

— No, on je malo luckast, ali je i pametan dečko. 

— Dakle za onoga guravoga — 

— Da, on je malo gurav, ali on je dosita i pristao mo¬ 
mak. Hvali ga čitavo selo, da je vrlo mirne ćudi i poštena 
srca, pa upravo takva mladoženju trebam ja, a što je 
bolje znadem od tebe. Sad se smiri, pa otiđi i nastoj, da 
prosce veselim licem dočekaš; a onda ćemo se, kad budu 
svatovi, svi skupa veseliti i dobre volje biti. 

Jelica otiđe u svoj kiljer, sjedne na jedan kovčeg i 
sitane — ja ne znam, je li gorke ili kisele? jer ja ih jošte 
nikad nisam kušao — suze lijevati. To je jedino, što je 
djevojci u Šijačkoj dopušteno. Roditeljima suprot njiho¬ 
voj volji odgovarati ne smije, no plakati, koliko ju volja, 
to smije. Kukavna šijačka djeco. Vi ste kod ženidbe osu¬ 
đena da kupujete mačka u vreći. Koliko puta mora se 
djevojka zaručiti s momkom, koga do zaruka nikad ni 
vidila nije. Ali svaki narod ima svoje posebne nazore, 
svoju filozofiju — tako i Šijak. On misli, čemu bi čovjek 

ono prije vidjet morao, što uzeti kani? Koliko puta — 
veli Šijak — kupiš konja, koga prije nikad ni vidio nisi, 
pa se zgodi dobar i čestit konj, da mu u čitavu selu para 
nema. A koliko puta ogledeš na vašaru sve vrance i že- 
rave i dorate, pa si u neke nekavice izabereš jednoga — 
mniješ — najljepšega, a kad kasnije, ti se osvjedočiš, da 
to kljuse nije ni tri mangure 51 vrijedno bilo. Šijak ovdje 
zaboravlja, da čovjek nije konj; on misli: i konj je stvor 
Božji. 

Vidjesmo, kako je u kući djeda Miše; ali kako je u kući 
Joze Bogovića? Nije mnogo. drukčije, negoli i u Mišinoj. 
Kukavni Milko razumio od oca, da se je s djedom Mišom 
posvadio i da mora na Jelicu zauvijeke zaboraviti. Ne¬ 
sretni Milko! Zar on mora biti kriv za grijehe, što ih je 
otac njegov počinio? Doduše žao je i ocu njegovu, što 
mu ne će sin za Jelicu poći; jer je djed Mišo bogat i imu¬ 
ćan čovjek, a naumio je budućega si zeta prizetiti, pa 
kako bi to za sina mu lijepo bilo, kad bi došao u veliku 
kuću i baštinio tolik imetak! Ali što će, pred djeda više 
ne smije, jer osjeća sam u sebi, da je kavgi krivac. 

Međutim su prosci Puljokanovi Jelicu isprosili i prste¬ 
novali — za luckastoga Tunu. Već su i pred gospodinom 
župnikom upisani i tri puta naviješteni. Prekosutra će 
svatovi biti. 

Nesretna Jelica,! Ona se kini i žalosti u svom srcu, ma 
cvili i plače, nit šta jede nit šta pije, već gladuje i jaduje, 
al nikomu jada ne kazuje, jer ih kazat ne smije. 

U kući Mišinoj sve je živo i zabavljeno. Djed Mišo 
izabire najljepše bravče za zaoblicu, Grga djela ražanj, 
Bara peče sirnu ;pitu i suhe kolače, a Jelica — plače i ja- 
dikuje, jer mora sutra pred oltar, a da je za koga, već za 
luckastoga i guravoga Tunu. Čitavu je noć sprovela pla¬ 
čući i uzdišući za ljubljenim al izgubljenim Milkom! Hvala 

51 mangura, nekaki novac. 

Bogu, da nije po zahtjevu 19. vijeka naobražena bila, jer 
\y[ možda pokušala bila ublažiti si žalost sa cijankalijem 
ili drugim kakvim pd 19. vijeka propisanim lijekom. 

Sutradan — na urečeni dan vjenčanja — u svu zoru 
lupa netko na prozoru djeda Miše. 

— Tko je Božji? 

_ Otvori, djede! 

— Tko je? 

_ Ja sam, prijane. Ivan Puljokan. 

_ Pa što te nosi u svu zoru? 

_ Nesreća, prijane! — odgovori žalosnim glasom 

Ivan. 

— Što je, za Boga? 

_ Moj sin Tuna, tvoj nesuđeni zet, eto baš sada izdah¬ 
nuo. 

— Ta što govoriš? 

— Udarila ga kaplja; jučer smo malo veseli bili i malo 
više pili, pa se kukavac valjda prehladio i eto sad umje¬ 
sto radosti, crne žalosti. 

— A jao meni! Baš sam na nesreću odsuđen! 

— Ja još na veću. Zbogom, moradoh ti saopćiti, da se 
ravnati znadeš. 

Sutradan u djeda Miše kući sve je tužno i žalosno, 
samo Jelici pao mlinski kamen sa srca. Sada barem ima- 
de nade. 

Isto je tako i Milku odlanulo, a i ocu je njegovu ta ne¬ 
sreća mila bila. Tako je u svijetu: »Dok se jedno¬ 
mu ne smrkne, ne može drugomu svinu- 
t i«. Sad 6u ipak — mišljaše .lozo Bogović u sebi — gle¬ 
dati pomirit se s djedom Mišom; ta možda je već zabo¬ 
ravio na uvredu, koju sam mu nanio bio. — Smišljeno 
učinjeno. 

Za nekoliko dana evo Joze k djedu Miši. 

— Hvaljen Bog, djede Mišo! 

Hrv. pripovjedači _ 257 _ 

— Amen, navijek! — odvrati Mišo zlovoljnim licem -J|i 
što imadeš javiti ? Reci brzo, pa odlazi; jer ja ne tr- j 
pim, da se onaj, koji me je prevario i uvrijedio, kod mene ] 
dugo zadržava. 

— Djede Miso! oprosti mi — odvrati Jozo, — ja pri¬ 
znajem, da sam te uvrijedio; ali ja sam odlučio sav ti 
kvar nadoknaditi, evo sam ti pripravan za počinjeni® 
štetu dati deset mjerova raži; ali se ne smiješ više srditi; J 
jer znaš, braća bila, braća mila, pa moraš na sve zaboAjl 
raviti. 

— E pa ja se ne srdim — prihvati blažim licem djed 
Mišo. 

— Pa kad se ne srdiš, a ti uzmi moga Milka za svoga||j 
zeta. 

— Pa ja ne bih mario, samo ne znam, hoće li Bara na| 
to pristati. 

Ne trebam ni spominjati, da je Bara, kad je začula, da' 
će Jozo dati deset mjerova raži, na sve privolila i tako jek 
u kratkom vremenu Jelica za Milka isprošena i prsteno- J; 
vana. Tko je sada sretniji od Milka i od Jelice? Tko je j 
sada veseliji od njih? Ali sreća je ljudska ko proljetnoj 
vrijeme: i lijepa i promjenljiva, i jedna je samo velika^ 
pogreška: kad je oblačno i burovito, onda se čovjek 3.; 
obično vedrini nada; ali kad je lijepo i vedro — upravo | 
kao Milko i Jelića — ni ne sanja, da se u čas naoblačiti JI 
može. Ali s druge opet strane moram ispričati i Jelicu i i 
Milka; jer oni su: 1. prosti ljudi, a ne mudraci; 2. ljubo-1| 
vnici; a 3. Šljaci, ele je ludo: 1. iziskivati, da svi jludi budu|| 
mudraci; 2. još je luđe iščekivati takvu mudrost od zalju- v 
bljenih, dakle smušenih ljudi; a 3. najluđe je tražiti pa¬ 
meti u — Šijačkoj. 

VIII. 


»Nekomu i pluto tone, 
a nekomu i olovo pluta.« 

Narodna poslovica. 
»Šijaku i pluto i olovo tone.« 

Ja. 

U staroj Grčkoj med raznolikim mudracima ne bijahu 
posljednji Elpistici. — Ovi imahu, da je nada još jedini u 
svijetu način, koji život snošljivim čini. — Vjerujte mi, 
ti Elpistici ne bijahu posve — kao što su obično mudraci 
— ljudi, jer su svi ljudi manje više Elpistici. — Što je 
dijete, kad mu se bujna mašta razvijati počinje? Elpistik. 
Što je mlado čeljade, u kojem se iskrica ljubavi pojavila? 
Elpistik. Što je čovjek, koji se u sreći valja? Dobro mu 
je i boljemu se nada, dakle opet Elpistik. A što je čovjek 
u nesreći? Gotov Elpistik. Dapače i sijedi starac klapa - 
vac, koji se jedva miče i vuče — i on je još uvijek Elpi¬ 
stik. Ta da čovjeku nade nije, —ne bi se mnogo i .mnogo 
puta u računu prevario — hoću da kažem, ne bi mnogo i 
mnogo puta mudrac bio, bar ne elpističm mudrac, pa cO 
bi velika sramota bila, jer je ta mudrost svakomu uro¬ 
đena. Nemojte se dakle čuditi ni Milku i,i Jelici, što su 
oni, premda prosti i neuki ljudi, kraj svega toga dobri i 
ustrajni Elpistici. Oni se čvrsto nadaju, da će skoro doći 
onaj sretni i blažen dan, kad će se kao mladenci grliti, 
kao golubovi cjelivati moći. Oni snuju, a na kakvu za¬ 
preku ni ne sanjaju. Ali ne zamjerimo pijanim ljudima, 
jer to su Ijubovnici. 

Jednoga dana predvečer, kad su poslovi dovršeni bili 
i kad je djed Mišo pušeći u sobi svoju šklocu oštrio, evo 
Prijatelja Joze jia razgovor, dakako s lulom, jer Šijak 
bez lule, kao i Šijakinja bez vretena na razgovor ne ide. 

— Dobar večer, djede! 

Bog dao, deder sjedi. 

17 * 

I Jozo sjedne kraj djeda. — Nastade stanka. — Samo 
kadšto koji pljucne. — Djed si brusi belegijom 52 otupljeni 
nož, a Jozo prebacio desnu nogu preko lijeve, pa poglede 
čas u svoju lulu, a čas u djeda, čas u belegiju. 

Nijedan s nijednim ne govori ništa; mora da je Joza 
s kakvim važnim predlogom k djedu došao; jer onda 
obično Šijak šutnjom počne, da tobože sve misli dobro 
razmisli, pa onda istom dobro promozgani predlog za- 
prede. 

U jedan par pretrgne se šutnja. Djed prvi započne: 

— Alaj ti je to kubura 53 , kad ostariš. 

— E bome, to* je, dakako. 

— Sad već vidim, da me vid ostavlja. Htjedoh danas 
popraviti svoj kolut i zadjelat tri nove rovacke — aja! 
ne moš pa ne moš! Dva puta zadjelam, treći put pokva¬ 
rim; onda otupi škloca, onda opet oštri pa iznova djela/ 
— aja! još gore ispade! Tako ti se izmučili čitavo po¬ 
podne. Ali ja već vidim, da ću se ja rado skoro kaniti 
koluta; nije to* vaše za mene, a opet i ne unaša više danas, 
kao nekoć, velika provita/ 4 

— A to imaš pravo ! I ja sam to već mislio. Pa da vidiš 
i s našim ti voćem nije mnogo bolje. Vrag bi ga znao, 
kako je to, dok ne dođeš u Osijek, jabuke su svejednako 
u dobroj cijeni; ali čim mi tamo, cijena im padne, ko da 
svi đavoli učaraju. A tako je i s kestenjem i s orasima 
i sa suhim šljivama, no hajde suhe šljive kako tako, one 
su još u najboljoj cijeni, ali ih ne možeš mnogo nasušiti, 
jer treba puno za rakiju ostaviti. 

— Baš sam i sam više puta tako mislio; kako to, da 
gdjekoji ljudi, čega se god late, sve im ide od ruke. A 
gdjekoji opet čovjek — e da sedlo s neba pa*ne, upravo 
bi njega kuskusi 55 oko vrata zavrzli. 

52 b e 1 e gi j a, gladilica, brus kojim se oštri kosa ili britva 
brijaća. 53 kubura, petljarija. 54 provit, dobit korist 
55 kusku h, podredpnica (remen). 

— 260 — 


— Ili da padne pokljuka s neba, upravo bi njega poklo¬ 
pila. To* je baš živa istina. A gdjekoji opet čovjek ima u 
svem ludu sreću. Evo uzmi našega Židova Vilipa. Njemu 
i olovo pluta 06 . To znaš sam, kako je amo došo, imao je 
nekoliko kamiša, škloca i čakmaka' 7 — e — a gle ga da¬ 
nas! Bogatiji je od nas petorice; uvijek imade novaca i 
još mu je čitavo selo dužno*. 

— To je, bogami, upravo je tako. 

— Nego, znaš ti, djede, •čim je Vilip najviše obogatio? 

— Čim? 

— Brate, upravo s rakijom! Jest, on je to sam meni 
pripovijedao. E, ali kako ne bi? On ti ju kupi, kad je naj¬ 
jeftinija, a proda ju, kad je najskuplja! Hm — s rakijom 
ti je najbolje trgovati! Baš sam ja zato upravo k tebi 
došao, da ti nešto predložim. 

— A što to? 

— Ama ja, sam dugo o tom mislio i mislim, da sam do¬ 
bro smislio. Ja velim, kad nam ne ide od ruke trgovina 
ni s voćem ni s pokljukama, bar ne onako, kako bi mi 
želili, hajde da se bacimo na špekulaciju s rakijom. Pa 
kad se naš Židov Vilip s rakijom obogatiti mogao, zašto 
ne bi i mi mogli? 

— E, pa dobro. Pa bi mogli odmah koji dan započeti; 
ja imam-dosta rakije. 

— Čekaj, dok ti sve kažem. Znaš, moramo se u (oj 
struci^ učiti od pametnijih ljudi. Vidiš, naš Vilip prodaje 
iz početka vrlo dobru rakiju, a za jeftine novce, pa kad 
svijet tim namami, onda daje i puno lošiju, a uz višu ci¬ 
jenu ! 

— E pa što hoćeš tim? 

— Tim ja hoću reći, da ne trebamo početi s našom ra- 
ij'om: naša je dosta slaba, a u početku moramo kupce 

s čestitom namamiti. Kašnje će i naša dobra biti. Zato 

plutati, plivati. 07 č a k m a k, ognjilo, ocilo, kremen. 

s početka kupimo od Vilipa jedan akov od njegove naj¬ 
bolje, pa ćemo ju makar čak do Bačke voziti. 

— Meni je pravo. 

— Daj ruku. 

— Evala! 

I uglaviše novu vrst špekulacije — s rakijom. 

Za nekoliko dana kupe od Židova Vilipa akov od naj¬ 
bolje rakije po 24 forinta i spreme se na put — u trgo¬ 
vinu! 

Ali budući da bi se moglo i Šijaku na putu prohtjeti 
svoje rakije piti, pa bi mogli, umjesto da prodađu, satni 
popiti, zato sasma mudro utanače: da ni oni 1 sami ne 
smiju zabadava piti; nego ako se komu na putu prohtije, 
mora od svake čašice platiti grošić. Ponesu dakle sa so¬ 
bom i malu čašicu, prirede sve, što je za put trebalo, i ot¬ 
putuju veseli i puni najljepših nada, kao što se pristoji 
mudrim i pametnim trgovačkim Elpisticima. 

Jedva su se četvrt ure od kuće udaljili, već se pro- 
htjede djedu Miši malo grcnuti; umoli dakle prijatelja 
Jozu, da mu natoči jednu čašicu. Jozo natoči, djed po¬ 
pije j odmah izvadi grošić i plati Jozi u gotovu novcu, da 
bude čist račun. Odmah zatim zaište i Jozo, da i njemu 
djed natoči. Djed natoči, a Jozo izvadi onaj isti grošić i 
plati djedu također u gotovu, da ne bude kasnije kakve 
zabune. 

Tako su se mijenjali i svaki put jedan drugomu platili 
— ali uvijek s onim istim grošićem, koji je iz jedne ruke 
prelazio u drugu, iz jednoga žepa u drugi. Tako za šest 
dana popiju čitav akov! Kad su opazili, da je rakija već 
na dnu, onda kod prve postaje stanu, pa će novce brojiti! 
Kad tražili po džepovima, nema pa nema više od jednoga 
grošića. 

— Čuješ ti, Jozo, kako je to da nema više nego samo 
jedan grošić, a ipak je puno — tko bi ih sve izbrojio — 

cašica bilo? pa svaki je uvijek za svaku čašicu pošteno 
u gotovu novcu platio? 

— Ta baš se, djede, i ja tomu čudim — mora da je tko 
uvračao! 

— Nije uvračao, nego si ti rado, čini mi se, sakrio — 

— Što, ja sakrio? Tako mi Boga i Bogorodice, ja ni¬ 
sam sakrio. Nego ako je tko od nas dvojice sakrio, onda 
si ti to učinio, jer ja', bogami i sveca mi, znam, da nisam. 

— Što ti, obješenjače, ti smiješ reći, da sam ja sakrio? 

— Ti si, da; jer ija znam, da ja nisam! 

— Ali ja znam, da ja nisam! Ti lopove, otpadniče i t. d. 

Naši se Sijači nesamo posvade, nego ovaj put i potuku. 
— Povratiše se, ali svaki za sebe, kući, i odsada je med 
njima prijateljstvo možda do groba prekinuto. Sada nema 
više izgleda za pomirenje. 

Uboga Jelice i kukavni Miiko! Gdje su vam sada lijepe 
nade vaše? Gdje je sada prosta i naravna a svakomu 
čovjeku urođena elpistička filozofija? Ode u Frkljevac, 
kao i one djeda Miše pokljuke na truskavoj njivi vrpo- 
Ijačkoj. 


IX. 

»Dok je glava bit će kapa.« 

Narodna poslovica. t 

Dok je srdžba med djedom Mišom i Jozom Bogovićem 
trajajla, dotle je crna tuga, kao kakva noćna mora i jednu. ( 

i drugu obitelj pritiskivala. Valja istinu priznati: nije ni 
djedu (posve pravo bilo, što se je s Jozom svaditi morao; 
jer Jozin bi sin, sve je badava, najprikladniji bio za nje¬ 
govu Jelicu. Nu još je više od djeda žalio Jozo; jer ovako 
poštene i poslene nevjeste teško da bi igdje više za svo¬ 
ga Milka našao; a osim toga tast bi ga prizetio i na svoje 
zemljište upisao. 

Ali: najviše tugovahu Jelica i Malko. Hoću li vam, dragi 
čitatelji, opisivati, kako je Milko odsele svagdje nujan, 
sjetan, nevesao — a kako Jelica, kadgod se kamo pot- 
krade nasamo, cvili i suza lijeva? — To ne ću, jer to da 
pravo kažem kao zakleti dušmanin svakomu plaču ne 
bih ni znao. Rade ću vam pripovijedati, kako se je djed 
Miso s Jozom opet pomirio. Evo, to se ovako dogodilo. 

Jednoga dana, kad je Jozo mislio, da je gnjev djedov 
malo ohladnio, dođe on predveče k Misi na pomirenje. 
Ta Šijak se ne zna dugo ni na svoga najkrvnijega duš- 
manina srditi. 

— Djede, dobar veće! 

— Uzjahao na magarče! 

— Djede, ti se još srdiš? 

— A tko se ne bi srdio? 

— Djede, nemaš ni ti pravo, a nemam ni ja pravo. Niti 
sam ja tebe, niti si ti mene prevario. Meni je moj sin Mil¬ 
ko sve razložio, i sad sam ja potpuno osvjedočen, da niti 
sam ja kriv, niti si ti kriv. 

Djed ga pogleda natkrivenom glavom, nadignutim 
obrvama a otvorenim ustima, kao da mu ne vjeruje, da 
je to baš tako. On znade doduše o sebi, da kriv nije, ali 
još uvijek misli, da je Joza kriv. 

Poslije male stanke nastavi Jozo: 

— Vidiš, djede, ti si najprije zaiskao čašicu rakije, 
je li? 

— Ali odmah sam i isplatio. 

— Dobro, ti si odmah i isplatio. Dao si mi grošijć. 

— tJTako je. 

— Onda sam ja opet od tebe zaiskao jednu čašicu, 
je li? 

— Jest. 

— Pa sam i ja tebi platio, je-Ji ? 

— Jest. 

— Jest, ali znaš kako? Ja sam tebi dao onaj isti grošić, 
koji sam od tebe dobio. Onda si ti opet slijedeći put taj 
isti groš meni dao, a ja opet tebi onaj isti groš povratio 
— i tako ti je taj jedan te isti groš kolao iz jedne ruke 
u drugu, dok nismo čitav akov smirili. Je li sada razu¬ 
miješ? 

Djed tresne nekoliko puta glavom u znak, da počinje 
razabirati, a Jozo nastavi dalje: 

— Je li se dakle još na mene srdiš? 

— E pa ja se ne bili ni onda« rasrdio, da si ti meni od¬ 
mah tako razložio. 

— E da sam ja to prije znao; ali to je meni razložio 
moj Milko istom ovih dana, kad sam mu pripovijedao, 
zašto smo se mi dvojica posvadili. Dakle je li, da se više 
ne srdiš? 

— Ta pa ja se davna već ne srdim. Što je to, ako smo 
se malo ponječkali? Ta znaš, štono vele: s kim se ne mo¬ 
žeš počupati, ne možeš mu ni drag biti! Ele ja sam bio 
već otkada pripravan pomiriti se, ali sam mislio: ti si 
mlađi, ti moraš k meni prije doći i samo da nisi još za 
dva dana k meni došao, ja znam, što bih ja učinio ! — pri¬ 
doda djed ozbiljnim licem, 1 a u sebi se smijao. 

Takvi su svi Šijaci, oni su upravo slični onoj dvojici 
Engleza, što isu — ali pripovijedat 6u čitavu pripovije- 
čicu. — Dva se Engleza u nekakom tjesnacu s kolima 
sukobila — nijedan ne će da se u stranu skrene, već oba¬ 
dva s kolima stanu jedan prama drugomu na pol puta i 
neko vrijeme jedan drugoga mirno gleda! Ujedamput je¬ 
dan od njih izvadi iz žepa novine, te stane sasma flegma¬ 
tično čitati. To isto učini i drugi. Napokon jedan od njih, 
komu se više žurilo, skrene u stranu, a onaj će mu drugi 
na to grozeći se pesnicom: »Ali samo da se nisi još do- 
mala ti uklonio, ja znam, što bih ja učinio!« 

— »Pa što bi ti učinio?« — upita ovaj. 

,_»E pa ja bih se uklonio!« *— 1 odvrne onaj. 

Tako vam je upravo i sa Sijačima. Da nije Smo još 
za dva dana došao k djedu Miši, došao bi djed Miso k 
Joza. 

Ele prijateljstvo je opet ponovljeno, ali ovaj put dugo¬ 
trajnije, negoli! prijašnje koje... Da ne duljim lakrdije: u 
kući djeda Kuburdžića, kneza golobrdskoga, velika je ti¬ 
šina i velik žamor. Čitavo se selo saletilo, u kuci se jede 
• i pije, a u dvorištu kolo vodi, pjeva se i podcikuje — 
slavi se svadba Jeličina i Milkova. 

U našem narodu goste se svatovi gdjegdje po tri, a 
gdjegdje i po četiri dana — u Šijačkoj najmanje osam 
dana! Ništa to, zašto je velilk trošak. Šijak misli: »Dok 
je glava, bit će kapa«. Tako bilo i ovaj put kod 
djeda Mise: čitav tjedan trajala gozba, a onda — onda je 
konac ovoj pripovijetki. 

K N J I 2 A R A S T. K U G L I, Z A G R E B, I L I C A 30. 

Još god. 1915 . počeli smo izdavati biblioteku: 

UZORNA DJELA 

IZ HRVATSKE I SVJETSKE KNJIŽEVNOSTI. 

Glavna nam je namjera pri tom bila, da u ovoj biblio¬ 
teci podamo publici, aiu prvom redu srednjoškolskoj mla¬ 
deži našoj — najljepše produkte nesamo naše hrvatske, 
srpske i slovenačke lijepe književnosti, nego i svjetske. 
No kako su starija izdanja naših hrvatskih pisaca gotovo 
sva rasprodana, a neka su djela opet ostala razasuta po 
različnim časopisima, nakanili smo najprije izdati ona 
djela, koja su učenicima srednjih škola prijeko potrebna 
radi privatne lektire. Zbog toga smo i svako djelo, koje 
je dosad izišlo, popratiti poradi boljega razumijevanja 
uvodom, a prema potrebi komentarom i rječnikom. Re¬ 
dakciju je te biblioteke preuzeo dr. David Bogdanović. 
Dosad su izišle ove knjige: 


Br. 

1. 

Mažuranić-Bogdanović: Smrt Smail- 
age Čengića (br. 373) 

D 

26.— 

Br. 

2. 

Petar IL Petrović-Njegoš—dr. Bogda¬ 
nović: Luča mikrokozma (br. 393) 

D 

15.— 

Br. 

3. 

Demeter Dimitrije—dr. David Bogda¬ 
nović: Teuta (247) 

D 

30.— 

Br. 

4. 

Bogdanović dr. D.: Srpski pripovje- 




dači I. (Šćepan Mitrov Ljubiša, — Mi- 
lan Đ. Milićević, — Milorad P. Šap- 
čanin, — Paja Marković-Adamov) 

(br. 692) D 28.— 

Br. 5. Bogdanović dr. D.: Srpski pripovje¬ 
dači II. (Milovan Đ. Glišić, — Laza 
K. Lazarević, — M. Veselinović) (br. 

693) D 22.— 

Br. 6. Bogdanović dr. D.: Hrvatski pripo¬ 
vjedači D —.— 

Br. 7. Luka Botić, — dr. D. Bogdanović: 
Pobratimstvo i Bijedna Mara (br. 

1323) D 22.— 

Br. 8. Dr. D. Bogdanović: Život i priklju¬ 
čenja Dimitrija Obradovića (br. 1515) D 30.— 

Br. 9. Gundulić — Bogdanović: Dubravka 

1434) D 20.— 

Br. 10. Vraz - Bogdanović dr. D.: Đulabije 

(br. 1757) D 28.— 


Cijene bezobvezne. 

Jezikoslovlje, književnost, eseji. 


D 30.- 


D 20.— 


D 

D 


4.— 

D 20.- 


ADAMOVIC J. Dr.: »Francuska drama« 

(br. 1641.) 

ANDRIĆ Dr. N.: »Branič jezika hrvatskoga 
(br. 1316.) 

ANDRIC, Dr. N.: »Pod apsolutizmom« 

(br. 684.) 

BIBLIOTEOUE SUD-SLAVE (br. 688) 

BOGDANOVIĆ-GUNDULIĆ: »Dubravka« 

(br. 689.) 

BOGD ANO VIĆ: »Pregled književnosti hrvatske i 
srpske«, 1. knjiga (br. 1374.) D 48.— 

BOGD ANO VIC: »Pregled književnosti hrvatske i 
srpske«, II. knjiga, I. dio (br. 690.) D 68. 

BOGDANOVIĆ: »Pregled književnosti hrvatske i 
srpske, II. knjiga, II. dio (br. 691.) D 51. 

BOGDANOVIĆ Dr. D.: »Narodne pripovijetke« 

(br. 1249.) t D 45 *— 

BOGDANOVIĆ: »Srpski pripovijedali«, I. knjiga 
(br. 692.) D 28 -— 

BOGDANOVIĆ: »Srpski pripovijedači«, II. knjiga 
(br. 693.) D 22 -— 

BREYER MIRKO: »Predloži k staroj knjivnoj povijesti 
hrvatskoj, broširano (br. 1509.) D 18.— 

vezano D 28 -“; 

DEŽELIĆ V.: »Uspomene Ivana Franjina Gundulica i 
Dubrovniku« posvećeno od Hrv. Akad. društva »Zvo¬ 
nimir« sa 1 slikom u litografiji (br. 150) D 50.— 
DUKAT VL.: »Iz povijesti engleske književnosti« 

(br. 695.) D 42.— 

DERKOS IV.: »Genij domovine« 

(br. 694.) D 

EMERSON R. W.: »Veliki ljudi« (br. 696.) D 
FILIPOVIĆ: »Hrv.-njemačka besjedovnica« 

(br. 697.) D 50.— 

GORKI MAKSIM: »Uspomene na L. Tolstoja« D 8.— 
GAVAZZI Dr. M.: »Pravopisni rječnik« 

(br. 1215.) D 20.— 

JAGIĆ V.: »Ruska književnost« (br. 698.) D 36.— 


6 .— 

5.— 


Cijene bezobvezne. 

JAMNICKY, Prof. I. i L.: »Hrvatska stenografija« 

(br. 699.) D 35.— 

KATIĆ, prof. F.: »Nešto o akcentu« 

(br. 700.) D 5.— 

Dr. KARLIĆ PETAR: »Vatikanski rukopis« Gunduli- 
ćeva »Osman« (br. 1511.) D 6.— 

KUHAČ FR.: »O hrvatskom ili srpskom pravopisu« 

(br. 701.) D 4.— 

KUKULJEVIĆ SAKCINSKI: »Jugosl. knjižnica« 

(br. 1375.) D 12.— 

KUKULJEVIĆ: »Stari pjesnici hrvatski« 

(br. 724.) D 10.— 

KUKULJEVIĆ: »Arkiv za povjestnicu jugoslavensku« 
(br. 702.) D 38.— 

KUKULJEVIĆ: »Lucijan Martinov Vranjanin« 

(br. 1376.) D 12.— 

KURELAC: »Imena domaćih životinja« 

(br. 703.) D 12.— 

LUCERNA KAMILA: »Zur Asanaginica« 

(br. 1726.) D 6.— 

LUCERNA KAMILA: »Die Hochzeit des Maxim Crno- 

jević (br. 1513.) D 10.— 

MARETIĆ T. Dr.: »Jezični savjetnik« I. dio. 

(br. 1731.) D 40.— 

MAŽURANIĆ: »Slovnica hervatska« 

(br. 704.) D 12.— 


MEDINI: »Povijest hrv. književnosti u Dalmaciji i Du¬ 
brovniku« (br. 705.) D 50.— 

MILČINOVIĆ ADELA: »Draginja Jarnevićeva« 

(br. 1514.) D 10.— 

MUSIĆ AUG.: »Povijest grčke književnosti«, I. dio 

(br. 707.) D 40.— 

MUSIĆ AUG.: »Povijest grčke književnosti« II. dio. 

(br. 708.) D 46.— 

OBRADOVIĆ DIMITRIJA DOSITEJ: »Život i priklju¬ 
čenja«. Uvod i komentar napisao dr. David Bogda- 
nović (br. 1515.) D 30.— 

OGRIZOVIĆ, Dr. M.: »Slava Augustu Šenoi« 

(br. 709.) D 10.— 

PINTER R.: »Njemačka književnost« 

(br. 710.) D 58.— 


Cijene bezobvezne. 

PETRAĆIČ F.: »Historija grčke literature« 

(br. 711.) D 26.— 

PETRAČIĆ ANTE: »Studije i portreti« 

(br. 1518.) I) 40.— 

PODGORŠEK: »Oblici njemačkoga jezika« 

(br. 712.) D 12.— 

Dr. PROHASKA DRAGUTIN: »Ženska lica hrv. knji¬ 
ževnosti« (br. 1516.) D 5.— 

Dr. PROHASKA DRAGUTIN: »Das Kroatisch-Serbische 
Schriftum in Bosnien und Herzegovina«. Vezano 
(br. 1517.) D 40.— 

broširnao D 30.— 

POPIS PUBLIKACIJA JUG. AKADEMIJE ZNANOSTI 
I UMJETNOSTI (br. 714.) D 5.— 

SARAZIN: »Ogledi iz francuske književnosti«. 

(br. 1700.) D — 

SLAVIN SERGIJ JABLANOV. »Makarenske uspomene 
i Don Miho Pavlinović«. Prilog za njegov životopis 
(br. 1500.) D 12.— 

ŠEGVIĆ K.: »Dr. Ante Starčević« (br. 716.) D 48.— 
ŠEGVIĆ K., prof.: »Književne studije« 

(br. 1231.) D 24.— 

SKABIČEVSKU: »Povijest novije ruske književnosti« 
(br. 717.) D 14.— 

SPOMENCVIJEĆE IZ HRV. I SLOV. DUBRAVA 
(br. 718.) D 80.— 

STROHAL, prof. RUDOLF: »Grad Senj«, prvo kulturno 
središte hrvatskoga naroda (br. 1519.) D 5.— 
STROHAL, prof. RUDOLF: »Hrvatska glagoljska 
knjiga« (br. 1520.) D 32.— 

STROHAL, Prof. Rudolf: »Hrvatski dijalekti« 

(br. 1521.) D 5.— 

STROHAL, Prof. Rudolf: »Mirakula ili čudesa« 

(br. 1522.) D 8.— 

STROHAL, Prof. RUDOLF: »Zbirka starih crkvenih 
pjesama od 14. do 18. vijeka« (br. 1523.) D 9.— 
ŠKARIĆ, Dr. GJURO: »Semazijologijske studije« 

(br. 1524.) D 10.— 




Cijene bezobvezne. 

